5 A 


PAVELAS BELIKOVAS E 
VALENTINA KNIAZEVA | g 


m 


IS RUSŲ KALBOS VERTE JONAS JUSKAITIS 


VILNIUS *| 1975 


n. BEAHKOB, B. KHA3EBA 
PEPHX 
M., «Moaroaas rBapana», 1972 


©) Vertimas | Lietuvių kalbą, leidykla „Vaga“, 1975 


AUTORIU ZODIS 


Apie Nikolajų Konstantinovičių Rerichą buvo rašyta labai 
daug. Rašė V. Stasovas, I. Grabaris, K. Juonas, Aleksandras Be- 
nua, Leonidas Andrejevas, S. Ernstas, Rabindranatas Tagorė, 
S. Radhakrišnanas, A. Haldaras, B. Konlanas ir daugelis kitų 
dailininkų, rašytojų, mokslininkų, visuomenės veikėjų. Knygos 
ir straipsniai apie Rerichą buvo spausdinami Rusijoje prieš re- 
voliuciją ir po jos, taip pat Europos, Azijos, Amerikos šalyse. 
Neperdėsime visą šią medžiagą pavadinę „rerichiada“, teikian- 
čia visokeriopų duomenų apie šio nepakartojamo dailininko bei 
įžymaus žmogaus gyvenimą ir kūrybą. 

Bet, nuodugniau susipažinus su šia literatūra, skaitytojui iš- 
kyla plejada Rerichų, kuriuos kartais sunku susieti į vieną. Dėl 
subjektyvaus atskirų biografinių duomenų traktavimo apie ru- 
sy dailininką susikaupė daug sensacingų . prasimanymų, intri- 
guojančių užuominų ir fantastiškiausių legendų. Taip atsitiko 
greičiausiai todėl, kad Nikolajaus Rericho kultūrinė ir moks- 
linė veikla buvo išsišakojusi daugelyje šalių, milžiniškas meni- 
nis palikimas, maždaug septyni tūkstančiai kūrinių, išsklaidytas 
po visą pasaulį, o didžioji archyvo dalis, įskaitant ir autobiogra- 
finius „Dienoraščio lapus“, neskelbta. 

Dėl to autoriai šios knygos puslapiuose teikia pirmenybę 
tiems kol kas nežinomiems dalykams, kurie skaitytojui atskleis- 
tų ne legendas ar nepagrįstus spėliojimus, apgaubusius šią tik- 
rai fenomenalią asmenybę, bet Rerichą, kaip žmogų. 

Prisiminimuose Rerichas rašo, kaip kartą Agre senas indusas 
ant margaspalvio kilimo išdėliojo žmonių ir gyvulių figūrėles 
ir ėmė groti nuoširdžią melodiją. Užburti kerinčių garsų, karei- 
viai, radžos, bajaderės, drambliai, tigrai šoko fantastiškus, su- 
dėtingus šokius. 

Staiga vienas ortodoksalių tiesų mėgėjas patenkintas tarė: 
„Žinau. Juk figūrėlės ant siūlų, ir jūs grodamas juos tampote.“ 

Rerichas tęsia: „Aišku, visi suprato, kad figūrėles ant margo 
kilimo tegali judinti nematomi siūlai. Nebuvo jokios abejonės... 
Bet žavesio nebeliko." 

Vargu ar tokio „tiesos mylėtojo" metodika pagirtina. Tik- 
ras kūrėjas turi teisę į savo „slaptybių“ pasaulį. Ir vis dėlto 
autoriai bandė parodyti, kaip už neeilinių biografijos faktų, 
„paslaptingų“ drobių siužetų mirgėjo realūs visuomeninio gy- 
venimo siūlai, vedantys prie žmogaus, patyrusio sunkių praradi- 
mų kartėlį ir didžių pergalių džiaugsmą. 

Knygoje nėra prasimanytų faktų, visi paimti iš dokumentų, 
dailininko raštų, epistoliarinio palikimo, artimiausių bendradar- 
bių ir šeimos narių atsiminimų. Autoriai didžiai dėkoja dailinin- 
ko sūnui Sviatoslavui Rerichui, Iraidai Bogdanovai ir Zinaidai 
Fosdik, maloniai leidusiems pasinaudoti nepublikuotais rankraš- 
čiais. Mes labiausiai norėtume, kad Rericho gyvenimo aprašy- 
mas nesiskirtų nuo jo paties žodžių: „...gyvenimas visuomet ryš- 
kus. Nieko geriau už patį gyvenimą vis tiek neišgalvosi." 


I. „VISŲ ANKSČIAUSIĄ...“ 


Nikolajus Rerichas gimė 1874 metų rugsėjo 27 (spalio 9) die- 
ną Peterburge, žymaus notaro Konstantino Rericho šeimoje. Mo- 
tina, Marija Kalašnikova, buvo kilusi iš pirklių šeimos. 

1937 metais, sumanęs autobiografinių apybraižų ciklą, Re- 
richas rašė: „O, kad atkūrus pirmutinj prisiminimą iš kūdikys- 
tes dienų! Visų anksčiausią..." 

Rericho gyvenime buvo gausu reikšmingų įvykių, bet jų sū- 
kuryje niekada neišblėso ryškūs vaikystės atsiminimai. Iš jų ir 
galima spręsti, kaip formavosi nepaprasti kūrybiniai šio talen- 
tingo Žmogaus sugebėjimai. 

Namas, kuriame prabėgo vaikystė, stovėjo Nevos krantinėje 
prie Nikolajaus tilto. Metai neišdildė iš atminties senovinės Pet- 
ro Pirmojo laikų dainos: 


Ten, Vasilijaus saloj garsingojo], 

Kur darbuojasi laivų statytojai, 

Matrosėlis jaunas lynus tvirtino 
Dvylikburiams laivams, baltaburiams laivams, 


Dainą dainuodavo senutė, ateidavusi prie vaikų. 

Upė traukdavo smalsaus berniuko dėmesį besikeičiančiais 
paveikslais. Praplaukęs- laiviūkštis nuraibuliuodavo lygų vande- 
nį bėgančiais ratilais, nuo Admiraliteto pusės atpūškuodavo mil- 
ziniskos baltos baržos, mįslingai vadinamos „baidokais", O ki- 
toje pusėje, pro kur verždavosi iš jūros balsingi vėjo güsial, 
mirgėjo painus laivų stiebų raizginys. Kartais, būdavo, sudrebė- 
davo namo sienos, sužvangėdavo stiklai, už lango pliūptelėda- 
vo balzgani pabūklų salvių dūmeliai. Tai karo laivai sveikin- 
davo naują bendražygį, nuleistą į vandenį. Nuolatinis judėjimas 
upėje pratino atidžiau įsižiūrėti į tolumą, žadino mintį apie be- 
galinę pasaulio erdvę, 


Bundanti vaizduotė ypač daug darbc turėjo tėvo dvare Izva- 
re netoli Volosovo stoties, už Gatčinos. Dvarą supo tankūs miš- 
kai, ir žvilgsnis nejučiomis nukrypdavo prie medžių vainikų, 
šaunančių tiesiai į dangų. Būdamas jau senyvo amžiaus, Reri- 
chas rašė: „Iš vaikystės atsiminimų pirmiausia iškyla nuostabūs 
raštuoti debesys. Amžinas judėjimas, statinių įvairovė, galinga 
kūryba ilgam sulaikydavo žvilgsnį aukštybėse. Keisti gyvūnai, 
milžinai, besigrumiantys su drakonais, balti žirgai banguotais 
karčiais, auksaburės eldijos, iliuzoriniai viliojantys kalnai — ko 
tik nebuvo tuose be galo turtinguose, beribiuose dangaus pa- 
veiksluose." 

Panamėje tyvuliavo neužšąlantis ežeras su ledinėmis versme- 
mis. Nuo pralekiančių paukščių klegesio aidėdavo apylinkė. 
Rytais į ganyklą traukdavo kaimenė, skambindama varpeliais, 
O prieš saulėlydį senas piemuo, šmaukšėdamas botagu, pargin- 
davo bandą atgal prie ilgo, senoviško diendaržio, kuriame grės- 
mingai maurodavo grandinėmis pririšti buliai. Eiti artyn prie jų 
būdavo draudžiama, o šit arklidėje su arkliais stovėjo visada 
parengti važiuoti du mažyčiai simpatiški poniai — Vasia ir Mi- 
ša. Berniuką viliodavo mįslingi miškų, laukų, pievų toliai, pa- 
tiko keisti aplinkinių kaimų vardai: Volosovas, Zachonjė, Za- 
poljė. 

Savotiškai nuteikdavo ir namas Izvare, senas, storomis kaip 
tvirtovės sienomis. Didelė salė, kertėse raudono aksomo sofos, 
ant sienų paveikslai. Prieš vieną paveikslą mažasis Rerichas 
ypač dažnai stovėdavo. Ten buvo atvaizduoti saulėlydžio žarose 
liepsnojantys kalnai. Vėliau „Dienoraščio lapuose“ apie šį pa- 
„veikslą bus pasakyta: „...pasirode, jog tai ne kas kita, kaip Kan- 
čendenga!! Iš kur? Kokiu būdu čia pateko? Hodsono? knygoje 
buvo panaši graviūra. Paveikslas iš graviūros ar graviūra iš pa- 
veikslo?“ Galimas daiktas, Himalajų peizažas sename dvare at- 
sidūrė neatsitiktinai. Jekaterinos II laikais netoli gyveno vienas 
indų radža. Kai kas ir žodį „izvara“ aiškindavo esant indiškos 
kilmės. 

Važiuodami iš Peterburgo pas senelę ir dėdę į senuosius 
Pskovo ir Ostrovo miestus, tėvai dažnai imdavo sykiu Nikola- 
jų, jo seserį Lidiją ir jaunesniuosius brolius Borisą bei Vladimi- 
rą. Būsimąjį dailininką anksti pakerėjo Velikajos vandenų pla- 


À Kančendenga — trečioji pagal aukštį Himalajų viršukainė, 
B. Hodsonas buvo britų rezidentas Katmandu (Nepale). 


tvbė, senovinių kremlių sienos, prakilnüs cerkvių siluetai ir, 
tur būt, niekieno pasakos taip nejaudino, kaip senelės, kuri 
sekdavo jas apyblandoj, plazdančių lampadų mirksėjime, gyvi- 
nančiame ikonų veidus. 

Visam laikui įsiminė penkerių metų Rerichui viena kelionė. 
Iš Izvaro šeima išvažiavo didele karieta, ketvertu arklių pakin- 
kyta. Važiavo į Hapsalu — žinomą kurortą prie Baltijos jūros. 
Pakeliui aplankė Ivangorodo tvirtovę bei rūsčiąją Hermano pi- 
li Narvoje. Stulbinantis buvo ir aukštutinis Revelis (Talinas) su 
savo bokštais, stačiais čerpių stogais. | 

Hapsalu berniukas išgirdo legendą apie riterių pilyje kadai- 
se užmūrytą mergelę. Esą, rudens mėnesienomis nelaimingoji 
pasirodanti niūriame pilies bažnyčios lange. Šmėklos, pramin- 
tos „Baltąja dama“, eidavo pasižiūrėti ir tėvai. Tiesa, suaugę 
šnekėdavo apie mėnulio spindulius, pro šoninį langą apšvie- 
čiančius vidinę bažnyčios sieną, bet vaikui jų aiškinimai atrodė 
migloti ir nesuprantami. Suprantamesnis buvo bažnyčios sargo 
pasakojimas apie jauną vienuolį, pamilusį mergaitę, klastingą 
vienuolyno vyresnįjį, sušnipinėjusį juodviejų meilę, ir tragiš- 
ką įsimylėjėlių galą — vienuolio nužudymą ir gyvą sienoje už- 
mūrytą mergelę. 

Po tos kelionės į rūsčius viduramžius berniukų rankose at- 
sirado kalavijai, ietys, šarvai. Nors ir mediniai ar kartoniniai — 
vis viena tiko Žaisti šauniuosius riterių turnyrus. 

Skaityti Nikolajus išmoko labai anksti. Ypač patikdavo pri- 
mityviai iliustruotos pasakos ir pasakojimai apie istorinius jvy- 
kius bei gimtojo krašto didvyrius. Gražaus džiaugsmo suteikda- 
vo spektakliai vaikams, žavėdavo migloti „stebuklingojo žibin- 
to" paveikslai. Tad gyvenimas nepašykštėjo nieko, kas buvo 
reikalinga įgimtai kūrybinei fantazijai ugdyti. 

Nerūpestinga kūdikystė pralėkė nepastebimai, ir, būdamas 
aštuonerių metų, Rerichas peržengė gimnazijos slenkstį. „Bus 
profesorius“, — pasakė direktorius K. Majus, užmetęs akį. Įžval- 
gi prityrusio pedagogo pranašystė pasitvirtino. Jau gimnazijo- 
je pradėjo formuotis kryptingi berniuko interesai, domėjimasis 
tapyba, teatru, istorija, archeologija, kelionėmis. Gimnazijoje 
buvo piešiami rašytojų portretai, programos ir eskizai mokyklie 
niams spektakliams, braižomi ir spalvinami žemėlapiai. „Gel- 
tona spalva žymėjome Gobio smėlynus. Minkšto pieštuko šonu 
išvingiuodavom Altajaus, Torbagatajaus, Altyn-Tago, Kunlunio 

kalnagübrius... Baltinom Himalajų ledynus”,— prisimena dailinin- 
kas „Dienoraščio lapuose“. Talentinzas pedagogas K. Majus, 
per geografijos pamokas pasakodamas apie tolimas šalis ir drą- 
sius atradejus, kurstė kelionių aistrą, o dažni svečiai Rerichų 
namuose — orientalistai K. Golstunskis ir A. Pozdnejevas krei- 
pė berniuko dėmesį į Rytų kraštus, 

Kai Nikolajui sukako devyneri, į Izvarą atvažiavo archeolo- 
gas L. Ivanovskis tyrinėti apylinkių. Mokslininkui patiko smal- 
sus gimnazistas, todėl ėmė kviestis jį į kasinėjimus. Senovės 
gadynių paslaptys pasidarė dar patrauklesnės. „Niekas taip ne- 
padės pajusti senovės pasaulio, kaip kasinėjimai savo paties 
rankomis“,— rašė dailininkas paskiau, prisimindamas Izvaro pil- 
kapius. 

Iki šeštos klasės Rerichui visi dalykai buvo dėstomi vokiečių 
kalba. Be to, gimnazijoje dar buvo mokoma lotynų ir prancūzų 
kalbos. 

Aistra teatrui pagavo Rerichą taipogi iš mažens. Buvo įreng- 
ta žaislinė scena, kuriai vaikai pirkdavo karpomus paveikslė- 
lius „Ruslanas ir Liudmila“, „Gyvybe už carą“, „Arkliukas Kup- 
riukas"“, Bet standartai neilgam patenkino jaunąjį režisierių. 
Greitai repertuarą praturtino savarankiški pastatymai pagal 
„Aidą“, „Aivenhą“, Šilerio „Undinę“. Žvakėmis ir spalvotais 
popieriais vaikai išgaudavo šviesos efektus. 

Anksti nubudo meilė literatūrai, ypač poezijai. Berniukas 
užrašinėdavo bylinas, padavimus, liaudies sakmes, eilėraščius. 
Juos Rerichas atmintinai mokėjo net gilioje senatvėje. Iš- 
tisi sąsiuviniai mirgėjo jo kūrinių. Čia ir „Olgos kerštas už Igo- 
rio mirtį“, „Igorio žygis“, ir pjesės istorine tematika. Medžiok- 
lei skirtas apybraižas jis siuntė žurnalams „Priroda i ochota" 
bei „Russkij ochotnik". Pirmieji kūriniai pasirodė spaudoje, kai 
Rerichui tebuvo penkiolika metų. 

Kelios senoviškos senelio padovanotos monetos davė pra- 
džią numizmatinei kolekcijai. O kai buvo tiesiamas plentas ir 
skaldomi akmenys, atsirado puiki pioga pradėti didelį mineralų 
rinkinį. Dvare pasirodė mokslus baigęs miškininkas, ir jaunuolis 
ėmėsi dendrariumo, 

Notaro Konstantino Rericho kontora ir butas buvo greta Me- 
no akademijos ir universiteto. Todėl klientų daugumą sudarė 
mokslininkai, visuomenės veikėjai, rašytojai, meno žmonės. Iš 
jų formavosi ir pažinčių ratelis. Rerichų svetainėje galėjai sutikti 

istoriką N. Kostomarova, žymų agronomą A. Sovetovą, Tomsko 
universiteto profesorių Korkunovą, Peterburgo orientalistus. Ten 
skambėdavo Mendelejevo balsas. Susižavėjęs mokslininkas pa- 
sakodavo apie Rusijos pramonės augimą, skridimą oro balionais 
ar savo „trečiadienius“, kuriuose lankydavosi Kramskojus, Ja- 
rošenka, Miasojedovas, Kuindžis. „Pagrindinė augimo sąlyga — 
kūryba, — kartodavo Mendelejevas, — jeigu žmonija tik mėgdžio- 
tų ir vartotų, tai neišliktų, kaip neišliko mamutai.“ 

1891 metais Rerichų bičiulis dailininkas M. Mikešinas pir- 
mą kartą rimtai pastebėjo Nikolajaus polinkį piešti ir pradėjo 
sistemingas tapybos pamokas. Pažintis su dailininku I. Kudrinu 
sužadino domėjimąsi Mozaika. 

Būsimo dailininko tėvas garsėjo kaip rimtas teisininkas ir 
progresyvus visuomenės veikėjas. Konstantinas Rerichas daly- 
vavo, parengiant valstiečių išlaisvinimo reformą, buvo Laisvųjų 
ekonomistų draugijos ir Žemės ūkio klubo narys, Taraso Ševčen- 
kos draugijos Peterburge iniciatorius. Bet prityrusio teisininko 
lr notaro reputacija toli gražu nelaidavo asmeninės gerovės. 
Tiesus ir principingas, ligi skrupulingumo sąžiningas piniginiuo- 
se reikaluose ir aršus visagalio kyšio priešas, jis nepataikydavo 
| koją su apsukriais vertelgomis. 

Užsiėmęs kitų reikalais, Konstantinas Rerichas nespėdavo 
sekti savų. Paveldėtą Izvaro dvarą tvarkė ūkvedžiai, žlugdantys 
bet kokį mėginimą padaryti ūkį pelningą. Jų „dėka“ niekais 
nuėjo brangiai kainavusi drenažo sistema bei žemės apdirbimo 
technika. Nepasisekė ir bandymas įsteigti Izvare žemės ūkio 
mokyklą, kurios statybai buvo padėta nemaža pinigo. 

Būdamas nuosaikiai liberalių pažiūrų, Konstantinas Rerichas 
šalinosi radikaliųjų revoliucinių sluoksnių ir stengėsi izoliuoti 
nuo jų savo vaikus. Neatsitiktinai sūnus buvo mokomas pusiau 
uždaroje privačioje gimnazijoje, neatsitiktinai jis buvo skatina- 
mas domėtis Rusijos istorija, neatsitiktinai ir knygos gimnazisto 
lentynoms buvo parenkamos. Namie jaunuolis nuolatos girdėda- 
vo kalbant apie valstybines reformas, visuomeninio gyvenimo 
pertvarkymą, Žmones, atsakingus už Rusijos ateitį. 

Konstantinas Rerichas neužmiršo šeimos tradicijų ir sūnų 
norėjo matyti „išrinktųjų sluoksniuose“. Sena iš Skandinavijos 
kilusi Rerichų giminė Rusijoje įsikūrė Petro I laikais ir davė 
nemaža visuomeninių bei karinių veikėjų. Karinė šlovė šeimoje 
buvo gerbiama visai tiek pat, kiek ir švietimas: tėvas pasakoda- 

vo apie prosenelį, kuris nepabügo užsitraukti imperatoriaus rüs- 
tybės, atsisakydamas nugriauti cerkvę, dengusią priešo ataką. 

Sudėtingi klausimai apie gyvenimo prasmę anksti pradėjo 
jaudinti būsimą dailininką ir mąstytoją. Eilėraščių siuitoje „Ber- 
niukui“, išreikšdamas pirmuosius savo apmąstymus ir nerimas- 
čius, Rerichas rašė: 


Vaikas vabalą nužudė, 

Pažint jį norėjo. 

Vaikas užmušė paukštytę, 

Kad apžiūrėtų. 

Valkas žvėrį užmušė 

Vien ištyrinėti, 

Vaikas klausė: ar aš galiu 

Gėriui ir pažinimui 

Nužudyti žmogų? 

Jei tu užmušei 

Vabalą, paukštę ir žvėrį, 

Tai kodėl ir žmogaus 
Nežudyti? 


Aštrus atsakomybės, pareigos jausmas buvo jam būdingas iš 
mažens ir visokeriopai stiprinamas auklėjimu. Šeimoje berniuką 
atkakliai mokė būti garbingu, oriu, geraširdiškuų ir darbščiu. 

Privačioje Majaus gimnazijoje drauge su Rerichu mokėsi 
Aleksandras Benua, V. Nuvelis, D. Filosofovas, K. Somovas. Šei- 
myninės pažintys suartino Nikolajų Rerichą su V. Frolovu, il- 
gainiui tapusiu žymiu mozaikistu, ir jaunu poetu Leonidu Semio- 
novu Tian Šanskiu. Draugystė su jais stiprino Rericho potraukį 
į meną. Jis pats sykį yra prisipažinęs, jog jau nuo šešiolikos me- 
tų svajojo stoti į Dailės akademiją. Bet tuo pat metu nė pagalvoti 
negalėjo, kad reikės apleisti kitas rimtai jį dominusias sritis — 
istoriją, archeologiją, filosofiją. Tad nutarė stoti į Dailės aka- 
demiją ir universiteto istorijos fakultetą iš karto. Toks spren- 
dimas atrodė parankiausias. Rerichas tuo mėgino įtikinti ir tė- 
vą. 

Tačiau abiturientui buvo griežtai pasakyta, kad Florencijos 
notaro, genialiojo Leonardo da Vinčio tevo pavyzdys Konstan- 
tinui Rerichui nepakankamas precedentas. Jis, Peterburgo nota- 
ras, ketina suteikti sūnui juridinį išsilavinimą, padaryti jį savo 
verslo įpėdiniu, sugebančiu sutvarkyti savo gyvenimą ir duoti 

naudos tėvynei. Rusijai reikia visuomenės veikėjų, o ne teplio- 
rių. Dėl to apie Dailės akademiją negali būti nė kalbos. 

Šis konfliktas buvo pirmas rimtas gyvenimo išbandymas. Ni- 
kolajus Rerichas jį atlaikė. Paaukojęs istorijos fakultetą tei- 
sės fakultetui, jis apgynė Dailės akademiją. Užbėgdami už akių, 
pasakysime, kad dažniau Rerichą galėjai pamatyti istorijos, 
ne teisės, fakultete, bet privalomieji egzaminai būdavo laikomi 
pastarajame, 

1893 metais Rerichas baigė gimnaziją ir tų pat metų rudenį 
išlaikė egzaminus į Dailės akademiją ir įstojo į Peterburgo uni- 
versitetą. Prasidėjo studentavimo dienos, ir pirmosios kelio gai- 
rės tarytum išryškėjo. Tiesa, dėl jų krypties sūnaus ir tėvo nuo- 
monės taip ir nesutapo. Tėvas buvo įsitikinęs, jog teisės mokslai 
išstums jaunystės susižavėjimus. Bet sūnus aistringai troško tapti 
dailininku. 

Studijuojant Rericho dienotvarkė būdavo maždaug tokia: 
xeldavosi devintą valandą ryto, nuo dešimtos iki pirmos — dar- 
bas akademijoje, nuo pirmos iki trečios — universitetas, nuo tre- 
čios iki penktos — eskizų piešimas, nuo penktos iki devintos — 
vakarinės klasės ir praktika akademijoje, nuo devintos iki dvy- 
liktos nakties — skaitymas, literatūrinė kūryba, draugai, pažįs- 
tami, studentų būreliai. Šventadienius ir atostogas skirdavo ke- 
lionems į gamtą, archeologiniams kasinėjimams, medžioklei. Prie 
medžioklės reikėtų kiek sustoti. 

Medžioti Rerichas pamėgo dar gimnazijoje. Sveikata nega- 
lėjo pasigirti. Ypač kamuodavo plaučiai: užsitęsę bronchitai 
dažnai nutraukdavo mokslą. Nuo trečios klasės gydytojas re- 
komendavo rudens ir pavasario medžiokles kaip radikaliausią 
priemonę grūdintis. Izvaro ūkvedys Michailas Sokolovas, „pana- 
šus į Toptyginą ir išvaizda, ir savo aistra medžioklei bei miš- 
kui“, užkrėtė berniuką girios gyvenimo romantika. Giria — tai 
ypatinga karalija, reikalaujanti ateivio ištvermės, atidumo, vik- 
rumo, susigaudymo netikėčiausiose aplinkybėse ir sudėtingoje 
miško gyventojų psichologijoje. Prisiekęs medžiotojas ir gim- 
razistas kelioms dienoms patraukdavo į miškus, bastydavosi po 
nežinomas vietoves, klampodavo per tyvuliuojančias samanotas 
pelkes, pilnas pavojingų „akivarų“, ieškodavo žvėrių takų, auš- 
tent gėrėdavosi paukščių giesmėmis. 

Smalsus ir nepaprastai jautrus gamtos grožiui berniukas tuo- 
jau pamėgo mišką ir susižavėjo medžiokle. Jaunystėje jai buvo 

atiduota geroka duokiė,— būsimam humanistui tai lyg ir netiko. 
Stasovas, sveikindamas kartą Rerichą vardinių proga, rašė: 

„„„leiskite paklausti, kaip praleidote savo iškilmingąją be- 
nefiso dieną ir ką veikėte? Jei nieko kito, tik medžiojote ir varg- 
šus paukščius galabijote, nenusidėjusius, nekaltus nei siela, nei 
kūnų, nei uodega, nei kojomis, ir jei jūs nuobodžiaujate ir dy- 
kinėjate, jei nieko geriau nesugalvojate, tik žudyti iš neturėjimo 
ko veikti, — tai aš Tamstos nė kiek negiriu ir linkiu, kad visi tie 
Nikolos kuo greičiau atstotų ir nusigręžtų nuo Jūsų — kas, sa- 
kytų, tas mano per protežė, jeigu jis moka vien šaudyti į kitų 
kuodus ir uodegas. Ne ne, dėl viešpaties dievo (apie kurį aš, 
beje, ne ką tenutuokiu ir kurį pats mažai tevarginu) ir visų jo 
šventųjų prašyčiau mesti tą netikusį darbą ir jokių šautuvų 
daugiau neužtaisinėti ir gaidukų niekada neliesti.“ 

Tačiau tie patarimai menkai teatvėsino Rericho aistrą me- 
džioklei. Medžiodavo jis ne iš nuobodumo ir juo labiau ne iš 
„neturėjimo ko veikti“. Ko gero, net gamtos vilionė nebuvo vie- 
nintelė medžioklių priežastis. Energingas jaunuolis troško nepa- 
tirtų pojūčių, ieškojo būdų, kur parodyti išradingumą, sumanu- 
mą, drąsą. Ne veltui ilgainiui jis pamėgo rytiečių patarlę: „Nar- 
suolis prašo lanko — paukštę jis pats pasieks." 


Visada orus, korektiškas, atviro žvilgsnio, maloniai besišyp- 
santis studentas darydavo labai draugingo Žmogaus įspūdį. Jis 
noriai uzmegzdavo pažintis, mokėdavo klausytis pašnekovo, pa- 
laikyti pokalbį, nestigo savo amžiui būdingo domėjimosi žmo- 
nėmis ir ieškodavo vienmečių draugystės. Bet susibičiuliaudavo 
toli gražu ne iš karto. Kad ir mėgdamas draugiją, Rerichas nie- 
ko neįsileisdavo į savo dvasios šventovę. Draugiški jausmai ne 
sykį atsitrenkdavo į akliną sieną, kurią „kitatikiams“ buvo drau- 
džiama peržengti. O to jaunuolio tikėjimas atrodė kietas, ir be- 
siveržiančių į jį nedaug teatsirado. Mat, Nikolajaus Rericho nė 
kiek netraukė palaidas studentų gyvenimas. „Bohemai", kuria 
nevengdavo pasididžiuoti būsimieji dailininkai, Rerichas nesim- 
patizavo, biaurėjosi nešvankiomis jų kalbomis. Dvidešimtmečio 
studento dienoraštyje skaitome: 

„Kaip sunku man buvo išmokt neraudonuoti dėl kiekvieno 
riebesnio žodžio — juk kvaila, o negalėjau susilaikyti neraudo- 
navęs; ne veitui Mirošnikovas praminė skaisčiąja mergele, kiti 
dar ir šiandien tebevadina mane šventuoliu.“ 

Rericho, turinčio filosofinės struktūros protą Ir atkakliai be- 
slveržiančio į tikslą, poelgiai kartais atrodydavo pernelyg racio- 
nalūs, ir jam tekdavo kęsti studentų patyčias. „Nepanašus tu į 
mus, „akademininkus",— sakydavo bičiulis Leonas Antokolskis, 
garsiojo skulptoriaus giminaitis, — kai kiti laisvalaikiu sėdi sau 
namie, geria arbatą ir plepa, tu vis kažin ką dirbi ir mastai." 

"Taip sakydavo draugai. Priešų įgėlimai būdavo kandesni. 
Kaltindavo, kad išsiskiria iš kitų, kad egoistas, ambicingas. Kai 
kada tie kaltinimai sukeldavo pasipiktinimą ir protestą, kai ka- 
da priversdavo užsidaryti savyje. Rericho ` charakterį formavo 
itin didelis reiklumas sau ir aplinkiniams. Kartą dienoraštyje jis 
įrašė: „AS taip mėgstu būti giriamas, jaučiuosi toks pakylėtas, 
Ir taip nusimenu, jei kas aštriai papeikia. Vis toji savimeilė, oi 
koks rimbas ta savimeilė, taip ir pliekia, nė valandėlės ramybės 
neduoda. Bet verčiau jos turėti per daug, negu per mažai. Jos 
turint, galima padaryti tokių dalykų, kurių šiaip nė nesvajok." 

Vienišumo jausmą, atsiradusį dėl mokslo draugų nepasiti- 
kėjimo, stiprino ir skeptiškas tėvo požiūris į jo tapybą. Žiūri- 
nėdąmas sūnaus eskizus, Konstantinas Rerichas pareiškė: „Tau 
viskas išeina ne taip, kaip kitiems.“ Šokti ginčytis ir įrodinėti, 
kad sniegas būna ne vien baltas ir dangus ne vien žydras, ne- 
sinorejo. Be to, ginčai su tėvu visuomet baigdavosi nebe tapy- 
bos problemomis, o svarstymais, ar apskritai „laisvo menininko" 
egzistencija gali atnešti naudos visuomenei. Įrodyti šią galimybę 
pirmiausia reikėjo sau pačiam. 

Jaunystėje Rerichui neteko sukti galvos dėl kasdieninės duo- 
priversdavs krimstis. Priešgyniauti tėvui ir kartu kiekvieną kar- 
tą prašyti jo pinigų buvo nepatogu, o išlaidų, net ir striukai gy- 
venant, sųsidarydavo vis daugiau. Reikėjo pirktis dažų, drobės, 
knygų, gausinti archeologijos, numizmatikos, mineralų kolekci- 
Jas, reikėjo lėšų teatrui, koncertams, kelionėms. Taigi jau stu- 
dijy metais Rerichas ėmė galvoti apie uždarbį. Nesitikėdamas, 
kad jam seksis pelningai parduoti savo paveikslus, jis, kaip ir 
daugelis rusų dailininkų, pradėjo nuo ikonų. 

Pažįstamų padedamas, gaudavo bažnytinių užsakymų, kurie 
žadėjo garantuotą užmokestį. Bet, dirbant pagal šablonus, aiškiai 
tykojo amatininkiškumas. Prie materialinių rūpesčių prisidėjo 
„kūrybinės kančios“: „Neseniai gavau porą užsakymų — kūdikė- 
lio Jėzaus atnešimas į šventovę ir šv. Mikalojaus relikvijų per- 

kelimas",— brūkšteli dienoraštyje. Antrojo užsakymo pradedan- 
tis dailininkas niekaip negalėjo įveikti ir metė. O po kelių mė- 
nesių dienoraštyje atsiranda naujas įrašas: „Velnias pakuždėjo 
atsisakyti Mikalojaus relikvijų perkėlimo... pinigų nėra... Ban- 
dysiu iš naujo, gal dar ne vėlu.“ 

Greta ikonų, Rerichas vertėsi ir literatūra. Mėgino visokius 
žanrus. Laiko literatūriniam darbui galėjo skirti labai maža, 
tad rašinėjo apsakymėlius, apybraižas, alegorines pasakas, eilė- 
raščius. Reguliariai skaitydavo sostinės žurnalus, ieškojo pažin- 
čių redakcijose, siūlydavo spaudai apybraižų ir piešinių, žūt 
būt stengėsi prasimušti. Štai viena iš dienoraščio pastabų: 

„„„kiaurą dieną sėdžiu apsikroves žurnalais. Mėnesio pir- 
mąją tiek privertė, kad vos-ne-vos peržiūrėjau. O viešpatie, ko- 
kia galybė velykinių apsakymų ir kokie visi neoriginalūs ir 
nuobodūs... Neseniai leidėjas man sako: „Visi jūs, ponai daili- 
ninkai, amžinai įsikandę tokius dalykus, kurie įdomūs tik jums 
patiems” (be abejo, jis turėjo galvoje mano istorinį žanrą). At- 
sirado geradaris! Pats moka po dvi grivenas už piešinį, o dar te- 
mas nori įbrukti, atimti iš menininko paskutinę kibirkštį.“ 

Kalbant apie jaunojo Rericho pomėgius, negalima nutylėti 
dar ankstyvoje vaikystėje pabudusios meilės muzikai. Namie, 
žydrojoje svetainėje, stovėjo didelis Bliutnerio firmos rojalis. 
Retkarčiais gležnutė mergaitė atvesdavo už rankos aklą senu- 
ką derintoją. Suderinęs instrumentą, aklasis muzikantas sėsda- 
vo ir skambindavo. Muzika jaudino, kėlė neaiškius vaizdinius, 
ragino ieškoti vizijoms pavidalo. 

Studijuojant susiformavo ir tikras skonis. Rerichą tarsi už- 
būrė galinga Rimskio-Korsakovo, Glazunovo, Liadovo, Arenskio 
muzika. Jaunasis dailininkas tapo nuolatiniu Beliajevo simfoni- 
nių koncertų Bajorų susirinkinie klausytoju. Reguliariai lanky- 
davo ir Rusų muzikų draugijos koncertus konservatorijoje. Vė- 
liau atėjo laikas Vagneriui, Skriabinui, Prokofjevui. Metai neat- 
vėsino meilės muzikai: net ruošdamasis į mokslines ekspedici- 
tas ir be gailesčio atsisakydamas kiekvieno nereikalingo daikto, 
jis visuomet įsidėdavo plokštelių ir patefoną. 


Il. MOKYTOJAI 


Rerichą visada jaudindavo egzaminai, ypač iš kurso į kursą. 
Tarsi gyvenimas sugriūtų, jeigu tektų atsidurti už akademijos 
sienų. O tokios mintys kankino neretai. Mat, jau mokslo metų 
darbuose jis mėgino išreikšti tas sudėtingas idėjas, kuriomis su- 
sižavėdavo, studijuodamas istoriją ir filosofiją. Tačiau ir sugebė- 
jimo, ir patirties dar trūko, tad viskas baigdavosi konfliktais su 
dėstytojais, baime ir skaudžių nusivylimu. 

Rericho mokytojas Pavelas Čistiakovas garsėjo kaip aukšto 
profesinio meistriškumo mokyklos kūrėjas ir vienas geriausių 
to meto pedagogų, nuostabus piešimo meistras. Net pripažinti 
dailininkai pas jį tobulindavo piešinį. 

Susipažinęs su Rericho eskizais, jis tarė: „Matau, norite būti 
originalus, bet verčiau darykit kaip visi, taip bus tikriau.“ Pa- 
rodytąjį eskizą mokinys išmetė. Analogiškas atvejis ištiko eskizą 
tema „Varinis žaltys“. Apžiūrėjęs jį, Cistiakovas pasakė: „Ku- 
rių galų tuščiai vargstate, imkite Dore." Prityrusi pedagogo akis 
matė, kad sudėtingi sumanymai studentui dar per sunkūs — 
šlubavo piešinys. Bet profesoriui neatėjo į galvą, jog dėl savo 
charakterio ypatybių Rerichas tiesiog negali tenkintis aklu se- 
kimu. Mokinys ir mokytojas aiškiai nesupiato vienas kito. 

Per keliamuosius egzaminus iš figūrų į modelių klasę Čistia- 
kovas priėjo prie Rericho ir garsiai pasakė: „Juk tai prancūzas, 
o ne Apolonas, per plonos kojos!“ „Baigta“, — su baime pagal- 
vojo Rerichas. Bet nesutriko ir tuoj paryškino Apolono musku- 
lus. Galų gale Cistiakovas patvirtino antikinę Apolono kilmę, 
ir Rerichas pabaigė jo kursą. Tačiau pergalė buvo tik tariama, 
ir už skubotas jaunystės išvadas, už nepasitikėjimą talentingu 
pedagogu vėliau teko sumokėti. 

XIX šimtmečio Rusijos visuomeninio gyvenimo sudetingu- 
mas ir prieštaravimai atsispindėjo ir mene. Dailės akademijos 
prezidentas, didysis kunigaikštis Vladimiras Aleksandrovičius, 

atkakliai gynė jos „imperatoriškąją“ garbę ir protegavo sustin- 
gusias, nuo gyvenimo atitrūkusio „akademizmo“ dogmas. Bet 
jo pastangos sulaikyti progresyvių tendencijų spaudimą buvo 
bergždžios. 1893 metais parengiami nauji akademijos įstatai, © 
1894 metais padaryta reforma, atnaujinusi destytojų kolektyvą. 
Turėjo pasitraukti P. Šamšinas, K. Venigas, V. Vereščiaginas, 
Jų vieton atėjo I. Repinas, V. Makovskis, A. Kivšenka, A. Kuin- 
džis. Tikraisiais akademijos nariais tapo V. Surikovas, V. Vas- 
necovas, V. Polenovas, V. Beklemiševas, M. Antokolskis. 

Nikolajus Rerichas stengėsi suvokti šių permainų reikšmę. 
Vargu ar Rerichas karštai pritarė senųjų meistrų nuvainikavi- 
mui, bet visiškai pasikliauti jų autoritetu taip pat negalėjo. 
Be to, gyvenimas anapus akademijos sienų pralenkė jos viduje 
padarytą reformą. Vis dažniau pasigirsdavo kritiški balsai dėl 
kai kurių naujai vadcvyben išrinktų akademijos pedagogų po- 
žiūrio į meną. 

Rerichas, nuoširdžiai žavėjęsis ir dievines Repiną, kaip dai- 
lininką, abejojo jo pedagoginiais sugebėjimais ir kai kuriomis 
mintimis apie naujosios tapybos uždavinius. Rericho studentavi- 
mo laikų dienoraščiai išmarginti ir panašiomis kitų dėstytojų 
charakteristikomis. Jo vertinimuose tarpais jaučiamas jaunystei 
būdingas karščiavimasis, bet apskritai jie vis dėlto atspindi tuos 
momentus, nuo kurių prasidėjo esminiai XIX a. pabaigos ir XX a. 
pradžios rusų meno posūkiai. 

Studijuojant Rericho estetinės pažiūros nebuvo pakankamai 
subrendusios. Tačiau į akademiją jis atėjo turėdamas savo temą, 
susietą su archeologija, istorija, Senąja Rusia. Palyginti aiškios 
krypties buvo. ir jo filosofiniai ieškojimai. Tuo ir aiškintinas 
jauno studento reiklumas dėstytojams. Jis ieškojo ne tik pro- 
fesinio vadovo, bet ir pedagogo, kuris padėtų įkūnyti paveiks- 
luose istorinius siužetus. 

Iš pradžių Rerichas pateko pas I. Lavereckį ir S. Požalostiną 
(galvų klasė), P. Čistiakovą ir G. Zalemaną (figūrų klasė). Vė- 
liau teko mokytis pas B. Vilevalde, N. Brunį, V. Makovskį, 
J. Podozerovą. Dažnai nenuorama mokinys su klausimais kreip- 
davosi į vieną ar kitą akademijos profesorių. Rodydavo savo es- 
kizus Repinui ir dėdavosi į galvą jo patarimus. 

1893 metais, pirmaisiais savo studijų akademijoje metais, 
Rerichas kuria kompozicijas „Jaroslavnos rauda“, „Sviatopolkas 
Prakeiktasis", „,„Pskovičius“, „Apleista trobelė“. 1894 metais pa- 

sirodo „Buriuotojas", „Žvėrį neša", „Karalaitis Ivanas užsuka į 
lūšnelę“. 1895 metais — „Pas Graikus“, eskizai „Kijevo karžygių 
rytmečiui" ir „Kijevo karžygių saulėlydžiui“. Paveiktas Rims- 
kio-Korsakovo muzikos, jis sukuria kartoną „Sadko pas jūrų val- 
dovą“, pradeda iliustruoti pirmąjį literatūrinį universiteto studen- 
tų almanachą. Nepaisant pastebimo sekimo žinomais meistrais, 
jau pirmieji Rericho kūriniai pasižymi jam būdingu savarankiš- 
ku istorinės temos traktavimu. 

Rusų istorinę tapybą XIX amžiaus pabaigoje reprezentavo 
tokie didelio masto kūrėjai, kaip V. Surikovas ir V. Vasnecovas. 
Istorinių siužetų nevengė V. Vereščiaginas, N. Ge, I. Repinas. 
Atrodytų, pasirinkti autoritetingų istorinio žanro koncepcijų 
buvo iš ko. Tačiau Rerichas jų besąlygiškai nepriėmė. Ne, jis 
neatmetė pirmtakų pasiekimų. Atvirkščiai, jis žavėjosi kad ir 
tuo pačiu Surikovu ir buvo pasiryžęs mokytis iš jo visko, iš- 
skyrus... jo istorijos supratimą. Metus praleidęs tarp akademi- 
jos sienų, dailininkas įrašo dienoraštyje: „Tai, kas svarbiausia, 
dar toli, dabar tik reikia pradėti ruoštis tam gimtosios istorijos 
išaiškinimui, iliustracijai. Kodėl mūsų istorijos traktavime do- 
minuoja grubumas ir priespauda? Negi po ta šiurkščia susibaigu- 
sio amžino mužiko kauke neslypi ir didžiai simpatiškų bruožų? 
Kodėl tapyboje netrykšta sielvartas ar džiaugsmas, sakysim, iš 
yrėjo akių?" 

Sunku pasakyti, kas labiau traukė jaunąjį Rerichą — menas 
ar mokslas, tačiau neabejotina: jų sintezė lėmė greitą savitos 
dailininko individualybės susiformavimą. Smalsus Rericho pro- 
tas neturėjo ramybės. Atsiskleidžiantis pasaulis prašyte prašėsi 
pavaizduojamas drobėje ir kartu reikalavo išsamių studijų. Pri- 
valomosios akademijos ir universiteto programos negalėjo pa- 
tenkinti aistringo žinių troškimo. Rericho interesų diapazonas, 
atrodo, buvo begalinis, Dailininkas gilinosi į knygas apie persų 
laidotuves, apie Pietų Amerikos aligatorius, studijavo Elados 
klasikus, skaitė Balzako, A. Franso, Tolstojaus raštus, teisės, 
visuotinės ir meno istorijos, muzikologijos, literatūros mokslo 
veikalus. 

Būtinumą lavintis Rerichas laikė reikalingų ne vien sau. 
Pirmas jo užsimojimas švietimo srityje buvo mėginimas orga- 
nizuoti akademijoj studentų savišvietos būrelį. Apie porą metų 
jis paskyrė tam tikslui. Turėjo parengęs įstatus ir sistemingą 
filosofijos, gamtos, istorijos (visuctinės, meno, kultūros), psi- 

chologijos, estetikos, archeologijos, mitologijos disciplinų progra- 
mą. Būrelyje jis planavo aptarinėti temas eskizams, nagrinėti 
pačius eskizus, skaityti referatus, 

Tačiau įsteigti būrelį pasirodė sunkiau, negu iš pradžių bu- 
vo galvota. Reikėjo gauti visų akademijos profesorių ir vadovy- 
bės sutikimą. Tuo tikslu programos ir įstatų svarstyme dalyvavo 
F. Brunis, V. Beklemiševas, I. Tolstcjus. Buvo net kilusi mintis 
prašyti Repiną, kad vadovautų. „Del būrelio nueisim pas Repiną, 
įteiksim valdžios vairą, sakydami: „Mūsų žemė didžiulė ir tur- 
tinga..." — rašė Nikolajus dienoraštyje. Pagaliau pasipriešino 
patys studentai. Daugumai programa pasirodė per plati, o įstatai 
pernelyg griežti, ir būrelio klausimas liko neišspręstas. Tačiau 
Rerichui organizavimas davė naudos: gindamas savo sumanymą, 
jis kaupė visuomeninės veiklos patirtį. 

Bestudijuodamas Rusijos istoriją, nacionalinę kultūrą, meną, 
Rerichas susidomėjo Vladimiro Stasovo veikla. Stasovas, dide- 
lio masto tyrinėtojas, kiauras dienas praleisdavo viešojoje bib- 
liotekoje, domėjosi archeologija, studijavo liaudies kūrybą, Ru- 
sijos, Rytų ir Vakarų Europos meną. Ypač išgarsėjo ir pasidarė 
populiarus kaip muzikas ir meno kritikas, karštas „galingnjo 
sambūrio“ kompozitorių ir dailininkų „peredvižnikų“ šalininkas. 

Stasovo pavardė Rericho dienoraščiuose sutinkama nuo 
1894 m. 1895 metų rudenį juodu susipažino. Büsimajam daili- 
ninkui tai buvo neapsakomos svarbos įvykis, tad nesunku įsi- 
vaizduoti, kaip susijaudinęs jis peržengė garsenybės kabineto 
slenkstį. 

Rerichas atsinešė rankraštį apie meno reikšmę dabarčiai. Per- 
metęs jį akimis, Stasovas su jam būdingu įkarščiu ėmė įrodinėti 
jaunojo autoriaus išvadų nepagrįstumą. Veliau Nikolajus pats 
negalėjo prisiminti, ar nusiminimo, ar pasitikėjimo jausmas ta- 
da prikaustė jį prie kėdės. Stasovas kalbėjo ilgai, o atsisveikin- 
damas tarė: „Rankraštį palikite ir būtinai dar ateikite. Snektel- 
sim.” 

Nuo to „šnektelsim“ užsimezgė autoritetingo kritiko ir prade- 
dančio dailininko pažintis, virtusi glaudžiu bendradarbiavimu. 

Rerichą žavėjo aktyvi visuomeninė Stasovo veikla. Jo su- 
piatimu, tokie veiklūs gyvenime ir turi būti menininkai. Tačiau 
jaunosios kartos dailininkams devynioliktojo amžiaus paskuti- 
niojo dešimtmečio viduryje buvo gana pavojinga bendrauti su 
Stasovu. Uoliai gindamas širdžiai brangius peredvižnikus, Sta- 

sovas puolė Nesterovą, Vrubelį. Jo vienašališki daugelio Va- 
karų meistrų kūrybos vertinimai konfrontavo su laiko tenden- 
cijomis ir ne vieno, net peredvižnikams artimo, rusų dailininko 
pažiūromis. 

Antai 1893 metų pabaigoje peterburgiškė „Teatralnaja gaze- 
ta“ ėmė spausdinti Repino „Laiškus apie meną“. Repinas nega- 
lėjo nesijaudinti, matydamas, kaip smunka rusų tapybos meist- 
riškumas, ir kvietė piešinio bei tapymo technikos mokytis iš 
Briulovo. Stasovas tuoj apšaukė jį renegatu. Atsakydamas į ne- 
pelnytą kaltinimą, Repinas rašė Stasovui: „...ne negalvoju pa- 
sitaisyti. Briulovą laikau dideliu talentu, P. Veronezės paveiks- 
lus laikau protingais, puikiais ir juos mėgstu; ir Tamstai jaučiu 
prielankumą, gerbiu po senovei, bet pataikauti nepataikausiu, 
nors mūsų pažintis ir nutrūktų." 

Būdinga anuometinėms nuotaikoms polemika užvirė dėl Nes- 
terovo paveikslo „Sergijaus Radonežskio jaunystė“. Į XXI pe- 
redvižnikų parodą paveikslas buvo priimtas vienuolikos žiuri bal- 
sų iš devyniolikos: tai rodo rimtus vadovaujančiųjų draugijos 
narių nesutarimus. 

Stasovo išpuoliai prieš ieškančią jaunuomenę pasiekė tokį 
laipsnį, jog, recenzuodamas XXV jubiliejinę peredvižnikų pa- 
rodą, jis net lygino pastarąją su „Maskva ir Sevastopoliu po 
prancūzmečio“. Tačiau čia pat labai palankiai vertino apskritai 
peredvižnikų reikšmę XIX šimtmečio antrojoje pusėje. 

Jei Repino kova už meistriškumo tobulinimą sukėlė tokią 
audringą Stasovo reakciją, tai galima įsivaizduoti, kaip jis tu- 
rėjo žiūrėti į visai dar „žalius“ dailininkus, iškėlusius į pirmą 
vietą estetines problemas, o savo devizu paskelbusius „meną me- 
nui”, 

Nors Rerichas šito devizo niekada nesilaikė, vis vien priklau- 
sė kartai, troškusiai nacionalinės tapybos atnaujinimo. Anks- 
čiau ar vėliau, glaudžiai bendraudamas su Stasovu, Rerichas tu- 
rėjo patekti į keblią padėtį. Taip netrukus ir atsitiko. 

Kodėl tad jaunystėje Rerichas taip linko į Stasovą? Kodėl 
net vėliau, nepaisant rimtų nesutarimų bei konfliktų, nenutrau- 
kė pažinties, ii Stasovas atleisdavo jam tai, ko neatleisdavo ki- 
tiems? 

Šie klausimai liktų be atsako, jeigu į Rerichą žiūrėtume vien 
kaip į dailininką. Tačiau jis dar buvo istorikas, archeologas ir 
pritarė Stasovo pažiūroms dėl rusų nacionalinės kultūros savi- 

tumo bei ryšio su Rytų kultūra. Kas jaudino Rericha, mažai te- 
domino tą Menininkų grupę, kuri ryžtingai reikalavo rusų este- 
tinės minties revoliucijos. Visai kas kita — Stasovas. Mokslinės 
veiklos pradžioje Nikolajui Rerichui jis buvo didelis autorite- 
tas, mielai dalijosi žiniomis su jaunuoju mokslininku. 

Rerichui nereikėjo ieškoti siužetų. Jis buvo stačiai užsivertęs 
istorinėmis temomis. Akademijoje buvo sumanyti „Pavolgio 
arai“, „Patrankininkai“, ,,Besimeldžianti vaidilutė“, „Vado rinki- 
mas“, „Našlaičiai“, „Sužadėtinės rinkimas prancūzų karaliui“. 
Sunkesni kūriniai, reikalaujantys ne vien įtempto darbo prie 
molberto, ne visada sekdavosi. Rerichui įstrigo į atmintį, kaip 
Repinas sukritikavo vieną jo etiudą. Studentų „dievaitis“ 
griaudėjo Ir svaidė žaibus: „Ar galima dabar jau sustoti! Taip 
pradėjus, tai tik ir dirbti, o jūs fau metate! Keista, kad žmonės 
nedirba, o gali dirbti. Juk tai ne menas, tai diletantizmas. Gal 
taip ir galima būtų plikai iliustruoti kokią nors idėją, nors abe- 
joju. Negi iškart jautį už ragų? Prie kiekvienos detalės, kur 
tamstai užteko dienos, tikras dailininkas plušėtų metus, kiaurus 
metus!“ 

Nors ir žavėdamasis „idėjomis“, Rerichas nemenkino profesi- 
nio meistriškumo. Prie to nelemto etiudo jis sėdėjo tol, kol Re- 
pinas pasakė: „Koks progresas! Dabar jau visai neblogai! Kaip 
malonu! Net nesitikėjau šitiek." 

Baigiant bendrąją natūros klasę, pagal naujas taisykles rei- 
kėjo ruoštis egzaminams pereiti į pasirinktą kurio nors akade- 
mijoje dėstančio dailininko studiją. 1895 metais Rerichas die- 
noraštyje rašo: „Sausio 28 per egzaminus už eskizą I kategori- 
ja, už piešinį II, už etiudą III. Etiudu nuvažiavau per vieną ka- 
tegoriją žemyn, nors Repinas sakė, kad aš darau didelę pažangą, 
kad jam labai malonu matyti, kaip žmonės su kiekvienu darbu 
žengia į priekį. Keista! Pažanga, o kategorija žemiau. Leonas 
(Antokolskis.— Aut. past.) rimtai ruošiasi pereiti į studiją ba- 
landžio mėnesį. Keistuolis, tikisi, kad ir aš pereisiu! Be reikalo 
tikisi — už didelio formato etiudą su mano technika gautum 
ne daugiau kaip trečią kategoriją, o reikia antros.“ 

Žengdamas į naują mokymo etapą, jis ne tik meistriškumo, 
bet ir savito meninio braižo dar nebuvo įgijęs. Tačiau turėjo 
ir labai brangintinų savybių — mokėjo savarankiškai įprasminti 
natūrą, alstringai domėjosi pasirinkta tema, tikėjo savo jegomis 
ir gerai suprato kilnią meno paskirtį. 

Rudenį, užbaigus natūros klasę, atėjo laikas rinktis dirbtuvę. 
Repino šlovė traukė mokinius kaip magnetas. Bet jo kiekvienam 
naujokui švaistomi pagyrimai ir visokie „pavydžiu jums talen- 
to" atrodė įtartini. Rerichui nejučiomis iškildavo atminty mun- 
duro tipo fraku apsitempęs B. Vilevaldė, kuris nieko daugiau ne- 
sakydavo, tik: „Labai gerai! Puiku! Nuostabu!" O kai tas išliaup- 
sintas jo mokinys per egzaminus gaudavo vieną žemiausių balų, 
narsusis batalistas guosdavo: „Vadinasi, kiti padarė dar geriau.“ 
Ir vis vien iš pradžių Rerichas kreipėsi į Repiną. Bet šis atsake: 

— Dabar negaliu, vietų nėra. Jeigu pageidaujate, užrašysiu 
kandidatu. Nemeilikaudamas galiu pasakyti, kad man būtų ma- 
lonu matyti tamstą mano studijoje. Bet, matyt, Nikolajus Rerichas 
nelabai telinko į Repiną. „Dienoraščio lapuose“ įrašyta: „Rinktis 
Repiną ar Kuindžį buvo sunku ne tik todėl, kad vienas žanristas, 
o kitas peizažistas, bet ir dėl juodviejų charakterio.“ 

Šiaip ar taip, kandidatu pas Repiną Rerichas neužsirašė ır 
antrą kartą patekti nemėgino. 

A. Kuindžis buvo labai populiarus tarp studentų, bet kreiptis 
į jį Rerichui atrodė sudėtingiau, negu į Repiną. Apie Kuindžį skli- 
do legendos. Garsiojo, 1880 metais sukėlusio triukšmingą sen- 
saciją, paveikslo „Menesiena virš Dnepro“ autorius kažkada 
tuščiai mėgino pakliūti į akademiją, per egzaminus ne kartą 
buvo sukirstas. Dabar Kuindžis tapo plačiai pripažintas. 

Nepaprastas buvo visas jo gyvenimas. Gimė Kuindžis Ma- 
riupolyje neturtingoje šeimoje. Šešerių metų liko našlaitis ır 
anksti patyrė baisų skurdą. Vaikystėje Kuindžiui teko piemenau- 
ti, būti kurjeriu, paaugus — dirbti statybose ir pas fotografą re- 
tušuotoju. Visą jo išsilavinimą tesudarė keli pradinės mokyk- 
los skyriai. Bet aistringa meilė menui padėjo prasimušti į garsius 
dailininkus. 

Pasiaukojančios meilės menui Kuindžis reikalavo ir iš savo 
mokinių. Kaip tik šį jausmą jis laikė tikro kūrėjo pradžia. 
„Akademininkų“ tarpe ėjo kalbos apie vieną valdininką, at- 
ėjusį patarimo pas dailininką. Jo eskizai Kuindžiui patikę. Pa- 
girtas valdininkas ėmė skųstis, kad atsidėti menui trukdanti šei- 
ma, tarnyba. 

— Kiek laiko suėda jūsų tarnyba? — pasiteiravęs Kuindžis. 

— Nuo dešimtos ryto iki penktos vakaro, — sekęs atsakymas. 

— O ką veikiate nuo ketvirtos iki dešimtos? 

— Kaip nuo ketvirtos iki desimtos? 

— Būtent: nuo ketvirtos valandos ryto! 

— Bet aš miegu. 

— Tai tamsta pramiegosi visą gyvenimą, — negailestingai uż- 
Laigė dailininkas. | 

Kuindžis nepažino Rericho kaip Repinas ir negalėjo spręsti 
apie jo sugebėjimus iš akademinių duomenų. Tačiau visas abejo- 
nes išsprendė laimingas atsitiktinumas. Kartą pas Rerichą užsuko 
G. Voropanovas iš aukštesnio kurso ir pasiūlė jam drauge nu- 
eiti pas Kuindžį. Nuėjo. Rericho prašomas priimti į dirbtuvę, 
mazakalbis Kuindžis atsakė: „Atneskite darbus.“ Eiti buvo ne- 
toli, ir po valandėlės Rerichas su eskizais jau laukė savo likimo. 
Dailininkas tylėdamas peržiūrėjo, akimirką pagalvojo ir, paro- 
dęs savo padėjėjui į Rerichą, tarė: „Štai... jie lankys studiją.“ 

1895 metų spalio 30 dieną Rerichas dienoraštyje rašė: „Koks 
įvykis! Aš Kuindžio studijoje.“ O vėliau ne kartą prisimindavo: 
„Vienas svarbiausių žingsnių gyvenime žengtas paprastų pa- 
prasčiausiai. Kuindžis buvo man ne tik tapybos, bet ir gyvenimo 
mokytojas.“ 

Iš tiesų, kaip pedagogas, kaip dailininkas ir pagaliau kaip 
žmogus, Kuindžis labiausiai atitiko Rericho idealus. Jis nesilai- 
kė vienos griežtai dogmatiškos dėstymo sistemos. Greičiau, lai- 
kydavosi principo: kiek mokinių — tiek meninių metodų. Neatsi- 
tiktinai kiekvienas Kuindžio mokinys išsiskyrė ryškia kūrybine 
individualybe. Iš auklėtinių jis reikalavo „vidaus“, tai yra sa- 
varankiškos minties, kuri diktuotų ir originalų kūrinio spren- 
dimą. 

Ypatingą reikšmę Kuindžis teikdavo tapymui iš natūros. Jis rū- 
pinosi, kad mokiniai išmoktų skaityti sudėtingą didžiosios gamtos 
knygą. Tačiau natūra, jo nuomone, neturinti varžyti dailininko 
kūrybinės laisvės. Etiudus patardavo daryti taip, kad gamta 
įstrigtų į atmintį, ir siūlydavo patį paveikslą tapyti jau ne iš 
etiudų, o „iš savęs“. Menininkas turi kurti, o ne kopijuoti. Pa- 
veiksle svarbiausia kūrėjo sąmonė, jo santykis su vaizduojamų 
objektu. Užpildyti drobėje tuščias vietas nejaudinančiais dai- 
lininko daiktais būdavo kategoriškai draudžiama. Dalykais, ku- 
riems pats esi abejingas, nė žiūrovo nesužavėsi. 

Šias Kuindžio mintis Rerichas ėmė į širdį. Kuindžis pirmas 
ji pamokė kaupti atminty vaizdus, kuriuos per ilgus metus gali 
išnešioti būsimoms kompozicijoms, 

Nikolajų Rerichą taipogi sužavėjo romantiškai pakilus me- 
ninis Kuindžio mąstymas. Aistringai mylėdamas tiesą gyvenime 
it kūryboje, Kuindžis mokė: „Tasai... sugebėjimas pavaizduoti 
purvą ant kelio dar ne realizmas.“ Tapyba Kuindžiui visada 
reiškė gyvenimo poeziją. 

Jo dirbtuvėje viešpatavo bičiulystės dvasia. Iš pažiūros rūs- 
tus, nekalbus, nesileidžiantis į jokius kompromisus, Kuindžis bu- 
vo nepaprastai jautrus studentams. Reiklumą jis derino su tėviš- 
ka meile, užtat mokiniai juo pasitikėdavo ir gerbė. Vakarais pri- 
gužėdavo pilnutėlė studija. Mokytojas atsisėsdavo ant kušetės, 
o paskiausiai atėję studentai gaudavo sutūpti tiesiog ant grindų. 
Atsiminimai apie Kramskojų ir kitus dailininkus kunkuliuoda- 
vo pakaitomis su liepsningais kasdieninių meno problemų svars- 
tymais, išėjusių knygų ir straipsnių skaitymu, kartais muzika. 

Pati Kuindžio asmenybė žavėdavo jaunuosius ir buvo aki- 
vaizdus nesavanaudiško pasiaukojimo menui pavyzdys. Pri- 
pažintas jis nesivaikė šlovės. Dabar materialiai jam nieko ne- 
trūko, bet jis tebegyveno kukliai. Visuomet rėmė neturtingus 
mokinius, meno reikalams aukojo dideles lėšas ir užrašė visą 
savo turtą. 

Tačiau labiausiai traukė ir žavėjo jaunimą dvasinis Kuin- 
džio pasaulis. Sielos gelmėse išnešiotą ir savo paties gyvenimu 
išmėgintą tiesą dailininkas išsaugojo nesuteptą per visas negan- 
das. Kūrybinėje Kuindžio individualybėje nebuvo nieko dirb- 
tina, suvaidinta. Jo individualumas organiškai plaukė iš nepa- 
prastos šio žmogaus prigimties. Kuindžio asmenybės monolitiš- 
kumas žavėdavo visus. Todėl ir Rerichas atsiminimuose rašė: 

„Galingasis Kuindžis buvo ne tik didis dailininkas, bet 1r 
didis gyvenimo Mokytojas. Jo paties gyvenimas buvo neįpras- 
tas, vienišas, ir tik artimiausi mokiniai žinojo jo dvasios gelmes. 
Per patį dienovidį jis išeidavo ant savo namo stogo, ir vos tik 
driokstelėjusiu šūviu tvirtovės patranka paskelbdavo vidurdie- 
nį, jį apspisdavo debesys paukščių. Jis juos lesindavo iš rankų, 
tuos nesuskaičiuojamus savo bičiulius: balandžius, žvirblius, var- 
nas, kuosas, kregždes. Rodos, visi sostinės paukščiai sulėkda- 
vo ir nutūpdavo jo pečius, rankas, galvą. Jis man sakydavo: 
„Eik šen arčiau, aš jiems pasakysiu, kad nebijotų tavęs.“ Ne- 
užmirštamas to žilo, besišypsančio, rykaujančių paukštelių ap- 
tūpto žmogaus vaizdas; jis neišdils iš brangiausių atsiminimų... 
Vienas didžiausių kasdieninių Kuindžio džiaugsmų buvo padėti 

beturčiams taip, kad jie nesužinotų, iš kur toji pagalba. Nepa- 
kartojamas buvo visas jo gyvenimas." 

„Dienoraščio lapuose“ apie Kuindžį kalbama dažnai. Tarp 
Kuindžio ir jau subrendusio Rericho galima pastebėti daug 
bendro. Abudu liko amžininkams misle, abudu nuo pašalinių ryž- 
tingai užtvėrė intymiausius savo sielos pergyvenimus. Kritika 
retkarčiais tvirtindavo, esą, kiekvienu savo veiksmu dailininkai 
siekė griežtai apgalvoto tikslo. Bet mėginimas tą tikslą išaiškinti 
baigdavosi neįtikimiausiais spėliojimais. 

Rerichas, aišku, iš Kuindžio neperėmė to paslėpto vidinio 
„pasaulio savyje“. Mokytojas ir mokinys atėjo į gyvenimą vi- 
sai skirtingais keliais ir negalėjo įgyti vienodos pasaulėjautos. 
Tačiau įsitikinimą, kad be „pasaulio savyje" negali būti nė kal- 
bos apie kūrybą, Rerichas perėmė iš Kuindžio, ir už tai buvo 
visada dėkingas mokytojui. 

Kas kita — Kuindžio kūrybos įtaka Rerichui. Repinas rašė: 
„Kuindžio dievas — šviesos iliuzija, ir nebuvo dailininko, ly- 
gaus jam šiame tapybos stebukle." 

Koloritiniai Kulndžio metodai amžininkams buvo savotiškas 
atradimas. Nors jie ir įvairiai buvo vertinami, bet ką reiškė jau 
vien visuotinis dėmesys, polemika, lydėjusi dailininko paveiks- 
lus. Nepaprastai efektingas saulės ir mėnulio šviesos perteikimas, 
ryškūs spalviniai kontrastai, kompozicinis dekoratyvumas laužė 
senuosius tapybos principus. 1879 metais Kuindžis pasitraukė 
iš draugijos, bet ryšio su ja vis dėlto nenutraukė ir palaikė 
draugiškus santykius su daugeliu josios narių. | 

Kuindžio tapybos koloritas bei dekoratyvinės ypatybės darė 
įtakos jo mokiniams A. Rylovui, K. Bogajevskiui, A. Borisovui, 
V. Purvyčiui, K. Vroblevskiui, N. Rerichui. Tačiau Rerichas ne- 
buvo tiesioginis Kuindžio tradicijų tęsėjas. Spalvų bei dekora- 
tyvumo problemos jį domino visai kitu požiūriu, negu Kuin- 
džį. Rerichui charakteringas Rytų ir senosios rusų tapybos stu- 
dijavimas, senovės meistrų kompozicinių priemonių atgaivinl- 
mas ir su jomis susijęs „grynų“ spalvų vartojimas, galiausiai, 
moksliškai pagrįstas spalvinių gamų poveikis žmogaus psichikai, 


III. IESKANT SAVOJO KELIO 


1896 metų vasarą Nikolajus Rerichas plaukė Volga, aplankė 
Krymą ir Kijevą. Dalį vasaros atostogų skyrė archeologinėms 
ekspedicijoms Peterburgo apylinkėse. Kas vasarą jaunąjį Re- 
richą galėjai sutikti Peterburgo, Pskovo ar Novgorodo guberni- 
jų keliuose. Žingsniuodamas šalia girgždančio vežimo, dailinin- 
kas nepraleisdavo progos pasišnekėti su vežėju. Apie senovę, 
protėvių papročius, apleistas kapines, užkastus lobius. Gyveni- 
mo vėtyti ir mėtyti valstiečiai paprastai nebūdavo linkę leistis 
į kalbas: 

— Nėra jokių, ponuli, senienų mūsų apylinkėje, ir iš kur 
mužikui žinoti apie tokius daiktus. 

Bet jeigu pavykdavo sutrupinti nepasitikėjimo ledą, pašne- 
kovas, pradėjęs nuo „kaimo bobų plepalų“, prasitardavo kai ką 
įdomaus arba nurodydavo tuos, kurie šį tą „išmano“, 

Didžiausia laimė būdavo aptikti gerai išsilaikiusį senkapį ar 
pirmykštės gyvenvietės pėdsakus. Už kokį grašį iš kaimo jau- 
nuomenės visuomet atsirasdavo talkininkų. Prasidėdavo kasinė- 
jimai. Privilioti „lobių ieškojimo“, pasipildavo apylinkės gy- 
ventojai. Iš savo kampų išlįsdavo seniai, patarinėdavo ir pasa- 
kodavo būtus ir nebūtus daiktus. Žarstydavo sąmojį ir patarles, 
apšnekėdavo kiekvieną ıadinj. 

— E, ir mus kada nors išvers. Kauleliams ramybės neduo- 
.da,— bambėdavo karšinčius. 

— O mes tau kapą rausiam, gulkis, dėdule, tuojau ir atgie- 
dosime, — erzindavo Zvitri jaunamartė. 

— Bene taip rasit? Semkine kauburius kasinėjo su gyvsi- 
dabriu. Padėdavo ant kapo, lašai išbėgioja, o kur sustoja, tenai 
ir kasa, ir visada rasdavo,— mokydavo pagyvenusi moteriškė. 

— Ką ten rasdavo, kvaile? Vieną sidabrinę grandinėlę te- 
rado, o daugiau tik tie kauleliai ir kauleliai, — pasigirsdavo 
balsas šalia. 


Tačiau radinių netrükdavo. Per savaitę kitą gana prisikaup- 
davo. Žiūrint į daiktus, iškastus iš nebūties tamsybių, aplinkinis 
pasaulis jaunuoliui atrodydavo visai kitoks. Jo vaizduotėje plyna 
upė virsdavo knibždančia skobtinių laivelių. Stačiuose krantuose 
kilo aptverti pylimai su kaukolėmis ant mietų. Per lauką pa- 
mažu slinko procesija. Aukštai virš galvų — neštuvai su numi- 
reliu. Paskui velionį žmonės su smaluotomis pliauskomis. Pa- 
lyda apsivilkusi iškilmių drabužiais, kai kurie vyrai ginkluoti 
kardais, parvežtais iš už jūrų marių. Šit jau rangosi dūmelis, tuoj 
plykstelės laidotuvių laužas, graudžiai nuaidės gedulinga gies- 
me. 

Ir Rerichas rašo: „Iš padebesio viską regi varnas, žvelgia 
virš aukštų miestelio aptvarų, kur kyšo ant gretimo kauburio. 
Šviesiu kaspinu vingiuoja sraunus upelis, vienas krantas lygus, 
žaliuoja sodria žole ir brūzgynais; kitas neįkopiamas, prie upės 
skardžiai statūs, nugriuvę... Retai kur gamta sudaro tokią na- 
tūralią užkardą! Ant šios kalvos ir pastatė miestą... Miestas — 
karų vieta, taikos metu čia nėra kam gyventi. Visko matė var- 
nas! Matė, kaip supleškėjo miesto gynybinė siena, virė mūšis, 
Vienas kitą piovė ir kirto žūtbūtinai! Veltui užpuolikai buvo 
liejami verdančia derva — miestas krito! Atsimena varnas — 
sočiai jis čia puotavo.” 

Atgydavo Olego ir Igorio žygiai, Kijevo šlovė, Maskvos iš- 
kilimas, Novgorodo laisvūnai, gynybiniai Pskovo žemės miestai. 
Prieš daugelį amžių čia Žmonės puikiausiai žinojo, kaip reikia 
elgtis, iš kur tikėtis priešo, kur kreiptis pagalbos. Be to, jiems 
buvo būdingas subtilus pareigos ir orumo jausmas, meilė gro- 
ziui. Kažkur amžių glūdumoje susiformavo tos etinės ir estetinės 
pažiūros, kurios buvo nelyginant kompasas lemiamais žmonijos 
istorijos momentais. 

Su tokiais jausmais ir mintimis jaunasis Rerichas palikdavo 
savo kasmetinių klajonių vietas. Liaudies sukurtos istorijos fak- 
tus jis trokšdavo išreikšti žodžiais, paveikslų ciklais. 

1895—1896 metais užbaigiamos dvi drobės: „Kijevo karžy- 
gių saulėlydis“ ir „Kijevo karžygių rytmetis“. Tapykiniu požiū- 
riu abudu kūriniai nebuvo originalūs, tačiau turėjo Rerichui di- 
delės reikšmės: jis pasijuto pajėgsiąs imtis ištisos paveikslų seri- 
jos tema „Rusios pradžia. Slavai“, kurioje galėtų nuosekliai pa- 
rodyti atskirus liaudies gyvenimo momentus. Pagal 1897 metais 
sudarytą planą seriją pradėjo paveikslas „Slavų miestelis. Pa- 

siuntinys: sukilo giminė prieš giminę". Rerichas užsirašo die- 
noraštyje siužetus: 

„1. Slavai (Gyvenvietė. Sueiga. Kalba renkamasis. Seno ir 
jauno elementų tarpusavio santykiai). 

2. Būrimas (Prieš žygį. Senis ir žynys prie būrimo indo). 

3. Po mūšio (tarpusavio). 

4. Nugalėtojai (Per pirmą sniegą — namo su laimikiu). 

5. Nugalėtieji (Cargrado rinkoje. Paralelė tarp apkūnių bi- 
zantiečių ir gyvos mėsos kalno — belaisvių minios. Variagai tar- 
nyboje). 

6. Variagai (su luotais jūroje). 

7. Vidurnakčio svečiai (pavasarį variagai užpuola slavų gy- 
venvietę). 

8. Kunigaikštis (Duoklės priėmimas. Įtvirtinimų statyba. Sta- 
bai). 

9. Apoteozė. Pilkapiai.“ 

Rusų istorinėje tapyboje toksai sumanymas neturėjo pre- 
cedento, ir nenuostabu, jog Stasovas ir Kuindžis susižavėję jam 
pritarė. Stasovui patiko savita Rusijos istorijos interpretacija, 
liaudies kultūros, archeologinių ir etnografinių duomenų tapy- 
boje panaudojimas. Be to, jis tikėjosi, kad Rerichas tęs realis- 
tines nacionalinės istorinės tapybos tradicijas. 

Peizažistas Kuindžis leisdavo savo mokiniams laisvai pasi- 
rinkti žanrą, jo studijoje klestėjo tiek buitinė, tiek istorinė te- 
matika. O svarbiausia, Kuindžis taipogi mąstė stambaus masto 
kategorijomis, ir platūs Rericho užsimojimai jam buvo prie Sir- 
dies. 

Per patį pirmojo serijos paveikslo kūrybos įkarštį akade- 
mijoje įsiliepsnojo studentų riaušės. Kuindžis nepritarė rekto- 
riaus represijoms ir, mėgindamas gelbėti mokinius nuo baus- 
mės, ėmė su jais derėtis vadovybei už akių. Didysis kunigaikš- 
tis Vladimiras iškėlė kaltinimą, esą, Kuindžis darąs mokiniams 
„žalingą“ įtaką, ir pareikalavo nedelsiant atsistatydinti. Tačiau 
autoritetingasis globėjas nesitikėjo, kad su Kuindžiu akademiją 
paliks visi jo mokiniai... 

Konfliktas įgijo nepageidautiną akademijos vadovybei kryp- 
tį, ir ji pirmiausia ėmėsi priemonių susigrąžinti Kuindžio moki- 
nius. Rerichui per V. Mate buvo pasiūlyta vieta Repino studi- 
joje, o baigus mokslą, kelionė į užsienį akademijos lėšomis. Re- 
Iichas griežtai atsisakė. Atsisakė ir kiti. Galų gale buvo nutarta 

leisti Kuindžio mokiniams ginti diplomus iš darbų, kuriuos fie 
galėtų tučtuojau pateikti. Rerichas diplominiam darbui ėmė 
ruošti „„Pasiuntinį“. 

1897 metų lapkričio mėnesį akademijoje buvo atidaryta kon- 
kursinė paroda ir iškilmingai įteikti dailininkų diplomai. Akto 
metu dailininko vardą suteikė ir Nikolajui Rerichui už paveiks- 
lą „Pasiuntinys. Sukilo giminė prieš giminę“, arba, kaip Dailės 
akademijos ataskaitose buvo nurodyta, „Slavai ir variagai“. Dip- 
lominis darbas pateisino Kuindžio ir Stasovo viltis. Tiesiai iš pa- 
rodos „Pasiuntinj" įsigijo P. Tretjakovas. 

Paveikslas rusų istorinėje tapyboje, be abejo, buvo naujas. 
„Sukilo giminė prieš giminę“ — kiek efektingų momentų daili- 
ninkui: netikėtas antpuolis, piestu atsistoję žirgai, sukryžiuotos 
ietys, gaisrų liepsnos... Bet „Pasiuntinyje" nėra jokio mėgavi- 
mosi senove. Iš pirmo žvilgsnio siužetas visai nekrinta į akis. 
Pasiuntinys su keltininku plaukia naktį upe: užvirė karas tarp 
giminių, ir jis skuba įspėti kaimynų. O gal prašyti jų pagalbos. 
Pasiuntinys jau nebejaunas ir daug gyvenime matęs. Dėl to ir 
pasiųstas į pavojingą kelionę. Jis susirūpinęs: reikia rasti pasi- 
tikėjimą įkvepiančių žodžių. Ar pavyks sustabdyti brolžudiškus 
vaidus, ar kovos dar smarkiau įsiliepsnos? Nuo sunkių minčių 
sulinkę senio pečiai, bet baimės ir nusiminimo nė ženklo. 

Paveikslo peizažas nukelia į tolimą praeitį. Krante matyti 
statiniais aptvertos glaustašonės palapinės. Vietomis spingso pri- 
gesę ugniakurai. Patekėjo ryškus mėnulio piautuvas. Jo spindu- 
liai slysta per žalią vandenį, apSviesdami plaukiančiųjų figūras. 

Paveikslas žadina vaizduotę, tarsi įtraukia žiūrovą į vaız- 
duojamą sceną. | 

„Pasiuntinyje“ dar žymi Kuindžio įtaka. Graži tamsi rusvų 
bei žalsvų tonų gama, vaiskus mėnuo, romantiškas peizažas, kai 
kurie kompozicijos ypatumai — tai vis Kuindžio mokykla. Bet 
mokinys šių detalių aklai nekopijavo, originaliai spręsdamas is- 
torinę temą, vykusiai jas panaudojo. Tad kritika buvo vienbal- 
sė: „Pasiuntinys“ rodo iškilus naują savitą talentą. Rerichą ly- 
dėjo reta sėkmė — „Pasiuntiniui“ rusų istorinėje tapyboje iš 
karto atiteko garbinga vieta, kurios paveikslas neprarado ir 
mūsų dienomis. 

Jaunąjį dailininką karštai sveikino Stasovas. Rerichas be 
galo apsidžiaugė, kai vieną 1897 metų lapkričio dieną šis jį 
užkalbino: 

— Jums reikia būtinai pamatyti Tolstojų: tegul pats didysis 
Rusijos rašytojas įšventina jus į dailininkus. Tal būtų tikras pri- 
pažinimas! O ir „Pasiuntinio“ niekas taip neįvertins, kaip Tols- 
tojus. Jis tuojau supras, su kokia žinia keliauja tasai jūsų „Pa- 
siuntinys". Nėra ko atidėlioti, už poros dienų mudu su Rimskiu- 
Korsakovu rengiamės į Maskvą. Važiuojam! 

Pats Tolstojus... Mintys apie jį seniai jau nedavė ramybės 
Rerichui. Rašytojo asmenyje jis matė ne tik rusų literatūros di- 
dybę, bet ir pergalę žmogaus, nugalėjusio patį save. 

Ir štai Stasovas, Rimskis-Korsakovas, skulptorius I. Gincbur- 
gas ir visai dar jaunas Rerichas jau traukinio kupe. Stasovas, 
kuriam jau per septyniasdešimt, lengvai užsirango ant viršuti- 
nio gulto, tvirtindamas, kad kitaip traukinyje miegoti negalįs. 
Tačiau, atrodo, viršutinio gulto prireikė ne tam. Užėmęs „pa- 
togią" poziciją, neramusis kritikas pradėjo žiauriai atakuoti ro- 
mantines „Kitežo“ tendencijas. 

Rerichui patiko Rimskio-Korsakovo poetinė epika, tačiau da- 
bar jis neturėjo ūpo ginčytis. Mintys sukosi apie Tolstojų. Jis 
buvo girdėjęs, kaip kartais, pirmąsyk pamatęs žmogų, Tolstojus 
įdėmiai ir ilgai žiūrėdavęs jam į akis, o paskui, nė žodžio ne- 
taręs, nueidavęs ir daugiau nebekreipdavęs į jį jokio dėmesio. 
Tai, tur būt, baisiausia! Ar jį supras Tolstojus? Padrąsins ar tylė- 
damas nusisuks nuo „Pasiuntinio"? 

Širdis nerimavo iki pat Dolgo-Chamovnikų skersgatvio Mask- 

voje, kuriame stovėjo Tolstojaus namas. Svečius pasitiko Sofija 
Andrejevna. Stasovas atvežė kažkokias knygas, Rimskis-Korsa- 
kovas — naujų kūrinių partitūras, Gincburgas — bronzinę Tolsto- 
jaus statulėlę, Rerichas — didelę „Pasiuntinio“ fotografiją. Vi- 
siems rūpėjo Tolstojaus nuomonė. 
„ Pasirodė ir pats rašytojas. Žilas, plačia šviesia palaidine, 
rankos už diržo, kaip Repino paveiksle. Jo figūroje, gestuose, 
žodžiuose jautei mąstytoją ir nepaprastai nuoširdų žmogų. Už- 
simezgė pokalbis apie muziką, tapybą. Tolstojaus teiginiai bu- 
vo šiek tiek paradoksalūs, bet rašytojas pažino gyvenimą, žmo- 
nes, subtiliai jautė meną ir apie viską sprendė drąsiai ir origi- 
naliai. 

Atėjo eilė ir „Pasiuntiniui“. Stasovas neklydo, tvirtindamas, 
Jog rašytojas pasakys ką nors ypatinga. Tolstojus nelauktai iš- 
tarė tai, ko Rerichui dar niekas nebuvo kalbėjęs, kam dailinin- 
kas nė pats dar nemokėjo parinkti žodžių: 

— Ar teko keltis per sraunią upę? Svarbu visada taikyti aukš- 
čiau tos vietos, kurios jums reikia, kitaip vanduo nuneš. Taip 
ir moralėj — jei nėra krypties aukštyn — gyvenimas viską nuneš. 
Tegul tamstos pasiuntinys vairuoja aukštyn, tada nuplauksl 

Sekantį rytą Rerichas grįžo į Peterburgą ir pradėjo savaran- 
kišką gyvenimą. Likimas atrodė palankus, o Tolstojaus linkėji- 
mas įkvėpė naujiems užsimojimams. 

1898 metais Rerichas gavo du viliojančius pasiūlymus — kvie- 
timą dirbti Dailės skatinimo draugijos muziejaus direktoriaus 
pavaduotoju ir žurnalo „Iskusstvo i chudožestvennaja promyš- 
lennostj" redaktoriaus padėjėju. Pastovi tarnyba garantavo ne- 
priklausomybę, bet, būgštaudamas, kad toks jėgų blaškymas ne- 
pakenktų kūrybai, jis kreipėsi patarimo į Kuindžį. Šis atsakė: 

— Darbštus visur suspėja, akylas viską pamato, o aklas vis 
vien paveikslų nenutapytų. 

Dailės skatinimo draugijos muziejaus direktorius D. Grigorovi- 
čius buvo Stasovo bendražygis ir turėjo daug pažinčių literatūri- 
niuose bei meniniuose sluoksniuose. Senasis literatas labai sim- 
patizavo Rerichui. Įvesdamas į muziejų, pasakė: 

— Užrašykite mintyse virš įėjimo: „Saugokite Sventenybes”, 
juk nevalia Žmonėms pamiršti tai, kas šventa. 

Tais metais Nikolajui Rerichui teko dar ginti universiteto 
baigimo diplomą „Juridinė dailininkų padėtis Senojoje Rusioje". 
Per valstybinius egzaminus profesorius Jefimovas, jau prisiklau- 
ses apie „Pasiuntinio" sėkmę, tarp kitko pasakė: „Kokia tamstai 
nauda iš romėnų teisės, juk tikriausiai prie jos daugiau negrjši?" 

Bet Rerichas buvo kitokios nuomonės. Prisimindamas diplo- 
minį darbą, jis rašė: „Praverte ir „Rusy Tiesa“, ir metraščiai, ir 
„Stoglavo“ kodeksai, ir Archeologinės komisijos aktai. Senų 
senovėj Rusioje nemaža kultūros pėdsakų; mūsų senoji literatū- 
ra ne tokia jau skurdi, kaip zapadnikai vaizduoja. Bet reikia ją 
tirti be išankstinio nusistatymo, moksliškai." 

Pirmuosius paveikslus sekė ir pirmi rimti straipsniai „Ikonų 
namai“, „Menas ir archeologija“, „Ant pilkapio“, „Pakeliui iš 
Variagų į Graikus“. Juose Rerichas palietė labai opius visuo- 
meniniu požiūriu klausimus — mokslo ir meno ryšį, istorinės 
reikšmės architektūrinių paminklų restauravimą bei apsaugą, 
meninę senosios rusų ikonos vertę. Jis — vienas pirmųjų rusų 
dailininkų, prabilusių apie senąją bažnytinę tapybą rimtai ir tik- 

rai kvalifikuotai. Tai, be abejo, nulėmė jo studijos universitete ir 
archeologiniai tyrinėjimai. 

1899 metais mirė Grigorovičius. Lyg tyčia, naujuoju muzie- 
jaus direktoriumi paskyrė Michailą Botkiną — Dailės akademi- 
jos tarybos narį, kolekcionierių, vidutinį tapytoją, pasižymėjusį 
gana konservatyviomis pažiūromis į meną. Prieš pat tą paskyri- 
mą Rerichas kritikavo Botkiną spaudoje už sudarkymus, restau- 
ruojant Novgorodo Sofijos soborą. Tad galvojo verčiau nesiro- 
dyti naujajam direktoriui akyse, geriau visai išeiti. Tačiau Dailės 
skatinimo draugijos viceprezidentas I. Balašovas pakvietė Re- 
richą nedelsiant važiuoti pas Botkiną, atseit, apžiūrėti garsiosios 
jo kolekcijos, 

Sutikimas buvo visai netikėtas. Botkinas aprodė kolekciją. 
Paskui pasakė svajojęs turėti pagalbininku tokį energingą ir iš- 
prususį žmogų, kaip Rerichas, be to, ir straipsnis apie soboro 
restauravimą buvęs įdomus ir davęs naudos. Tiesa, po kelių die- 
nų pažįstamiems Botkinas apskelbė, esą, Rerichas atėjęs atsipra- 
šyti už aštrią kritiką. Taip iš pirmo susitikimo jaunajam daili- 
ninkui atsiskleidė aukštojo pareigūno „nuoširdumas“. 

Dirbdamas muziejuje, Rerichas tebedalyvavo Rusų archeolo- 
gijos draugijos renginiuose. Be slavų skyriaus, susižavėjęs Ry- 
tais, lankydavo posėdžius Rytų skyriuje, kuriam vadovavo indo- 
lcgas V.Rozenas. Čia susipažino su vėliau išgarsėjusiu egiptolo- 
gu B. Turajevu. Prisimindamas tuos susitikimus, Rerichas rašė: 
„Kaip ir daugelis mokslininkų, Turajevas gyveno vargingai, bet 
visi io nepritekliai skendo mokslinio entuziazmo okeane. Paži- 
nimo troškimas padėjo jam išsilaikyti neabejotino tyrinėtojo 
aukštumose,“ 

Rericho potraukis archeologijai irgi niekada neatvėso. Kaip 
anksčiau akademija bei universitetas, taip dabar tapyba ir tar- 
'nybinės pareigos negalėjo priversti jo atsisakyti vasaros kasi- 
nėjimų. 

1898—1899 metais neetatinio dėstytojo teisėmis Archeologi- 
jos institute Rerichas skaitė paskaitų kursą apie dailės technikos 
pritaikymą archeologijoje. Įžanginėje to kurso paskaitoje kone 
pirmąsyk buvo paliesti meno ir archeologijos santykiai. Savo 
išvadas apie organišką meno ir mokslo ryšį Rerichas grindė 
Leonardo da Vinčio, Mikelandželo kūrybos pavyzdžiais, L. Tols- 
tojaus, D. Raskino teiginiais. Kalbėdamas apie meno ir archeolo- 


31 


gijos santykį, lektorius akcentavo istorinės tapybos tematikos 
plėtimą ir dailininko atsakomybę prieš visuomenę: 

„Šiandieniniame realistinės krypties mene archeologijos 
reikšmė istoriniam žanrui kaskart didėja. Kad paveikslas istori- 
ne tematika jaudintų, jis turi nukelti žiūrovą į praėjusią epochą; 
Cailininkui nevalia fantazuoti, pasikliaujant žiūrovo neišprusimu, 
bet privalu visomis išgalėmis studijuoti senovės gyvenimą, per- 
siimti jo dvasia," 

Metai, kai Rerichas pradėjo savo kūrybinį kelią, Rusijai bu- 
vo sudėtingiausių visuomeninės sąmonės reorganizavimo proce- 
sų, griežtai priešingų pasaulėžiūrų susidūrimo, daugelio vilčių ir 
iliuzijų sudužimo metai. Narodnikų idėjos, palaikiusios geriau- 
sius rusų inteligentijos veikėjus visą praeinančio šimtmečio ant- 
rąją pusę, išblėso. 

Peredvižnikai, kurių parodos neseniai dar keldavo susižavė- 
jimą, pergyveno krizę. Ribotas realizmo supratimas neskatino 
įsileisti epochos tapybos naujovių. Kiekvieną novatoriškesnį mė- 
ginimą V, Stasovas sutikdavo aštria, pasityčiojančia kritika, nuo 
peredvižnikų draugijos atstūmusia nemaža talentų, ypač iš jau- 
nosios kartos, 

Paskutiniojo dešimtmečio pabaigoje rusų meno sferose vis 
labiau aiškėjo du priešingi lageriai: Stasovui artimi peredvižni- 
kai ir apie Sergejų Diagilevą bei Aleksandrą Benua susikonsoli- 
davusi jaunuomenė. Rerichui, kaip ir daugeliui amžininkų, tei- 
kėjo rasti savo vietą šioje kovoje. 

Stasovas, protegavęs Nikolajų Rerichą, norėjo matyt jį sa- 
vo pusėje. 1898 metų vasarą jis raše Rerichui iš Vokietijos: 

„Dekadentų seniūnas“, t. y. Diagilevas, „Peterburgskaja ga- 
zeta" (dar 25 gegužės, gal ir Jūs matėte?) išspausdino kone ma- 
nifestą, kuriame aiškina, kad nuo šiol prasideda posūkis mūsų 
mene, kuris vis buvo toks „nevykęs“, o dabar pagerėsiąs ir tap- 
siąs žinomas visai Europal. Kas čia blogo?! Ogi, matyt, visą ru- 
denį ir žiemą man teks žiauriai kariauti ir smarkiai pulti. Rasi 
ir Tamsta dalyvausi su mumis kautynėse?“ 

Analogiško turinio laiškai buvo išsiuntinėti I. Ropetui, M. An- 
tokolskiui ir kitiems. Diagilevo ir Benua grupė darėsi rimtu prie- 
šininku. Stasovas ne juokais subruzdo ir, negaišdamas laiko, 
verbavo sąjungininkus. 

Rerichas tarp tų priešingų pusių neužėmė griežtos pozicijos, 
Bičiulystė su Stasovu, matyt, jam nekliude simpatizuoti kai ku- 

riems draugiją paliekantiems dailininkams. Dienoraštyje randa- 
me tokią pastabą: „Valgant vakarienę, Kuindžis prisipažino, kad 
12 dieną per pietus Briulovo garbei (1899 metų gruodžio mėn.— 
Aut. past.) jis susitaikęs su peredvižnikais... Kas čia dabar? Ko- 
del? Sakosi, nusivylęs jaunuomene. O mes pasijutome, lyg kas 
vandeniu būtų apipylęs...“ 

Žinia, kad Kuindžis suartėjo su peredvižnikais, taip sujaudi- 
no jo buvusį mokinį, jog, parėjęs trečią valandą nakties, jis 
sėdo dienoraštyje išlieti savo mintis. Staigią Rericho reakciją ne- 
sunku suprasti: jis pats priklausė tai jaunuomenei, kurią Kuin- 
džis ne per seniausiai palaimino, išleisdamas ieškoti nepramintų 
takų. 

Drauge Nikolajus Rerichas jautė, kad Kuindžis, Surikovas, 
V. Vasnecovas, Levitanas, Nesterovas ir daugelis kitų pelnytai 
gali didžiuotis kada nors priklausę peredvižnikams: iš peredviž- 
nikų jie perėmė realistines tradicijas ir aukštą pilietinės meno 
reikšmės supratimą. Tą Rerichas brangino. Kad ir kaip jį do- 
mino Benua ir Diagilevo grupės idėjos, visiškai jomis pasikliauti 
Nikolajus Rerichas negalėjo. 

Beje, sutikęs sėstis į „Iskusstvo i chudožestvennaja promyš- 
lennostj" žurnalo redaktoriaus padėjėjo kėdę, Rerichas, saky- 
tum, jau apsisprendė. Juk vienas šio leidinio iniciatorių buvo 
Stasovas, todėl buvo aišku, kad žurnalas orientuosis į peredviž- 
nikus ir gins rusų meną nuo „dekadentų“, tuo pačiu ir nuo įvai- 
rių naujovių. 

1897—1898 metų laikotarpiu Diagilevas, Benua ir jų bendra- 
Žygiai suaktyvėjo dar labiau, nei Stasovas. 1898 metų sausio 
mėnesį Peterburge ėmė veikti Diagilevo suorganizuota rusų ir 
suomių dailininkų paroda. Rinkdamas paveikslus rusų skyriui, 
Diagilevas įspėjo dailininkus, kad šios parodos tikslas „konsoli- 
duoti išblaškytas jėgas ir padėti pamatus naujai Draugijai". Pa- 
sak jo, draugija tebus įmanoma tik tada, kai „visi bus iš tikrųjų 
vieningi ir pajus vienybės jėgą". 

Parodoje dalyvavo K. Korovinas, V. Serovas, I. Levitanas, 
M Nesterovas, A. Vasnecovas, K. Somovas, Aleksandras Benua, 
L. Bakstas, M. Vrubelis ir kiti. 

V. Stasovas išstatytus darbus užpuolė savo 1898 metų pra- 
džios apžvalgose „Novosti“ ir „Birževaja gazeta" leidiniuose. 
Daugiausia kliuvo Vrubeliui, būsimiems „Meno pasaulio" na- 
riams ir tiems, kuriuos jis priskyrė prie „dekadentų“. 

Aleksandras Benua, prisimindamas „Meno pasaulio“ gi- 
mimą, rašė: „Büremes ne tiek iš „idėjos“, kiek, sakyčiau, prak- 
tinės būtinybės skatinami. Daugelis jaunųjų tiesiog neturėjo kur 
dėtis, jų arba iš viso nejsileisdavo į jokias dideles parodas — nei 
į akademinę, nei į kilnojamąją, nei į akvarelės, arba priimdavo 
tik kai kuriucs kūrinius, atmesdami darbus, kurie, pačių dailinin- 
kų nuomone, geriausiai atspindėjo meninius ieškojimus... Štai 
dėl ko pas mus Vrubelis atsidūrė greta Baksto, o Somovas gre- 
ta Maliavino. Prie „„nepripažintųjų“ prisijungė ir tie „pripaZin- 
tieji“, kurie nusistovėjusiose grupuotėse jautėsi įsėdę ne į savo 
ratus. Taip pas mus atėjo Levitanas, Korovinas ir, mūsų didžiau- 
siam džiaugsmui, Serovas. Šiaip ar taip, idėjiniu požiūriu tai 
buvo paskutinės realizmo atžalos su „peredvižnikų“ atspalviu. 
Tačiau mus jungė neapykanta įsigalėjusiam sustabarėjimui, pu- 
vimui." 

1898 metų paroda palengvino naujos draugijos organizavimą 
ir jos organo pasirodymą. Po šiokių tokių diskusijų draugiją ir 
žurnalą buvo nutarta pavadinti „Meno pasauliu“ („Mir iskusst- 
va"). Be Diagilevo, Benua, Somovo, Baksto, Filosofovo, Nuvelio, 
jame sutiko dalyvauti Serovas, Repinas, Levitanas, V. ir A. Vas- 
necovai, Polenovas, Nesterovas, Vrubelis. Finansuoti leidinį ap- 
siėmė M. Teniševas ir S. Mamontovas. 

Žurnalas išėjo 1898 metų rudenį, beveik tuo pačiu laiku kaip 
ir „Iskusstvo i chudožestvennaja promyšlennostj“, o 1899 metų 
sausyje buvo atidaryta ir pirmoji „Meno pasaulio“ draugijos 
paroda, pavadinta „Tarptautine paveikslų paroda“. Palyginus su 
1898 metais, paveikslais rusų skyrius praturtėjo: jį reprezentavo 
Maliutinas, Maliavinas, Polenovas, J. Polenova, Trubeckojus, 
Repinas, patys „Meno pasaulio" nariai ir kiti dailininkai. Krito 
į akį padidėjusi maskviškių grupė. Tarp jos ir „Meno pasaulio“ 
iniciatorių nebuvo jokios ideologinės vienybės. Tačiau jei prisi- 
minsime Aleksandro Benua žodžius: „Bür&mes ne tiek iš „idė- 
jos“, kiek, sakyčiau, praktinės būtinybės“, tai skirtingų, bet ne- 
abejotinai ryškių individualybių dalyvavimas parodoje pasidarys 
suprantamas, 

Ar iš tikro Diagilevo, Benua, Filosofovo ir visų „Meno pa- 
saulio" ideologų pažiūros buvo vieningos ir tolerantiškos kito- 
kiai nuomonei? Esminiai artimiausių žurnalo bendradarbių ne- 
sutarimai, iškilę dar jam nepasirodžius, sako ką kitą. 

Ruošiant pirmąjį numerį, Benua buvo Paryžiuje, ir Nuvelis 
jam rašė, kad Filosofovas ir Diagilevas ėmę „pagarbiai lanksty- 
tis“ prieš V. Vasnecovą, nors apie jį, kaip apie didį dailininką, 
„nė kalbėti neverta“, — panašiai galvojąs Somovas ir Bakstas, 
užtat jie dabar praminti „svetimšaliais“. 

Benua Nuveliui atsakė: jeigu „...Dima ir Serioža (Filosofovas 
ir Diagilevas — Aut. past.) nusilenkė Vasnecovui, o jūs ne,— 
tokiu atveju, žinoma, aš su jumis...“ 

Vėliau, komentuodamas tą susirašinėjimą, Aleksandras Be- 
nua taip reziumavo:. „Pirmąjį žurnalo numerį galima priskirti 
vienam Filosofovui... Tai jis įvairiausiais — tiek religiniais, tiek 
nacionaliniais sumetimais, be to, nenorėdamas per daug nugąs- 
dinti visuomenę, išreikalavo, kad pusę iliustracijų sudarytų 
V. Vasnecovo kūriniai, nors visas mūsų ratelis seniai jau nusto- 
jo šitam dailininkui „melstis“. 

„Meno pasaulio“ organizatorių nesutarimai nesiribojo tik 
skirtingais to ar kito dailininko kūrybos vertinimais. Nesantar- 
vė kai kuriais klausimais taip paaštrėjo, kad net paties Benua 
straipsnį, atsiųstą iš Paryžiaus į pirmą numerį, Diagilevo vado- 
vaujama redakcija atmetė kaip „nešiuolaikišką“. Anot autoriaus, 
tame straipsnyje „anaiptol nebuvo svaidoma akmenimis į rea- 
lizmą ir siužetiškumą, bet atvirkščiai — jie buvo ginami, iške- 
liant prielaidą dėl galimo jų atgimimo“ 

„Meno pasaulio“ bei „Meno ir dailės pramonės („Iskusstvo i 
chudožestvennaja promyšlennostj“) pirmieji numeriai suglumi- 
no daugelį amžininkų. Viena prieš kitą griežtai nusistačiusios 
redakcijos, lyg susitarusios, įdėjo V. Vasnecovo paveikslų re- 
produkcijas. Tik antrajame žurnale prie jų buvo pridėtas dide- 
lis Stasovo straipsnis, o „Meno pasaulyje“ — be teksto. 

Pirmuosiuose „Meno pasaulio“ numeriuose visuomenės dė- 
mesį patraukė Diagilevo straipsnis „Sudėtingi klausimai“, su- 
tiktas kaip visos grupuotės programa ir estetinis kredo. Epigra- 
fu Diagilevas pasirinko Mikelandželo žodžius: „Kas eina su ki- 
tais, tas niekada jų nepralenks." Keturios straipsnio dalys buvo 
pavadintos „Del mūsų tariamo nuopuolio“, „Amžinoji kova“, 
„Grožio ieškojimas“, „Meninio vertinimo pagrindai". 

Pirmoje dalyje Diagilevas rašė apie vyraujančių dailės kryp- 
čių — klasicizmo, romantizmo bei realizmo — smukimą ir panei- 
gė jo bendraminčiams mestą kaltinimą dekadentizmu. 

Antroje dalyje buvo puolamas „siaurai utilitarinis tendencin- 
gumas“ ir dėl jo kritikuojami Pisarevas, Reskinas, Levas Tols- 
tojus. 

Šiurkštūs Diagilevo išpuoliai prieš Černyševskį sukėlė de- 
mokratiškai nusiteikusios inteligentijos pasipiktinimą. 

Trečiajame skyriuje Diagilevas polemizavo su kai kuriomis 
grožio supratimo teorijomis, konkrečiai su Reskino, L. Tolsto- 
jaus, Bodlero, Edgaro Po pažiūromis, į pirmą vietą iškeldamas 
xūrėjo asmenybės vaidmenį. 

Paskutinėje dalyje, taip pat skirtoje individualizmo įtvirtini- 
mui, buvo teigiama, esą, „grožis mene yra temperamentas, iš- 
reikštas vaizdais, ir niekam neturį rūpėti, iš kur tie vaizdai at- 
ėję, kadangi meno kūrinys svarbus ne pats savaime, o tiktai kaip 
kūrėjo asmenybės išraiška“. Pagaliau Diagilevas užkabino meno 
tautiškumo problemą ir ragino plačiai atverti duris pasaulinei 
kultūrai, 

Smarkus ir karštas Diagilevo straipsnis sukėlė aštrius jo prie- 
šų protestus. Net tarp artimiausių bičiulių pasigirdo nepasiten- 
kinimo balsų dėl kai kurių jo teiginių vienašališkumo. Mat, šie 
teiginiai rėmėsi ne tiek logika ir istoriškai teisingomis išvado- 
mis, kiek autoriaus emocijomis ir intuicija, o vietomis, na, kad 
ir analizuojant XIX amžiaus estetines pažiūras, atrodė gana di- 
letantiški. To negalėjo nepastebėti labiau meno srityje išprusęs 
Aleksandras Benua, kuris dabar puikiai suprato, kodėl jo sam- 
piotavimai greta Diagilevo straipsnio būtų pasirodę „nešiuolai- 
kiski", 

Ilgainiui „Meno pasaulio“ puslapiuose atsirado nemaža nuo- 
monių, konfrontuojančių su vienais ar kitais Diagilevo teiginiais. 
Ret ir pats jis praktiškai nelabai paisė savo deklaracijų. 

Diagilevo tendencija telkti į parodas ne tik naujausius, bet 
ir įdomiausius Rusijos meno ıeiSkinius paprastai nusverdavo vi- 
sus kitus motyvus. Prašydamas paveikslų „Meno pasaulio“ paro- 
doms, jis niekad nekeldavo dailininkams sąlygų pagal savo žur- 
nale suformuluotą credo. Apskritai visa Diagilevo praktika, pa- 
laikant susivienijimą ir organizuojant „Meno pasaulio“ parodas, 
buvo apgalvota, taktiška, pranoko straipsnio idėjas, ir todėl, 
tur būt, neatsitiktinai menotyroje vyrauja nuomonė, kad tikrasis 
„Meno pasaulio“ ideologas buvo Benua, o Diagilevas tik konsoli- 
devo menines šio judėjimo pajėgas, 

Be abejo, Diagilevas turėjo talentą burti gabius ryškių in- 
dividualybių menininkus. Apie tai galime spręsti iš „Meno pa- 
saulio"“ parodų dalyvių pavardžių. Tasai organizavimas pasidare 
savotiška jo monopolija. 

Diagilevas į savo lagerį „verbavo" ne tik tapytojus, grafi- 
kus. „Meno pasaulio“ nariai buvo pasiryžę išsikovoti įtaką ir 
kitur — literatūros, muzikos, teatro sferose. Draugijos žurnale 
talentingas kūrybinis jaunimas rasdavo dirvą savo novatoriš- 
kiems ieškojimams ir būrėsi po jo vėliava. 

Kaip į tuos įvykius reagavo Rerichas, ar jis galėjo likti abe- 
jingas jaunosios kartos menininkų judėjimui? 

„Iskusstvo i chudožestvennaja promyšlennostj“ spausdinami 
Rericho straipsniai lyg ir pritarė Stasovo pažiūroms. Kritikuo- 
damas „Meno pasaulį“, jis rašė: „Jeigu „Meno pasaulis“ skel- 
biasi esąs naujos krypties gynėjas, tai kuo paaiškinti parodoj su- 
tinkamus dekadentine rutina atsiduodančius, jau pasenusius ir 
šabloniškus darbus?.. Toks rengėjų neišrankumas neduoda me- 
nui naudos; pirm laiko nukaršęs, atgyvenęs dekadentizmas ir 
nauja, gaivi srovė — visai ne tas pats." 

Bet, skirtingai negu Stasovas, su „dekadentizmo“ terminu jis 
elgėsi atsargiai ir, tartum pabrėždamas savo nepriklausomą pa- 
dėtį žurnale, pasirašinėjo „Atskalüno" slapyvardžiu. Senojoje 
Rusijoje atskalūnais buvo vadinami nesidedantieji prie bendruo- 
menių. 

Rerichas nepajėgė rasti bendros kalbos su redaktoriumi 
N, Sobka. Palyginus su „Meno pasauliu“, jų žurnalas išeidavo 
blankesnis. 

Maždaug metus padirbėjus redaktoriaus pavaduotoju, Reri- 
chui šovė „išdavikiška“ mintis įsteigti naują leidinį, kuriame 
bendradarbiautų ir „Meno pasaulio" nariai. Dienoraštyje skai- 
tome: „Būtų gerai — tokia unija atrištų daugelį mazgų ir dauge- 
liui dalykų suteiktų pusiausvyrą.“ Skeptišką jo požiūrį į savo 
žurnalą liudija ir toks įrašas: „„..Popką (N. Sobką — Aut. past.) 
išgrūdo iš redaktorių. Verčiau visai žurnalą uždarytų. Popka su- 
rūgęs ir sveikinasi nenoriai.“ 

Svajodamas apie „uniją“, Rerichas tariasi su dauguma 
„Meno pasaulio“ bendradarbių. Kas gi ta „mažuma“, kurios jis 
vengia? Sprendžiant iš dienoraščių ir polemikos spaudoje, tai 
vadinamieji „zapadnikai", 

Stiprios vakarietiškos kai kurių „Meno pasaulio“ ideology 
tendencijos Rusijoje susilaukė gana ryžtingo atkirčio. Pavyz- 
džiui, Repinas, kuris su „Meno pasauliu“ tebendravo keletą mė- 
nesių, atvirame laiške, paskelbtame žurnale „Niva“ ir perspaus- 
dintame 10-me „Meno pasaulio“ numeryje, atsisakė toliau bend- 
radarbiauti, pareiškęs, kad grupės lyderiai nepaiso nacionalinių 
tradicijų ir „gromuliuoja europines atrajas“. Įsikarščiavęs jis 
apšaukė „Meno pasaulio“ narius „ateiviais“, 

Uoliausiu „Meno pasaulio“ „europocentrizmo” riteriu teisėtai 
laikomas Aleksandras Benua, niekad neslėpęs, kad jam „Iš visų 
svetimybių geriausia mieloji gimtoji Europa!" Tur būt, išsamiau- 
siai ir objektyviausiai Benua vakarietiškas tendencijas nusakė 
artimas žurnalo bičiulis kritikas Sergejus Makovskis: 

„Rusas dvasia, rusas begaline simpatija Rusijai, persiėmęs 
rusiškais idealais bei rusišku grožiu, Benua tuo pat metu gal 
ne tiek nutolęs nuo senosios liaudiškosios Rusijos,— anaiptol, 
jis įrodė, jog moka vertinti ir savitą jos meno struktūrą, ir gry- 
nai nacionalinį jausmo ir proto polėkį, — ne tiek surusėjęs ir 
užnuodytas savo europietiškos kilmės, kiek žvelgiantis į Ru- 
siją vis dėlto „iš ten“, iš nuostabaus atstumo, ir „keista meile" 
pamiles joj svetimus vėjus ir buities kuriozus po Petro Pirmojo 
laikų. Tuo reikėtų paaiškinti Benua susižavėjimą Reformatoriu- 
mi, Puškino „Variniu raiteliu“, Sankt-Piterburchu ir jo apylinkių 
paradizais bei monplezirais, visomis tomis klaikiai romantiškomis 
imperatoriškojo mūsų periodo svetimybėmis. Benua europietiš- 
kumas ne įsikalta idėja, ne eilinio rusų zapadniko poza. Tai sa- 
votiška dvasios aistra. Per visą mūsų europiškumo istoriją, tur 
būt, nebuvo žmogaus, šitaip apsėsto tos meninės lotynizacijos, 
tos čiaadajeviškos estetizacijos." 

Ne tik su savo priešais, bet ir tarp savęs „Meno pasaulio“ 
nariai diskutavo, kaip vertintini vieni ar kiti rusų nacionalinės 
kultūros reiškiniai. Pirmą sykį špagos viešai susikryžiavo, iš- 
spausdinus Filosofovo straipsnį „Aleksandras Benua apie Ivanovą 
jos narių polemika užgriebė net daugelį šalutinių problemų. Ta- 
čiau mums rūpi pagrindinė tema. 

Mat, 1899 metų pradžioje Peterburge veikė V. Vasnecovo> 
kūrinių paroda, sudominusi įvairius literatūrinės ir meninės vi- 
suomenės sluoksnius. Teigiamai ir net susižavėję dailininką ver- 
tino Repinas, Rerichas, Čechovas, Rimskis-Korsakovas, Gorkis, 

Šaliapinas. Jaunasis Blokas, Vasnecovo paveikslų paveiktas, 
parašo eilėraščius „Apuokas ir Alkonostas“ ir „Gamajunas, 
paukštis pranašas“, kuris baigiasi eilutėmis: 


Iš veido mylinčio gražaus 
Matyt praėję amžiai šiurpūs, 
Tačiau vien tiesą pranašaus 
Sukepusios nuo kraujo lūpos. 


Istorinė rusų tautos tiesa, prieš daugelį amžių iškentėta žūt- 
būtinėse grumtynėse už laisvą gyvenimą savo žemėje, menkai 
tejaudino Benua. Todėl ir Vasnecovas, pasak Benua, nugrimzdes 
į tolimą praeitį, ir jo menas neatitinka Rusijos kultūrinio „atgi- 
mimo” dvasios. 

Ilgainiui Aleksandro Benua pažiūros į Vasnecovo ir kitų ru- 
sų dailininkų kūrybą keitėsi. Tačiau, taisydamas klaidas vie- 
nur, analogiškas klaidas jis darė kitur, ir ne vien knygose, nes 
Europa visad buvo šio žmogaus, dailininko, meno tyrinėtojo 
„dvasinė Meka". 

Štai tokios Benua ir jo bendraminčių „zapadniky" tendenci- 
jos, o ne Stasovo suformuluoto „„dekadentizmo“ baubas, vertė 
Rerichą nepasitikėti „Meno pasauliu“ šio leidinio pasirodymo 
metais. 

Rerichas niekuomet nepalaikė Stasovo išpuolių prieš Sero- 
va, Nesterovą ir kitus peredvižnikus, „pabėgėlius“, nepritarė 
Stasovo nuomonei apie tokius Europos dailininkus, kaip Piuvis 
de Šavanas, bet juodviejy pažiūros į rusų tautos istoriją ir sa- 
vitą josios kultūrą sutapo. 

Kas kita su Aleksandru Benua. Jeigu ir ne visada, tai dau- 
geliu atvejų paskirus šiuolaikinio meno reiškinius, atskirų meist- 
rų kūrybą Rerichas ir Benua vertindavo vienodai. Tačiau sam- 
protavimai apie būties filosofinę prasmę ir tautų istorinį liki- 
mą griežtai skirdavosi. 

"Tai dar nereiškia, jog Rerichas nevertino Benua, kaip meno 
tyrinėtojo, ar kad Benua ignoravo Rericho kūrybą. Dailininkas 
ir kritikas dažnai rasdavo bendrą kalbą ir vaisingai bendradar- 
biaudavo. 

Ateis laikas, ir Benua neveidmainiaudamas rašys: „Tai, kas 
esmingiausia, svarbiausi Rericho meno bruožai, yra man be galo 
vertinga ir brangu, kad ir kaip stebėtųsi tie, kuriems aš — tiktai 

rafinuoto „baroko bei rokoko amžiaus“ manieringumo gerbėjas, 
„Šiuolaikinio Paryžiaus asfalto dievintojas“. 

Rerichas taipogi nuoširdžiai pripažins: „Aleksandras Benua — 
nepakartojamas dailininkas ir teatro dekoratorius. Benua — re- 
tos erudicijos meno žinovas, įtikinančiais savo raštais išauklėjęs 
ištisą jaunimo kartą." 

Nepaisant to, tarp Rericho ir Benua žiojėjo gili praraja, ir 
bendradarbiavimo lieptai, retkarčiais metami iš vieno kranto į 
kitą, nebuvo tvirti. Taip buvo iš dalies todėl, kad Aleksandras 
Benua „esmingiausiu Rericho mene“ laikė visai ne tai, ką pats 
Rerichas. Priimdamas Rerichą savo „širdin“, Benua rašė: „Kas 
lyg melsdamasis nulenkia galvą rüstingoms uoloms, kvapniai 
ašuotei, snaudžiančių ir pakirdusių iš miego girių bylai, nepaliau- 
jamam vilnių bėgimui ir slėpiningai saulės kelionei, tas supras, 
kur aš Matau tikrąją Rericho sferą." 

Benua pripažįsta Rerichą tiktai kaip „priešistorinių epochų 
glūdumos" ir „gamtos nekaltybės“ dainių. Kas kartą, kai tik 
Rerichas prieidavo istorijos kryžkeles, Benua skelbdavo pavo- 
“jų, kaltindamas jį „Tėvynės senovės reklamavimu" ir atsargiai 
perspėdamas kitus: „Juk Rerichas vientisas... Nėra dviejų Reri- 
chų, o tik vienas — Rerichas, „Stoglavo"! leidėjas.“ 

Tačiau daugiausia, žinoma, juodu skyrė ne tai, kad Benua 
Rerichas visam laikui liko „Ciudy ir Marių motyvų propaguoto- 
ju", o Rerichui Benua — „Versalio rapsodu“. Šios dvi savitos 
individualybės pamėgtus siužetus interpretavo skirtingai todėl, 
kad ir jų kūrybos idėjos buvo skirtingos. Palyginę vos vieną kitą 
jų menui charakteringą ypatybę, suprasime, kas neleido Benua 
ir jo bendraminčiams visiškai pasitikėti Rerichu, ir atvirkščiai: 

Benua retrospektyvizmas nukreiptas į gražią praeitį, Reri- 
cho — į dirbančią ir kovojančią senovę; 

Benua romantizmas perdėm išgrakštintas, Rericho rūstus ir 
teisingas; 

Benua į savo „Liudvikus“ žiūri su švelnia ironija. Rerichas 
kuria savo herojus su užsidegimu, nuoširdžiu patosu; 

Benua linkęs į kameriškumą, Rerichas monumentalus; 

Benua tapyba beveik neturi etinės potekstės, Rericho pa- 
veiksluose etikos ir estetikos ryšys nepaprastai stiprus; 

I „Stoglavas“ — senovinis, XVI a. vidurio, rusų įstatymų rinkinys, 
bažnytinį ir pasaulietinį gyvenimą reglamentuojantis „senųjų papročių“ 


pagrindu. 1680 m. Maskvos bažnytiniame susirinkime paskelbtas „eretiš- 
ku“ ir ilgam uždraustas, 

Gyvenimo saulėlydyje Benua rašys: „...aS atvirai prisipažįstu, 
kad vienintelė realybė pasaulyje,— tai praeitis. Dabartis — vien 
pralekiantis mirksnis, ateities paprasčiausiai nėra, ir visi mėgi- 
nimai pralenkti laiką — tik paikas savęs apgaudinėjimas, tever- 
tas didžiausių lengvabūdžių... Visa, kas buvo, mane vilioja ir 
domina, bet, žinoma, niekas taip nejaudina, kaip mano paties 
praeitis. Ak, kad taip atsidūrus vėl savo vaikystės, savo jaunys- 
tės epochoje, vėl anuometinėje atmosferoje pergyventi savo bu- 
vusius pomėgius!.," 

Rerichas, tarsi jam prieštaraudamas, rašys: „metams bėgant, 
kai, atrodytų, ateities horizontas turėtų siaurėti, vis ta pati ne- 
nugalimoji ateities valia vedė nesulaikomai. Ateitis — gėris. 
Ateitis — magnetas. Ateitis — realybė. Mylėkit praeitį, kai ji iš- 
kyla iš atminties gelmių, bet gyvenkite ateitimi!“ 

Mūsų menotyroje dažniausiai sutinkami du požiūriai į Reri- 
cho santykius su „Meno pasauliu“. Vieni be jokių išlygų priski- 
ria jį šiai grupei, neteikdami reikšmės nesutarimams, ties ku- 
riais čia buvo išsamiau sustota. Kiti, daugiausia „Meno pasaulio“ 
šalininkai, tvirtina, kad atsargūs grupės organizatorių santykiai 
su Rerichu žurnalo steigimo periodų buvo motyvuojami jo „pe- 
redvižnikiškomis nuotaikomis“, kurios ilgainiui išnyko. Sergejus 
Makovskis, pavyzdžiui, rašė: „Meno pasaulio“ nariai ne iš karto 
„priėmė“ Rericho tapybą. Diagilevo šalininkai ilgai juo netikė- 
jo. Būgštavo ir stiliaus sunkumo, ir priešistorinio archaizmo, ir 
prislopintų tonų: na, kaip tas simbolistas iš Kuindžio studijos, 
tas kailį išsivertęs peredvižnikas? Ko gero, jis apsimeta novato- 
riumi, o iš tikrųjų tėra išradingas epigonas?" 

Abi šios koncepcijos remiasi vien tik nuo seno egzistuo- 
jančiais asmeniniais įspūdžiais, o dokumentiniai šaltiniai be jo- 
kių užuolankų nurodo, kad nuo pat pradžių tarp Rericho ir kai 
kurių „Meno pasaulio“ ideologų būta ne tik abipusio nepasitike- 
jimo, bet ir abipusės traukos. 

Nepasitikėjimą determinavo Rericho artumas Stasovui ir 
„Iskusstvo i chudožestvennaja promyšlennostj“ žurnalui. Trau- 
ka — akivaizdžios pastangos laikytis nuošaliai nuo peredvižnikų 
Draugijos ir naujų tapybos formų ieškojimas. O ieškoti Nikolajui 
Rerichui ne itin sekėsi. 

1898 metais jis nutapė paveikslą „Susitinka senoliai" — seri- 
jos „Rusios pradžia. Slavai“ tęsinį. Paveikslas buvo eksponuotas 

1899 metų pavasario parodoje Dailės akademijoje. Rerichą svei- 
kino V. Surikovas ir V. Vasnecovas, o V. Vereščiaginas tą dar- 
bą pavadino „vieninteliu geru paveikslu“ parodoje. Kūrinys pa- 
traukė originalia tapymo maniera ir savitu istorinės temos trak- 
tavimu. Kartu į akį krito piešinio, spalvų perteikimo trūkumai. 
Prisimindamas kūrybinio kelio pradžią, Rerichas rašė: „Pirmieji 
paveikslai nutapyti storų storiausiai. Niekas nepatarė, kad ga- 
lima nupiauti dažus aštriu peiliu ir taip gauti emalio paviršių. 
Dėl to „Susitinka senoliai“ toks gruoblėtas, net aštrus. Kažkas 
akademijoje prilipino nuorūką prie vieno tokio išsikišimo. Tik 
pasklau, kai pamačiau Segantinį, pasidarė aišku, kaip gaunamas 
emalio paviršius.“ 

Repinas minėto paveikslo Dailės akademijos muziejui ne- 
rekomendavo. Stasovas, su kuriuo jis aptarė šį klausimą, daly- 
vaujant dar Ir kitiems asmenims, visiškai pritarė neigiamam Re- 
pino vertinimui, Rerichas nelaukė, kad Stasovas „puls iš užnu- 
gario", ir parašė gana griežtą laišką, į kurį šis atsakė: „Repinas 
man pasakė: „Rerichas gabus, talentingas, valdo spalvą, toną, 
jaučia koloritą, labai poetiškas, bet blogai, kad jis pusmokslis ir, 
atrodo, nė nelinkęs mokytis. Jam reikia mokytis, jis visai pras- 
tai piešia, užuot tapęs diletantiškus paveikslus, verčiau prisės- 
tų trejiems—ketveriems metams ir pieštų, pieštų.“ 

Repinas dėl daug ko buvo teisus. Rerichas ir pats tą puli- 
kiai suprato ir svajojo apie kelionę į užsienį. Bet Stasovas lai- 
kėsi kitokios nuomonės. Jis būgštavo, kad Rerichas užsienyje 
nesusižavėtų tapybos naujovėmis, ir todėl įkalbinėjo: „Ko ten 
važiuoti, kai reikia ne į užsieniečius žiūrėti (jūsų amžiuje jums 
to jau Ir taip pakako), o sėsti prie natūros (žmogaus) ir piešti 
neatsitraukiant, daug ir ilgai... Apmąstykite mano patarimą ir 
nebepyksitel" 

Stasovo rūpinimasis gelbėti Rerichą nuo „žalingų įtakų“, ga- 
linčių nuvilioti į „dekadentines" kryžkeles, turėjo pagrindo. 1899 
metais Nikolajus Rerichas baigia paveikslą „Žygis“, ir dienoraš- 
tyje atsiranda intriguojantis įrašas, kad jis ketinąs (nors ir „juo- 
kais“) išstatyti paveikslą „dekadenty" parodoje: „Įsivaizduoju, 
koks triukšmas kils,— rašo dailininkas, — kaip sukauks Staso- 
vas, o daugelis nežinos, nė ką galvoti. Įkalbinėju ir V. S. (Za- 
rubiną — Aut. past.) pasiūlyti jiems ką nors. Tiesiog skandalą 
mudu Zadame sukelti,“ 

Iš tikrųjų, žinoma, Juokai buvo menki, kadangi pats Diagi- 
levas kreipėsi į Rerichą ir paprašė duoti „Zygi" jo parodoms. 
Beje, Diagilevas labai vertino ir „Pasiuntinj". 

Rerichas atsisakė, motyvuodamas, kad „Žygis“ jau pažadėtas 
Dailės akademijos IV „Pavasario parodai", kurioje jis 15 tikrųjų 
ir buvo eksponuojamas. Tačiau pats derybų su Diagilevu fak- 
tas bei Rericho pastabos dienoraštyje gana iškalbingos. Juo la- 
biau, kad Nikolajus Rerichas niekada netgi neprasitarė ketinąs 
dalyvauti peredvižnikų parodose. 

„Zygj" palankiai sutiko Stasovas ir kiti. Architektas V. Svinįi- 
nas rašė M. Nesterovui: „Čia visai naujas žygio supratimas, Tai 
ne tas žygis, kurio tikslas žudyti artimą." Tačiau „Žygyje“ Re- 
richas sprendė ne tik siužeto, bet ir sudėtingos daugiafigūrės 
kompozicijos problemą, tik pastarąją, deja, ne itin sėkmingai. 
Paveikslą sukritikavo Kuindžis, beje, pasiskubinęs užtikrinti au- 
torių, jog „meno keliai begaliniai, kad tik giesmė sklistų iš 
širdies“. 

Tokie raminimai, žinoma, neužglaistė Rericho meninio išsi- 
lavinimo spragų, ir jis ėmė ruoštis į užsienį tobulintis kokio gar- 
saus dailininko pedagogo studijoje. 

Tačiau dar prieš tą kelionę Rericho gyvenime įvyko vienas 
labai svarbus įvykis. 1899 metų vasarą, Rusų archeologų drau- 
gijos įpareigotas, jis važiavo į Pskovo, Tverės ir Novgorodo gu- 
bernijas senovės paminklų apsaugos tikslais. Pakeliui užsuko į 
kunigaikščio Putiatino dvarą Bologe. Senasis kunigaikštis, pats 
archeologas, mielai padėdavo kolegoms. Šeimininkų nebuvo na- 
mie, tarnas palydėjo Rerichą į erdvų apytamsį vestibiulį... ir 
užmiršo, 

Geso diena. Kunigaikštis buvo išvykęs, o šeima, grįžusi iš pa- 
sivaikščiojimo, rinkosi vakarienės. Jau susėdus, jaunutė šeimi- 
ninkės dukterėčia staiga prisiminė, kad pareidama apytamsėje 
priemenėje matė kažkokį žmogų. Gal su reikalais pas dėdę? 

Kažkas nuėjo žiūrėti. Drovėdamasis kelionės drabužių, dai- 
lininkas įžengė į valgomąjį, pasisakė, kas esąs ir ko atvykęs. 
Pasirodė, kad jo pavardė visiems, čia buvusiems, žinoma. Jau- 
nuolį pakvietė prie stalo, pradėjo kalbas apie meną ir galiausiai 
pasiūlė pasisvečiuoti, kol šeimininkas sugrįš. 

Pastebėjusioji svečią mergaitė, vardu Jelena, Rerichui pa- 
darė didelį įspūdį. Jelena labai domėjosi dailininku ir jo kūry- 
ba. Nikolajus Rerichas sužinojo, kad jos tėvas architektas Šapoš- 

nikovas mirė anksti ir ji gyvenanti su motina. Motina Jekateri- 
na Šapošnikova, mergautine pavarde Golenisceva-Kutuzova, 
esanti didžiojo rusų karvedžio anūkė. 

Abi kas vasarą viešinčios Bologe pas Jekaterinos Vasiljev- 
nos seserį, ištekėjusią už Putiatino (tai jos antroji santuoka). 
Kunigaikštis Putiatinas priklausąs turtingai Peterburgo aukštuo- 
menei. Jo šeimoje visi gyvai besidomį menu. Jelenos teta jau- 
nystėje turėjusi puikų balsą, baigusi konservatoriją ir su dide- 
liu pasisekimu dainavusi Paryžiuje ir Peterburge. 

Rerichas iš pirmo žvilgsnio pajuto simpatiją Jelenai. Besikal- 
bant atsiskleidė tyra ir grožio išsiilgusi mergaitės siela. Vaikys- 
tėje ji mėgusi paveikslėlius. Vogčia įsinešdavusi į savo kambarį 
ypatingai ją dominusį didžiulį foliantą. Sparnuoti angelai, nuo- 
stabūs žmonės, nematyti žvėrys žiūrėję iš tos knygos. Paskui su- 
žinojusi, jog tai Dore iliustruota biblija. 

Bėgo metai, ir naujos knygos, muzika, teatras, tapyba ati- 
traukė mergaitę nuo tuščio salonų truzdesio ir nuviliojo į ma- 
sinantį meno pasaulį. Rerichas jai buvo žmogus iš to geidžiamo 
pasaulio. 

Rudenį Peterburge juodu vėl susitiko, ir 1899 metų spalio 
30 dieną dailininko dienoraštyje įrašyta: „Šiandien studijoje bu- 
vo J. Neatsakau už save — ji pilna gėrio. Vėl imu norėti matyt 
ją kuo dažniau, būti ten, kur ji.“ 

Už poros mėnesių naujas įrašas: „Vakar, 30-tą dieną, J. 
atvėriau visą širdį... Keista, kai pirmą kartą tenka .galvoti ne 
vien apie save, bet ir apie kitą žmogų... Tuoj nauji metai. Jie 
„turėtų atnešti naujienų." 

Iš tikrųjų, 1900 metai Rerichui atnešė reikšmingų permainų. 
Pavasarį Paryžiuje buvo atidaryta Pasaulinė paroda, nemaža vie- 
tos skyrusi menui. Iš rusų dailininkų dalyvavo Repinas, Suriko- 
vas, Levitanas, Serovas, Nesterovas ir kiti. Pateko ir Rericho 
paveikslas „Susitinka senoliai". 

Paprašęs Jelenos rankos, Rerichas gavo sutikimą, ir juodi 
jau planavo kelionę į užsienį padaryti ir povestuvine kelione. 
Tačiau tapybos studijoms reikėjo ilgesnį laiką gyventi Paryžiu- 
je, o dviem neužteko lėšų. Tad buvo nuspręsta važiuoti vienam 
ir vestuves atidėti, kol grįš. Rudenį Rerichas paliko Peterburgą. 


IV. NUŽYMĖTOMIS GAIREMIS 


„Amzinas darbo miestas... — rašė dailininkas—ir gal niekur, 
nebent gamtos tyloje, nepajusi tokio nusiteikimo darbui, kaip 
Paryžiuje.“ Paryžiaus „„darbymetis“ jam prasidėjo muziejų, pa- 
rodų, salonų, studijų lankymu. Pirmiausia rūpėjo pamatyti pran- 
cūzų meną. Ankstyvojo impresionizmo gerbėju Rerichas nebu- 
vo, bet vėlyvesni meistrai — Menaras, Latušas, Simonė, Bena- 
ras — traukė. Didelį įspūdį padarė Piuvis de Šavano ir Kormono 
drobės. 

Metais anksčiau už Rerichą Parvžiuje lankęsis M. Nesterovas 
rašė: „Be Piuvis de Šavano „Šv. Zenevjevos”, Panteone man 
daugiau niekas nesukėlė stiprių nepatirtų pergyvenimų. Šis dai- 
lininkas savo „Šv. Zenevjevoje” gerai pajautė ir atkūrė seno- 
sios Florencijos freskas — visa, kas jose gyva, jaudina, skamba 
iki šiol. Naudodamasis šiuolaikine technika, bet neužgožęs jų 
vidinio grožio, savo tėvynei jis pateikė ne Prancūzijos istorijos 
protokolą, o jos poeziją." 

Visa tai jaudino ir Rerichą. Garsiojo prancūzų dailininko 
jis jau neberado gyvo, bet, kalbėdamas apie savo mokytojus, 
paprastai išvardindavo Kuindžį, Piuvis de Šavaną ir Kormoną. 

Kormonas, pano pirmykščių žmonių gyvenimo tema auto- 
rius, buvo laikomas pirmaeiliu pedagogu, ir ta šlovė Nikolajų 
Rerichą paskatino tolimesniam mokymuisi rinktis jo dirbtuvę. 
Natūros studijos, darytos pas Kormoną,— „Žmogus su ragu“, 
„Pozuotojas“, „Kaukoles" ir kitos — pasižymi nepriekaištingu 
piešiniu. Prityręs pedagogas padėjo įveikti profesinius trūkumus, 
nenustelbdamas nacionalinių Rericho kūrybos bruožų. 

„Originalu! Charakteringa! Gerai! Jis jaučia savo šalies dva- 
sią! Jis turi savo požiūrį!“ — taip sakydavo Kormonas, apžiūrinė- 
damas Rericho piešinius. Išvykstančiam Rerichui jis palinkėjo: 

— Tamsta turite daug savitumo... Būtinai išsaugokite. 

Norėdamas susipažinti su klasika ir daugiau sužinoti aple 
šiuolaikines tapybos kryptis, Rerichas dar pabuvojo Olandijoje 
ir Šiaurinėje Italijoje. Gyvenimas užsienyje, darbai, pasiekimai, 
artimiausi planai atsispindėjo gausiuose laiškuose Jelenai, 

Bet kartais laiškuose pasigirsdavo ir nerimo gaidelių. Neat- 
rodė, kad Jelenos giminės džiaugtųsi būsima santuoka. Atseit, 
važiuodamas mokytis į Paryžių, užuot varęs pradėtą administra- 
toriaus karjerą, jis tik parodė savo neūkiškumą. Šeima norėjo 
išleisti Jeleną už vieno milijonieriaus, Volgos garlaivių savinin- 
ko, vienturčio sūnaus. 

Jelena apie viską parašė sužadėtiniui, ir šis sujaudintas at- 
sakė: „Kuo toliau nuo didelių kompanijų! Užsiimk savimi! Kai 
del banalių tavo giminių ir pažįstamų sentencijų, tai jos mane 
menkai tejaudina, nes nereikia girti dienos be vakaro, o aš dar 
nemanau, jog mano gyvenimo saulė jau nusileido ar bent arti 
laidos. Kad tik pats žinočiau, ką darau, o tada tegu ištižėliu 
ar dar kuo baisiau pravardžiuoja,— man nė motais.“ Ir Jelena ti- 
kėjo neklydus, pasirinkdama gyvenimo bendrakeleivį. 

Po daugelio metų, kažkur Himalajuose, 1941 lapkričio 10-ją 
Rerichas įrašys dienoraštyje: „Keturiasdešimt metų — nemažas 
tarpas. Per tokį tolimą plaukiojimą ne sykį gali ištikti audros ir 
vėtros. Ranka rankon mudu žengėm per visokias kliūtis. Ir kliū- 
tys traukdavosi iš kelio. Savo knygas dedikuodavau „Jelenaı, 
savo žmonai, bičiulei, bendrakeleivei, įkvėpėjai“. Kiekviena iš 
tų sąvokų buvo patikrinta gyvenimo kelyje. Ir Piteryje, ir Skan- 
dinavijoje, ir Anglijoje, ir Amerikoje, ir Azijoje visą laiką mu- 
‘du dirbome, mokėmės, plėtėme akiratį. Kurdavome drauge, ir, 
matyt, ne veltui pasakyta, kad kūriniai turėtų vadintis dviem 
vardais — moters ir vyro.“ 

Nikolajus ir Jelena susituokė 1901 metų rudenį, dailininkui 
vos grįžus | tėvynę. Dabar iškilo rimta problema, kaip sutvar- 
kyti šeimyninį gyvenimą. Remtis vien pajamomis iš paveikslų 
atrodė rizikinga, tad Rerichas iškėlė savo kandidatūrą į vakuo- 
jančią Dailės skatinimo draugijos sekretoriaus vietą. 

Draugijos žinioje buvo taikomosios dailės mokykla, dailiųjų 
amatų dirbtuvės, muziejus, nuolat veikianti dailės paroda, auk- 
ciono salė. Draugija leisdavo knygas ir turėjo didelį namą Mors- 
kaja gatvėje Peterburge. 

Sekretoriaus kompetencijoje buvo visi reikalai, jis buvo lal- 
komas reikšminga figūra, tvarkant stambų draugijos ūkį. Todėl 

dažnai dėl šios kėdės įsiliepsnodavo kova. Antai, 1899 metals, 
išėjus Sobkai, buvo svarstomos A. Prachovo, A. Kosorotovo, 
F. Batiuškovo, P. Miasojedovo kandidatūros. Stasovas į sekre- 
toriaus postą primygtinai rekomendavo dailininką V. Rupinį. 

Rerichas nei amžiumi, nei patirtimi, nei pažintimis neprilygo 
kitiems pretendentams, tad jo paskyrimas daug kam pasirodė 
nelauktas. Bet Nikolajus Rerichas neblogai užsirekomendavo, 
dirbdamas draugijos muziejaus direktoriaus pavaduotoju, ir tal, 
matyt, nulėmė kovos baigtį. 

Rerichas ne iš karto išmoko susidoroti su sudėtingomis spe- 
cialių žinių ir subtilios diplomatijos reikalaujančiomis pareigo- 
mis. Dienoraštyje skaitome: „Po universiteto, akademijos ir Kor- 
mono studijos prasidejo dar vienas mokslas, ir labai kietas. Tu- 
riu galvoje darbą Dailės skatinimo draugijoje.“ 

Kol gyvas dailininkas neužmiršo, kaip draugijos finansų ko- 
misijos pirmininkas P. Siuzoras „supažindino“ jį su padėtimi. 
Jis pasikvietė Rerichą ir ėmė kalbėti apie stambų draugijos biu- 
džetą. Pašnekovas paviršutiniškai bėrė skaičius, reziumavo ir siū- 
lė įvairius planus, o Rerichas, nieko neįtardamas, tik retkarčiais 
pasakydavo kokį žodį. Toks laisvas pašnekesys užtruko keletą 
valandų, ir galų gale Siuzoras pasiūlė Rerichui po trijų dienų 
pateikti komitetui metinį biudžetą, įtraukiant visus aliai vieno 
dabar girdėtus samprotavimus. 

Rerichas, aišku, paprašė duomenų. Tačiau Siuzoras paaiškino, 
ne tik kad neturįs popierių, bet nė to, kas buvo pasakyta, nega- 
lėsiąs pakartoti, ir kad jis buvęs priblokštas, matydamas, jog 
Rerichas, matyt, pasitikėdamas atmintimi, nieko nesizymi. 

Taip ir nežinia, kas padėjo tada išsisukti — ar fenomenali Re- 
richo, ar visiškai atbukusi Siuzoro atmintis. 

Darbą Dailės skatinimo draugijoje sunkino nepalankiai Ni- 
kolajaus Rericho atžvilgiu nusiteikęs grafas I. Tolstojus, dailės 
mokyklos direktorius J. Sabanejevas ir pagarsėjęs intrigantas 
M. Botkinas. 

Ne visiems patiko Rericho savarankiškumas, vertinant meno 
reiškinius, blaivi nuomonė, nuoseklumas ir energija, kuri pa- 
dėdavo siekti užsibrėžto tikslo. Todėl daugelis iš nedraugiškėi 
nusiteikusiųjų tarpo kaltindavo naująjį sekretorių vaikantis as- 
meninių interesų, nors nė vienas negalėdavo nuneigti, kad ga- 
liausiai laimi reikalas, kurio imasi Rerichas, 

Nors ir tur&damas tokį krūvį, Rerichas neužmiršo tapybos. 
Užsienyje ir vos tiktai sugrįžęs, kūrė paveikslus „Raudonos bu- 
res" (1900), „Stabai“ (1901), „Užjūrio svečiai" (1901), „Gresmin- 
gieji" (1901). Paryžiuje buvo sumanyta „Debesų mergelės“, 
„Šėlsmas“, „Skitai“, „Totoriai puotauja ant rusų kūnų prie Kal- 
kos", 

Kurdamas ,Stabus“, dailininkas rašė į tėvynę: „Eskizas „Sta- 
bams" mane pradžiugino — stiprus, ryškus, nėra nei dramos, nei 
sentimentalumo." „Stabams“, kaip ir prieš tai nutapytiems pa- 
veikslams, be abejo, Lūdingas romantinis pakilumas, bet šis ro- 
mantizmas nesudramatintas, be idilijos, keliaklupsčiavimo prieš 
senovę. Vyrauja iškilmingas rūstis, toks būdingas senovės Zmo- 
gui Motinos gamtos akivaizdoje, 

„Stabuose“ vaizduojama rąstų siena aptverta šventykla. Vi- 
duryje šventyklos — didelis medinis stabas, šalia jo — keli ma- 
žesni. Išraiškingi stabai papuošti raižiniais. Ant statinių — paau- 
kotų gyvulių kaukolės. Pro šventyklą teka upė, ja plaukia rau- 
donburės eldijos. Prie pagonių šventyklos atėjo žilagalvis senis. 

kalba jam apie gyvenimo ir mirties vienybę. Senis suvokė šią 
būties tiesą, ir ji jo nebaugina. 

Tokį vientisą pasaulio suvokimą dailininkas apibūdina „svei- 
ka pagoniška nuotaika". Rerichas užsibrėžė sunkų uždavinį — 
perteikti šią nuotaiką išraiškinga, įtikinančia forma. Paveikslo 
forma tikrai vykusi. Žiedinė kompozicija, apibendrinančios pie- 
šinio linijos, ritmingi spalvinių plokštumų sugretinimai suteikia 
kūriniui monolitiškumą. „Stabuose" originaliai sprendžiami ne 
vien kolorito, bet ir kompozicijos uždaviniai. Dekoratyviškai 
skambus paveikslo stilius labai skiriasi nuo meninės peredvižni- 
kų manieros, kurią jie paveldėjo daugiausia iš „akademistų“ 
ir kuri charakteringa „Pasiuntiniui”. Lyginant su pastaruoju, 
„Stabai" — visiškai naujas etapas Rericho kūryboje. Šis darbas — 
tai sudėtingo nacionalinių tapybos tradicijų sintetinimo su kai 
kurių dabartinių Vakarų meistrų patirtimi rezultatas. 

Dar porą metų prieš pradėdamas „Stabus“, Rerichas priekaiš- 
tavo į užsienį važiuojantiems dailininkams: „„..bėga nežinia kur, 
pasineria savo prigimčiai svetimoje jūroje, nesimoko, bet skuba, 
rangosi į kito kailį, velkasi svetimus drabužius ir, prasibastę dau- 
gelį metų, sugrįžta lyg be galvų, suniveliuoti, nuo savųjų atsili- 

ke, nutriušusiu virvagaliu prisirišę prie svetimųjų." Jis pats ne- 
pasuko jų pėdomis. 

1901 metais Rerichas baigia paveikslą „Užjūrio svečiai". Dar 
1899 metais dailininkas praplaukė „didžiuoju vandens keliu“ į 
Novgorodą. „Keista ir baisu buvo pagalvojus, jog pro tas pa- 
čias vietas plaukė variagų luotai, turtingojo pirklio Sadko lais- 
vūnės valtys, traukė Novgorodo kariauna į lemiamą Šelonsko 
mūšį...“ — aprašė jis savo įspūdžius. Tuomet išsikristalizavo ir 
„Užjūrio svečių“ siužetas. 

„Plaukia Šiaurės svečiai. Šviesia juosta nusidriekusi Suo- 
mijos įlankos pakrantė. Vanduo tarytum sugėrė vaiskią pavasa- 
rio dangaus mėlynę; vėjas raukšlėja vandenį, supūsdamas blau- 
siai violetinius ruožus bei ratilus. Žuvėdrų pulkas nutūpė ant 
bangų, uzsisupo kilsuodamas ir tiktai iš po pirmutinio laivo ki- 
lio staiga pakilo į orą — sudrumstė joms ramybę neregėtos bai- 
dyklės. Nauja srovė prasimušė stovinčiame vandenyje, ji bė- 
ga tenai, kur nuo amžių gyvena slavai, prasibraus pro miškus 
ir pelkes, persiris plačiu lauku, išjudins slavų gimines — žiūrės 
jos į retus nežinomus svečius, stebėsis nematyta kovine rikiuo- 
te ir užjūrio papročiais. Virtine plaukia akį rėžiančių spalvų 
valtys, žėrėdamos prieš saulę, išdidžiai  užrietusios priekinius 
bortus, užsibaigiančius aukštai į dangų iškeltomis laibomis dra- 
kono pavidalo nosimis...“ 

Literatūrinis ir tapybinis „Užjūrio svečių“ variantas daugu- 
ma savo detalių identiškas: tai rodo nepaprastą Rericho vaizdinio 
mąstymo tikslumą. 

Beveik visa, kas pasakyta apie „Stabus“, tinka ir „Užjūrio 
svečiams", Tik reikėtų pridurti, jog šiame paveiksle Rerichui 
pavyko užčiuopti ryšius tarp istorinės tikrovės ir jos estetinio 
idealo, o tai savo ruožtu gimdo naują realybę — savarankiškos 
meno kūrinio vertės realybę. Raiški, originali ir įtikinanti Re- 
richo maniera paverčia tai, kas buvo kadaise, amžinai egzistuo- 
jančiu ir išsaugo istorinį autentiškumą. Tokio pavertimo magi- 
jos Rerichas mokėsi iš liaudies kūrybos grožio, ryškaus jos de- 
koratyvumo. „Užjūrio svečiai" pasižymi aukštu meistriškumu 
ir naujų tapybinių ieškojimų kultūra. Tur būt, geriausiai pa- 
veikslą apibūdina paties dailininko žodžiai: 

„Tauta privalo amžiams apsisaugoti nuo nedorybiy ir su- 
laukėjimo, iš nuolaužų ir grynuolių, su meile surinktų, pastatyti 
didingos laisvės, tyriausio grožio ir gilaus žinojimo Kremlių.“ 

Tuo pačiu metu, kai buvo tapomi „Stabai" bei „Užjūrio sve- 
čiai", Nikolajus Rerichas sumanė ir paveikslą „Grėsmingieji“, 
kurį baigė 1901 metais, grįžęs iš užsienio. 

Ruošdamasis tapyti šį paveikslą, dailininkas nuliejo akvare- 
lę „Pranašai“ ir sukūrė piešinį „Varnai". „PranaSuose" vaizduo- 
jamas senovinis miestelis, apjuostas rąstų siena su žvalgybiniais 
bokštais. Pirmame plane — būrys varnų, iš anksto besigardžiuo- 
jančių grobiu iš karo lauko. 

Identiškas buvo ir paveikslas. Bet staiga, neaiškių motyvų pa- 
veiktas, Rerichas nupiovė viršutinę drobės dalį, vaizduojančią 
slavų miestelį. Kompozicine ašimi tapo varnai. Tačiau varnai da- 
bar jau nebe žmogaus nelaimės šaukliai, o įsikūnijęs blogis. 
Dailininkas iš naujo tapo visą peizažą: niūkso niaurus pajūrio 
krantas, žemas rūškanas dangus, horizonte šmėkšo laivų siluetai, 
O pakrantės akmenis juodu debesiu aptūpę varnai. Atsisakęs is- 
torinės aplinkos, Rerichas sugebėjo perteikti šiurpų nerimo 
jausmą. Kas paskatino dailininką atkelti šį jausmą iš praeities 
į dabartį? 

Žinant, kaip vėlesnėje jo kūryboje atsispindėjo visuomeni- 
nis to meto gyvenimas, galima teigti, jog „Pranašai“ buvo pir- 
mas bandymas praeitimi daryti aliuziją į savo gyvenamą laiką. 
Grįžęs iš užsienio, Rerichas negalėjo nejausti, kokia įtempta 
padėtis šalyje. Suaktyvėjęs darbininkų sąjūdis, valstiečių ir stu- 
dentų bruzdėjimai, politinės žmogžudystės ir, kaip atsakymas 
į tai, reakcijos siautėjimas ne vieną dailininką vertė susimąstyti 
apie neišvengiamą viso Rusijos gyvenimo reorganizavimą ir 
kruvinas aukas, kurios lydės tuos esminius pakitimus. Todėl 
šis paveikslas, kuriame dailininkas tyčia vengė pasirinktą moty- 
vą traktuoti grynai istoriškai, Rericho kūrybinėje biografijoje 
labai svarbus. 

1900—1902 metų laikotarpiu sukurtus Rericho darbus šiltai 
sutiko žiūrovai ir kritika. Negalėjo pro juos abejingai praeiti ir 
nenustygstantis Diagilevas. Kalbėdami apie Rericho priklausomu- 
mą „Meno pasaulio“ grupei, tyrinėtojai paveikslus „Raudonos 
burės“, „Stalai“, „Užjūrio svečiai“ paprastai nurodo kaip pa- 
vyzdį to naujojo tapybinio stiliaus, kurio beieškant atsirado 
„Meno pasaulio“ sąjūdis. Tam tikra prasme jie teisūs. Bet, šiaip 
ar taip, vertėtų neužmiršti, jog, minėtas drobes kurdamas, Re- 
richas su šia grupe formaliai jokių santykių neturėjo, 

Diagilevas pirmas pamėgino pritraukti į sambūrį aiškiai jų 
pražiopsotą Rerichą: vėl kreipėsi į jį, siūlydamas dalyvauti 
„Meno pasaulio“ parodose ir stoti į grupę. Prisimindamas, kaip 
euartejo su Diagilevu, Rerichas rašė: „..gyvenimo bangos mu- 
du vėl sujungė, ir mūsų didysis Serovas užsirekomendavo kaip 
puikiausias taikintojas.“ 

Beje, sutaikinti Rerichą su Diagilevu nebuvo sunku. Savo 
energija, pasiryžimu proteguoti visas, netgi „Meno pasaulio“ 
priešų naujoves, Diagilevas Rusijos meniniame gyvenime figüra- 
vo kaip įtakingas asmuo. To negalėjo nevertinti Rerichas, ilgai- 
niui jį pavadinęs „nenuilstančiu gynėju tų didingų akimirkų, 
kai šiuolaikinis menas vadavosi iš daugelio apribojimų ir prie- 
tary." 

Uzsimezgusi draugystė jau nenutrūko. Vaisingiausi juodvie- 
jų bendradarbiavimo rezultatai — darbai teatro dailėje. Kai dėl 
ideologinių skirtumų, tai, nepajėgę atversti vienas kito į savo 
„tikėjimą“, juodu daugiau nė nemėgino, 

Itin prie širdies Rerichui buvo Diagilevo idėja propaguoti 
rusų meną užsienyje. Dar „Meno pasaulio“ oficialiai neapiformı- 
nus, Diagilevas rašė Aleksandrui Benua: „Aš noriu išpuoselėti, 
išgryninti rusų tapybą ir, svarbiausia, pateikti Vakarams, iš- 
aukštinti Vakaruose.“ 

Pabrėždamas šią Diagilevo „misiją“, Nikolajus Rerichas nu- 
rodo: „Jam visuomet rūpėjo išgarsinti rusų meną. Šiandien ru- 
sų Menas žinomas visam pasauliui, ir tai didelis Diagilevo nuo- 
pelnas. Kiekvienam debiutui svetur jis mokėdavo parinkti ver- 
tingiausius dalykus, meno labui pakildavo virš visų asmeniš- 
kumų." 

Minint „Meno pasaulio“ sąjūdyje dalyvavusius dailininkus, 
V. Serovui kartais paliekamos išlygos. Tuo tarpu kaip tik Se- 
rovas daugiausia prisidėjo prie šios grupės brendimo. Grabaris 
visai pagrįstai teigė, kad Serovas „....be jokios abejonės stambiau- 
sia figūra „Meno pasaulio“ sambūryje. Tiesa, ne iš tų, kurie 
formavo specifinį žurnalo ir viso ratelio veidą, tačiau jį visi 
taip vertino, sakytum, tylomis pripažintų didžiausia kūrybine 
pajėga ir patikimiausiu žurnalo ramsciu." 

Kas traukė Serovą į jaunųjų novatorių būrelį? Nuoširdus 
„Meno pasaulio“ narių pasiaukojimas menui? Šaltakraujiškas 
dogmų trypimas? Nepramintų kelių ieškojimas tapyboje? Tur 
būt, visi Sie veiksziai, išskyrus bet kokią programą, kuri diktuo- 

tų sąlygas jo kūrybai. Serovas tebebuvo kaip buvęs „nepaža- 
botas dailininkas“. Nepriklausomą jo nuomonę ir veiksmus aki- 
vaizdžiai paliudija dailininko poelgis, kilus koniliktui dėl ba- 
leto „Šecherazada“ dekoracijų autorystės. Būdamas arbitras ši- 
tame Baksto ir Benua ginče, Serovas stojo pirmojo pusėn ir, 
nepaisydamas ilgametės draugystės su Benua, nutraukė su juo 
santykius. 

Atsiminimuose apie Serovą Rerichas rašė: „Serovas paliko 
šviežią ir reikalingą pėdsaką ne tik mene, bet ir visų jį pažino- 
jusių žmonių širdyse. Būtent reikalingą, štai kodėl tiek kūryba, 
tiek jo paties gyvenimas buvo tokie įtikinantys. Juk Serovas 
sakydavo: „Kad ir kuo dėtųsi žmogus, bent kartą gyvenime jis 
turės parodyti savo tikrą pasą.“ Serovo tikrą pasą žinojo visi 
draugai, jo nuoširdumas ir garbingumas priežodžiu virto.“ 

1899 metais, mirus P. M. Tretjakovui, vadovauti Tretjakovo 
galerijai stojo taryba, kurią sudarė A. Botkina (Tretjakovo duk- 
tė), I. Ostrouchovas, V. Serovas ir Maskvos miesto dūmos na- 
rys I. Cvetkovas. 

Serovas reikalaudavo įsigyti svarbiausius „Meno pasaulio“ 
narių, taip pat ir Rericho darbus. Laiškuose Ostrouchovui skai- 
tome: „Gali išsprūsti įdomi Rericho drobė, ką darysime?.." Arba: 
„Nieko sau mūsų Taryba: puikiausias Rericho paveikslas pra- 
ziopsotas..." 

Paprastai Serovui prieštaraudavo I. Cvetkovas, visas nau- 
jąsias meno kryptis priskyręs prie „dekadenitinių“. Serovą rė- 
męs I. Ostrouchovas ieškodavo sąjungininkų tarp liberaliųjų 
Maskvos miesto dūmos narių. Profesoriui S. Muromcevui jis 
taip apibūdino Rerichą: 

„Rerichas talentingas dailininkas, žymus, dar velioniui Pav- 
lui Michailovičiui tebesant gyvam, Rerichui buvo suteikta gar- 
binga vieta mūsų galerijoje. Nuo to laiko jis be paliovos dirba, 
ieško ir tobulėja. Praėjusiais metais eksponuotą jo paveikslą 
įsigijo Aleksandro III muziejus („Gresmingieji" — Aut. past.), o 
siemet — mes. Paveikslas originalus ir naujas ir, mūsų manymu, 
būtinas turėti." 

Laiške minimas paveikslas „Stato miestą“ (1902). Rerichas 
į „Meno pasaulio“ sambūrį taip ir neįstojo, bet kai Diagilevas, 
palaikomas Serovo, S. Botkino (P. Tretjakovo žento) ir Nestero- 
vo, pasiūlė jam dalyvauti parodose, sutiko. Tokiu būdu „Statc 
miestą“ ir kiti kūriniai pateko į 1902 metų rudens parodą Mask- 

voje ir paskutinė, penktąją, „Meno pasaulio" parodą 1903 metų 
pavasarį Peterburge. 

Prieš pat vernisažą Nikolajus Rerichas sumanė vienur kitur 
paveikslą taisyti. Diagilevas sužinojęs atlėkė nakčia ir užklupo 
dailininką studijoje prie molberto. 

— Nelieskit daugiau paveikslo! Kokia išraiška! Šalin aka- 
demiškas formas! — sušuko, laikydamas Rerichą už rankos. 

Diagilevą sužavėjo drąsūs, stambūs, „vrubeliski" potėpiai, 
trykštantis temperamentas, plati „eskiziška“ tapymo maniera. Iš 
arti paveiksle negalėjai įžiūrėti vaizdo, bet užteko atsitraukti ke- 
letą žingsnių, ir viskas atgydavo. 

Nikolajus Rerichas labai subtiliai išsprendė istorinę siužeto 
problemą, surasdamas monumentalią išraišką tai kūrybinei dva- 
siai, kuri ragino žmones į didį darbą bendruomenės labui. 

Žiūrovai, be mažų išimčių, „Stato miestą“ sutiko nepalankiai. 
Sostinės spauda triukšmavo, vadindama kone profanacija Tret- 
jakovo galerijos vadovybės ketinimą įsigyti paveikslą. Neišlai- 
kė ir Stasovas. Straipsnyje „Dvi dekadentų parodos“, paskelbta- 
me „Šiuolaikinio meno“ ir penktosios „Meno pasaulio“ parodų 
proga, pirmą kartą viešai užpuolė Rerichą, lygindamas jį su 
„glaudžiu veršiu“, kuris, anot patarlės, „dvi karves zinda". 

Atsitiko tai, ką Rerichas seniai numatė. Tačiau štai būdingas 
juodviejų santykių bruožas — nė metams nepraėjus, viename 
laiške Rerichui Stasovas pareiškia: „Tamstos neišplūdau ir ne- 
sirengiu — nėra už ką! O kas jums prišnekėjo nesąmonių ir 
apšmeižė, tam...“, toliau seka vienas stipriausių Stasovo posakių. 

Rericho debiutas „Meno pasaulio“ parodose sutapo su pačios 
grupuotės likvidavimu. Į 1903 metų parodą Peterburge suva- 
žiavo nemažas būrys maskviškių. Gudri Diagilevo taktika su 
Maskvos dailininkais padėjo jam kovoti su peredvižnikais. Ta- 
čiau netrukus maskviečiai ėmė murmėti. Diagilevo sąjunginin- 
kai Maskvoje pavadino jį „diktatoriumi“, kuris į Maskvą užsu- 
ka tarytum į savo tėvoniją ir, rinkdamas parodoms paveikslus, 
visai nesiskaito su dailininkų interesais. 

Beje, tai greičiau tebuvo dingstis nesusipratimams. Tikroji 
priežastis glūdėjo kitur — pernelyg skirtingų pasaulėžiūrų lai- 
kėsi Maskvos ir Peterburgo dailininkai. Nors maskviškiai sudarė 
didelę grupę, valdžią savo rankose tebekoncentravo peterburgiš- 
kiai, „Meno pasaulio“ judėjimui teikę maskvieciams svetimą 
„aristokratiškumo“ atspalvį. 

Nuo 1902 metų Maskvoje paspartintais tempais imia ruoštis 
naujo rusų dailininkų susivienijimo steigimui. Tarp iniciato- 
rių — M. Nesterovas, M. Vrubelis, S Korovinas, A. Archipovas, 
A. Rylovas ir kiti. Negalima tvirtinti, kad jie buvo nusiteikę 
priešiškai „Meno pasaulio“ atžvilgiu. Anaiptol, buvo net keti- 
nama tartis su šia grupe, rengti parodas skirtingu laiku, tuo 
būdu sudarant dailininkams galimybę eksponuoti savo darbus 
abiejuose susivienijimuose. Bet vis viena atrodė, kad priklauso- 
mybėn patekę maskviečiai trūks pliš stengsis išsikovoti savaran- 
kiškumą. 

Konsolidacija maskviečiams įkvėpė daugiau drąsos, ir, ati- 
darant penktąją „Meno pasaulio“ parodą, Diagilevas pateko į 
kryžminę ugnį. Iš vienos pusės atakavo tarpusavio nesutarimų 
sukiršinti „Meno pasaulio“ organizatoriai, iš kitos — maskvie- 
čiai, nepatenkinti peterburgiškių persvara, kuri išryškėdavo, 
sprendžiant įvairius susivienijimo klausimus. 

Nuo pat pirmųjų žingsnių „Meno pasaulio“ sąjūdyje pynėsi 
dvi tendenciios. Pirmoji pasireiškė Benua pastangomis estetinių 
idėjų vienybės pagrindu sukurti tvirtą platformą, kuri suteiktų 
grupei „savitą veidą“ ir ypatingą vietą tarp kitų kūrybinių kryp- 
čių. Antroji — intensyviu gabesniųjų dailininkų verbavimu. Šio 
darbo ėmėsi Diagilevas, ne ką tepaisęs, kad ne vienas, prisidė- 
jęs prie grupės, gali nepaklusti programiniams „Meno pasaulio“ 
teiginiams, 

Savaime aiškų, kad šiedvi iš pirmo žvilgsnio viena kitai 
prieštaraujančios tendencijos nebuvo Benua ir Diagilevo nesu- 
tarimų priežastis, nes pirmasis rėmė „praktinę būtinybę“ orga- 
nizuoti platų frontą kovai su peredvižnikais, o antrojo estetines 
pažiūras mielai toleravo Benua. Vis dėlto dažnai, sprendžiant 
sunkiausius klausimus, Diagilevo ir Benua nuomonės nesutapda- 
vo. Pavyzdžiui, kai tics „Meno pasauliu“ pakibo grėsmė, Alek- 
sandras Benua Grabariui rašė: „..as vis dar puoselėjau viltį iš- 
saugoti nors menką būrelį. Bet, matyt, tuščiai... Juk iki šiol nebu- 
vo jokios „sąjungos“! Aš jau nekalbu apie Maskvos ir Peterbur- 
go sąjungą, kuri ne mūsų jėgoms, nes tektų susidurti su stichiš- 
kais jausmais, bet norėčiau sąjungos bent Peterburge. Tik ir tos 
nėra. Tai silpniausia, taisytina vieta." 

Diagilevas ieškojo išeities visai kitur. Jis kreipėsi į Čechovą, 
prašydarnas dalyvauti redakcijoje: „...büsimojo žurnalo ir apskri- 
tai šio reikalo likimas priklauso nuo Tamstos sutikimo. Tai ne 

tuščia frazė: atnaujinti „Meno pasaulį“ galima, tik pasitelkus 
neujų jėgų. Mums būtina artimo, mūsų vertinamo, tačiau į mūsų 
būrelio nesutarimus neįsivėlusio žmogaus parama...“ 

Čechovas atsisakė, motyvuodamas liga ir nenoru bendra- 
darbiauti su D. Merežkovskiu. Bet apskritai ši konsolidacinė Dia- 
gilevo misija davė „Meno pasauliui" nemaža pergalių. Atnešda- 
vo naudos ir Benua pastangos platinti bei pripažinti naujas es- 
tetines pažiūras. Vis dėlto „Meno pasaulio" nariams trūko jė- 
gos, kuri iš pradžių iškėlė peredvižnikus, trūko progresyvios vi- 
suomeninės idėjos. Kaip tik dėl šio trūkumo vidiniai nesutari- 
mai ir krikdė organizacijos vienybę. | 

Beprasmiški mėginimai estetinės programos pagrindu subur- 
ti skirtingų įsitikinimų žmones, atvira žurnalo redakcijos lite- 
ratūrinės grupės ir dailininkų konfrontacija, maskviečių nepasi- 
tenkinimas Peterburgo kolegomis galų gale pasiekė tokį laipsnį, 
jog Diagilevas, kalbėdamas per penktosios „Meno pasaulio“ 
parodos atidarymą, pasiūlė susirinkusiems diskutuoti dėl tolimes- 
nio darbo ir parodų rengimo būdų. 

Maskviečiai tuojau atsakė kritika, pageidaudami išplėsti Žiu- 
ri kolektyvą. Netikėtai prie jų prisijungė Brazas, Bilibinas ir ki- 
ti peterburgiškiai. Paskutinį lemiamą smūgį sudavė Aleksandras 
Benua. Tokia opozicija parodė visišką nepasitikėjimą Diagilevu, 
kuriam organizacijoje neabejotinai priklausė pagrindinė rolė. 
Tad niekas nenustebo, kai po audringų debatų pakilo Filosofo- 
vas ir, visiems girdint, pasakė: 

— Ačiū dievui. Baigta, vadinas. 

Iš tikrųjų, nuo 1903 metų „Meno pasaulio" parodos neberen- 
glamos, o sekančiais, 1904 metais, teko uždaryti ir žurnalą. 

Dauguma „Meno pasaulio“ narių prisijungė prie maskviečių 
įkurtos „Rusų dailininkų sąjungos“. Peterburge veikė „Siuolai- 
kinis menas“. Rerichas dalyvavo abiejų susivienijimų parodose, 
ir jo kūriniai estetiniu požiūriu ne ką tesiskyrė nuo bendro „Me- 
no pasaulio" stiliaus. 

Vertinant „Meno pasaulio“ grupės dailininkus, kritikui 
S. Makovskiui teko į menotyrą įvesti specialų „retprospekty- 
vizmo“ terminą, kadangi istorija tiesiogine šio žodžio prasme 
jų beveik nedomino. Pavyzdžiui, garsieji Benua „Versaliai" vi- 
sai neatspindi Prancūzijos istorijos, o nepakartojamos jo iliust- 
racijos „Variniam raiteliui“ mažiausiai turi pretenzijų at:kleisti 
Petro I epochos reikšmę Rusijai. Filosofovas teisingai pastebėjo: 

„Istoriją tu visada vertinai fiziologiniu požiūriu. Tu mėgsti bui- 
tį, intymumą, istorijos estetiką, bet ne josios architektūrą, ryšį 
sų praeitimi bei dabartimi." 

Rerichas buvo mokslininkas, jam rūpėjo pažinti istorinį Zmo- 
nijos likimą, o ne ribotą praeities estetinių vaizdinių ir skonių 
sferą. Dėl to Rericho kūrybos niekada nestimuliavo grynai es- 
tetiniai ieškojimai. Tatai ir santykiams su kai kuriais „Meno pa- 
saulio“ nariais teikdavo distanciją ir abipusį šaltumą. 

Gaires sau, kaip dailininkui, Rerichas iš anksto nužymėjo, 
kaip mokslininkas, todėl jo tapyba tokia monolitiska ir įtikinanti, 


V. „MITU APSIGAUBUS, ISMINTIS MUS VILIOJA..“ 


1903 ir 1904 metais Nikolajus ir Jelena Rerichai aplanke dau- 
giau kaip keturiasdešimt Rusijos miestų. Tarp jų — Jaroslavlj, 
Kostromą, Kazanę, Nižnij Novgorodą, Vladimirą, Suzdalę, Jur- 
jevą-Polskij, Rostovą, Smolenską, Vilnių, Izborską, Pskovą. Dar 
vėliau dailininkas dažnai buvodavo Smolensko srityje, Valdaju- 
je, Novgorodo apylinkėse, Pabaltijyje, Karelijoje ir Suomijoje. 
Padavimai, papročiai, amatai, senoviniai drabužiai, liaudies mu- 
zika, architektūra neišsenkančia versme gaivino jo kūrybą. Mė- 
lynuojančios upės, smaragdo žalumo miškai, šalti ežerai, žied- 
margiai pievų kilimai, kalvotos tolumos, švelnios aušros ir skau- 
džiai raudoni saulėlydžiai įsiminė visam gyvenimui. Amžinai 
jauna ir gyvastinga liaudies dvasia atsivėrė Rerichui žmonių 
išmintyje; iš kartos į kartą lyg testamentas buvo perduodami 
žodžiai: ruoškis mirti, bet lauką užsėk. 

Dailininkas akylai stebėjo rūsčiuosius Novgorodo žvejus. 
Juose jis įžiūrėjo tikrų Aleksandro Nevskio bei Marfos Posad- 
nicos palikuonių ir pranašavo, jog netrukus Rusija turės atskleis- 
ti liaudžiai savo paslėptas brangenybes. Atvirai prisipažindavo, 
kad „sunku suprasti, iš kurio galo ir kaip su šita liaudimi 
pradėti...", tačiau tvirtai tikėjo: „..paskui ateis kiti. Naujus ke- 
lius atras. Artimesnius. Bet niekas nepasakys, jog mes ieško- 
jome tuščiai. Darbuotis verta.“ 

1903—1904 metų kelionėse buvo sukurta didelė architektū- 
rinių etiudų serija, S. Ernsto pavadinta „Müsy buvusios šlovės 
panteonu". Seriją sudarė maždaug devyniasdešimt kūrinių, tarp 
jų „Rostovas Didysis“, ,Pečeros vienuolynas“, „Smolensko bokš- 
tai“, „Miesto siena Izborske“, „Prisikėlimo vienuolynas Ugliče“, 
„Senasis Pskovas“, „Nižnij Novgorodas. Kremliaus bokštai“, 
Pagal dailininko sumanymą visi tie kūriniai turėjo užfiksuoti di- 
džiulę akmeninę šalies istoriją, įamžinančią liaudies — statytojos 
dvasios didybę ir charakterį. Rerichas puikiai susidorojo su šiuo 

uždaviniu. Kaip dailininkas; jis vaizdžiai perteikė pastatų konst- 
rukcijas, praėjusių epochų stiliaus ypatumus, o kaip sumanus 
archeologas, grąžino jiems nepakartojamą pirmykštį grožį. 

1904 metų žiemą minėtieji darbai eksponuojami specialioje 
parodoje „Senovės meno paminklai“, turėjusioje didelį pasise- 
kimą. Vyriausybė nutarė įsigyti visą seriją Rusų muziejui, bet 
prasidėjo rusy-japony karas, ir ketinimai liko ketinimais. 

Architektūrinius etiudus ištiko skaudus likimas. 1906 m. ap- 
sukrus komersantas Grinvaldas sumanė parodoje — pirmą kartą 
Amerikoje — atidaryti didelį rusų meno skyrių. Buvo surinkta 
aštuoni šimtai žinomų dailininkų paveikslų, tarp jų septyniasde- 
šimt penki Rericho darbai, daugiausia architektūriniai etiudai. 
Grinvaldas laiku nesumokėjo kažkokio muito, ir visi rusų sky- 
riaus paveikslai buvo konfiskuoti ir parduoti iš varžytinių. Su- 
žinoję apie tai, rusų dailininkai pakėlė triukšmą. Rašė įvairiau- 
sioms instancijoms, kreipėsi į Rusijos pasiuntinį Vašingtone ir 
net į „jo didenybe". Iš pradžių pavyko gauti „didenybės“ rezo- 
liuciją — „dailininkams reikėtų padėti“. Bet ministerija pareiš- 
kė nesuprantanti — kaip konkrečiai padėti? Teko atsiklausti. Ni- 
kolajui II pasirodė, kad jį be reikalo vargina tokiais klausimais, 
ir trumpai drūtai brūkštelėjo: „Atmesti prašymą“. 

Kol vyko tie susirašinėjimai, atlėkė žinia, kad Amerikos 
muitinė, nė kiek nesidrovėdama, visą Rusų dailės skyrių paleido 
iš varžytinių. Aštuoni šimtai paveikslų pasklido po Jungtines 
Valstijas ir Pietų Ameriką. Gerokai vėliau Rerichas sužinojo, 
kad trisdešimt penki jo darbai atsidūrė Oklendo dailės muzie- 
juje Kalifornijoje. 1963 metais jie buvo perduoti N. Rericho mu- 
ziejui Niujorke. Šie etiudai dabar neįkainojamos vertės, kadan- 
gi didžiuma dailininko užfiksuotų architektūrinių ansamblių per 
karą buvo sulyginta su žeme. 

1903 metais abudu Rerichai pirmą kartą aplankė kunigaikš- 
tienės Marijos Teniševos dvarą Talaškiną, ant kalnelio po šimta- 
mečiais ąžuolais, klevais ir baltaliemeniais beržais, maždaug už 
penkiolikos kilometrų nuo Smolensko. Talaškinas traukė ne vie- 
ną rusų dailininką. Kunigaikštienė tikrai mylėjo meną. Ji buvo 
mokiusis pas Repiną, Štiglico taikomosios dailės mokykloje Pe- 
terburge, Italijoje ir Paryžiuje. Tai buvo aukštos kultūros ir 
plataus akiračio asmenybė. Susirūpinusi ji klausinėdavo: „Kodėl 
senoji mūsų Rusia mums, rusams, pasidarė tolima? Kodėl ma- 

da diktuoja ne menininkai, o valdininkai ir pirkliai, neturintys 
nė menkiausio supratimo, kas yra nacionalinė dvasia?" 

Paskutinio XIX a. dešimtmečio pabaigoje Teniševa įkūrė 
Smolensko paišybos mokyklą ir atidarė dailės dirbtuves Talaš- 
kine. Viename laiške V. Vasnecovui rašė: ,„Talaškino dirbtuvės 
bus rusų meno išmėginimas. Jei mūsų menas pasiektų tobulybę, 
pasidarytų pasaulinis.“ 

Teniševa gerai pažinojo Vrubelį, Nesterovą, Repiną, Serovą, 
Levitaną, Aleksandrą Benua, Maliutiną, K. Koroviną, Goloviną, 
Bilibiną, Jakunčikovą, Polenovą ir dažnai prašydavo jų patari- 
mų. Talaškine jaunimas mokėsi piešimo, lipdybos, kompozicijos, 
meninio siuvinėjimo, mezgimo, medžio drožybos ir kitų dailiųjų 
amatų. Maskvoje buvo atidaryta speciali parduotuvė „Rodnik", 
ir Talaškino mokinių dirbiniai netrukus pasidarė populiarūs, 

„Akylai stebiu Talaškiną. Matyt, dvasinis poreikis ir tvirtas 
pagrindas po kojomis paskatino Talaškino mokyklos ir muzie- 
jaus atsiradimą“, — rašė Rerichas. 

Įvairialypė Talaškino mokyklų bei dirbtuvių programa rodo, 
jog Teniševa ir jos pagalbininkai į savo sumanymą žiūrėjo kaip 
į priemonę visuomenės kultūrai kelti. Rerichas rašė: „Prie šven- 
to žaizdro, atstu nuo miesto bacilų, liaudis vėl kuria apgalvotus 
daiktus be vergiško pataikavimo, be fabriko žymių, su meile ir 
atsidėjimu. Vėl prisimenami senolių priesakai ir senovinio dar- 
bo grožis bei patvarumas. Jaunimui gema nauji poreikiai, auk- 
lėjami tauraus pavyzdžio. Nėra kada lakstyti į smuklę vyno; ir 
be jo šventė, kai aplinkui tiek tikro žavesio, atitraukiančio nuo 
pilkos kasdienybės." 

Žinoma, tiek Teniševa, tiek Rerichas pervertino Talaškino 
eksperimento reikšmę, suteikdami jam tokį užmojį, kurio cariz- 
mo sąlygomis nebuvo galima pasiekti. Bet Rerichas laiku iškėlė 
problemą dėl valstybinės estetinio masių auklėjimo svarbos ir 
taikomosios dailės vaidmens tame auklėjime. „Ar galima tole- 
ruoti neskoningą pramonę?“ — klausė jis ir atsakė: „Nieku bü- 
du, jei menas privalo giliai įsiskverbti į gyvenimą ir sutaurinti 
kiekvieną kūrybinį žmogaus judesį.“ Todėl „taikomosios dailės" 
terminą, su kuriuo paprastai asocijuojasi antraeiliai meno daly- 
kai, jis laikė nevykusiu. Rericho nuomone, menas vientisas, ir 
Benvenuto Celinio padaryta saga estetiškai yra vertingesnė už 
vidutinišką tapybą ar skulptūrą. 

Buržuazinės verslovės liaudies meistrams buvo diktuojamas 
primityvus vartotojiškas skonis. Dėl to daugelis rusų dailininkų 
entuziastingai rėmė Mamontovo ir Teniševos pastangas steigti 
dailės dirbtuves. Atgaivinant rusų taikomosios dailės tradicijas, 
nemaža triūso įdėjo V. Vasnecovas, J. Polenova, M. Vrubelis, 
I. Repinas, V. Serovas, K. Korovinas, S. Maliutinas. 

Pagal Rericho piešinius Talaškino dirbtuvėse buvo išaustas 
kilimas, padarytas stalas, fotelis, knygų spinta — baldai kamba- 
riui, kurio sienas turėjo papuošti trys dekoratyviniai frizai tema 
„Šiaurė. Medžioklė". Visas sumanymas pasižymėjo vientisu sti- 
liumi, subtiliu meniniu skoniu ir Šiaurės tautų meno pažinimu. 
Šiuo meniniu pagrindu ir kurti piešiniai. Daiktai, daryti pagal 
Rericho eskizus, atrodė kaip unikalios muziejinės retenybės. Juo- 
se jaučiama ne tiek dailininko, kiek archeologo ranka. 

Ir nėra ko stebėtis. Rerichas nerimavo dėl rusų nacionali- 
nės kultūros ateities, todėl ypač buvo jautrus liaudies kūrybai ır 
archeologijai skyrė didesnį vaidmenį, negu kad buvo įprasta. 

Iš jo paties archeologinių ieškojimų reikšmingas 1902 metų 
Bežecko pilkapių kasinėjimas Novgorodo apylinkėse. 

Kartu su akmeniniais neolito įrankiais iš tų kalvų iškelta ai- 
bė gintarinių papuošalų — keturių tūkstančių metų senumo. 

Įdomiausia minėtame ir po to sekusiuose kasinėjimuose bu- 
vo tai, jog dabartinėje Novgorodo bei Tverės gubernijų teritori- 
joje buvo aptikti palyginti aukštos neolito kultūros pėdsakai. 
Neolito periodo žmonių figūrėlės, Rericho rastos prie Piroso eže- 
ro, sukėlė tokią sensaciją, jog profesorius N. Veselovskis pasi- 
skubino joms prisegti falsifikatų vardą: Tačiau kai kitais me- 
tais pats Veselovskis su grupe studentų atvyko į nebaigtų ka- 
sinėjimų vietą, Rericho iškasenų autentiškumas pasitvirtino. 
1905 metais archeologų suvažiavime Prancūzijoje Rerichas pade- 
monstravo savo radinius. Specialistai juos lygino su klasikiniais 
Egipto dirbiniais. 

Nemaža akmens amžiaus gyvenviečių Rerichas ištyrė Rusi- 
jos šiaurės vakarų dalyje. Tomis archeologinėmis iškasenomis 
dailininkas pradėjo savo žymiąją kolekciją, ilgainiui pasipildžiu- 
sią eksponatais iš Skandinavijos, Prancūzijos, Šveicarijos. Rın- 
kinį sudarė daugiau kaip šimtas tūkstančių akmens amžiaus 
daiktų. 

Savo straipsniuose Rerichas nurodė, kad žmonijos kultūros 
istorijos dalijimas į akmens, žalvaric ir geležies amžius yra są- 

lygiškas, ir siūlė nespręsti apie kultūrinį tos ar kitos epochos 
lygį, remiantis vien medžiaga, iš kurios minėtoje epochoje ga- 
minami įrankiai. Ne mažiau reikšmingais reikia laikyti darbo 
pobūdį ir buities visybę. 

Rerichas domėjosi akmens amžiumi ne šiaip sau. Jam at- 
rodė, jog daugelis visuomenės evoliucijos mįslių gali paaiškėti, 
studijuojant kaip tik šį periodą. Apybraižoje „Ištakos“ jis rašė: 
„Tyrinėtojai neretai stebėdavosi, kad akmens amžiuje įvairiuo- 
se, vienas nuo kito atskirtuose žemynuose pasirodė ta pati tech- 
nika ir tie patys ornamentavimo būdai. Žinoma, apie senovės 
aborigenų tarpusavio susisiekimą negali būti nė kalbos... Sugre- 
tinus šias analogijas, galima daryti pamokančias išvadas apie 
žmonijos išraiškos formų tapatumą. Vadinasi, ir keliai, privedę 
prie šitų formų, turėjo būti tie patys." 

Vaisingi buvo Rericho kasinėjimai 1910 metais Novgorode. 
Pradėjęs kasinėti dar nepaliestas vietas, jis aptiko septynis 
miesto sluoksnius, kurių seniausias datuotinas IX amžiaus pra- 
džia. Nauji archeologiniai radiniai pasirodė didžiai vertingi Nov- 
gorodo krašto istorijai. Rerichas ketino išsaugoti ateičiai visų 
atkastųjų sluoksnių piūvį. Buvo planuojama sutvirtinti griovį, 
iki pat pirmutinių sluoksnių nuleisti laiptus ir padaryti padangtę 
su vandens slenksčiais. Lėšų buvo, bet reikėjo gubernatoriaus 
leidimo. Su vietiniais kolegomis Rerichas nuvyko pas jį. „Ap- 
stulbome, negavę sutikimo,— prisimena dailininkas.— Origina- 
lesnės priežasties nė nesugalvosi: dykvietėmis bastosi kiaulės, 
kurios gali įkristi į tranšėją. Kad bent dėl vaikų būtų miestu 
tėvas susirūpinęs, o dabar — kiaules. Taigi kiaulyste ir baigėsi 
viskas. Ir už paskutinį rublelį teko užversti griovį." 

Archeologiniuose tyrinėjimuose Rerichas nuo neolito nuo- 
sekliai atėjo prie vėlyvesnių epochų. Neolitą jis laikė priešisto- 
rija. Bet kada prasideda Rusijos istorija? Tik ne nuo IX am- 
žiaus, kai, pasak metraščių, buvę pašaukti variagai. Rerichui ši- 
ta oficiali versija atrodė daugiau, nei abejotina. Juk tas pats 
metraštis, dar iki Riuriko paminėjimo, teigia, jog slavai „išvijo 
variagus už jūrų ir nedavė duoklės“. 

Istoriniai šaltiniai patvirtino, kad jau žiloje senovėje slavų 
giminės pradėjo kurti savarankišką valstybę. Neaprėpiamuose 
plotuose nuo Ladogos iki Juodosios jūros ir nuo Nemuno iki 
Šiaurinės Dvinos nuo neatmenamų laikų gyveno sumanūs ir 
darbštūs žmonės, tikri savo puikiosios žemės šeimininkai. 

Apie galingas slavų tautas byloja I—VIII amžių rašytiniai 
graikų-romėnų ir bizantiečių šaltiniai. Slavai buvo pasirodę Ad- 
rijos pakrantėse, Tiuringijos giriose, musulmoniškųjų ir iki- 
musulmoniškųjų Rytų miestuose, Užkaukazėje, Mažojoje ir Vi- 
durinėje Azijoje. Ir tatai galima įrodyti. Galingos Kijevo valsty- 
bės ir Novgorodo su plačiais jo prekybiniais ryšiais iškilimą 
tarptautinėje arenoje sąlygojo gilūs istoriniai procesai. Jie pir- 
miausia ir sudomino Rerichą, kaip istoriką. 

„Didžioji Rusijos ir Sibiro lyguma, — rašė dailininkas, — pa- 
sibaigus priešistorinei epochai, sudarė tautų kraustymosi areną. 
Iš Azijos tolių rusų lyguma praėjo galybė genčių ir padermių. 
Po akmens amžiaus hieroglifų, bendrų visai žmonijai, rusų Ze- 
mės gelmėse mes aptinkame netikėčiausių vėlyvesnių epochų 
klodų; sugretinę tuos netikėtumus, aiškiau suvokiame tikrąjį 
rusų gyvenimo veidą." 

„Tautų kraustymasis“ senosiomis rusų žemėmis iš tikrųjų 
vyko daugiausia iš rytų į vakarus. Nuolatinį Rytų spaudimą at- 
laikė ir Kijevo Rusia. Nuo Sviatoslavo laikų ji savo valdas kaip 
tik ir išplėtė į rytus. 

Kokias išvadas padarė Rerichas, studijuodamas nacionalinės 
rusų kultūros istoriją? Jis patyrė, kad amžių bėgyje Rytų įtaka 
Rusijai buvusi veiksmingesnė, negu Vakarų. Vadinasi, reikia ty- 
rinėti Rytų įtaką. 

Kaip mokslininką, Rerichą traukė taipogi slavų giminių Ir 
šiaurės tautybių santykių problema. Pirmieji kasinėjimai Rusi- 
jos šiaurės vakarų srityse teikė daug medžiagos kaip tik šio 
klausimo studijoms. Rerichas didžiai vertino Šiaurės tautų išsi- 
"vystymo lygį ir manė, kad skandinavų kultūra X amžiuje darė 
įtaką visai Europai. Rusijos valstybės plotais ėjo „Didysis kelias 
iš Variagų į Graikus". Šiame kelyje kadaise būta skandinavų 
kolonijų. Slavai galėjo nemaža pasisavinti iš narsiųjų šiaurie- 
čių papročių. Bet, palyginus su Rytais, įtaka iš šiaurės įsiveržė 
daug vėliau ir veikė siauresnes gyvenimo sritis, 

Rytai, apie kuriuos Rerichas nuo mažens tiek prisiklausė, vis 
labiau ir labiau jį vilioja. Netgi totorių užkariavimuose, kuriuos 
pats vadindavo „neapykantos kupina epocha“, jis randa pamo- 
kančių momentų. „Kartais užmirštama,— rašo jis,— kad slėpi- 
ningas Azijos lopšys išaugino šiuos nuostabius žmones ir apkro- 
vė Kinijos, Indostano, Tibeto lobiais. Totorių kardų švytavime 
Rusia vėl klausėsi pasakos apie stebuklus, kuriuos kažkada ži- 

nojo gudrieji arabai, dalyvavę Didžiajame kelyje į Graikus... 
Nejučia totoriai perėmė seniausias Azijos kultūras ir taip pat 
nesąmoningai, kupini paniekos nugalėtiesiems, išnešiojo jas po 
rusų lygumą.“ 

Tokios Rericho pažiūros į Rusijos istoriją sąlygojo tolimes- 
nius mokslinius jo ieškojimus, ryškiai atsispindėjo kūryboje ir 
turėjo lemiamą poveikį gyvenimui. Jis ryžtingai stodavo prieš, 
kai būdavo teigiama, kad progresas Rusijoje prasidėjęs Petro I 
laikais ir kad būtent jo veikla nukreipusi Rusiją prie tikrųjų 
kultūros ir civilizacijos vertybių. Atmesdamas tokį požiūrį, jis 
aiškindavo, kad Rusijos istorija iki Petro laikų suprantama ne- 
teisingai, nes daugeliu atvejų ji nė kiek nenusileido Europos is- 
torijai. 

Tos idėjos atsispindėjo ir dailininko tapyboje. Rericho pa- 
veiksluose nušvinta senasis slavų žemės veidas. Čia slavai visai 
ne primityvūs laukiniai. Apie jų įvairialypį darbą, išsivysčiusią 
visuomeninę santvarką, įdomius gyvenimo papročius pasakoja 
drobės „Slavai prie Dnepro“ (1905), „Sumano drabužius“ (1908), 
„Renka duoklę“ (1908) ir kitos. 

Rericho paveikslai rodo gilų istorijos pažinimą ir yra prisod- 
rinti filosofinio turinio. Vaizduodamas senąją gadynę, jis tar- 
tum kelia klausimą, ar praeituose etapuose neprarasta ko nors 
be galo svarbaus, ar nepaniekinta toji „senovė“, kuri niekada 
nesensta? Dailininko nuomone, senovės žmogui būdingas savi- 
garbos jausmas, visuomenei — geranoriški tarpusavio santykiai, 
gyvenimo sanklodos savitumas ir nepaliaujamas veržimasis į 
grožį, į tobulybe. Ir jeigu nūdienos visuomenėje moraliniai prin- 
cipai pakirsti, jei silpsta domėjimasis menu, jeigu Žmogaus gy- 
venime nyksta grožis, tai apie kokį progresą ir gerovę gali būti 
kalbama? 

1904 metais „Manes" bendrovė pakvietė Rerichą surengti sa- 
vo parodą Prahoje. Jaunam dailininkui tai didi garbė. Paroda 
pradėjo veikti 1905 metų pavasarį. Autorius dėl tarnybinių prie- 
žasčių vernisaže nedalyvavo. Prahos spauda pagal nuopelnus 
įvertino Rericho „praeities sapnus“. Bet dailininko mintys, kaip 
jis pats prisipažino, krypo ne į praeitį, o į ateitį. 

Apie ką Rerichas svajojo, kokios ateities norėjo sau ir savo 
šaliai? 

Tolimas revoliuciniam judėjimui, Nikolajus Rerichas savaip 
sutiko 1905 metų įvykius. Atrodė, neturėtų kilti abejonių, kad 

tiktai radikaliausiomis priemonėmis galima pagerinti vargingą 
liaudies būklę. Rerichas tą, žinoma, suprato, tačiau neatsisakė 
savo pažiūrų. Bet kokiomis aplinkybėmis esmine jėga, įstengian- 
čia perauklėti žmogų ir iš pagrindų pakeisti visuomenės gyveni- 
mą, jam išlikdavo menas ir grožio idealas. 1905 metų įvykiai 
tiktai sustiprino meninę ir šviečiamąją Rericho veiklą. 

1906 metų pavasarį, nepaisant M. Botkino ir I. Tolstojaus 
priešinimosi, Rerichas paskiriamas Dailės skatinimo draugijos 
mokyklos direktoriumi ir išvažiuoja į užsienį semtis meninio 
švietimo patirties. Pabuvojęs Vokietijoje, Prancūzijoje, Švedi- 
joje ir Italijoje, dailininkas rudenį grįžta į Peterburgą ir ener- 
gingai imasi reorganizuoti mokymą šioje mokykloje. Tenden- 
cingai parenkamų dėstytojų konservatizmas sudarė mokyklai ne- 
pavydėtiną reputaciją. Pasikeitus vadovybei, Aleksandras Benua 
net šitaip replikavo: „Iš p. Sabanejevo Rerichas paveldėjo tokį 
palikimą, kurį priimdamas kitas dar pagalvotų, juoba kad šį pa- 
likimą globojo asmenys gana įtakingi ir vieno galo su p. Sa- 
Eanejevu." 

J. Sabanejevas direktoriavo mokykloje nuo 1883 metų. Jį 
rėmė Michailas Botkinas ir grafas I. Tolstojus — caro rūmų hof- 
meisteris, Dailės akademijos viceprezidentas, Vites kabineto 
švietimo ministras ir didžiojo kunigaikščio Vladimiro „dešinioji 
ranka", 

Turint tokius priešus, būtinai reikėjo paramos ir, savaime 
suprantama, iš „aukščiausių sferų“. Rericho pusę palaikė prin- 
cesė Jevgenija Oldenburgskaja. Ji globojo šv. Eugenijos (gai- 
lestingųjų seserų) draugiją, kelias kitas institucijas ir buvo Dai- 
lės skatinimo draugijos pirmininkė. | 

Rerichui vadovaujant, per keletą metų mokykla pasikeitė 
neatpažįstamai. Aleksandras Benua, vadindamas tą permainą ste- 
buklu, rašė: „Vieno žmogaus energija padarė stebuklą. Tas žmo- 
gus, dailininkas Rerichas, kas kartą vertas vis didesnės pagar- 
bos už nuoseklumą, su kuriuo gina gyvąjį meną nuo sustabarėji- 
mo ir biurokratizmo. Savo kilniojo darbo dėlei Rerichas pasiry- 
žęs netgi tokiam žygdarbiui, kaip bendravimas su nuobodžiau- 
slais žmonėmis. Tačiau čia jis labai subtiliai siekia savo tikslo, 
prieidamas prie jų taktiškai, iš karto neužsipuldamas, užtat lai- 
mėdamas didžių ir užtikrintų rezultatų.“ 

Iš tikrųjų caro šeimos atstovai ir jų statytiniai, su kuriais 
dažnai reikėdavo Rerichui susidurti, reikalavo „ypatingo pri- 

ėjimo". Yra žinių, jog, tapydamas Nikolajaus II portretą, Sero- 
vas turėjęs parodyti paveikslą carienei, kuri padariusi pastabų 
dėl piešinio ir kompozicijos. Apstulbintas dailininkas neišlaikė, 
ištiesė paletę ir pasiūlė jai pačiai užbaigti. 

Vienoje parodoje carienė „pradžiugino“ ir Rerichą. Reikliu 
žvilgsniu permetusi paveikslą „Polovieciy stovykla“, ji griežtai 
paklausė, kaip galėjo į dangų pakliūti purvas. Carienę lydėjęs 
valdovas su jo prakilnybei būdingu nepasitikėjimu nedrąsiai 
įsiterpė, jog čia, ko gero, ne purvas, o laužo dūmai, 

Kartą Mokslų akademijos prezidentas didysis kunigaikštis 
Konstantinas išplūdo nekaltą Brazo etiudą, o paskui prikibo prie 
Rericho: „Kodel žibintas kreivas?“ Dailininkas parinko dideny- 
bei suprantamiausią atsakymą: „Tikriausiai sulūžo“, ir taip įsi- 
gijo dar vieną priešą. 

Nėra ko stebėtis, kad, esant tokiems „aukštiems“ meno glo- 
bėjams, ir valdininkų požiūris į meną pasireikšdavo keistoka 
forma. Pavyzdžiui, prieš atidarant vieną metinę parodą Dailės 
skatinimo draugijos mokykloje, atvažiavo miesto viršininko pa- 
dėjėjas generolas Vendorfas ir prikibo prie modelių klasės eks- 
ponatų. Atseit, į parodą galinčios ateiti Žymios personos su sa- 
vo dukterimis, o čia pristatyta skulptūrų ir prikabinėta paveiks- 
lų, piktinančių padorią draugiją. 

Buvo iškviestas Rerichas. Generolas kategoriškai pareikala- 
vo išimti modelių klasės darbus, Rerichas kategoriškai atsisakė. 
Pagaliau generolui šovė į galvą „geniali" kompromisinė idėja: 
uždangstyti „nepadorias vietas“. „Nedrįsčiau tvirtinti, kur pra- 
sideda nepadorios, o kur padorios vietos,— tarė Rerichas,— to- 
dėl sukviesiu dėstytojus: būk tamsta malonus ir prie visų paro- 
dyk, ką uždangstyti." 

Kai įtūžęs viršininkas išvyko, Rerichas sušaukė dėstytojus 
ir mokinius ir papasakojo apie originalų generolo sprendimą. 
Reikėjo vykdyti, bet kadangi tikslių instrukcijų nebuvo gauta, 
Rerichas suteikė laisvę vykdytojų iniciatyvai. 

Netruko nė valandos, ir vyresniųjų klasių mokiniai šypso- 
damiesi raportavo Rerichui, jog viskas padaryta. Nuėjęs Reri- 
chas pateko į nepaprastą šurmu!į. Pasirodo, iš spalvoto rükomo 
popieriaus auklėtiniai padarė sijonėlius ir kelnes. Vakarop į pa- 
rodą suplaukė minios. Lankytojai triukšmavo, juokėsi, traukė 
pečiais, spaudoje pasirodė piktos recenzijos. 


3. Rerichas 05 


Kitą dieną atvažiavo antrasis miesto viršininko padėjėjas Li- 
sogorskis. „Profesoriau, juk tai skandalas“, — tarė sutrikęs. „Ir 
dar koks,— atsakė Rerichas.— Žodžių nerandu, apgailestauda- 
mas dėl tokio skandalingo generolo Vendorfo įsakymo.“ — „Bet 
taip negali būti. Reikia ieškoti išeities.'— „Deja, išeitis priklau- 
so nuo miesto viršininkų.“ Po ilgų debatų Lisogorskis paprašė 
nukabinti bent vieną etiudą, kad nenukentėtų vyriausybės au- 
toritetas, 

Dailės skatinimo draugijos mokyklos reorganizaciją Rerichas 
pradėjo nuo dėstytojų. Į mokyklą buvo pakviesti B. Mate, 
J. Cionglinskis, I. Andreletis, G. Malyševas, I. Bilibinas, K. Vrob- 
levskis, V. Suko, A. Šusevas, D. Tiulinas ir kiti. 

Pradėta reguliariai į posėdžius šaukti pedagogų tarybą, kuri, 
Sabanejevui direktoriaujant, susirinkdavo porą kartų per me- 
tus prieš egzaminus. Taryba dirbo sutartinai ir dalykiškai, ko- 
legiškai svarstė visas svarbiausias problemas. A. Rylovas prisi- 
mena: „PosedZiai neįkyrėdavo, be reikalo nediskutavome. Suma- 
nęs reformą, Rerichas pirma pasiūlydavo idėją artimiausių drau- 
gų būreliui (Bobrovskiui, Chimonai, man), paskui „rükomajame" 
atsiklausdavo likusiųjų nuomonės ir tada jau siūlydavo dėsty- 
tojų susirinkime, Apie tą klausimą jau būdavo tiek galvota, 
jog susirinkusieji priimdavo jį vienbalsiai." 

Atrodytų, Talaškino eksperimentas Rerichui pravertė. Dailės 
skatinimo draugijos mokykloje atsirado galimybė realizuoti gry- 
nojo ir taikomojo meno sintezės idėją. Atskiros klasės mokyk- 
loje ruošdavo dailės pramonės specialistus. Rerichas žymiai 
išplėtė jų programą. Keramikos, porčeliano ir fajanso tapybos 
klasės persitvarkė į dirbtuves. Buvo atidarytos grafikos, meda- 
lionių, animalistinio meno klasės. Rerichas nevaržė dėstytojų kū- 
ıybines iniciatyvos ir mokinių fantazijos. Programa buvo pra- 
turtinta muzikos ir chorinio dainavimo pamokomis. Ekskursijos 
į Novgorodą, Pskovą ir į sostinės muziejus plėtė jaunųjų kūrė- 
jų akiratį. 

Tik per Rericho kantrybę, nuoseklumą, organizatorinius suge- 
bėjimus ir taktą Dailės skatinimo draugijos mokykla tapo viena 
stambiausių ir demokratiškiausių mokymo įstaigų šalyje. Jos 
durys pasidarė atviros visiems. Stodavo darbininkai, amatinin- 
kai, studentai, jūrininkai, kareiviai, valstiečių vaikai. 

Ypatingą dėmesį Rerichas skyrė priemiestinių skyrių, dirb- 
tuvių ir sekmadieninių klasių plėtimui, Čia didžiausią mokslei- 

vių kontingentą sudarė dirbantieji. Šie skyriai turėjo tikslą ruoš- 
ti kadrus dailės pramonei ir įmonėms, kurioms reikėdavo tech- 
ninio piešimo specialistų. Į privalomą specialybės kursą įvestos 
bendrojo estetinio lavinimo pamokos kėlė kultūrinį moksleivių 
lygį 

Rerichas ne tik direktoriavo, bet ir dėstė — vadovavo kom- 
pozicijos klasei. Jo metodas atrodė neįprastas: glaustai paaiški- 
nęs duotą temą, keliais žodžiais nusakydavo, kokį kompozicinį 
sprendimą šiuo atveju pasirinktų pats. Tačiau pabrėždavo, kad 
jo nuomonė neprivaloma, geriau tegu kiekvienas ieško savo 
sprendimo. 

Po savaitės visi eskizai būdavo iškabinami studijoje. Eida- 
mas su mokiniais nuo eskizo prie eskizo, dėstytojas kiekvieną 
kruopščiai analizuodavo ir drauge aptardavo. Pasak mokinių, 
Rerichas pernelyg griežtai nieko nesmerkdavo ir net bejėgiš- 
kiausiuose darbuose stengdavosi rasti ką nors girtina. 

Vadovaudamas vienai didžiausių Rusijos meno mokyklų, jis 
brandino planą pertvarkyti liaudies gyvenimą, priartinti liaudį 
prie tikro, didžiojo meno. Rerichas rašė: 

„Šiuolaikiniame meno supratime buvo atiduota duoklė va- 
dinamajai taikomajai krypčiai, kuri estetiškais apyvokos daik- 
tais, netgi smulkmenomis leido gyvastingas meno šaknis į liau- 
dies gyvenimą. Taigi imperatoriškoji Dailės skatinimo draugi- 
jos mokykla, pastaruoju metu steigdama dailiųjų amatų dirbtu- 
ves, pasirinko teisingą, laiko reikalavimus atitinkantį kelią. 

Dabar, rūpinantis tikrai visaliaudiniu meno entuziazmu, da- 
rosi aišku, jog rimtas požiūris į visų dailės pramonės šakų plė- 
tojimą galimas, tik įsisąmoninus meno vienybę; jsisamoninus, 
kad apyvokos daiktų estetika reikšminga tik tada, kai ji or- 
ganiškai susijusi su geriausia ir tobuliausia kūryba." 

Maždaug tuo metu Rerichas pradeda dirbti ir teatrui. 1905 
metais žymus teatralas ir antrepreneris N. Grizenas pasiūlė jam 
aplpavidalinti keletą Peterburgo „Starinnij teatr” spektak- 
lių. Rerichas priėmė pasiūlymą. Teatras ir meilė muzikai suarti- 
no dailininką su daugeliu kompozitorių, solistų, muzikantų, ak- 
torių, jų tarpe N. Rimskiu-Korsakovu, A. Liadovu, S. Prokofje- 
vu, I. Stravinskiu, F. Šaliapinu, V. Zavadskiu, K. Stanislavskiu, 

Muzikinių interesų bei pažinčių ratas plėtėsi ir per Jeleną. 
Ji rimtai studijavo muziką, buvo puiki pianistė, bet to, Musorgs- 
kio antros eilės dukterėčia. „Šį vardą mes sutikdavome itin daž- 

nal, pačiomis netikėčiausiomis aplinkyb&mis,— rašė Rerichas.— 
Atsimenu Dailės skatinimo draugijos mokykloje griaudinčius 
Musorgskio chorus, diriguojant Stiopai Mitusovui. Arba šit. 
A. Goleniščevo-Kutuzovo bute atliekamas „Karvedys“. O štai 
Stravinskis tyliai skambina Musorgskio muziką. Štai siaudžia 
griaudžia „Naktis Raganų Kalne“. O šit Šaliapinas Paryžiuje 
moko sentike ,„Chovanščinos“ arijų. „Nuodeme, mirtina nuo- 
dėmė!" Vargšė sentikė niekaip negali atkartoti Šaliapino into- 
nacijos, ir pasažas kartojamas begalę kartų. Jau jai ašara ašarą 
varo, o Šaliapinas graso panosėj pirštu, spiria, ir gana: „Zino- 
kit, kad Musorgskį dainuojate.““ Į šį sakinį didysis dai- 
nininkas sutelkė visa, ką turėjo jausti kiekvienas rusas, tarda- 
mas Musorgskio vardą. Musorgskio muzikoje skamba grynal 
rusiška dvasia. Mane su juo supažindino Stasovas. Tada kai 
kas iš Musorgskio juokėsi, atseit, verčiau tegu nerašo. Bet Sta- 
sovas, galingasis sambūris ir saujelė pirmųjų Beliajevo koncertų 
lankytojų buvo tikri šio rusų genijaus gerbėjai.“ 

Teatro dailininko laukė didelės perspektyvos, nes XX am- 
žiaus pradžioje rusų teatro dekoracijų menas klestėjo. Ir vėl 
didžia dalimi „Meno pasaulio“ dėka. Iki praėjusio šimtmečio 
pabaigos scena būdavo apipavidalinama „deZuruojanciomis” 
dekoracijomis, kurios keliaudavo iš spektaklio į spektaklį, kol 
susidėvėdavo. Pirmieji šią „tradiciją“ sulaužė Mamontovo teatro 
Abramceve dalyviai. Vėliau privačiuose ir valstybiniuose teat- 
ruose pradėjo dirbti K. Korovinas, A. Golovinas, A. Benua, 
J. Lanserė, V. Serovas, L. Bakstas ir kiti įžymūs tapytojai. Pa- 
gal jų eskizus buvo daromos dekoracijos, kostiumai ir visas sce- 
nos rekvizitas. Netrukus dekoracijos tapo pilnaverčiu spektak- 
lių komponentu, o dailininkas įžymia figūra teatre. Jo pavardė 
afišose būdavo spausdinama stambiu šriftu. 

Rerichas teatre debiutavo eskizais spektakliui ,„Devasaris 
Abuntus“ (1906), kuris neišvydo scenos. Šie ir kai kurie kiti 
eskizai (,„Dovanos“, „Giesmė apie vikingą“) vėliau buvo panau- 
doti paveikslams. 

Žiūrovai pirmą kartą Rericho dekoracijas pamatė „Starinnij 
teatr" spektaklyje „Trys burtininkai" 1907 metais. Netrukus dai- 
lininkas gavo pasiūlymą apipavidalinti Vagnerio „„Valkiriją“, 
kuri iš karto jį sužavėjo. Rerichą domino muzikinio ir tapybinio 
vaizdo jungimo problema. Broliui Borisu! jis rašė: „Gaila, kad 
neįsigilinai į ,„Valkiriją“ — tai aukšto meninio lygio opera, spe- 

cialiai parašyta scenai. Prisimeni, pavyzdžiui, Valkirijy šuolia- 
vimą — koks monumentalus paveikslas, koks perregimas ir stip- 
rus! Mokykis suvokti muzikos tapybiškumą.“ 

Ilgainiui Rerichas tapo vienu subtiliausių Vagnerio kūry- 
bos interpretatorių. 1921 metais Darmštadte leidžiamo žurnalo 
„Kunst und Dekoration" puslapiuose pasirodė V. Riterio straips- 
nis, kuriame Rericho dekoracijos vokiečių kompozitoriaus mu- 
zikinėms dramoms vertinamos kaip geriausios pasaulyje. 

Sensacingo, pelnyto pasisekimo Rerichas susilaukė 1909 me- 
tais, kai Paryžiuje, „Šatle“ teatre buvo pradėtas pirmasis „ru- 
sy sezonas“. Reikliai Paryžiaus publikai Diagilevas pateikė ge- 
riausius rusų meno pavyzdžius. Skambėjo Musorgskio, Glinkos, 
Rimskio-Korsakovo, Borodino, Čaikovskio muzika, dainavo Ša- 
liapinas, Smirnovas, šoko Pavlova, Karsavina, Fokinas, Nižins- 
kis. Dekoracijas ir kostiumus gastrolėms kūrė Bakstas, A. Be- 
nua, K. Korovinas, Rerichas. 

„Tai bent spalvos! Tai bent dekoracijos! Aš ką tik iš Rusi- 
jos — tenai visur tas pats!“ — negalėjo atsigėrėti dailininkas Mo- 
risas Deni po spektaklio. Jį vieningai palaikė ir kitos Paryžiaus 
garsenybės. Žakas Blanšas buvo sužavėtas: „Galėčiau kas vaka- 
rą eiti į „Šatle“ paganyti akių po tokias spalvas.“ 

Rerichas apipavidalino „Polovieciy šokių“ iš Borodino ope- 
ros „Kunigaikštis Igoris“ bei Rimskio-Korsakovo „Pskovietes" 
pastatymus. Žakas Blanšas rašė „Figaro“: „Rericho asmeniškai 
nepažįstu... Sprendžiu tiktai iš jo dekoracijų „Šatle“, manding, 
jos puikios. Džiaugiuosi taipogi, kad „Pskovieteje" savo apranga 
kariai nekopijuoja Benžameno Konstano karių. Ką mačiau „Šat- 
le", man mena muziejų, visur giliausias istorijos pažinimas, nė 
menkiausio kasdieniškumo ar banalybės šešėlio, to įgrisusio 
šabloniškumo, prie kurio taip pripratusi mūsiškė publika... „Igo- 
rio“ dekoracijos nuo pat pradžių džiugina akį. Persų miniatiū- 
ros, beprotiškomis spalvomis mirguliuojantys indiški šaliai, 
Notr-Damo langų vitražai ar po dienos triukšmo pritilusio sodo 
vakarinė žaluma su žydinčiom gandražolėm,— štai kas atgijo 
manyje, stebint tą nepakartojamą reginį.“ 

Tėvynainiai džiaugėsi dėl Rericho pasisekimo. V. Serovas 
rašė: „Sveikinu su Tamstos dekoracijų triumfu Paryžiuje, — man 
(eskizai) taip pat be galo patiko.“ 

1908—1909 metais buvo sukurti eskizai „Putivlis”, „Galickio 
rūmai", „Jaroslavnos menė". Opera „Kunigaikštis Igoris“ su Re- 

richo dekoracijomis 1914.metais buvo pastatyta Londone. Šis 
spektaklis Rerichui atmintinas kaip susitikimas su garsiuoju re- 
zisieriumi Saninu ir Šaliapinu. „Šaliapinas sunkaus charakte- 
rio,— rašė dailininkas,— niekada nežinodavai, prie ko prikibs. 
Storžievis buvo, bet mane maloniai sutikdavo. Vertino mano 
sukurtą skitų-mongolų kostiumą. Ir mokėjo jį apsivilkti.“ 

Dar vienas teatro pastatymas, kuriam Rerichas skyrė ne- 
maža meilės ir laiko, buvo Ostrovskio „Snieguolė“, žavėjusi nuo 
jaunystės. Rerichas labai mėgo Rimskio-Korsakovo muziką, bet 
ne visus kompozitoriaus sumanymus jam pasisekė įgyvendinti. 

Pirmą kartą „Snieguolė“ su Rericho dekoracijomis pastatyta 
Paryžiaus „Opera Comique" 1908 metais, antrą — 1912 metais 
Peterburge ir trečią — 1922 metais Čikagoje. 
pagal jo eskizus, gamybą ir pats parinkdavo dailininkus, kaip 
antai, B. Anisfeldą, S. Sudeikiną, V. Zamirailą, J. Zemlianicyną 
ir kitus. Bet kartais eskizai pakliūdavo lengvabūdžiams amati- 
ninkams. Dailininkui nematant, jo sumanymą iškraipydavo. Taip 
atsitiko ir su „Snieguolės“ dekoracijomis Peterburge Reinekės 
teatre. Rerichas net gavo paskelbti į laikraštį, su spektakliu nie- 
ko bendro neturįs. 

1912 metais Stanislavskis ir Nemirovičius-Dančenka pasiūlė 
Rerichui apipavidalinti Ibseno „Perą Giuntą“ Maskvos dailės 
teatre. Ši pjesė scenoje buvo statoma pirmą kartą ir iš dailinin- 
ko atėmė nemaža jėgų. „Dabar dėl spektaklio vargo nėra,— ra- 
Se Rerichas 1912 metų rugsėjo mėnesį. — Pirmo bendro darbo su 
Dailės teatralais įspūdžiai malonūs. Šiame teatre visi susirūpinę 
pasiekti kuo geriausių rezultatų ir pagal išgales padeda vieni 
kitiems. Draugiška atmosfera pagavo ir mane, naujoką, ir mes 
dirbame, lyg būtume seniai petys į petį ėję.“ 

Pjesė buvo keturiolikos paveikslų. Ypač puikios paskutinio 
paveikslo dekoracijos. Poetas S. Gorodeckis rašė Rerichui: „Pa- 
matęš, kaip Giuntas grįžta pas Sulveigą, vakar neįstengiau su- 
laikyti susižavėjimo ir ilgesio ašarų. Kur tik einu, nešuosi šir- 
dyje liepsnojančių pušų, mėlynos upės ir aukštai prigludusios 
pirkelės vaizdą, kaip ir pačią šviesiąją Sulveigą, laukiančią te- 
nai. Stebuklingi visi tie tamstos peizažai!“ 

1912—1914 metais Rerichas daug dirba prie Meterlinko pje- 
sių „Princesė Malen" ir „Sesuo Beatričė“ pastatymo. Muziki- 
nę „Sesers Beatričės“ įžangą parašė kompozitorius Šteinbergas, 

Rimskio-Korsakovo žentas ir mokinys, ir dedikavo dailininkui. 
Pjesė ėjo „Muzikalnaja drama" teatre 1915 metais. 

„Man Meterlinko serija, — nurodo Rerichas,— buvo ne vien 
teatriniai eskizai, iliustracijos, bet apskritai kompozicijos šir- 
džiai artimomis temomis. Magėjo sukurti ištisą atspalvių simto- 
nija. Meterlinko kūryboje daug mėlynų, violetinių, purpurinių 
akordų, o tai man ypač tinka. Aplankyta Flandrija ir neprilygs- 
tamo grožio Briugė sužadino slapčiausius jausmus, patvirtinusius 
jau anksčiau man kilusius vaizdus!“ 

Šiuos kūrinius aukštai vertino pats Meterlinkas ir toks teat- 
ro korifėjus, kaip A. Benua. 

Ypatinga vieta Rericho teatrinėje karjeroje tenka baletui 
pagal Stravinskio muziką „Šventasis Pavasaris“. Jis kūrė ne 
tik dekoracijų eskizus, bet ir libretą. Tas darbas suteikė daug 
džiaugsmo. Net po daugelio metų, toli nuo tėvynės, prisiminda- 
mas „didžiuosius žmonijos troškimų ritmus", banguojančius 
Stravinskio „Šventojo Pavasario“ muzikoje, rašė: „Neturetume 
į „Pavasarį“ žiūrėti vien kaip į rusišką ar slavišką. Jis daug 
senesnis, jis visos žmonijos." 

Dėl baleto ir libreto sumanymo egzistuoja kelios prieštarin- 
gos versijos. Nemaža painiavos čia sukėlė Nižinskio našlė, 
„Šventojo Pavasario“ libretą be jokio pagrindo priskirdama ve- 
lioniui savo vyrui. I. Stravinskis knygoje „Mano gyvenimas“ 
mini, kad, dar rašant „Ugnies paukštį“, jam jau vaidenosi se- 
novinis pagonių ritualas — mergaitės aukojimas pavasario die- 
vui. Iš kelių Stravinskio eilučių gimė legenda, esą, dar toli gra- 
žu, prieš sukuriant muziką, kompozitoriui prisisapnavusios bū- 
simo baleto scenos. Kadangi siužetas slaviškas, tai kompozitorius 
pakvietė Rerichą tapyti dekoracijų. 

Beje, remiantis archyvų dokumentais, autorinis honoraras 
už libretą išmokėtas Rerichui. 

Barnetas D. Konlanas, rašydamas knygą apie Rerichą, pa- 
prašė jo paties nušviesti šį keblų klausimą. Dailininkas atsakė: 
„Nežinau, kada ir ką sapnavo Stravinskis, bet iš tikrųjų buvo taip: 
1909 metais jis atvažiavo ir pasiūlė drauge kurti baletą. Apgal- 
vojes, pateikiau du sumanymus — vieną „Sventasis Pavasaris“, 
o kitą „Žaidimas šachmatais". Be nereikšmingų kupiūrų, „Sven- 
tojo Pavasario“ libretas liko tas pats, kaip 1913 metų Paryžiaus 
pastatyme. Antrojo baleto veiksmui buvo numatyti įvykiai šach- 
matų lentoje. Tačiau tuomet šią idėją atidėjome." 

Matyt, Rericho ir Stravinskio ketinimai sutapo, ir juodu su- 
sitarė kurti baletą „Didžioji auka" (pirmykštis „Šventojo Pava- 
sario" pavadinimas) Rericho pasiūlyto siužeto pagrindu. Reri- 
chas privalėjo užbaigti libretą, derindamas su Stravinskiu ir 
M. Fokinu, kurį buvo galvota kviesti choreografu. 

1910 metais, dėl „Šventojo Pavasario“ Rerichas konsultuo- 
jasi su A. Benua, tuomet jau dideliu teatro autoritetu. Šis pri- 
taria Rericho planui. Tačiau rudeniop išaiškėja, kad Stravinskis, 
užsiėmęs kitais kūriniais, baleto muziką atideda. Sekančių metų 
liepos mėnesį jis rašo Rerichui: „...Sunku konkrečiai išaiškinti 
Tamstai, kodėl mums reikėtų susitikti. Jaučiu, kad reikėtų, no- 
rint galutinai susitarti dėl mūsų veikalo, kurį ketinu pradėti ru- 
denį ir tikiuosi, jeigu leis sveikata, pavasariop užbaigti.“ 

Juodviejų pasimatymas 1911 metais Talaškine davė vaisių. 
Rerichas sukuria galutinį „Šventojo Pavasario“ libreto varian- 
tą Ir visus pagrindinius dekoracijų bei kostiumų eskizus, Stra- 
vinskis 1912 metų pradžioje užbaigia muziką bei instrumentuotę. 

Bet 1912 metų sezonui, kaip tikėtasi, baleto pastatyti nepa- 
vyko. Fokinas, dirbdamas prie kitų baletų, nuo „Šventojo Pa- 
vasario" atsisakė, ir jo vieton buvo pakviestas V. Nižinskis. 
Gruodyje pradedama repetuoti, ir 1913 metų gegužės mėnesį Pa- 
ryžiuje, Eliziejaus laukų teatre, įvyksta premjera. 

„Šventasis Pavasaris“ sukėlė audringą ir netikėtą reakciją. 
Spektaklio metu žiūrovų švilpimas ir kauksmas kartais nustelb- 
davo orkestrą. Diagilevas stovėjo už kulisų ir šaltakraujiškai 
kalbėjo: „Štai kur tikra pergalė! Tegu sau švilpia ir neriasi iš 
kailio! Iš karto matyt, kal užgavo opiausią vietą.“ 

Kas atsitiko? | 

Stravinskis muziką „Šventajam Pavasariui“ kūrė be galo pa- 
kiliai, tikėdamas pasisekimu. 1912 metų kovo mėnesį rašė: „Die- 
ve, kokia bus laimė, kai visa tai išgirsiu...“ O gruodyje — Reri- 
chui: „Kad tik Nižinskis suspėtų pastatyti „Pavasarį“. Juk tai 
taip sudėtinga. Iš visa ko matau, jog šis dalykas nusiseks kaip 
reta!" 

Nors premjera ir buvo nušvilpta, nei Diagilevas, nei Stravins- 
kis neklydo. Jau po metų Stravinskio baletinę siuitą Paryžius 
taip išaukštino, jog Diagilevas net pavadino ją „Naujųjų laikų 
Devintąja simfonija“. Matyt, premjeroje būta rimtų apsirikimų, 
kompozitoriui, baletmeisteriui 1r libreto bei dekoracijų autoriui 
skirtingai traktuojant kūrinio idėją. Stravinskis rašė: „Sventaja- 

me Pavasaryje“ aš norėjau išreikšti šviesų gamtos prisikėlimą, 
gamtos, kuri atgyja naujam gyvenimui, visuotiną prisikėlimą 
iš numirusių, prisikėlimą stichišką, pasaulio pradėjimo prisikė- 
limą..." | 

Stravinskio muzikoje dominavo gaivališkos stichijos elemen- 
tas, ir tai, gal būt, paskatino Nižinskį šokiuose sustiprinti pirm- 
pradę, nejučia pasiekiančią ekstazę jausmų stichiją. Su Rericho 
libretu bei dekoracijomis tai turėjo maža bendro. Jis „Šventojo 
Pavasario“ pagrindinę idėją matė aukos didybėje. Apie tai by- 
loja pirmykštis kūrinio pavadinimas „Didžioji auka". 

Greta A. Benua, L. Baksto, K. Korovino, A. Golovino Reri- 
chas įdomiomis naujovėmis praturtino rusų teatrinę tapybą, ne- 
maža prisidėjo prie Diagilevo „Rusų sezonų“ Prancūzijoje po- 
puliarumo. Tačiau jis laikėsi savo požiūrio į darbą teatre. Tas 
požiūris matyti jau spektaklių pasirinkime. Stengdamasis de- 
rinti estetinį elementą su etiniu, Rerichas reikalavo, kad sceni- 
niai veikalai turėtų aiškų idėjinį turinį. 

Teatras — masinis menas, pagimdytas seniausių apeigų, žai- 
dimų, misterijų, atspindėjusių liaudies gyvenimą, liaudies mintis 
apie pasaulį ir žmogų, apie jo emocijas, aistras, nenuilstamą gy- 
venimo prasmės ir tiesos ieškojimą. Kad ir kokias formas įgy- 
tų „vaidinimai“ ilgalaikės raidos kelyje, teatro ryšiai su liaudi- 
mi nenutrūksta netgi tuomet, kai į sceną įžengia profesionalūs 
aktoriai. Spektaklis ir Žiūrovas tarpusavyje susieti, ir teatro me- 
nas nenustoja tarnavęs liaudžiai ir buvęs jos menu. 

Rerichas buvo įsitikinęs, kad rusų liaudies meno esmę su- 
daro epinis pradas. Todėl sintetiniame teatro mene dailininkas 
atkakliai siekė, kad dekoratyvinio apipavidalinimo grožis atitik- 
tų Žmogaus jausmų grožį. Galimybė įkūnyti liaudies žygius vi- 
liojo Rerichą į teatrą. 

Studijuoti istoriją ir mokytis iš istorijos, pasimokyti iš tau- 
tos atminties, išsaugoti liaudies kūrybos grožį ir surasti jam da- 
bartyje pelnytą vietą, — štai kas jaudina Rerichą, kaip moksli- 
ninką, dailininką ir pedagogą. 


VI. DAILININKAS IR MĄSTYTOJAS.. 


1906—1914 metais Rerichas kasmet dalyvauja reprezentaci- 
nėse rusų meno parodose Paryžiuje, Venecijoje, Berlyne, Rono- 
je, Briuselyje, Vienoje, Londone. Jo paveikslų įsigyja Romos 
nacionalinis muziejus, Luvras, Liuksemburgo muziejus Paryžiu- 
je ir kiti Europos muziejai. 1909 metais Rerichas išrenkamas Ru- 
sijos Dailės akademijos akademiku ir Prancūzijos Reimso aka- 
demijos nariu. 

Dėl talento savitumo Rerichui neteko metų metais kankintis 
ir laukti pripažinimo. Originalų temos pasirinkimą ir traktavimą 
tuoj pastebėjo meno kritika, 1907 metais A. Rostislavovas rašė: 
„Rerichas, ko gero, vienas įdomiausių dabartinių mūsų dailinin- 
kų. Tokį turime vieną, vienui vieną. Nepasakytum, kad niekas 
neveikė jo kūrybos — atvirkščiai, jo darbuose Zymu daug sve- 
timos ir gana stiprios įtakos, be to, įvairių įvairiausios, nuo Vas- 
necovo iki... Vrubelio, nuo senųjų Italijos meistrų ir senųjų 
minlatiūristų iki mūsiškių Jaroslavlio bei Novgorodo šventųjų 
paveikslų tapytojų, nuo Piuvis de Šavano ir Šiaurės stilistų iki 
subtiliausių dabartinių Vakarų Europos grafikų. Bet visos šios 
įtakos niekados neužgožė originalumo, veržimosi prie savitų ta- 
pybos ir stiliaus problemų." 

Vėliau didelis Rericho kūrybos gerbėjas Leonidas Andreje- 
vas jai apibūdinti parinko tikslų terminą — „„viešpatija“. Reri- 
chas iš tikrųjų sukūrė savitą grožio pasaulį, naudodamas ypatin- 
gas,.iki tol nematytas stilistines priemones. Vaizdingas Andreje- 
vo pasakymas pasirodė toks tikslus, jog įvairiausiomis varia- 
cijomis išplito dailininkų ir meno tyrinėtojų sferose. Tartum 
jam pritardamas, antrojo mūsų amžiaus dešimtmečio pabaigoje 
E. Golerbachas parašys: „Rerichas... Šis vardas seniai jau reiš- 
kia kosmosą, kūrybine dailininko valia prikeltą gyventi, — pa- 
saulį, sklidiną be galo prasmingų vaizdų, sudvasintos išminties 
antikine šio žodžio prasme: sofija yra „meistriškumas“, mokė- 

jimas sukurti daiktą; ne veltui Pindaras ir Aristotelis tikruosius 
dailininkus vadino „išminčiais“.“ 

Apytikriai 1906 metais datuotinas antrasis, jau visiškai su- 
brendęs Rericho kūrybos periodas. Tuo metu „viešpatija“ jau 
buvo įgijusi būdingus ypatumus. Dažni paveikslų eksponavimai 
tėvynėje ir užsienyje ir puikūs atsiliepimai spaudoje lyg ir ne- 
galėjo duoti pagrindo sensacingiems vertinimams. Bet kai 1909 
metais Peterburgo „Salono“ parodai Rerichas surinko reikšmin- 
giausius kelių pastarųjų metų darbus, tai, anot Benua, susidarė 
įspūdis, tarsi laivas būtų pasviręs į vieną pusę ir visas „Salo- 
nas" skirtas tik Rerichui atsverti. „Panteros šuoliais" pavadino 
kritikas dailininko pasiekimus. 

Veik vienbalsiai „Salono“ „įžymybe“ buvo paskelbta Rericho 
drobė „MüSis”, vaizduojanti narsiuosius Skandinavijos vikingus. 
Laivais vikingai artėja vieni prie kitų ir pradeda kovą. Grės- 
mingu skaudžiai raudono vario dangumi plaukia sunkūs vėjo 
draskomi debesys, tokie pat rūstingi, kaip neįkopiamos pakran- 
tės uolos. Putoja šaltos bangos. Kruvini atšvaitai liepsnoja kovo- 
tojų skyduose ir vėjo išpūstose burėse. 

Drobėje tiksliai vaizduojamos istorijos detalės. Nesudėtingas 
piešinys, paskiri faktūriniai potėpiai primena senovinę mozai- 
ką, sustiprina tolimos epochos įspūdį. Paveiksle nesunku pa- 
stebėti kiek kitokį istorinės temos traktavimą, negu ankstesniuo- 
se Rericho darbuose. Anksčiau dailininkas nebuvo vien abejin- 
gas metraštininkas, batalinėse scenose visada jautei, kam sim- 
patizuoja pats autorius. „Mūšyje“ tapytojui nėra nei teisiųjų, 
nei kaltyju,— vis vien, kas laimės ir kas pralaimės. Svarbiau- 
sia ne mūšio baigtis, o nenumaldoma stichija, lemtinga neišven- 
giamybė, į kaulynių sūkurį įtraukianti žmones, laivus ir gamtą. 

Be abejonės, „Mūšyje“ kaip ir „Gresminguosiuose" Rerichas 
ieško perkeltines tapybinio vaizdo prasmės. Ruošdamasis tapyti 
„Mūšį“, dailininkas neketino sukrėsti žiūrovo dramatišku seno- 
vės istorijos siužetu, kaip kad ankstyvuosiuose paveiksluose. 
Kurdamas pirmąjį „Mūšio“ variantą, Rerichas danguje nutapė 
kovojančias valkirijas — karingas merginas — skandinavų mi- 
tologijos deives. Jos sudarė centrinę kompozicijos dalį. Tik Ze- 
mutinė, visai siaurutė drobės juosta vaizdavo jūros mūšį, kuris 
atrodė kaip silpnas didingų nežemiškų galybių susidūrimo ai- 
das. Tačiau simboliškas kautynių stichijos vaizdas nepatenkino 
autoriaus. Taręs „tegul nematomos kaujasi“, dailininkas valkiri- 

jas užtapė liepsnojančiu saulėlydžiu ir tamsmelyniais, skaudžiai 
raudoną žarą sugėrusiais debesimis. Čia pasireiškė didelė meni- 
nė kūrėjo intuicija. Audringo dangaus įtampa suteikė paveiks- 
lui dar didesnį emocingumą ir sustiprino filosofinę potekstę. 

„Mūšis“ atskleidžia Rericho pažiūras apskritai į simbolizmo 
prigimtį. Jis atmeta vadinamuosius klasikinius, o iš tikrųjų ge- 
rokai nuvalkiotus senųjų mitų įvaizdžius, kartu nepasitikėda- 
mas ir dirbtinai sugalvotu šiuolaikinio modernizmo simbolizmu. 
Kaip kultūros istorikas, Rerichas žino, jog tikras simbolis — ne 
atsitiktinio momento įgeidis. Iš visiškai realių būties ir visuo- 
meninio gyvenimo reiškinių liaudis susikuria amžinus, gerai su- 
prantamus simbolius. Mechaniškas jų perkėlimas į svetimą ap- 
linką, kaip antai, į šiuolaikinę tapybą, negali duoti vaisių. Reri- 
chas ieško naujų įvaizdžių. 

Kodėl jų prireikė būtent istoriniams paveikslams? 

Tradicinis rusų istorinės tapybos uždavinys buvo praeities 
atkūrimas, tautos dvasinių galių ir kūrybinio gyvastingumo vers- 
mių atskleidimas. 

Pirmieji Rericho paveikslai tęsė ir gilino kaip tik šias nusi- 
stovėjusias žanro tradicijas. Bet ar jos atitiko dailininko pažiū- 
ras į Meną kaip į esminę tikrovės pertvarkymo jėgą? Ar jis 
galėjo, kovodamas už lemiamą meno vaidmenį dabarties gyve- 
nime, savąjį grožio pasaulį apriboti miglotų žilos senovės tolių 
koordinatėmis? Aišku, ne. Metai po metų praeities vaizdai vis 
daugiau tarnauja kitiems interesams. Istorija, folkloras, mi- 
tologija pavirsta meninės kalbos metaforų šaltiniu. Toji kalba, 
prisodrinta liaudies kūrybos elementų, buvo lanksti ir supran- 
tama amžininkams. 

Metams bėgant, vis labiau ryškėjo platūs Rericho interesai 
išsikristalizavo problemos, kurioms jis atidavė visas žinias, ener- 
giją ir talentą. Rericho kūryba dabar jau ne vien stengimasis pa- 
zinti ir aiškinti praeitį, — joje ima dominuoti humanistinės idė- 
jos, etinis ir estetinis auklėjimas, žmogaus veikla, pertvarkanti 
pasaulį. 

„Mūšio“ kūrimas ir atskleidžia dailininko bandymus perteik- 
ti apibendrinančias filosofines idėjas, naudojant istorinį siužetą. 
Bloko eilutė „Kova per amžius! Tik sapne ramybė...“ tiksliau 
nusako šio paveikslo esmę, negu išplėstas pavadinimas „Varia- 
gų vikingai jūros mūšyje“, 

Savitu traktavimu išsiskiria ir daugelis peizažų, prisodrintų 

Rericho idėjinės-filosofinės pasaulėjautos. Žmogaus jausmai ir 
nuotaikos perteikti juose gamtos vaizdais. 

Nuo 1906 metų sustiprėja ir spalviniai Rericho ieškojimai. Jis 
beveik atsisako aliejinių dažų ir naudoja temperą arba pastelę, 
kurios suteikia gražų aksominį paviršių. Remdamasis savo pa- 
ties sukurtais dekoratyvumo principais, „organizuodamas“ erdvę 
iš plokštumų, Rerichas atitinkamai pertvarko ir spalvinę savo 
kūrinių architektoniką. Drobėse dažniau pasirodo ryškios loka- 
linės dėmės. Rerichas naudoja daugiasluoksnę senųjų meistrų 
tapymo manierą, kuri, tepant sluoksnį ant sluoksnio, praturtina 
paveikslus itin gausiais spalviniais niuansais. Kaip tik todėl dai- 
lininkas daug dėmesio skiria bandymams su įvairios sudėties da- 
žais, mėgina klijinę bei kiaušininę temperas. Ilgainiui Rerichui 
net kilo idėja prie Dailės skatinimo draugijos mokyklos atida- 
ryti eksperimentinę dažų gamyklą, bet pakviestas dirbti inžinie- 
rius chemikas V. Ščiavinskis netrukus mirė, ir darbas nutrūko. 

Rericho spalviniai ieškojimai sudomino daugelį dailininkų, 
net tokius pripažintus meistrus, kaip Serovą, Goloviną. Serovui 
ypač rūpėjo Rericho temperos technologija, jis vertino Reri- 
cho dažus ir pats ne kartą jais naudojosi. Domėjosi ir Rericho 
spalvotais gruntais. Vienoje taip gruntuotoje drobėje Serovas 
nutapė Aną Pavlovą Paryžiaus spektaklių afišai. Afiša sukėlė 
tikrą furorą ir, didžiam Pavlovos gerbėjų sielvartui, kone labiau 
sužavėjo, negu pati balerina. 

Kritika ne kartą nurodė, kad Rericho paveiksluose nėra in- 
dividualizuotų veikėjų. Vaizduodamas žmogų, dailininkas ne- 
suteikdavo jam jokių išskirtinių bruožų. Tatai dėsninga. „Vieš- 
patiją“ Rerichas stengėsi apgyvendinti ne trumpalaikių dramų 
ir komedijų dalyviais, o personažais su daug tvirtesnėmis pa- 
žiūromis į gyvenimo tiesą, tūkstančius metų trunkančią gėrio ir 
blogio kovą, pergalingą šviesios žmonijos ateities žengimą. 

Paveiksluose „Pamar&nai. Rytas“ (1906), ,,„Pamarėnai. Vaka- 
ras” (1907), „Dangaus mūšis“ (1909), „Didelės žemės už jūrų“ 
(1910), kaip ir „Mūšyje“, sprendžiamos problemos neturi nieko 
bendro su tradiciniu peizažo ir istorinio žanro supratimu. 

Pavyzdžiui, ,,Pamarėnai. Rytas" sukurtas, remiantis Rerichui 
gerai pažįstama medžiaga. Vaizduodamas peizažą su senoviš- 
kais mediniais pastatais ir vakarinių slavų buities scenas, au- 
torius nenukrypsta nuo istorinės tiesos. Tačiau istorinis moty- 
vas dailininkui tik metmenys, kurie ataudžiami apibendrinančiu 

harmoningo, laime teikiančio gyvenimo meniniu vaizdu. Gamtos 
ramybė, puošniai apsirengę žmonės, žali ir žydri tonai, dominuo- 
jantys paveiksle, primena daugiau svajonę apie šviesią ateitį, ne- 
gu varganą, pilną pavojų praėjusių amžių gyvenimą. 

„Dangaus mūšis" ir sumanymu, ir kompozicija artimas „Mü- 
šiui". Kalvotas klonis su ežerais ir pastatais ant polių teužima 
maždaug penktadalį paveikslo. Visa kita — kamuoliniai debesys, 
čia prisigėrę auksinių saulės spindulių, čia pereinantys į tamsų 
audros mėlynumą. Šviesos ir tamsos kova. Dailininkas akcentuo- 
ja gamtos jėgų galybę. Istorinė detalė — ant polių pastatyta gy- 
venvietė, tarytum tyliai laukianti stichijų susigrūmimo baig- 
ties, — puikiausiai gali būti pašalinta ar pakeista kitkuo — nuo 
to sumanymas nenukentes, 

Įdomus paveikslas „Už jūrų marių žemės didžiulės“. Siuže- 
tas iš pirmo žvilgsnio paprastas — jūros krantas, nusėtas riedu- 
liais, o jų fone mergaitė tautiniais drabužiais, rankoje laikanti 
žydinčią šakelę. Paveikslas tapytas Pabaltijyje. Kruopščiai iš- 
raštuoti drabužiai rodo susižavėjimą etnografija, o peizažas — 
sugebėjimą pagauti būdingus vietovės bruožus. Bet štai kaip aiš- 
kina kūrinio prasmę pats dailininkas: „Šiaurietė, pasitinkanti 
tolių vėją, svajoja apie nežinomas stebuklingas žemes, apie tą 
pasakišką šalį, kuri gyvena kiekvieno žmogaus širdyje.“ 

Simbolistines tendencijas Rericho kūryboje ne sykį nurodė 
mūsų dailėtyra. Ir iš tiesų simbolizmas Rerichui turėjo ypatin- 
gos reikšmės, kadangi natūralizmas visiškai nebūdingas jo kū- 
rybiniam credo, „grožį kuriančio meno“ idealui. Užtat kai tik 
dailininkas panorėdavo išsiveržti iš istorinio Žanro ar peizažo 
ir iškelti aktualias visuomenines bei filosofines problemas, turė- 
davo ieškoti alegorinių vaizdų. 

Kaip Vrubelio, Nesterovo, Briusovo, Bloko, taip ir Rericho 
potraukis į simbolizmą nereiškė bėgimo nuo realybės. Visi jie 
buvo linkę kurti apibendrinančius simbolinius vaizdus todėl, 
kad jautė stiprėjantį tuometinės visuomenės dvasinį regresą Ir 
rimtai nerimavo dėl žmonijos likimo. 

Visi subrendusio Rericho kūriniai pasižymi formos ir turinio 
vienybe. Filosofinė potekstė nėra didaktiška. Paveikslai paver- 
gia savareikšme tapybos jėga, kurią lemia ypatingas dailininko 
tapymo būdas, prisodrinantis temperas švytinčių spalvų. 
Subtiliai derindamas ir kontrastuodamas šaltų spalvų tonus, 
„Žvaigždžių runose“ (1912) jis sugebėjo perteikti šviesią šiau- 

res dangaus apyblandą. Sodriomis spalvomis — raudona, žalia, 
geitona — nutapytas „Ilja Pranašas“ (1907) ir „Dangaus įsaky- 
mai“ (1914), slėpiningai žybčiojančiais liepsnojančio aukso to- 
nais — „Gyvačių karalienė“ (1906). 

Rericho kūrybą veikė įvairiapusiai jo interesai. Dailininkas 
negalėjo nurimti vien molbertinės tapybos sferoje. Talaškino 
dirbtuvės ir teatras iš dalies atkėlė vartus jo sumanymui „nešti 
grožį į gyvenimą". Tad suprantamas ir didelis jo dėmesys archi- 
tektūrai bei monumentaliajai dekoratyvinei dailei. Nikolajus Re- 
richas buvo Rusų architektų draugijos valdybos narys, bendra- 
darbiavo su Sciusevu, dalyvaudavo, restauruojant istorinius pa- 
minklus. 

Pirmieji Rericho darbai monumentaliosios dekoratyvinės ta- 
pybos srityje pasirodė dar 1902 metais, kai buvo sukurtas eski- 
zas mozaikai „Žuvėdros“ ir pano „Kunigaikščio medžioklė“. 
1905 metais dailininkas sukuria eskizus buvusio „Rusijos“ drau- 
dimo bendrovės pastato frizui Peterburge. Majolikiniam frize 
buvo vaizduojamos įvairios scenos iš senovės rusų karų. Pa- 
prastos formos, aiškių siluetų, vaiskių spalvų majolika harmonin- 
gai įsikomponavo į rūstų pastato fasadą. 

1906 metais, tapydamas „Mūšį“, Rerichas sukūrė mozaikinę 
kompoziciją šia tema. Pačią mozaiką, darytą V. Frolovo, galima 
dabar pamatyti Dailės akademijos mozaikos skyriuje (Leningra- 
de). 

Rerichas turėjo gerai apgalvotą savitą požiūrį Į mozaikos 
meną: „Kiekvienam tapytojui reikia bent susipažinti su mozaikos 
menu. Tai išmokys ne paviršutiniško dekoratyvumo, o privers 
susimąstyti, kaip sutelkti į visumą ištisą atspalvių gamą. Ne- 
teisinga dėlioti mozaiką iš paveikslo, kurto ne mozaikai. Kiek- 
vienas eskizas turi būti taikomas tai medžiagai, iš kurios jis 
bus daromas. Šie techniniai svarstymai liečia tiek smaltos, tiek 
mūsų gyvenimo mozaiką. Geriausi literatūros kūriniai panašūs 
į mozaikas, — jų jėga glūdi visų vaizduojamų detalių monumen- 
talioje vienybėje. Mozaikininko uždavinys — apibendrinti ir kar- 
tu išsaugoti visas žėrinčias spalvas. Bet juk ir gyvenime kiek- 
vienas apibendrinimas gimsta iš atskirų smūgių, spalvų, šviesų 
ir šešėlių derinio.“ 

Įdomiausias Rericho darbas interjero srityje — „Karzygiy 
frizas" F. Bažanovo namų valgomajame Peterburge (1909). Da- 
bar šis pano Valstybiniame Rusų muziejuje, 

Pagal tradiciją valgomuosius dekoruodavo natiurmortais, ku- 
riuose buvo vaizduojami sumedžioti paukščiai bei žvėrys, vai- 
siai, daržovės; kartais būdavo tapomos medžioklių ar pastorali- 
res scenos. Tačiau Rerichas nėjo tuo nuvalkiotu keliu, 0 siuže- 
tą pasirinko iš rusų folkloro. Jo frize centrinė vieta skiriama te- 
mai „Sadko, pirklys turtingasai", Štai artėja prie miesto puoš- 
nūs Novgorodo karžygio burlaiviai, ir moka tas karžygys sėk- 
mingai prekiauti, ir jovaro kanklėmis guosti jūrų valdovus, ir 
laimingai iš mėlynųjų jūrmarių sugrįžti... 

Turtingas liaudies dvasinis gyvenimas; jį dailininkas ir at- 
skleidžia savuosiuose pano. Čia ir Mikula Selianinovičius prie 
žagrės, ir Ilja Muromecas ant žirgo, ir Solovejus Galvažudys, ir 
bylinų sekėjas su kanklėmis, ir karys. 

1911 metais Rerichas sukuria kompozitoriaus Rimskio-Korsa- 
kovo antkapio projektą. Antkapis šiek tiek sumoderninto slaviš- 
ko stiliaus. 1913 metais jis nutapo eskizą A. Kuindžio paminklo 
mozaikai. Abu paminklai — Aleksandro Nevskio lavros nekropo- 


lyje. 
Žuvo Rericho darbai Kazanės stočiai Maskvoje. 1913 metais 
jis pradėjo du milžiniškus pano — „Kautynės prie Kerženco“ ir 


„Kazanės nukariavimas". Pirmoji kompozicija — tai 1911 metais 
Paryžiaus „Šatle“ teatre parodytos uždangos variantas. 1914 me- 
tų karas užvilkino stoties statybą. „Kazanės nukariavimas“ bu- 
vo atiduotas saugoti į Dailės akademiją. Po Spalio revoliucijos 
akademijos vadovybėn laikinai įsibrovė kažkoks Maslovas. Vei- 
kiamas vulgarizatoriškų Proletkulto idėjų, jis nusprendė aukšto- 
joje šalies mokykloje su šaknimis išrauti „senovišką dvasią“, ir 
likvidavo akademijos muziejų. Šiuolaikiniam Herostratui užkliu- 
vo ii Rericho paveikslas. Kadangi dailininkas buvo užsienyje, o 
pano neįtrauktas į inventoriaus sąrašus, Maslovas surado salia- 
monišką išeitį — supiaustyti ir išdalinti studentams vietoje dro- 
bes. Kai Susisiekimo kelių liaudies komisariatas pareikalavo pa- 
no, kilo skandalas, Maslovas buvo patrauktas atsakomybėn ir 
nuteistas parodomajame teisme. Sunaikintąjį Rericho kūrinį nū- 
nai teprimena nedidelis eskizas „Kazanės paėmimas“, esantis 
Armėnijos Valstybinėje paveikslų galerijoje. Vienoje privačio- 
je Maskvos kolekcijoje yra eskizas „Kautynės prie Kerzenco", 
Paties pano taip pat neišliko. 

Daug laiko Rerichas skirdavo ir menotyros problemų studi- 
joms. Tai liudija aktyvi publicistinė jo veikla. Straipsniai daž- 

nai pasirodydavo dienraščiuose, žurnaluose „Staryje gody”, 
„Vestnik Jevropy“, „Vesy“, „Zolotoje runo" ir kituose. Daili- 
ninkas negalėjo likti nuošalyje nuo meno aktualijų polemikos. 
XX amžiaus pradžioje rusų kritikos baruose labai dažnai plyks- 
telėdavo diskusijos apie meno smukimą ar atgimimą, idėjiškai 
kryptingą ar „laisvą“ kūrybą, realizmą ar kitokius meninius me- 
todus. 

Literatūriniai Rericho darbai gana išsamiai atspindi jo pasau- 
lėžiūrą. O ji pradėjo formuotis anksti. Dar iš vaikystės įsiminė 
nepabaigiami filosofiniai ginčai tėvų namuose. Paskui atėjo ei- 
lė karštiems studentiškiems debatams. Mintys nerimo jaunose 
galvose, trypė vienus autoritetus ir ieškojo kitų. 

Baigus akademiją, Rericho studijoje Povarskio skersgatvyje, 
o vėliau ir Moikoje, Dailės skatinimo draugijos name, kur jis 
išgyveno daugiau kaip dešimtį metų, lankydavosi Kuindžis, Sero- 
vas, Vrubelis, Stasovas, Diagilevas, Gorkis, Blokas, Gumiliovas, 
Ščiutka, Bechterevas, Vladimiras Solovjovas, Sergejus Makovs- 
kis, Ernstas, Sergejus Glagolis. Retai kuri diena praeidavo be 
susitikimų, kalbų, o kartais ir smarkių giučų, kuriuos Nikolajus 
Rerichas vadino „minčių kalve". Beje, pats dailininkas, spren- 
džiant iš atsiminimų, labiausiai vertino nuoširdų pašnekesį vie- 
numoje: „Kartais Gorkis, Andrejevas, Blokas, Vrubelis ir kiti 
ateidavo po vieną, ir tąsyk pokalbiai būdavo ypač turiningi. Nie- 
kas nežinodavo apie tuos mūsų pasikalbėjimus prie nuleisto ža- 
lio abažūro, Jie buvo reikalingi, kitaip į juos juk nebūtų ver- 
žęsi... Gaila, kad naktiniai pašnekesiai liko neužrašyti. Tiek bu- 
vo paliesta dalykų, kurių nei susirinkimuose išgirsi, nei raštuose 
rasi.“ 

Pirmą kartą savo filosofines ir estetines pažiūras Rerichas iš- 
samiau išdėstė straipsnyje „Meno džiaugsmas“ (1908). 

Svarbiausią vaidmenį, siekiant gyvenimo harmonijos, Nikola- 
jus Rerichas skyrė menui. Menas teikia grožio, kūrybos, pasau- 
lio pažinimo, nuskaidrėjusio proto džiaugsmą. Menas — dvasinės 
žmogaus evoliucijos laipsnis. Savo išvadas dailininkas patvirti- 
na faktais iš istorijos, remdamasis seniausiais kultūros pamink- 
lais, pradedant akmens amžiumi: „Gyvenimo džiaugsmas trykš- 
ta laisvajame akmens amžiuje. Ne išbadėję, godūs vėlyvesnių 
laikų vilkai, bet miškų valdovas lokys, taupus šeimoje, gausiai 
randantis maisto, galingas ir geraširdis, greitas ir nerangus, 


81 


nuozmus ir maloningas, užsispyręs ir nuolaidus, — štai akmens 
amžiaus žmogaus tipas... Genamas stebuklingų ritmo ir harmo- 
nijos instinktų, žmogus pagaliau pradeda kurti meną. Dviejose 
paskutinėse paleolito epochose didingas nugalėtojas tobulina sa- 
vo buveinę ir visus apyvokos daiktus.“ Operuodamas konkre- 
čiais duomenimis iš Rusijos ir pasaulinės istorijos, šiame straips- 
nyje Rerichas ryžosi ištirti meno ir įvairių epochų visuomeni- 
nio gyvenimo raidos priklausomybę. 

Kaip ir daugelis objektyviojo idealizmo atstovų, Rerichas 
nesikėsino į visatos realumą ir juo vadovavosi savo estetikoje. 
Tačiau, nagrinėdamas sudėtingą meno santykį su gyvenimų, 
priežastį jis pakeitė pasekme, meną ir „dvasios jėgą“ laikydamas 
„pagrindiniu gyvenimo varikliu“, 

Iš esmės čia susiduriame su giliu ir tvirtu tikėjimu tikslinga 
visatos sąranga, pagimdžiusia žmogiškąjį protą. Šis tikėjimas 
Rericho racionalizmą suartino su Tolstojaus filosofija. Didysis 
rusų rašytojas ir humanistas jaunajam Rerichui turėjo nepa- 
prastai didelį poveikį. Straipsniuose dailininkas dažnai rėmėsi 
tiek Tolstojumi, tiek jzymiuoju anglų publicistu bei meno teo- 
retiku Dž. Raskinu, kurį Tolstojus labai vertino, 

Raskinas laikėsi idealistinių pažiūrų į meną. Svarbiausia me- 
no paskirtis, pasak jo,— įkūnyti religinius ir dorovinius vaizdi- 
nius, neturinčius nieko bendra su „niekingąja“ realybe. Raski- 
nas plėtojo mintį apie religinį „dieviškosios prigimties“ suvoki- 
mą ir jos „idealias normas“, 

Tolstojaus kūryba visad rėmėsi realaus gyvenimo pažinimu, 
ir, kaip filosofas, jis buvo racionalistas. Kuo gi tad jį galėjo 
žavėti Raskinas? Iš dalies religinių ir dorovinių normų pagrin- 
dimu, ir dar, ko gero, daugiau — aštria buržuazijos dvasinės 
krizės kritika. Labiausiai Raskiną jaudino pavojai, slypintys 
progresuojančioje gyvenimo urbanizacijoje. Kaip tik dėl to ang- 
lų kritiką vertino ir Gandis. Nepasitenkinimas, protestas prieš 
esamą gyvenimo tvarką, žinoma, buvo artima Rerichui. 

Bet Rerichas dažnai prieidavo ir savarankiškų išvadų, griež- 
tai prieštaraujančių kai kuriems pagrindiniams anglų mąstytojo 
teiginiams. Pavyzdžiui, straipsnyje „Į gamtą“ (1901) jis rašė: 
„Miestas, išaugęs iš gamtos, sukurtas žmogaus, valdo žmogų. 
Miestas dabartinėje stadijoje — tai jau visiška gamtos priešingy- 
bė; tegul tad jis ir gyvena visai skirtingu grožiu, ir nereikia 
mėginti sutaikinti nesutaikomas priesybes... Nieko bauginančio 

nėra gamtos ir miesto grožio kontraste. Kaip gražūs kontrastingi 
tonai nepanaikina vienas kito, o duoda stiprų akordą, taip gam- 
tos ir miesto grožis savo priešingybėje eina greta, ir, aštrindami 
tarpusavio įspūdį, duoda stiprią terciją ir suskamba trečiąja 
„dar nežinomo grožio“ nata." 

Atrodytų, ragindamas suartėti su gamta, Rerichas ir miestui 
skiria kone tą patį vaidmenį, kaip gamtai. Miesto ir gamtos, 
kitaip tariant, žmonijos civilizacijos ir natūralių, „idealiyjy 
normų" sąveika, arba, dar kitaip, — žmogiškos valios įsiveržimas 
į „dieviškąją gamtą“ — sukuria, Rericho nuomone, u verty- 
bes, neįmanomas be žmogaus proto ir valios. 

Tai jau esminis ne tik Raskino, bet ir Tolstojaus pažiūrų ko- 
rektyvas. Nėra jokių abejonių: Rerichas nepritarė toms vulga- 
rizatoriškoms rašytojo tendencijoms, kurios vėliau galutinai su- 
siformavo „tolstojystėje“. 

Ir vis dėlto, paskyrę savo kūrybą gėrio teigimui, tiek Tols- 
tojus, tiek Rerichas vienodai žiūrėjo į daugelį problemų, jų tar- 
pe ir į tautiškumo problemą. Nors abiejų kūryba buvo grynai 
nacionalinė, nacionalizmo jie neapkentė. Ieškodami dorovinio 
kriterijaus, ir rašytojas, ir dailininkas studijavo įvairiausių tau- 
tų ir epochų istoriją, filosofiją, literatūrą, meną, religijas. 

Rerichas rašė: „Versdami žinių dirvonus, pradedame supras- 
ti, kad vertinga ne atskira tauta. Svarbu ne ką padarė viena ar 
kita gentis, o įsidėmėtina tai, kas įvyko didžiojoje mūsų visy- 
bėje." 

Tikėjimo problema Tolstojaus bei Rericho kūryboje užėmė 
reikšmingą vietą. Tur būt, nė vienu klausimu nei rašytojas, nei 
dailininkas nėra pareiškęs tiek prieštaringų vertinimų, niekas 
nepalenkė juodviejų pusėn tiek šalininkų ir nesujudino tiek prie- 
By, kaip pažiūros į „pradžių pradžią“. Nuoširdžiai gerbdamas 
Tolstojaus religinius ir dorovinius ieškojimus, Rerichas vis dėl- 
to savaip koregavo „dieviškąjį įstatymą“. Viename eilėraštyje 
jis rašė: 

Radau pagaliau atsiskyrėlį. 
Žinia, kaip sunku 
alsiskyrėlį žemėje rasti. 
Prašiau, gal parodys 

man kelią ir darbus manus 
priims maloningai? Žiūrėjo 

žiūrėjo jisai ir paklausė: 

ką myliu labiausiai? 

Ką branginu? Atsakiau: 
„Grožį.“ — „Tad savąją meilę 
turėsi palikti.“ — ,„Kieno 

šis liepimas?“ — paklausiau. 
„Dievo“,— atsiskyrėlis tarė.— 
„Te Dievas nubaudžia, bet aš 
neišsižadėsiu šio nuostabiausio 
kelio | Jį.“ 


Būties harmonijos (,Grozio" didžiąja raide) ieškojimai su- 
daro ne tik Rericho filosofinių pažiūrų, bet ir meninės kūrybos 
pagrindą. Tai akivaizdu tiek peizaže, tiek istorinėje bei mitolo- 
ginėje kompozicijoje, teatro dekoracijose. Šie ieškojimai lėmė 
ir jo religinės tapybos specifiką. 

Ikirevoliucinėje Rusijoje cerkvių interjerų apiforminimas 
buvo plati dirva dailininkams monumentalistams reikštis. Baž- 
nytinio meno srityje dirbo garsūs Rericho amžininkai — V. Vas- 
necovas, Vrubelis, Nesterovas. Religinėje tapyboje jie stengėsi 
perteikti savo pasaulėjautą. M. Nesterovas daugiau kaip dvide- 
šimt įtempto darbo metų tapė ikonas ir cerkvių sienas bei lu- 
bas, be to, dažnai atsisakydavo pelningų užsakymų, jei sąlygos 
varžydavo kūrybinius jo interesus. | 

Rerichas žiūrėjo į šventyklą ne kaip į „maldos namus“, o kaip 
į pačią „maldą“. ,Nešdami grožį, patys einame džiaugsmingai. 
Nugalime grožiu. Grožis mūsų malda“, — mėgdavo kartoti dai- 
lininkas ir religinių vaizdų niekad netraktuodavo pagal kano- 
ną. Ne veltui Peterburgo, Smolensko, vėliau Charbino ir Pary- 
žiaus vyskupijos kėlė klausimą, ar Rericho sukurtos ikonos ati- 
tinka bažnytinius reikalavimus. O pagarsėjęs arkivyskupas Jo- 
nas Šan-Franciskietis (kunigaikštis D. Šachovskojus), ilgainiui 
savo pamokslams pasirinkęs „Amerikos balso“ tribūną, po fiasko 
religiniame ginče su Rerichu išvis jam uždraudė įžengti į cerk- 
vę. 

Nuodugnios studijos ir meilė senovei išmokė Rerichą vertinti 
ir puoselėti geriausias senosios rusų ikonos tradicijas. Aleksand- 
ras Benua, nepripažindamas bažnytinėje dailininko tapyboje re- 
liginio elemento, rašė: „...jeigu jau rinktis, tai man šimtą kartų 
vertesnės paviršutiniškos, tačiau puikios dekoratyvios Rericho 

„Treskos“ už visus tuos dievo paniekinimus, kurie taip įžūliai 
kabinami nusigyvenusiose mūsų cerkvėse. Rericho imitacijose 
vis dėlto atsispindi tikrasis menas, o daugumoje bažnytinių „Pa- 
puošimų“ teatsispindi amatininkų gobšumas ir kvailas „labdarių“ 
pasipütimas." 

Panašiai rašė ir kritikas S. Makovskis: „..prie Rericho baž- 
nytinės tapybos nesustosiu. Be abejo, ikonos rodo neginčijamas 
archeologines žinias, meninį skonį ir „nacionalinę nuojautą“, bet 
religinio tapytojo pašaukimo aš jose nerandu. Galiu įsivaizduoti 
Rerichą bet kuo: fantastu, aiškiaregiu, žyniu, šamanu, jogu, tik 
ne nuolankiu pravoslavybės tarnu.“ Nusižeminimo, gailesčio ir 
„dievo baimės“ nebuvimas Rericho religinėje tapyboje nepatiko 
kaip daugeliui sielos ganytojų, taip ir jų ganomiems parapijie- 
čiams. Rerichui aiškiai prie širdies buvo biblijos sentencija: „O 
aš sakau, jūs — dievai." 

Prie žymesnių Rericho darbų religinėmis temomis priskirti- 
nos 1904—1907 metų molbertinės kompozicijos ir eskizai „Ange- 
lų numylėtinis“, „Borisas ir Glebas“, „ApasStalai Petras ir Pau- 
lius“, „Archistrategas Michailas“. Iš jų matyti, kad dailininkas 
gerai susipažinęs su senąja rusų tapyba: paveikslams būdingi se- 
nųjų ikonų kompozicijos principai, filigraniška tapysena, trijų 
keturių spalvų derinys. 

1906 metais, gavęs stambų užsakymą ištapyti cerkvę Golu- 
bevy dvare Parchomovkoje prie Kijevo, Rerichas padaro dvyli- 
ka eskizų. Po to seka eskizai mozaikoms, skirtoms Šliselburgo 
(1906) ir Počiajevo vienuolyno (1910) cerkvėms, keturi eskizai 
Pskovo koplyčios tapiniams (1913), dvylika pano Lifšicų vilos 
koplytėlei Nicoje (1913). 

Rerichas be galo savitai traktuodavo religines temas. Ypač 
vertas dėmesio Talaškino šv. Dvasios cerkvės apiforminimas. Jau 
iš tolo veria akį stebėtino grožio mozaika šventyklos portale. Ji 
žėri skaisčiai raudonais, auksiniais, melsvai žalsvais tonais. Cent- 
rinę mozaikos dalį užima didžiulis išganytojo paveikslas, lako- 
niskumu primenąs XII—XIII amžių bažnytinę tapybą. Abipus 
veido kairėje ir dešinėje pusėje įkomponuotos trimitus pučiančių 
arkangelų figūros, už jų — tvirtovių sienos ir bokštai, o viršuj, 
liepsnojančiuose debesyse, kompoziciją užbaigia „nezemiskas 
miestas“. Liūdnos, tarsi kiaurai veriančios Kristaus akys skli- 
dinos žmogiško skausmo, 

Stengdamasis atgaivinti Senosiös rusų mozaikos principus, 
Rerichas atsisakė sutiupintų, kruopščiai nuslifuoty medžiagų, 
būdingų XIX amžiaus pabaigos ir XX amžiaus pradžios mozai- 
koms, ir pasirinko stebuklingais atspalviais žaižaruojančią ne- 
šlifuotą smaltą. Vaizdo reikšmingumas, išraiškinga kompozicija, 
stambūs smaltos gabalai suteikia mozaikai tikro monumentalumo. 

Nėra išlikę cerkvės vidaus dekoro — kompozicijos „Dangaus 
Karalienė“. Ji įdomi savotišku religinio siužeto traktavimu. Smo- 
lensko vyskupija nesutiko, kad ši kompozicija puoštų altoriaus 
absidą, bet draudimą pavyko apeiti, kadangi cerkvė buvo stato- 
ma Teniševos lėšomis. 

„Dangaus Karalienė“ vaizduojama sėdinti soste be tradicinio 
kūdikio. Sudėtinga freskos kompozicija yra simbolinė. Sosto 
pagrindas remiasi į tvirtą žemę, vilgomą „gyvenimo upės“. Prie 
karalienės kojų, kovodami su audringomis bangomis, menkais 
laiveliais veržiasi žmonės. Valdovės galva siekia dangaus skliau- 
tą, ją šlovina angelai. Kompoziciją vainikuoja prieš kryžių su- 
silenkusių pranašų procesija. 

Išnaudodamas architektūrinės detales, Rerichas labai meist- 
riškai sprendžia sudėtingos triaukštės kompozicijos problemą. 
Ypač ją puošia ir teikia dekoratyvumo gausi ornamentika rusų 
liaudies meno motyvais, 

Tačiau pačios „Dangaus Karalienės" paveikslas aiškiai pasi- 
žymi Rytų religijoms būdingu panteizmu, pripažįstančiu dievą 
tik jo kūriniuose. 

Vėliau šią idėją Rerichas kur kas konkrečiau išreiškė drobėje 
„Pasaulio motina“ (1924). Kompoziciniu atžvilgiu ji artima 
„Dangaus Karalienei“, bet sumanyta kaip apibendrinantis kos- 
minis paveikslas. Melyny žvaigždėtos bedugnės gelmių fone, 
mirguliuojančiuose sidabriniuose ir auksiniuose spinduliuose iš- 
kyla sėdinti soste pasaulio motina. Kaip ir „Dangaus Karalienė- 
je“, sostas remiasi į žemę, bet „gyvenimo upę“ ženklina dabar 
tik trys auksinės skaidrios žuvelės. Pasaulio motinos paveikslas 
neturi nei kulto, nei tautiškumo žymių. Elastingos krintančių 
drabužių klostės papuoštos kukliais geometrinių figūrų ornamen- 
tais. Veidas iki pusės pridengtas šydu. Tai reiškia, jog daugelio 
visatos dėsnių žmogus dar nežino. Panteistinė „Pasaulio moti- 
na“ artima Rytams, neprimena kanonizuotos gailestingosios žmo- 
nių užtarytojos. Ne malonių, o žinių jos prašo žmogus, 

Talaškino cerkvę puošti Rerichas pradėjo tik 1911 metais, 
o „Dangaus Karalienė“ komponuota daug anksčiau. Pirmieji es- 
kizai, daryti 1906 metais, kai Rericho kūryboje pasirodo indiški 
motyvai. 1905 metais dailininkas parašo pasaką „Devasaris 
Abuntus“, o 1906 — nutapo drobes „Devasaris Abuntus” ir „De- 
vasaris Abuntus su paukščiais“. Dienoraštyje tie kūriniai api- 
būdinami kaip pirmoji duoklė Indijai. Metai po metų tiek Re- 
richo literatūriniuose, tiek dailės darbuose vis dažniau pasireiš- 
kia Rytų tematika, vis akivaizdesnė jo pasaulėžiūroje Rytų fi- 
lcsofijos įtaka. 

XIX amžiuje išsiplečia kultūriniai Rusijos ryšiai su Indija, 
Universitetuose steigiamos sanskrito katedros. Iškyla rusų moks- 
lo žvaigždė I. Minajevas, pasaulinio garso indologas. 

XX amžiaus pradžia — tikras rusų indologijos suklestėjimas. 
I. Minajevo mokinių S. Oldenburgo ir F. Ščerbatskio veikalai su- 
silaukia dėmesio net Indijoje. 

Rericho idėjoms apie tautų migracijos vaidmenį nacionalinių. 
kultūrų paveldėjime ir sąveikoje, apie tai, kad reikia semtis 
išminties iš praeities pamokų, pritarė visi Rusijos ir užsienio 
mokslininkai, patvirtinantys stebinančias senovės romėnų ži- 
nias. 

Tačiau Rerichą vilioja ne tik Indijos praeitis, bet ir dabartis. 
Rerichą, sakysim, be galo domino „RamakriSnos Misijos“ są- 
jüdis, kilęs 1897 metais garsiojo indų mąstytojo Svamio Vive- 
kanandos iniciatyva. 

Vivekanandos filosofinės pažiūros remiasi jo mokytojo Ra- 
makrišnos (G. Čaterdži) idėjomis. Ramakrišna buvo neeilinė as- 
menybė induizmo reformavimo istorijoje. Jis neigė kastų pri- 
vilegijas ir skelbė visų religijų vienybę. 

Vivekananda gavo europietišką išsilavinimą, susirašinėjo su 
H. Spenseriu. Pradinę indų mąstytojo poziciją sudarė objekty- 
vusis idealizmas ir panteizmas. „Tam tikra prasme aš taip pat 
materialistas, — rašė Vivekananda,— nes tikiu egzistuojant tik 
viena, kaip tik tai, kuo tikėti ragina materializmas. Tačiau jis 
tai vadina materija, o aš dievu." 

Ypač Vivekanandą jaudino etikos problemos: „Kiekvieno el- 
gesys turi atitikti tautos arba visuomenės sluoksnio, kuriam jis 
priklauso, idealus. Tai jį aukštintų ir taurinty. Net jeigu žmo- 
gus nestudijavo nė vienos filosofinės sistemos, netikėjo jokiu 
dievu, nė karto per savo amžių nesimeldė, jeigu tik visą laiką 

darė gerus darbus ir yra pasiryžęs atiduoti gyvybę už kitus, 
tai jis pasiekia būseną, į kurią religingą žmogų veda malda, o 
tilosofą — žinojimas," 

Viena iš stipriausių Vivekanandos filosofijos ypatybių — 
nesutikimas su „nesipriešinimo blogiui" teorija. Pripažindamas 
šioje teorijoje aukštos moralės idealą, Vivekananda nurodė, kad 
praktiškai jo siekimas šiuolaikinėje visuomenėje reikštų pa- 

Ramakrišna ir Vivekananda — pirmieji mąstytojai, tupažin- 
dinę Rerichą su savita indų filosofija. Iš klasikinės indų lite- 
ratūros stipriausią poveikį jam darė „Bhagavadhita“. Ankstyvųjų 
literatūrinių darbų idėjas dailininkas ne kartą grindžia šita, ko 
gero, populiariausia visuose indų visuomenės sluoksniuose kny- 
ga. 

Po „Bhagavadhitos" Rerichą sudomino ir budistinė filosofija. 
Prie to, žinoma, prisidėjo Vivekananda, kuris žavėjosi nepa- 
prastai stipria Budos valios jėga, galinčia „apversti pasaulį“. 
Vėliau, interpretuodamas budizmą, Rerichas pabrėždavo, jog ak- 
tyvus dalyvavimas gyvenime gali gyvenimą pakeisti. Pasyviam, 
„kontempliaciniam“ budizmo principui, propaguojančiam „nir- 
vaną“, kaip ištrūkimą iš pasaulio ir pasitraukimą į nebūtį, jis 
neteikia reikšmės. Pasak Rericho: „Dažnai harmonijos nesupran- 
ta, kaip nesuprasdavo Nirvanos... Nirvana yra visus veiksmus 
įsisavinusiojo ypatybė, būdinga tam, kurs viską aprėpia. Ramy- 
bė tik išviršinis požymis, nereiškiantis būsenos esmės. Buda mi- 
nėjo ramybę, bet klausytojai suvokė tik tą išviršinę Nirvanos 
sąlygą. Mat, klausytojai, šiaip ar taip, žmonės, kurie iš visos 
kalbos nugirsta vien ramybės skambesį. Veikimas, kaip nuo- 
pelnas, mažai suprantamas.“ 

Iš amžininkų Rerichui ypač artimas buvo Rabindranatas Ta- 
gorė. Dailininką žavėjo ne vien literatūriniai Tagorės darbai, 
bet filosofinės pažiūros ir visuomeninė veikla. Dar jaunystėje 
Tagorė susipažino su socialistinėmis idėjomis. 1892 metais pasi- 
rodė žymus jo straipsnis „Socializmas“. „Socializmo tikslas,— 
rašė Tagorė, — pasiekti žmonių vienybę, tolygiai skirstant turtus 
visuomenės nariams, ir tokiu būdu laiduoti visiems, kiek ga- 
lint didesnę laisvę. Socializmo uždavinys — įgyvendinti vienybę 
tr laisvę visuomenėje." 

Tagorė didžia dalimi reiškė progresyviųjų Indijos kultūros 
veikėjų nuotaikas. Jie suprato, kad kolonializmo žlugimas susi- 

jes su Vakary valstybiy kapitalistines santvarkos susilpnejimu, ir 
todel simpatizavo socialistinems idejoms. Bet indy socializmui 
šios šalies specifinės sąlygos suteikė savitus bruožus. Nemažą 
vaidmenį čia vaidino gyvos indų liaudies religinės tradicijos. Jų 
nepaisymas būtų reiškęs neišvengiamą pralaimėjimą. Į tai at- 
sižvelgė dauguma Indijos išsivadavimo veikėjų. 

Gilindamasis į indų filosofiją, Rerichas XIX ir XX amžiaus 
pradžios indų mąstytojų pažiūras į tarptautinį kultūrinį bendra- 
darbiavimą vertino kaip faktorių, ardantį ideologinius koloniza- 
torių postulatus apie tautų bei rasių nelygybę. 

Rericho pasaulėžiūra dažnai siejama su okultizmu, teosofiniu 
sąjūdžiu ir apskritai su paslaptinga „Rytų mistika“, Pirmiausia 
reikėtų susipažinti, kaip į tai žiūrėjo pats dailininkas. 1937 me- 
tais, kai jo knygos ir straipsniai išpopuliarėjo ir susilaukė ko- 
mentarų, jis rašė „Dienoraščio lapuose“: „Įvairiose šalyse ra- 
Soma apie mano misticizmą. Aiškina kaip kas išmano, o man vis 
neaišku, ką tie žmonės stengiasi išaiškinti. Daug sykių esu sa- 
kęs, kad mane tiesiog baugina tas neapibrėžtas žodis „misticiz- 
mas". Pernelyg jau jis man primena anglų „mist" — tai yra mig- 
la. Visa, kas miglota ir neaišku, man svetima. Noriu tikslumo 
ir šviesos. Jeigu misticizma žmonės supranta kaip tiesos ieško- 
jima ir nuolatinį pažinimą, tai aš nieko prieš neturėčiau prieš to- 
kį apibūdinimą. Bet man regis, kad šiuo atveju jie turi galvoje 
visai ne realų pažinimą, o kažką, ko jie ir patys nemoka nusaky- 
ti. O bet koks neaiškumas kenksmingas. Senovėje mistikais va- 
dindavo misterijų dalyvius. O kokios misterijos vyksta dabarė 
Juk nepavadinsime misterijomis mokslinio pažinimo, kuris per 
pastaruosius metus įsiskverbė į kosmines sferas ir artėja prie 
subtiliausių energijų atskleidimo. Leiskite paklausti — kur tada 
visokie rašinėtojai mato mano misticizmą?“ 

Toks klausimas Rerichui visai natūralus. Anot jo, pasaulis 
be paslapčių — tai mirusi sausų dogmatikų schema, vis vien 
kokiai religijai, filosofijai ar mokslui jie priklausytų. 

Žmogaus nemirtingumo, slaptų jo psichinių galių ir netgi 
žmonijos kosminių funkcijų ir kosminės evoliucijos klausimai 
atrodė Rerichui visiškai dėsningi. Tačiau, nagrinėdamas šias 
problemas, jis apeliuodavo į mokslą, o ne į mistiką. Galima pri- 
durti, kad Rerichas nesidrovėjo duoti klausimus, būdingus fa- 
natiškiausiam mistikui, bet atsakymus vertindavo tiktai kaip rea- 
liai galvojantis mokslininkas, 

Norėdamas išsiaiškinti mažai teištirtus žmogaus psichikos 
reiškinius, jis kreipdavosi į žinomą psichiatrą V. Bechterevą. 

Sprendžiant iš to, kad Aksakovas, Novikovas, Dalis, Butlero- 
vas minimi dienoraščiuose, kaip besidomį „ne šio pasaulio prob- 
lemomis“, Rerichą traukė okultizmo teorijų atsiradimo Rusijoje 
istorija. Dailininkas neslėpė, kad jis ne kartą lankęs Peterburgo 
spiritistų seansus. Tačiau, patikrinęs „antgamtines jų galias", 
susidarė griežtai neigiamą požiūrį į spiritizmą. 

Kalbėdami apie kai kurių idealistinių Indijos filosofijos orien- 
tacijų ir apskritai Rytų poveikį Rericho pasaulėžiūrai, be abejo, 
galime drąsiai lyginti jo pažiūras su Tolstojaus. Vivekanandos, 
Tagorės, Gandžio pažiūromis. Bet kildinti Rericho pasaulėžiūrą 
iš netyro spiritistinių bei okultistinių „aiškinimų“ šaltinio, reiš- 
kia šmeižti dailininką ir mokslininką, kuris priklausė savo laiko 
avangardiniam mokslui ir progresyviam humanistiniam menui, 

Literatūra, muzika, tapyba Rerichui buvo realūs pozityvių 
arba negatyvių ideologinių faktorių skleidėjai. Jis nepripažino 
neutraliojo meno, o tokio meno apologetus vadino „vidurio 
išminčiais — nei dievui, nei velniui nereikalingais, kaip nerei- 
kalingi visi jų darbai." 

Rerichas rašė: „Svarbiausio liaudies sąjūdžio tikslas — iš nau- 
jo įvertinti darbą, kurio aukščiausia pakopa yra kūryba ir paži- 
nimas plačiąja prasme. Tad aišku, kad keičiantis žmonių gene- 
racijoms, pirmoji vieta atiteks menui ir mokslui. Be to, šiedu 
varikliai yra ta tobuloji tarptautinė kalba, kurios taip reikia be- 
siblaškančiai žmonijai. Menas — tautos širdis, o žinojimas — 
protas. Tik širdimi ir protu žmogus žmogų supranta, tik širdis ir 
protas suvienija žmones." | 

Rerichas buvo įsitikinęs, kad evoliucijai vienodai reikšmingi 
tiek materialiniai, tiek dvasiniai faktoriai. Dvasinių faktorių 
prioritetą, formuojant ateities žmogų, jis laikė neginčijamu. Ta- 
tai visam gyvenimui nulėmė ginklą ir kovos metodus, kuriuos 
dailininkas naudodavo įvairialypėje savo veikloje. 

Tapatindamas etiką su estetika, Rerichas galvojo, kad menas, 
skatinamas kilnių humanistinių idėjų, privalo skleisti grožį ir 
džiaugsmą. 

Jis tikėjo, kad grožis ugdo Žmogaus jausmus, užtat meną jis 
laikė ne tik etinio elemento projekcija estetiniame, bet ir este- 
tinio elemento perėjimu į etinį. Tokių transformacijų efektyvu- 

mas, o ne formalios dailes mokyklos lem&, anot Rericho, meno 
tikroviškumą, kurio jis pats siekė. 

Rerichas netikėjo galutiniais nuosprendZiais ir atradimais. 
Jo vaizdų mįslingumas liudija ne apie pasaulį valdančią antgam- 
tinę mistinę dievybę, o apie visatos begalybę ir neribotas žmo- 
gaus galimybes toje visatoje. 

Tačiau vargu ar net įžvalgiausi tyrinėtojai ir kritikai pro 
šį mjslingumg įžvelgs tą patį, ką matė Rerichas. Kiekvieno tikro 
menininko suvokime yra kažkas grynai individualaus. „Žodžiai 
riboti, bet jausmų ir širdies pasaulis beribis“, — sakydavo daili- 
ninkas. Ir ar verta dejuoti, kad menininkų dvasiniai polėkiai 
netelpa į tikslių formuluočių rėmus? Gal būtent tai rodo tikrą ta- 
lentą, kuris atskleidžia gyvenime iki tol dar nematytų dalykų. 

1910 metais Rerichas pergyveno skaudžią dramą — savo pir- 
mojo mokytojo Archipo Ivanovičiaus Kuindžio mirtį. Sunkiai 
traukėsi iš gyvenimo Kuindžis, lyg patvirtindamas liaudies žo- 
džius, kad geri žmonės miršta sunkiai. Nuo širdies ligos su ast- 
mos priepuoliais ir didžiuliais skausmais aptemdavo protas. Tų 
metų vasarą Rerichas leido Pabaltijyje, iš ten jis ir buvo iškvies- 
tas, kai Kuindžis ypač pablogėjo. Prie dailininko lovos nuolat 
sėdėdavo jo mokiniai. Rerichas prisimena: „Kai mudu su Zaru- 
binu budėjome naktį, Archipas Ivanovičius staiga pasikėlė pa- 
tale ir, žiūrėdamas kažkur pro mus, dusliu balsu paklausė: „Kas 
čia?” Mes atsakėme: „Rerichas ir Zarubinas."— „O keliese 
jūs?“ — „Dviese.“ — „O trečias kas?" Buvo šiurpu. Archipas Iva- 
novičius norėjo pamatyti ir kitus savo mokinius. Bet vargas — 
vasarai visi išvažinėję. Aš ilgiausią sąrašą sudariau — kam ir kur 
jau parašyta. Palengvėjimo valandėlėmis jis prašydavo to lapo 
ir svarstydavo, kada ir kam galėjo nueiti laiškas, kas, kada, iš 
kur galėjo išvažiuoti, kokiu keliu. Teiraudavosi, ar nėra telegra- 
mų, klausinėdavo: „Bet juk jie skuba? Žino, kad delsti negali- 
ma?” Visa tai buvo baisiai tragiška.“ 

Kuindžis mirė liepos 11 dieną. Rerichas tarp kitų mokinių 
stovėjo prie karsto ir atsisveikino su žmogumi, kuris jį mokė 
nelengvo kūrybinio kelio pradžioje. 

Gyvenimas ir mirtis, kūryba ir griovimas, amžinybė ir aki- 
mirka — ko nejaudino šie klausimai artimųjų mirties akivaizdo- 
je? Kaip suvokti vieno ar kito dėsnio nuoseklumą, kaip pra- 
minti savo taką tarp gyvenimo begalybės ir nebūties bedugnės? 

Rerichas prisiminė vieną jau mirties miegu užmigusio Kuindžio 
priesaką: „Išaiškinti galima viską, nagi, bet tu nueik ir nuga- 
lėk!" 

Ir, gal būt, todėl, kad Rerichas gyveno pagal šį priesaką, 
prie jo pavardės prisišliejo gana neįprastas — „praktiškojo idea- 
listo” epitetas, 


VII. DIDZIUJU IVYKIU ISVAKARESE 


Autobiogıafiniy apybraižų seriją Rerichas pradėjo žodžiais: 
„Nelengva aprašyti gyvenimą, tiek visko būta. Kai kurie net 
vadino tą įvairovę prieštaravimais. Aišku, nežinodami, kokie 
impulsai ir aplinkybės lemdavo daugelį darbo rūšių. Tad pava- 
dinsime šias gyvenimo ypatybes būtent darbu. Juk viskas bū- 
davo daroma ne asmeniniam malonumui, o naudingo darbo ir 
kūrimo dėlei." 

Rericho dienoraščiuose ir amžininkų atsiminimuose tik vienur 
kitur uztiksi tų „miely smulkmenų“, kurios leistų į gyvenimo ap- 
rašymą įpinti intymumo gaidelių. Jas tarytum išstūmė visuo- 
meninė veikla, kūrybinis ir mokslinis darbas. 

Namų aplinka pirmiausia kalbėjo apie darbui paskirtą gyve- 
nimą. Rericho dirbtuvė priminė būtent dirbtuvę, o ne pagarsė- 
jusio dailininko studiją su madingais baldais ir brangiais nieku- 
Ciais, Stovėjo paprasčiausi stalai, apkrauti knygomis, dažų skar- 
dinėmis bei tūbelėmis, mineralų pavyzdžiais ir archeologinėmis 
iškasenomis. 

Rerichas turėjo: įprotį tapyti kelis paveikslus iš karto, tad 
studijoje daug vietos užėmė molbertai su pradėtomis drobėmis. 
Palubėje ant vielos ištiesus sparnus kabojo žuvėdros iškamša. 
Ją prisimindamas, dailininkas rašė: „Vilties žuvėdros lekia prie- 
kyje tyrinėtojų laivų. „Spek, spėk, pastebėk, kur žuvėdros leks." 
Stebi žmonės žuvėdrų skrydį, lūkesčių, vilčių skrydį. Ir kodėl 
netikėti rytojumi, raudonu sauletekiu, palaiminguoju grožiu?! 
Skris gražuolės žuvėdros, ir nerasi tokio darbo, kuriam žuvėd- 
ra negalėtų rodyti kelio.“ 

Domėjimąsi senienomis rodė restauruotas Petro gadynės sek- 
reteris, prie kurio dailininkas mėgdavo dirbti. Svetainė buvo 
apstatyta senoviškais baldais. 

Pagarba darbui išmokė dailininką tausoti daiktus. Keliauda- 
mas po įvairius kraštus, Rerichas dešimtis metų vežiodavosi vie- 

na ir tą patį lagaminėlį. Iškilmėms ir oficialiems priėmimams tu- 
rėdavo gražiai pasiūtą fraką, kuris pragyveno ištisą garderobą 
darbo drabužių, nors dailininkas buvo nepaprastai tvarkingas. 

Kaip miniatiūrinė dirbtuvė atrodė ir vaikų kambarys. Niko- 
lajus ir Jelena daug dėmesio ir laiko skirdavo sūnų auklėjimui. 
Vyresnysis — Jurijus gimė 1902 metais Okulovkoje, Novgorodo 
gubernijoje, o jaunesnysis — Sviatoslavas — 1904 metais Peter- 
burge. Iš mažens tėvai vaikams skiepijo meilę darbui, pastabu- 
mą, iniciatyvą. Su tėvais berniukai jautėsi kaip lygūs su lygiais. 
Keliaudami tėvai veZdavosi ir vaikus, o atsiskyrę susirašinėda- 
vo. Mažieji korespondentai pagal savo amžių buvo stebėtinai 
išpruse. Antai septintus metus einantis Sviatoslavas rašė tėvui 
iš Pavlovsko į Piatigorską: „Mielas tėveli, aš dabar tau rašau 
laišką, o mūsų sode klaikus vėjas ir perkūnija. Aš sėdžiu savo 
kambaryje. Labai man įdomu sužinoti, kas tas Čiortikovas? Mes 
šiandien sugavom žiogą, jo sparnai auksinio atspalvio, pilvas 
mėlyno, žalio ir geltonai žalio atspalvio. Mes turime didelį dar- 
žą, viskas jame žaliuoja. Ar kalnuose nematyti laukinių ožių? 
Kokie vabalai ir akmenys? Mano darže auga saulėgrąžos, ridi- 
kai, krapai ir bulvės. Juriko darže auga špinatai, svogūnai, mor- 
kos, salotos, japoniškoji veja, žirniai ir bulvės...“ 

Jurijų jau gimnazijoje žymusis mokslininkas B. Turajevas 
mokė egiptologijos, o orientalistas A. Rudnevas — mongolų kal- 
bos. 

Darnioje, nuolat užsiėmusioje dailininko šeimoje dominavo 
kūrybiniai interesai. Rericho darbštumas stebino daugelį amži- 
ninkų. I. Grabaris rašė: „Būdavo, nueini pas jį į „Dailės skatini- 
mo draugijos namą“, bet ne iš Morskajos, o iš Moikos gatvės, 
ir užklumpi betriūsiantį prie didelio pano. Jis mielai parodo 
kokias dvi dešimtis darbų, sukurtų per mėnesį ar kitą nuo pas- 
kutinio susitikimo dienos: darbai vienas už kitą geresni, nė 
žymės chaltūros, banalumo, rutinos, — vis ta pati nauja ir ne- 
tikėta invencija, vis taip pat žavingos tos nedidukės drobės su 
puikia kompozicija ir harmoningomis spalvomis. Praeina valan- 
dėlė, ir sekretorius atneša pasirašyti krūvą dokumentų. Jis mik- 
liai pasirašinėja neskaitęs, žinodamas, kad galima pasitikėti: 
kanceliarija organizuota pavyzdingai. Dar po valandėlės atle- 
kia uždusęs tarnautojas — didžioji kunigaikštienė atvaziavusi. 
Ir jis jau bėga, vos spėjęs šūktelėti, kad pasilikčiau pusryčių. 
Jis tapydavo puikius paveikslus, pasirašinėdavo protingus raš- 

tus, priiminedavo lankytojus, svečius — draugus ir priešus — vi- 
cus vienodai svetingai, priešus netgi svetingiau, vėl sugrįždavo 
prie paveikslų, atsakinėdamas į telefono skambučius. Tokia bū- 
davo kiekviena jo virte verdančio neramaus gyvenimo diena.“ 

Tiems, kurie asmeniškai susitikdavo su Rerichu, imponavo 
korektiškas jo elgesys, ramus, malonaus tembro balsas, saikingi 
ir tikslūs gestai, lygi tyki eisena. Niekas nematė Rericho be- 
prasmiškai lakstančio ar išvesto iš kantrybės. Žavėdavo jo ge- 
raširdiškumas ir jautrumas. Grabaris buvo teisus, sakydamas, 
kad geraširdiškumu ir jautrumu Rerichas palenkdavo draugus 
ir priešus, ir gal dėl to pastarieji mielai su juo bendradarbiau- 
davo. Jie neabejodavo dėl jo nusistatymo nešti naudą kultūrai 
ir meno žmonėms, 

Beje, tą naudą kiekvienas suprasdavo savaip, nes iš kur tuo- 
met atsirastų priešų? Išanalizavę amžininkų nuomones, galėtu- 
me sudaryti tokias apibendrinančias charakteristikas: 

Rerichas — švietimo, progreso ir teisingumo šalininkas, rim- 
tas mokslininkas ir Žymus kultūros veikėjas, tikrai autoritetin- 
gas meno ir švietimo institucijų bei visuomeninių organizacijų 
bendradarbis; 

Rerichas — šv. Stanislovo, šv. Onos ir šv. Vladimiro ordinų 
kavalierius, karjeristas, norintis žūt būt patekti į caro rūmų 
visuomenę, apdairus „gyvenimo išminčius“, dailininkas „aris- 
tokratas"; 

Rerichas — daugelio savo meto progresyvių žmonių bičiulis, 
labai mėgstąs bendrauti, suburti aplink save žinių ištroškusią 
ir entuziastingą jaunuomenę; 

Rerichas — mįslinga natūra, Rerichas — nuoširdus ir atviras. 

Rerichui dažnai tekdavo susikirsti su kitaip galvojančiais, ir 
jis drąsiai stodavo į kovą. Tačiau kad ir su kuo būtų ėjęs į konf- 
liktą, dailininkas visada atsižvelgdavo į priešingos pusės idėjų 
ir pažiūrų visuomeninę reikšmę, o ne į asmenines priešininko 
ypatybes. Tokia pozicija padėdavo kebliausiose painiavose, prie 
kurių kiti nenorėdavo kišti rankų. 

Kreipdamasis į visas instancijas, ligi pat valdovo rūmų, Re- 
richas dažniausiai laimėdavo palankų sprendimą ir dėl to iš- 
sikovojo puikaus diplomato reputaciją. Tatai išpūtė gandus apie 
„svaiginančią karjerą“, nors jokių oficialių pareigų, išskyrus Dai- 
lės skatinimo draugijos mokyklos direktoriaus vietą, dailininkas 
nesiekė, 

Tiesa, prieš pat 1914 metų karą Rerichas gavo tikrojo vals- 
tybės patarėjo titulą. Tačiau, atrodo, kad šio titulo valdžia ne- 
gailėjo, nes po metų suteikė antrą kartą, ir Bilibinas paleido 
epigramą, jog ir toliau kiekvieną pavasarį Rerichas gaus valsty- 
bės patarėjo rangą. 

Princesė Oldenburgskaja, svajodama savo globojamoje mo- 
kykloje turėti tituluotą direktorių, ruošėsi rekomenduoti Reri- 
chą imperatoriaus rūmų kamergerio titului. Sužinojęs Nikolajus 
Rerichas ryžtingai užprotestavo: savo paveikslų kitaip nepasira- 
šinėsiąs, tik „dailininkas Rerichas“, Tuo „rūmų karjera“ ir bai- 
gėsi, nė neprasidejusi. 

Rerichas priešindavosi ir anais laikais labai mėgstamam ap- 
dovanojimui parodų atminimo medaliais ir prizais. Ne kartą 
spaudoje nurodė, kokie formalūs tie apdovanojimai. Lyg tyčia, 
1908 metų Tarptautinėje parodoje Milane jam paskyrė aukso 
medalį. Nikolajus Rerichas atsisakė ir tuo visiškai suglumino 
žiuri, kuri pradėjo teisintis, kad aukštesnių apdovanojimų ne- 
turinti. Briuselio parodoje dailininkas taip pat buvo apdovano- 
tas aukso medaliu, kuris buvo atsiųstas per belgų pasiuntinybę, 
Rerichui atsisakius, prasidėjo diplomatinis susirašinėjimas. 

Taigi, nepaisant vieno kito amžininko tvirtinimų, apdovanoji- 
mams ir titulams Rerichas ypatingos silpnybės nejautė, nors ir 
nesikratydavo, kai šitai būdavo naudinga jo mokyklai. Jeigu 
kam ir jautė silpnybę, tai senųjų meistrų paveikslams. Nikolajus 
ir Jelena garsėjo kaip prisiekę kolekcionieriai. Juodu dažnai 
galėjai matyti antikvaruose ir aukcionuose. Nemaža dailininko 
atsiminimų susieta su visokiais kolekcionavimo praktikos epi- 
zodais. 

Sykį, pasibaigus aukcionui, po kurio dauguma eksponatų li- 
ko neišparduota, kasininkė, sukrapščiusi menkas įplaukas, jau 
ruošėsi eiti. Bet Rerichas pastebėjo aukštai virš veidrodžio tarp 
dviejų langų kabojusį kažkokį nekrintantį į akis paveikslą. Ko- 
lekcionieriaus instinktas patraukė dailininką prie to paveikslo, 
Pardavėja, liūdnai nužvelgusi, jos manymu, puikius, bet išbro- 
kuotus kūrinius, pareiškė: 

— Neverta kartis, vis tiek nepirksite. 

Rerichas nenusileido. Tuomet apsukrioji dama pasiūlė: 

— Gerai, aš nukabinsiu, bet padėkit ant stalo dvidešimt pen- 
kis rublius, kad nereikėtų man vėl tempti jo į viršų. 

M. Kalašnikova. 

K. Rerichas (sėdi iš kairės). 


N. Rerichas. 1877 m. 


N. Rerichas dešimties metų. 


N. Rerichas Izvare. 1897 m. 


A. Kuindžio (antroje eilėje trečias iš dešinės) grupė. 
Į dešinę nuo jo Rerichas. 1897 m. 


„Pasiuntinys. Sukilo giminė prieš giminę". 1897 m. 


N. Rerichas studijy metais. 


J. Šapošnikova, 1899 m. 


N. Rerichas prie paveikslo ‚Zygis". 1899 m. 


Rerichas. 1901 m. 


„Užjūrio svečiai“. 1901 m. 


N, ir J. Rerichai. 1904 m. 


N, ir J. Rerichai su sūnumis. 


„Žemės pabučiavimas“. I. Stravinskio baleto „Sventa- 
sis Pavasaris“ dekoracijų eskizas. 1912 m. 


„Šauklys“. 1914 m. 


N. Rerichas su sünumis Talaskine. 

„leškojimų perlas”. 1924 m. 


„Maitrėja Nugalėtojas“. 1925 m. 


„Tibetas“. 1930 m. 


„Guga Čohanas“. 1931 m. 


„Gesero kardas“. 1932 m. 


„Šv. Sergijus“. 1932 m. 


N. Rerichas Niujorke Rericho muziejuje. 


Taip kasą papildė dvidešimtpenkinė, o Rerichas įsigijo ne- 
didelį paveikslą, tiek pajuodusį, kad nė siužeto nebuvo galima 
suvokti. Nuvalius paaiškėjo, kad tai Piterio Breigelio žiemos pei- 
zažas. 

„Neužmirštamos valandos, kai randi paveikslą, — rašė Reri- 
chas „Dienoraščio lapuose“, — kiek visokių netikėtumų. Ruben- 
sas rastas senoviškame knygos aptaise. Tikrą džiaugsmą atnešė 
van Orlėjus — nežinia kodėl paveikslas buvo visai užtapytas. 
Jelena, mėgdavusi pati nuvalyti paveikslus, švytėjo džiaugsmu, 
kai iš po vėlyvesnės terlionės, vaizduojančios kažkokį pasibiau- 
rėtiną senį, pasirodė didžio meistro tapyta galva...“ 

Rericho kolekciją, vėliau atitekusią Ermitažui, sudarė 300 
kūrinių, jų tarpe Rubenso, Ostadės, Kranacho ir kitų garsenybių 
darbai. Ypač vertinga buvo senoji Niderlandų tapyba. 

Ne kartą Rerichas savo apybraižose paliesdavo kolekciona- 
vimo temą, kuri labai derinosi su jo veikla kultūrinių vertybių 
apsaugos baruose. Jis nurodė svarbią mokslinę kolekcionavimo 
reikšmę ir labai vertino veiklą Tretjakovo, kuris ne tik sukaupe 
galybę puikių meno kūrinių, bet ir sugebėjo savo kolekcijoje at- 
spindėti rusų tapybos istoriją. 

Ypač Rerichas propaguodavo ir skatindavo paveikslų kolek- 
cionavimą jaunimo tarpe. Pirmiausia patardavo ieškoti, žinoma, 
ne Rubenso ir ne Repino originalų. Ir vertinga atvirukų kolek- 
cija, anot jo, žadinanti meilę menui. Dėl to ir pats dailininkas 
aktyviai bendradarbiaudavo su leidyklomis, kurios leisdavo re- 
produkcijas ir meno knygas. 

1910 metais Rusų dailininkų sąjunga suskilo. Pasitraukė visi 
Peterburgo dailininkai, išskyrus Rylovą, o iš maskviečių — 
V. Serovą ir I. Grabarį. Po to Peterburge ėmė veikti parodų 
susivienijimas, vėl pavadintas „Meno pasauliu“. Jo branduolį 
sudarė buvę „Meno pasaulio“ nariai: Aleksandras Benua, 
L. Bakstas, J. Lanserė, K. Somovas, M. Dobužinskis, V. Serovas, 
I. Grabaris. Prie jų prisijungė N. Rerichas, K. Petrovas-Vodki- 
nas, B. Kustodijevas, A. Ostroumova-Lebedeva, Z. Serebriakova 
ir kiti. 

Senos grupuotės atgimimas bylojo, kad „Meno pasaulio“ ten- 
dencijos gyvos ir vilioja naujus šalininkus. Tačiau vargu ar jie 
ketino ir toliau laikytis tos programos, kurią kadaise paskelbė 
Diagilevas, beje, nesidėjęs prie antrojo „Meno pasaulio“ sąjū- 

džio. Be to, įsidėmėtina, kad pirmininku buvo išrinktas Rerichas, 
o ne kuris veteranas ar pripažintas sąjūdžio ideologas. Tai, Zi- 
noma, aiškintina organizatoriniu jo talentu, dideliu autoritetu, 
bet, matyt, bus buvę ir kitų motyvų. 

Rericho išrinkimas rodė, kad „Meno pasaulio“ uždaviniai ir 
tikslai nebe tie, 

Jie ir negalėjo būti tie patys. Laikotarpiu tarp dviejų revoliu- 
cijų daugelyje kultūros sričių, taip pat ir dailėje, sustiprėjo įvai- 
eities tradicijų neigimu. Tatai sukėlė didį rusų dailininkų sam- 
brūzdį, aštrino atskirų grupuočių tarpusavio kovą. 

1910 metais organizuojama grupė „Būgnų valetas“, kurioje 
dalyvavo P. Končialovskis ir I. Maškovas, vėliau suvaidinę svar- 
bų vaidmenį Tarybų Rusijos kultūriniame gyvenime. Šios gru- 
pės dailininkai, maištaudami prieš „Meno pasaulio“ stilizaciją 
bei „aristokratizmą“, savo kūryboje grubiai vaizduodavo ir de- 
formuodavo naturą. Tačiau jie sukūrė nemaža vertingų peizažų 
ir natiurmortų. 

Nors Aleksandras Benua ir Dovydas Burliukas (vienas „Büg- 
nų valeto“ vadovų) griežtai nesutarė, daugelis „Bügny valeto“ 
grupės dailininkų eksponuodavo savo kūrinius „Meno pasaulio“ 
parodose. Jose galėjai rasti darbų ir iš „Mėlynosios rožės“ gru- 
pės, kurioje buvo tokie dailininkai, kaip P. Kuznecovas, M. Sar- 
janas, S, Sudeikinas. Pastarasis netgi prisijungė prie „Meno 
pasaulio“ ir tame sąjūdyje užėmė reikšmingą vietą.. 

1912 metais iš „Būgnų valeto" pasitraukė M. Larionovas, 
N. Gončiarova ir kai kurie kiti. Jie įkūrė grupę „Asilo uodega". 
Larionovas propagavo stilių, „išsivadavusį iš realiųjų formų, gy- 
vuojantį ir besiplėtojantį pagal tapybos dėsnius“. Taip gimė 
kryptis, pavadinta „lučizm“, o nuo jos jau buvo netoli iki 
abstrakcionizmo, atspindėjusio buržuazinės kultūros krizę. 

Savo parodas teberengė Rusų dailininkų sąjunga, galėjusi 
pasigirti tokiomis įžymybėmis, kaip A. Archipovas, A. Vasneco- 
vas, K. Korovinas, I. Ostrouchovas, K. Juonas, F. Maliavinas. 
Gyvavo kaip gyvavus Peredvižnikų draugija. Ją palaikė Repi- 
no, Surikovo, Kasatkino autoritetai. 

Atkurtajam „Meno pasauliui“ teko susidurti su „novatoriais”, 
skelbusiais visišką formos anarchiją ir absoliučiai nepaisiusiais 
žmonijos genijaus pasiekimų praeityje, 

„Meno pasaulio“ garbei tenka pasakyti, kad jo nariai nepa- 
kartojo lemtingos klaidos, būdingos kai kuriems žymiems pered- 
vižnikams, neigusiems visa, kas nepanašu į jų pačių kūrybą. 

Nustoję „maištauti“, „Meno pasaulio“ nariai širdies gilu- 
moje tebebuvo tikri novatoriai ir atidžiai stebėdavo kitas kryp- 
tis, duodami jų atstovams vietos savo parodose. 

„Subrendę tėvai vilioja į savo namus žalią jaunimą, tikėda- 
miesi jo dėka išlikti ir atsinaujinti“, — buvo rašoma vienoje ,„Me- 
no pasaulio“ parodos apžvalgoje. Abi savybės — tradicija ir no- 
vatoriskumas — buvo būdingos ir Rerichui. 

1911 gruodyje — 1912 sausyje vyko visos Rusijos dailininkų 
suvažiavimas. Šiam įvykiui skirtame straipsnyje „Atnaujinta 
žemė" (1911) Rerichas rašė: „Ar verta dailininkams galvoti apie 
visokius lygiavimus? Kad nė vienas neišklystų iš rikiuotės, kad 
neišsišoktų... Kiek dailininkų atitraukė nuo darbo svajonės apie 
vienybę, apie lygią rikiuotę. Baugu pradėti ir skaičiuoti, kiek 
dailininkų sukiršino kalbos.“ 

Ten pat skaitome: „mokydamasis atkaklumo iš akmens, ne- 
paisydamas priešiškos aplinkos, aš nuolat kalbų apie liaudies tur- 
tų grožį. Man ypač džiugu, kad mūsų suvažiavimas iškėlė ko- 
vos už senovės grožį vėliavą..." 

Gausūs ir įvairūs suvažiavimo dalyviai liudijo apie intensy- 
vią šalies kūrybinio gyvenimo diferenciaciją, pasireiškiančia 
daugybe tarpusavyje kovojančių meninių grupuočių. Antai 
V. Kandinskis iš suvažiavimo tribūnos karštai propagavo abst- 
rakcionizmą, „Asilo uodegos“ atstovas įrodinėjo Vrubelio kon- 
servatyvizmą, o Aleksandras Benua iš „Meno pasaulio“ agita- 
vo jungtis prie neoklasicizmo. 

Tokioje štai situacijoje teko Rerichui vairuoti „Meno pa- 
saulį". Jis sumaniai išvengdavo nereikalingų konfliktų, žiūrėjo 
tiek „senimo“, tiek „jaunimo“ interesų. Tai stiprino „Meno pa- 
saulio“ organizaciją ir skynė jai kelią. 

Rerichas artimai bendravo su daugeliu savo meto dailininkų, 
rašytojų, mokslininkų. Tikra draugystė užsimezgė su Leonidu 
Andrejevu. Optimistinė Rericho pasaulėžiūra ir linkusi į pesi- 
mizmą Andrejevo pasaulėjauta, atrodo, turėjo būti antagonisti- 
nės. Bet kraštutinumai, lyg papildydami vienas kitą, kai kada 
sutinka. Visišką juodviejų tarpusavio supratimą iškalbingai pa- 
tvirtina toks Rericho laiškas Andrejevui (1914): „Brangusis Leoni- 

dai Nikolajevičiau! Jeigu žodžiai paliečia sielą, tai tokio puikaus, 
tokio man artimo, kaip Tamsta, menininko žodis ne tik giliai su- 
jaudino, bet ir suteikė džiaugsmo. Už tą džiaugsmą, kuris pas 
mus dabar toks retas svečias, karštai bučiuoju Tamstą. Širdin- 
giausias ačiū. Dabar suprasite, jog Tamstos nuomonė man atnešė 
džiaugsmą. Turiu daugybę priešų, bet užtat likimas lėmė, kad 
„aš didžiuodamasis galiu išvardint priešus ir didžiuodamasis pa- 
rodyti draugus“. Likimas lėmė, kad sustingusios, apmūsijusios 
dabarties gyvenime girdžiu į mane kreipiantis balsus tokių Zmo- 
nių, kaip Tamsta, kurio kūrybą taip myliu, vertinu ir jaučiu. 
Juk tai džiaugsmas! Tarp jgudusiy „profesionalių“ balsų apie ma- 
no darbą Jūs prabilote žmogaus kalba. Klausiate, ar galima kal- 
bėti neprofesionaliai? Juk ir svarbu, jei kas išsiveržia iš profe- 
sionalumo kiauto — į gyvenimą, į sielą..." 

Rūsčiųjų įvykių nuojauta ir troškimas savo dvasinius ieško- 
jimus pakreipti visuomeninių interesų linkme suartino Rerichą 
su Aleksandru Bloku. Šiuo atveju galima kalbėti jau apie kūry- 
binę „sielų giminystę“. 

Abu, Rerichas ir Blokas, išoriškai buvo santūrūs, tačiau vi- 
duje degte degė. Juodviejų meno „gaisuose“ ne iš karto pajus- 
davai „negailestingą gyvenimo gaisrą“. Bloko poezija ir Rericho 
tapyba dažnai atrodydavo toli nuo aktualių šiandieninių prob- 
lemų. Bet juodu ypatingu būdu skaičiavo laiką, į šią dieną įjung- 
dami praėjusius tūkstantmečius. Rericho ir Bloko kūryboje da- 
bartis taipogi būdavo išmėginama praeitimi. 


Vėl rūpesčiams atslūgti duoda, 
Silpnėja būvio gaudesys. 

Ir vėjas pro aksomą juodą 
Rytojų gieda į ausis. 


Ar aušroje kitos tėvynės 

Iš tos niūrios šalies nubusiu? 
Gyvenimą šį atsiminęs, 

Kada sapne aš atsidusiu? 


Ne! Jau sapnų gana! Kas esti 
Ir tai, kas buvo, — susipynę. 
Ir vėl banga sugrįžta mesti 
Atgal į naktį aksominę. 

Kaip tik šios Bloko eilutės įkvėpė Rerichą, kuriant frontiš- 
pisą Italijai skirtų poeto eilėraščių knygai. Matyt, ir Rericho me- 
nas taip pat įkvėpdavo Bloką. 1914 metais S. Makovskis paprašė 
Bloko paskolinti frontispiso originalą, norėdamas jį reprodukuo- 
ti „Apolono“ žurnale. Poetas atsakė: „N. Rericho piešinys įau- 
go į mano gyvenimą, įstiklintas kabo prieš akis, ir man būtų be 
galo sunku išsiskirti su juo netgi tam vienam mėnesiui... Pra- 
šyčiau labai neužsigauti, kad atsisakau, motyvuodamas jausmais, 
man rodos, Tamstai suprantamais.“ 

„Dienoraščio lapuose“ Nikolajus Rerichas rašė apie Bloką: 
„Atsimenu, kaip jis atėjo frontispiso „Italijos dainoms“, ir mudu 
kalbėjome apie tą Italiją, kurios jau nėra, bet kuri paliko tokias 
neužmirštamas ugnines gaires. Ir tos nepaprastos ugnys, ir ai- 
dinčios sferos, ir šviesus kalavijas, pražydęs ugnimi, — visa tai 
Blokui buvo pažįstama. Jis nebūtų tiksliai jų apibrėžęs, bet pri- 
ėmė jų išviršinį nenusakomumą ir vidinį tikrumą.“ | 

Visuomeninė veikla būtinai turėjo Rerichą suvesti į pažintį 
su Gorkiu. Pirmieji oficialūs juodviejų susitikimai buvo Sy- 
tino leidykloje ir žurnalo „Niva“ redakcijoje, o paskui jiedu 
supažindino savo šeimas ir viešėdavo kits pas kitą. 

Rerichas be galo vertino Gorkio talentą, prašydavo rašytojo 
patarimų. Gorkio archyve saugomas dailininko laiškas, datuo- 
tas 1916 metų lapkričio 4 diena: „Brangusis Aleksejau Maksimo- 
vičiau, siunčiu korektūrą. Už pastabas būsiu Tamstai dėkingas. 
Gerai būtų pasimatyti; Tamstos žodžiuose tiek daug ozono ir 
žvelgi Tamsta toli. Širdingiausi linkėjimai Marijai Fiodorovnai. 
Nuoširdžiai Jūsų Rerichas." 

Įdomūs kai kurie jo atsiminimai apie Gorkį: „Karta, kai vie- 
noje dideleje literatūrinėje organizacijoje staiga reikėjo greito 
sprendimo, aš paklausiau Gorkio nuomonės. Jis šyptelėjo ir at- 
sakė: „Ką čia svarstyti, Jūs, kaip dailininkas, verčiau nujauskite, 
kaip ir ką. Juk jūs intuityvistas. Kar’ais ne proto, visos esybės 
reikia.“ 

Rerichas ir Gorkis žvelgė į savo "nccha kaip į esmingų is- 
torinių permainų epochą. Bet küryhrie, žinoma, kiekvienas sa- 
vaip atspindėjo kovą už geresnę girrtosios šalies ateitį. 

Rericho tapyboje prieš 1914 metų karą galingai nuskamba 
atpildo tema, pirmą kartą atskleista paveiksle „Paskutinysis an- 
gelas” (1912). Virš liepsnose paskenr!usios žemės, skaudžiai rau- 
donuose debesyse — apokaliptinis angelas, nešantis atpildą už vi- 

64 padarytą blogį, o toli horizonte Svytuojantys žaibai tarytum 
žada naują gyvenimą nuo nedorybių apvalytoje planetoje. 

Atrodo, kad katastrofos, nelaimės buvo tolimos Rericho pa- 
sirinktajai krypčiai bei pažiūroms į meną. Ir vis dėlto rūsčios 
bausmės motyvas, atspindintis nepritarimą esamai tvarkai, jo 
tapyboje organiškas. 

Veik vienu metu su minėta drobe pasirodo „Narsumo kalavi- 
jas" (1912). Prie pilies vartų miegančiai sargybai angelas atnešė 
kalaviją. Atėjo metas stoti į kovą su priešu. 

Rerichas tartum išpranašauja karo gaisrus. „Dienoraščio la- 
puose" randame tokią pastabą: „Mieganliai sargybai atnešamas 
kalavijas. Prireikė „narsumo kalavijo“. Atėjo metas. Tada ir 
1914 metų pradžioje skubiai tapoma „Pašvaistė" su belgų liūtu, 
„Gyvatės riksmas“, „Karūnos“ — nulėkusios nuo galvų, „Pa- 
smerktasis miestas“ ir kiti paveikslai, kurių prasmę supratome 
vėliau.“ 

Klaikų įspūdį daro „Pasmerktasis miestas". Milžiniška žalia 
raudonai raštuota gyvatė apjuosė miesto sienas, užstojo visus 
išėjimus ir, rodos, vienu spustelėjimų pražūtingame savo glėby- 
je sutrupins akmenines tvirtoves. A. Remizovas, paveiktas Re- 
richo paveikslų, sukūrė eilėraščių ciklą. „Pasmerktajam mies- 
tui“ skirtame eilėraštyje jis rašė: 


Pasmerktas, gyvatės apglėbtas, stūksojo apgultas miestas, 
O nieks dar nejuto nelaimės, lyg niekur nieko — 
žmonės gėrė ir valgė, 

tekėjo ir tuokės. 

Ir kai lemiamą valandą skelbė varpal,— 

išeiti kelių jau nebuvo! 


Įdomu, kad Gorkis, pageidaudamas Rericho paveikslo, išsi- 
rinko ne realistinį peizažą ar istorinę drobę, o šį simbolinį kū- 
rinj. 

„Pašvaistė"... Visą dangų apėmusi grėsmingai raudona gais- 
rų pašvaistė. Prie viduramžių pilies, prieš nuvirtusį liūtą, tarsi 
atkeliavusį iš Belgijos herbo, sustingo kario figūra. Jo kalavi- 
jas ir skydas įremti į žemę. Jie bejėgiai prieš ugnies stichiją. 
Belieka tiktai garbinga mirtis. 

„Karūnos“... Sukryžiuoti trijų karalių kalavijai. Sąjunginin- 
kai prisiekia ištikimybę kovoje. Bet, matyt, neteisingai kovai 

ištraukti kalavijai, ir karaliams sėkmės nebus. Pakilo nuo galvų 
karūnos ir plaukia į padangių tolybę. 

Ir pagaliau „Zmoniy darbai“ ...Ant plikos uolos, prie pat kraš- 
to, senoviškais drabužiais apsirengę būriuojasi sujaudinti žmo- 
nės. Kažko sukrėsti ir karštai kažką svarsto. Rankas iškėlęs, 
šaukiasi dangaus pagalbos pražilęs senis, o kitas nuliüdes žiū- 
rinėja uolos papėdėje nusiaubto miesto griuvėsius. 

Savo „pranašingiems“ sapnams Rerichas suteikė nepaprastai 
ekspresyvias formas. Paveiksluose gausu rusų simbolistų pamėg- 
tos raudonos spalvos. Ji kelia nerimo jausmą. Dailininkas meist- 
riškai naudoja paplitusius biblinius gyvatės, angelo, viską pra- 
ryjančios ugnies įvaizdžius, liaudies meno pavyzdžiu stichiškas 
gamtos jėgas sieja su „žmonių darbais“, stilizuoja kūrinius se- 
nųjų rusų ikonų arba primityvo maniera. 

Šie Rericho paveikslai, eksponuoti 1915 metais „Meno pasau- 
lio" parodoje, sukėlė tikrą sensaciją. Lengvai atspėjama simboli- 
ka nedviprasmiškai pabrėžė nūdienos tragizmą, pražūtingą be- 
jėgiškumą šalies, kuri buvo įtraukta į skerdynes aukšto rango 
nusikaltėlių. 

Žinia apie pirmąjį pasaulinį karą užklupo Rerichą Talaškine. 
Kaip turėtų elgtis tikrasis tėvynės sūnus, visą laiką galvojęs, 
kad gerovę laiduoja taika ir tautų vienybė? Sudėtingas ir tragiš- 
kas klausimas. 

Rerichas visa širdimi pergyveno nerimą dėl rusų liaudies li- 
kimo. Kaip istorikas ir patriotas, jis žinojo, kad liaudis tvirtai 
pasiryžusi ginti gimtąją žemę. Rerichas rašė: „Ateina priešai 
niokoti mūsų žemės, ir kiekvienas kauburys, kiekvienas upelis, 
kiekviena pušelė pasidaro dar mielesnė ir brangesnė. Kautynė- 
se ir širdyje stodama už kiekvieną žemės pėdą, liaudis gina ją 
ne tik todėl, kad sava, bet ir todėl, kad ji graži ir nuostabi, ir 
pilna paslėptos didžios prasmės." 

Visada pasiryžęs kovoti už nacionalinę šlovę, Rerichas buvo 
nusistatęs prieš suįžūlėjusius šovinistus. Be jokių svyravimų jis 
prisijungė prie tos rusų inteligentijos dalies, kuri nesiejo tėvy- 
nės gerovės su agresyviais valdančiųjų sferų ketinimais. Daili- 
ninkas iš karto nusprendė, kad jo pareiga — pasmerkti patį ka- 
ra. 

1914 metais Rerichas sukuria plakatą „Zmoniy priešas“, ku- 
riame smerkia kultūros paminklų sunaikinimą Liuvene, Šantinji, 
Reimse. Plakatas buvo išsiuntinėtas į armijas ir karines zonas. 

Dailininko susirūpinimą taika pirmiausia parodė kova už Zmo- 
nijos kultūros vertybių išsaugojimą. 

Mintis, jog reikia sudaryti specialią sutartį dėl švietimo insti- 
tucijų ir kultūros paminklų apsaugos atėjo Rerichui dar rusų- 
japonų karo metais. Pirmojo pasaulinio karo pradžioje šį klau- 
simą Rerichas iškėlė svarstyti plačiajai visuomenei, bandydamas 
suteikti jam valstybinę reikšmę. Dailininkas kreipėsi į aukščiau- 
siąją Rusijos armijos vadovybę ir Prancūzijos bei JAV vyriausy- 
bes su pasiūlymu, kad šalys susitartų tarpusavyje ir garantuotų 
tautų kultūros vertybių apsaugą per karą. 

Veikdamas su jam būdinga energija, tą projektą Rerichas 
siuntė daugeliui aukštų pareigūnų, o 1915 metais supažindino ir 
patį Nikolajų II, bet reikalas taip ir nepajudėjo. Ir vis dėlio 
savo idėjos dailininkas neatsisakė ir tolesnėje visuomeninėje 
veikloje daug jėgų padėjo jos įgyvendinimui. 

Nuo karo pradžios Rerichas taip pat aktyviai dalyvauja rusų 
Raudonojo kryžiaus darbe. 1915 metais jis išrenkamas Dailės 
dirbtuvių, skirtų karo invalidams ir sužeistiesiems, komisijos 
pirmininku. Jo iniciatyva prie Dailės skatinimo draugijos mo- 
kyklos atidaromos specialios klasės sužeistiesiems. 

Šio laikotarpio Rericho publicistika labai savita. Apybraižo- 
se jis tik prabėgomis užsimena apie karą. Nors jis ir suvokė ka- 
ro neišvengiamumą, tačiau tai jam labai tolimas dalykas. Dai- 
lininkui rūpi pagrindiniai meno bei švietimo uždaviniai. Straips- 
nyje „Atsisveikinimo žodis“, paskelbtame „Birževyje vedomosti" 
laikraštyje 1916 m. kovo 14 d., Rerichas rašo: „...galvojame, ne 
„vakarykštės dienos“, o „rytdienos“ vardan, visaliaudinės staty- 
bos ir kūrybos vardan. Galvojame, žinodami, kad kūryba be žyg- 
darbių — ne kūryba. Pirmiausia, ar turime teisę kalbėti apie me- 
ną? Dabar, didžiosios kovos dienomis? Kai, atrodytų, menas nu- 
tyla? Kai teisėtai sukilta prieš kvailą prabangą ir išlaidumą.., 
Tačiau tikrasis menas — ne kvaila prabanga... Kas meldžiasi tie- 
sos ir. grožio dievui — ne Svaistytojas. Menas — poreikis. Me- 
nas — gyvenimas. Argi šventovė prabanga? Ar švaistymu laiky- 
tina knyga ir pažinimas? Na, o jeigu menas — didi reikmė, 
įprasminanti gyvenimą, tai ir nūn galima kalbėti apie meną. 
Jeigu menas tarnauja Tėvynei, tai, žinoma, verta jam nusilenkti. 
O tas tarnavimas anaiptol ne tarnybiniai paveikslai, bet skonio 
tobulinimas, savimonės ugdymas, dvasios pakylėjimas. Skyni- 
mas aukštyn kylančių kelių.“ 

Karo metais Rericho tapyboje rūstaus įspėjimo ženklus pa- 
keičia folkloro temos. Kai kada jos susiję su tradiciniais religi- 
niais vaizdiniais apie šventuosius, skubančius žmonėms į pa- 
galbą, pavyzdžiui, paveiksluose „Šventasis Prokopijus nukrei- 
pia akmens debesį nuo Ustiugo Didžiojo“, „Šventasis Prokopijus 
meldžiasi už nežinomus keliautojus vandenimis“ (1914), „Pan- 
teleimonas išgydytojas“, „Trys džiaugsmai“ (1916). Kartais jų 
sprendimai grynai pasakiški, kaip „Zyniuoneje” (1916), kartais 
grindžiami liaudies mąstymo panteizmu, sakysim, „Dangaus jsa- 
kymas“, „Dangaus strėlės — žemės ietys“, „Dvasios namai” 
(1915). | 

Karo metų kūriniuose nėra beviltiskumo. Dailininkas nusi- 
teikęs optimistiškai ir nebijo rūsčių išbandymų. 

Pasaulinio karo laikotarpiu suaktyvėjo Rericho veikla liau- 
dies švietimo bare. Jis dažniau susitinka su Gorkiu ir kitais an- 
timilitaristiškai nusiteikusiais rusų inteligentais. Įtempta veikla 
tarytum liudija, kad karas neišmušė Rericho iš praminto kūrybi- 
nio kelio. 

Tačiau taip tik atrodė. Karas visiškai sužlugdė Rericho planus 
svarbiausiame jo veiklos bare — Rytų studijavime. O Rericho 
biografijoje šis baras itin svarbus. Dailininkas negalėjo tenkin- 
tis vien knyginiais duomenimis apie viliojusias šalis ir prieš pat 
karą ėmėsi žygių organizuoti moksline-menine ekspediciją į 
Aziją. 

1913 metais Paryžiuje dailininkas susitiko su ten gyvenusiu 
rusų orientalistu V. Golubevu — Indonezijos, Indijos ir Tibeto 
meno žinovu. Golubevas ką tik buvo grįžęs iš Indijos ir vėl ruo- 
šėsi atgal. Su juo Rerichas aptarė bendrus abiejų veiksmus, ty- 
rinėjant Rytų kraštus, o parvažiavęs į Peterburgą, parašė straips- 
nį „Indijos kelias“, kurį baigė žodžiais: „Linkiu V. Golubevui 
geriausios kloties ir tikiuosi sulauksiąs iš jo be galo reikšmingų 
ir džiugių dalykų... Prie tamsių ežerų nakčia susirenka indų mo- 
terys. Su žvakėmis. Skambina varpeliais. Šaukia iš vandens šven- 
tuosius vėžlius. Paskui juos šeria. Į palmės riešuto kevalą įstato 
žvakes. Paleidžia į ežerą. Spėja likimą. Buria. Indijoje gyvena 
grožis. Didysis Indijos kelias — vilioja.“ 

Tas kelias viliojo jau seniai, ir dailininkas rimtai jam ruošėsi, 
Nenorėdamas atsilikti nuo rusų orientalistų tyrinėjimų, Reri- 
chas dalyvaudavo daugelyje renginių, padėjusių stiprinti kon- 
taktus su Rytų kraštais ir tautomis. Pavyzdžiui, siekdami pa- 

žinti gyvas budizmo tradicijas ir ketindami privilioti į Peterburgą 
rečiausius budizmo religijoš kulto eksponatus, rusų orientalistai 
planavo sostinėje statyti budistų šventyklą. Statybos rėmimo 
komitete buvo ir Nikolajus Rerichas. Komitetas paprastai posė- 
džiaudavo žinomo indologo I. Minajevo dukterėčių seserų Šnei- 
der bute. 

Būtų naivu įtarti komitetą budizmo propagavimu. Tepaminė- 
sime tiktai, kad F. Ščerbatskio iniciatyva komitetas svarstė ir 
senovės indų šventyklos pervežimo iš Indijos į Peterburgą gali- 
mybes. Ta proga „Dienoraščio lapuose“ Rerichas rašė: „Mes 
griebėmės Ščerbatskio pasiūlymo." Rusų orientalistai, susižavėję 
mokslu, mažiausiai paisė dogmatinių viena kitai priešiškų religi- 
jų skirtybių. Indų šventyklą galvota išardyti, vadovaujant prity- 
rusiam architektui, ir pargabenti laivu į Peterburgą. Buvo jau 
užsimezgusios derybos su „Laisvanoriškuoju laivynu" dėl perve- 
žimo lengvatų, bet prasidėjęs karas viską sužlugdė. 

Į Indiją Rerichas rengėsi siųsti ir Dailės skatinimo draugijos 
mokyklos stipendininkus, bet karas ir tam užkirto kelią. Labai 
norėjo Rerichas Peterburge organizuoti ir indų muziejų. Dalį 
eksponatų dailininkas tikėjosi gauti iš V. Golubevo kolekcijos, 
tad kreipėsi į Mokslų akademiją, kad ji parodytų atitinkamą 
iniciatyvą. 

Ypač vertėtų sustoti ties Rericho ryšiais su Tibete gavusiu 
budistinį išsilavinimą Užbaikalės buriatu Agavanu Doržijevu. 
Doržijevas ilgą laiką gyveno Lhasoje ir buvo patikimas dalaila- 
mos asmuo. Kai XX amžiaus pradžioje agresyvi Anglijos politi- 
ka Tibete įgijo grėsmingą pobūdį, dalailama pasiuntė Doržijevą, 
"kaip nepaprastąjį pasiuntinį, į Rusiją deryboms su caro vyriau- 
sybe dėl Rusijos politikos suaktyvinimo Centrinėje Azijoje, taip 
pat ir Tibete. Tuo būdu buvo siekiama užkirsti kelią anglų ko- 
lonializmui. 

Rerichas kiek galėdamas palaikė Agavano Doržijevo misiją. 
Dalailama išreiškė jam padėką ir apdovanojo. Žinant vėlesnius 
įvykius, galima pridurti, kad po Spalio revoliucijos Agavanas 
Doržijevas pasiliko Tarybų Sąjungoje ir buvo vienas iš buriatų 
lamaistinio atgimimo sąjūdžio lyderių. Tas sąjūdis revoliucijos 
metais rėmė Tarybų valdžią ir mėgino reformuoti budistų dva- 
sininkijos buitį, pertvarkydamas vienuolynus į darbo bendruo- 
menes. 

Dar gerokai prieš Spalio revoliuciją Rerichas tvirtai nuspreni- 
dė, kad jo pareiga visuomenei — suartinti dvasinį Rytų paliki- 
ma su naujausiais mokslo atradimais ir progresyviomis socialis- 
tinėmis teorijomis. Norint sėkmingai įgyvendinti šį uždavinį, rei- 
kėjo betarpiško bendravimo su Rytų tautomis, jų senąja kultū- 
ra ir nemirštančiomis tradicijomis. Matome, kaip nuodugniai ir 
sistemingai dailininkas rengėsi įžengti į „didįjį Indijos kelią“. 
Atsisakyti šio kelio — Rerichui reiškė atsisakyti savęs. 

1915 metų pradžioje Nikolajus Rerichas susirgo plaučių už- 
degimu. Būklė pasidarė tokia rimta, kad gegužės mėnesį „Bir- 
ževyje vedomosti” laikraštyje pasirodė biuletenis apie ligos eigą. 
Kai krizė atslūgo, gydytojai rekomendavo važiuoti į Krymą, 
bet Rerichą traukė širdžiai artimas Novgorodo kraštas. Karas 
liepsnojo vis labiau, ir dailininkas rašė: „Priglusdami prie Ze- 
mės, girdime. Žemė kalba, kad viskas praeis, viskas bus gerai. 
Ir ten, kur gamta tvirta, kur gelmės nepaliestos, ten ir tautos 
esmė tvirta, nepasidavusi panikai.“ 

Sveikata gerėjo labai pamažu. Dėl dažnų bronchitų ir pneu- 
monijų gydytojai priėjo išvadą, jog dailininkui pavojinga gy- 
venti didmiestyje. Nenorėdamas atitrūkti nuo reikalų, Rerichas 
Serdobolyje (Sortavaloje) pušyne prie Ladogos šcherų, išsinuo- 
mojo namą ir 1916 metų gruodžio mėnesį su šeima išsikėlė iš 
miesto. Petrogradas buvo netoli, tad kartkartėmis ten buvo ga- 
lima nuvažiuoti tvarkyti Dailės skatinimo draugijos mokyklos 
reikalų. Ir vis dėlto priepuoliai kartais taip paumedavo, jog 
1917 metų gegužės mėnesį Rerichas surašė testamentą: 

„Visą valdomą turtą ir visa, kas man priklauso gauti, už- 
rašau savo žmonai Jelenai Ivanovnai Rerich. Kai ateis laikas, 
ji lygiomis dalimis padalins palikimą mūsų sūnums Jurijui ir 
Sviatoslavui. Tegul gyvena geruoju ir gražiuoju ir dirba Tėvy- 
rei. Kreipiuosi į rusų tautą ir Rusijos Dailės skatinimo draugiją, 
prašydamas padėti mano šeimai, padėti, prisimenant, kad gra- 
žiausi mano metai ir mintys buvo skirti meno švietimo Rusijoje 
kėlimui. Rusų Dailės muziejui, mano įkurtam prie Mokyklos, 
skiriu pasirinkti vieną mano kūrini, kaip pomirtinę dovaną. Pra- 
šyčiau savo bičiulių minėti mane geru žodžiu, nes jiems buvau 
geras. 1917 metų gegužės 1 d. Petrogradas. Dailininkas Nikola- 
jus Konstantinovičius Rerichas." 

Liga ir gyvenimas Serdobolyje Rerichą šiek tiek atitraukė 
nuo visuomeninės veiklos revoliucijos išvakarėse, bet ir tai, 

kas buvo padaryta, pakankamai charakterizucja, kur krypo jo 
mintys. ’ 

Vos tik nuvertus caro vyriausybę, 1917 metų kovo 4 dieną 
Gorkis į savo kanibaiį sukvietė didelę dailininkų, rašytojų, ar- 
tistų grupę. Tarp jų buvo Rerichas, Aleksandras Benua, Bilibi- 
nas, Dobužinskis, Petrovas-Vodkinas, Ščiuko, Šaliapinas, Maja- 
kovskis. Pasitarimas išrinko dvylikos žmonių komitetą, į kurį 
įėjo ir Nikolajus Rerichas. Kovo 6 dieną Gorkis, Rerichas, Be- 
nua ir Dobužinskis pasirašė pareiškimą Darbininkų ir valstiečių 
deputatų tarybai. Pareiškime buvo sakoma: 

„Meno reikalų komisija, kuri rūpinasi klausimais, susijusiais 
su Meno ugdymu laisvojoje Rusijoje, vienbalsiai nutarė pasiū- 
lyti savo jėgas Darbininkų ir kareivių deputatų tarybos kompe- 
tencijai dėl senovės paminklų apsaugos, naujų paminklų pro- 
jektavimo, dėl orzano, kuris rūpintųsi menų klausimais nuostatų 
projekto, dėl liaudies švenčių, teatrų rengimo, laisvės himno su- 
kūrimo ir pan...“ 

Deputatų taryba nedelsiant atsiliepė į tą pasiūlymą. Jau de- 
vintajame „Izvestijų“ numeryje pasirodė vykdomojo komiteto 
atsišaukimas, kuris netrukus buvo išlipintas Petrograde ir jo 
apylinkėse. Atsišaukinias skelbė: 

„Piliečiai, saugokite rūmus, jie taps mūsų visaliaudinio me- 
no rūmais, saugokite paveikslus, statulas, pastatus — juose įkū- 
nyta jūsų ir jūsų protėvių dvasios jėga, nelieskite nė vieno ak- 
mens, saugokite paminklus, įrengimus, senoviškus daiktus, do- 
kumentus,— tai jūsų istorija, jūsų pasididžiavimas!“ 

Kartu su pareiškimu Darkininkų ir kareivių deputatų tarybai 
analogišką pasiūlymą komisija nusiuntė ir Laikinajai vyriausy- 
tei, kuri taip pat sutiko organizuoti atitinkamą komisariatą iš 
susirinkimo, vykusio pas Gorkį, dalyvių. Vienas Meno reikalų 
komisijos priimtų ir platintų dokumentų, kurį drauge su kitais 
pasirašė Rerichas, buvo tokio turinio kreipimasis: „Senojoje 
valstybinėje santvarkoje, tomis nenormaliomis sąlygomis, ku- 
riomis vyko mūsų meninis gyvenimas, daugelyje miestų suma- 
nyti, o dažnai ir statomi įvairūs paminklai. Remiantis tuo, kad 
didžioji jų dalis neatitinka meninio skonio reikalavimų, Ypatin- 
gasis pasitarimas meno klausimais, įgaliotas buvusios Rūmų ir 
caro šeimos žemių ministerijos komisaro ir Meno reikalų ko- 
misija, veikianli prie Darbininkų ir kareivių deputatų tarybos 
Vykdomojo komiteto, nutarė kreiptis į visas vyriausybines ir vi- 

suomenines institucijas, atsakingas už tuos paminklus, ypač 
skirtus įamžinti Romanovų dinastiją, primygtinai prašydamas 
nutraukti paminklų statybą, o apie projektus ir nebaigtus dar- 
bus informuoti Ypatingąjį pasitarimą meno klausimais (Žiemos 
rümuose)." 

Šis raginimas susilaukė kai kurių rašytojų, dailininkų, visuo- 
menės veikėjų protesto. Gorkis buvo apkaltintas kėsinimusi į 
kūrybos laisvę. Dėl kilusių nesutarimų susirinkime dalyvavusių- 
jų keliai išsiskyrė. Dalis minėtųjų menininkų pasiūlė projektą 
steigti specialią meno ministeriją. Bet daugelis, kaip antai, Ma- 
jakovskis, buvo prieš. 

Dabar sunku nustatyti, kodėl ministerijos steigimo šalininkai 
stengėsi palenkti Rerichą savo pusėn ir netgi siūlė jam minist- 
ro postą. Tik yra žinoma, kad jis griežtai atsisakė ir palaikė dvy- 
likos komisiją, kurią pripažino Darbininkų ir kareivių deputatų 
taryba, papildžiusi ją dviem savo nariais. Plati, demokratiška 
šios komisijos programa atitiko Rericho pažiūras į liaudies švie- 
timą. Dailininkas tikėjo, kad atgimusioje Rusijoje atsiskleidžia 
neregėtos galimybės suklestėti tautų dvasios galiai, ir norėjo 
toliau tarnauti tam reikalui, kur jau turėjo nemažą patirtį. 1917 
metų lapkričio 12 dieną jis rašė į Petrogradą: „Menui ištarna- 
vau dvidešimt penkerius metus, kiek jėgos leido, gyniau rusų 
liaudies nuosavybę ir skyniau kelią jaunimui, jausiuos laimingas, 
jei mano patyrimu galės pasinaudoti būsimieji meno veikėjai.“ 


VIII. TOLIU SAUKSMAS 


„Gyvenu Serdobolyje, sergu — vėl lėtinis uždegimas. Kada 
praeis — dievas žino. Lietus barbena į langą. Prieš mane — Knu- 
to Hamsuno puslapiai su jo provincijos miestelių kultūra. Tokia 
pet prieplauka. Tokie pat menki miestelio interesai... Sunku čia 
gyventį su Hamsuno kultūra...“ — rašė Rerichas meno tyrinėto- 
jui A. Ivanovui 1917 metų spalio pradžioje. 

Rerichas bodėjosi miesčioniška Karelijos užkampio atmosfe- 
Ia, ir, sveikatai pagerėjus, ėmė veržtis į Petrogradą. Didžiulį 
nerimą kėlė susikomplikavę Dailės skatinimo draugijos mokyk- 
los reikalai. Pašlijo finansai. Rerichas pats sudarinėjo sąmatas 
ir siūlė įvairiausius planus, kurie padėtų išgyventi sunkųjį lai- 
kotarpį. Bet ne tik ūkyje buvo nesklandumų, rūpestį kėlė ir mo- 
kyklos pedagogų nesutarimai. 

Dailės skatinimo draugijos mokyklos pagrindu Rerichas pro- 
jektavo įsteigti Laisvąją liaudies akademiją. 1917 metų spalį 
jis rašė mokyklos komitetui į Peterburgą: 

„Mano sveikata negerėja. Būtina gydytis šaltu oru. Visa vil- 
tis, kad G. Bobrovskis jau pasitaisė ir pagaliau grįžo prie mūsų 
darbo. Komiteto pavestą man mokyklos projektą baigiau. Kad 
reikalas neužtruktų, prašyčiau komandiruoti čionai vyresnįjį 
vedėją arba mokyklos sekretorių, o gal abudu drauge, kad ga- 
lėčiau jiems paaiškinti projektą. Tikiuosi, kad iš gautų pasiūly- 
mų išeis draugijai tinkama meno ir švietimo įstaiga. Iš pasku- 
tiniųjų stengiuosi susigrąžinti sveikatą ir kuo greičiau įsitraukti 
į pamėgtą veiklą.“ 

1917 metų pavasarį ir vasaros pradžioje retkarčiais nuva- 
žiuodamas į Petrogradą, Rerichas įsitikino, jog toli gražu ne visi 
mokyklos dėstytojai ketina remti jo projektą. Daugelis, svajoda- 
mi sugrįšiant „geruosius senus laikus“, užėmė laukimo poziciją 
ir mielai būtų laikinai paleidę mokinius. Tad Rerichas ieško nau- 
jų pažinčių, kuriomis remdamasis galėtų tęsti pradėtą darbą. 

Laiške A. Ivanovui lapkričio 10 rašo: „Nuvaziaves praėjusį kar- 
tą, susipažinau su Plechanovu ir Kropotkinu. Pirmasis man ypač 
patiko — tai kūrėjas! Antrojo tokios geros akys, kad man sun- 
ku įsivaizduoti jį sakantį maištingas kalbas. Truputį komiška.“ 

1918 metų pradžioje, kai dauguma komiteto narių buvo lin- 
kę mokyklą uždaryti, Rerichas paruošė pranešimą ginti savo pro- 
jektui. Išlikęs juodraštis įdomus ne tik dėl dailininko reorgani- 
zacinių planų, bet ir dėl jo pažiūrų į Rusijos revoliucinius įvy- 
kius. Tuo laikotarpiu, kai daugelis inteligentų nepripažino jo- 
kių revoliucinių naujovių, Rerichas gyveno visai kitomis min- 
timis. Ruošdamas kalbai tekstą, jis rašė: „Draugai! Mums reikia 
aptarti didžiai reikšmingus klausimus. Ypač rūpestingai, šei- 
mininkiškai turime pergyventi laiką, kol finansinė šalies padė- 
tis sutvirtės. Privalome įtempti visas jėgas ir, mokinių padeda- 
mi, išsaugoti mūsų liaudiškąją, mūsų laisvąją meno mokyklą 
Aišku, gali atsirasti nesutinkančių su mumis ar priešiškai nusi- 
teikusių, kurie sukomplikuos mokyklos padėtį. Man žinoma, kad 
praėjusį pavasarį, apie mokyklą sklido gandai, prieštaraujantys 
tikrovei. Tyčia, visai nesigėdinant, buvo skleidžiamos melagin- 
gos žinios. Mes tikime didžiule meno reikšme liaudies gyveni- 
mui. Draugai! Kad ir kokie sunkumai lauktų, tvirtai atmifnkime, 
jog liaudies švietimo idėja žmonijai privalo būti pati tvirčiau- 
sia, pati artimiausia, tolygi žygdarbiui." 

Šioje kalboje charakteringas pats kreipinys „draugai“, ku- 
ris labai piktindavo ne vieną to meto inteligentą. Netgi neįsisa- 
moninęs, gal pilnutinai ir nepriėmęs visų Spalio pagimdytų nau- 
jovių, Rerichas iš pat pradžių buvo įsitikinęs revoliucinio pro- 
ceso negrjztamumu ir teisumu. Savo planuose jis atmetė galimy- 
bę grįžti į senąjį gyvenimą ir niekad jo negynė. 

Nuo 1917 metų Rericho dienoraščiuose ir literatūriniuose kū- 
riniuose vis dažniau minimi Rytai ir Indija. Troskimas jgyven 
dinti seną svajonę — pasiekti mįslingąjį žmonijos lopšį — didė- 
jo. Vieną nepublikuoto straipsnio „Vienybė“ variantą dailinin- 
kas baigia žodžiais: 

„Pakrantėje devynios galybės pilkų akmenų. Rieduliai, iš- 
trūkę iš bangų glamonių. Nugludinti. Suskaldykite juos. Kujo 
smūgiais įkvėpkite gyvybę. Juose pasislėpę ametistai, topazai, 
hiacintai. Žėrintys kristalai. Daugybės tūkstantmečių nuogulos! 
Sudaužėte? Granitas? Vėl kvarcas ir špatas? Mėginkite. Ieškoki- 
te. Akmenys visi paprasti... Nenusiminkite. Tikėkite. Kiek 

paukščių gyvybių kainuoja kasmetinė kelionė? Išmintingasis Ta- 
gorė skelbia...“ — toliau remiamasi Tagorės knygomis „Gitan- 
dzali" ir „Sodininku“. 

Tų metų mastymai ypač aiškiai išreikšti alegorinėje laiško 
pobūdžio apysakoje „Liepsna“, kuri buvo užbaigta 1918 metų 
rugsėjo mėnesį ir vėliau paskelbta knygoje „Palaimos keliai“, 
Šis kūrinys turi autobiografinių momentų. Dailininkas reziu- 
muoja praėjusių metų pergyvenimus, norėdamas juos įvertinti, 
atmesti tai, kas nereikalinga, ir pradėti naują kelio etapą. 

Ypač įdomūs apysakos metmenys 1917 metų juodraščiuose. 
Lyginant juos su publikuotu variantu, galima atsekti, kaip rašy- 
damas Rerichas užtušavo tuos asmeninius motyvus, kurie iš 
esmės ir sudarė paslėptą viso pasakojimo spyruoklę. Pavyzdžiui, 
knygoje skaitome: „Sedejo su klastingais gudragalviais, bet iš- 
sisaugojo.“ Juodraštyje: „Reikia papasakoti apie žvėrį ir žmo- 
ey. Apie vylingus gudragalvius Tolstojų, Botkiną...“ Knygoje: 
„Niekados draugų savo neiškeisčiau į priešus. Ir didžiuojuos, 
kad tie draugai man buvo draugai . Juodraštyje: „Apie drau- 
gus — Kuindžį, Grigorovičių, Benua, Jaremičių, Chimoną, Ry- 
lovą, Teniševą, Marteną, D. Rošą, Remizovą, Gorkį, Andrejevą. 
Noriu parašyti apie gyvenimą. Prisiminti tai, kas užmirštama, 
bet dažnai yra svarbiau, už tai, kas visuotinai pripažinta,“ 

Apysakos herojus, žinomas dailininkas, nutapė seriją paveiks- 
lų. Savo kūrinių jis eksponuoti nenorėjo, bet įkalbinėjamas ka- 
pituliavo. Paveikslai turėjo didelį pasisekimą. Vienas leidėjas 
išgavo autoriaus sutikimą publikuoti reprodukcijas. Drobes rei- 
kėjo gabenti į spaustuvę. Bet dailininkas nepanoro skirtis su ori- 
ginalais ir savo mokinį įgaliojo padaryti kopijas, kurios sude- 
gė, kilus spaustuvės gaisrui. 

Netrukus paaiškėjo, kad leidėjas kopijas buvo apdraudęs, 
manydamas, jog tai originalai, ir dailininkui buvo išmokėta drau- 
dimo suma. O paveikslai tuo tarpu stovėjo kaip stovėję kūrė- 
jo studijoje. 

Po kiek laiko dailininkas paskelbė naujai atkūręs visą se- 
riją. Buvo surengta paroda. Ir... ,paveikslai vėl kabojo pirmykš- 
tėse vietose. Tas pats apšvietimas, tie patys kilimai ant grindų. 
Atrodė, ir oras studijoje buvo tas pats. Išskyrus keletą pašalinių, 
žiūrovai susirinko tie patys. Taip pat vaikščiojo ratu po studiją. 
Taip pat šnibždėjosi. Tačiau žiūrėjo sutrikę. Jie nepatikėjo. 
Paskui ilgai tylėjo. Ieškojo laikrodžių. Prisiminė turį paskirtus 

pasimatymus. Kažkur skubėjo ir meiliai meiliai spaudė ranką. 
Jie nepatikėjo. Žiūrėjo neregiai. Klausė kurtieji. Nejaugi mes 
matome tik tą, ką norime matyti?“ Paveikslai nepatiko. Daili- 
ninką sukrėtė išankstinis žmonių nusistatymas, suvokiant meno 
kūrinį. Jis bėgo nuo jų ir, tik visiškai pasinėręs į kūrybą, nuo 
visų atsiskyręs, atgavo dvasinę pusiausvyrą. 

Apysakos herojus, kuriame be vargo atpažįstame nemaža pa- 
ties Rericho bruožų, rašo draugui: „Man negana išvardinti Zmo- 
nes, įpūtusius piktybės ugnį. Žmonės jau praėjo. Bet aplinkybės 
liko. Jas prisiminti galima. Ramiai atsigręžti. Neminint pavar- 
džių. Nenurodant laiko... Aš jaučiuosi pajėgsiąs pradėti naują 
gyvenimo puslapį.“ 

Apysaka įdomi ne vien kai kurių herojaus ir autoriaus gy- 
venimo faktų sutapimu (pavyzdžiui, Rericho paveikslų klišių 
žuvimas, 1914 metais niokojant Knebelio leidyklą Maskvoje), 
bet ir autoriui būdingais apmąstymais, įvykių vertinimais, vei- 
kėjo ateities planais „...Kaip atskirti tą, kas turi žūti, nuo to, 
kas turi pagimdyti pasekmę?” Į šį klausimą atsakoma: „Reikia 
naikinti visa, kas gresia ir kenkia taikiai kūrybai, pažinimui ir 
menui... Bet koks nemokšiškumas pasmerktas žūti. Baigsis juo- 
dasis mūsų amžius.“ Juodraščiuose atsakymas buvo dar konkre- 
tesnis: „Patvaldystes, tironijos kultą, mirusio kapitalo kultą pa- 
keisti gali tik šviesus žinojimo kultas...“ 

Teisingai vertindamas pačią grandiozinių permainų esmę, 
Rerichas sunkiai orientavosi to meto aktualijose. Dienoraštyje 
randame 1917 metų spalio 26 dienos įrašą: „Tikime vienybe, ji 
šaukia žmoniją. Girdime valdingą kvietimą ir žinome, kas bus, 
tik nežinome, kas dedasi dabar." 

Kaip istorikas, remdamasis praeities pamokomis, Rerichas 
mėgino daryti savo prognozes: „Vienybės pakopų ne kartą bu- 
ta gyvenime. Prasidėdavo įniršiu... Gal ir dabar vienybė tik ta 
riamas dalykas? Dar stiprūs melo ir nesantaikos pamatai. Dai 
tebegyva visa, kas prieštarauja vienybhei...” 

Jis galvojo apie neregėto masto tarptautinį bendradarbiavi- 
mą: „Kuriama dar viena pasaulinės vienybės pakopa. Neseniai 
atrodė, kad visos kalbos apie vienybę — neįvykdoma svajonė. 
Bet vėl pasigirdo žodžiai apie vienybę. Žodžiai dar šiurkštūs, 
Nepanašūs į didingas senovės pranašystes. Valstybingumas su- 
drebėjo ir virto liaudine santvarka. O liaudiškumas — pirmoji 
vienybės pakopa.“ 

Rerichas tikejo, kad revoliuciniai jvykiai Rusijoje skina ke- 
lią kraštų ir tautų santarvei: „Jau ši gyvenimo harmonija pradė- 
ta kurti ir jau brolybėje kyla šventovės pamatai.“ Tačiau sva- 
jonės apie galimybę pakilti į laimę pasaulinės kultūros šven- 
tovės laiptais, aplenkiant audringą klasių kovos okeaną, Zi- 
roma, buvo utopija. 

Dažnai tikrovę teisingai suvokti neleisdavo ne vienam Re- 
richui būdingas meno ir mokslo apolitišikumo supratimas. Dali- 
lininkui atrodė, kad visuotinio pažinimo ir grožio triumfas at- 
neš pasauliui taiką. Bet jis ir pats dažnai nežinojo, kas dedasi 
už keliasdešimties kilometrų nuo jo vienišų namų. Iš dailininko 
laiškų ir dienoraščių galima spėti, kad iš Petrogrado jis gaudavo 
pranešimus tik apie sunkias gyvenimo sąlygas, suirutę. Netu- 
rėdamas objektyvių žinių, Rerichas skausmingai pergyveno gan- 
dus ir tendencingus užsienio spaudos pranešimus apie tariamai 
nežabotą terorą Rusijoje, apie sugriovimus, muziejų, bibliotekų, 
senovės paminklų, meno kūrinių niokojimą. 

Biografai paprastai nutylėdavo Rericho poeziją. Tuo tarpu 
apie savo eiliuotas siuitas jis rašė: „Paties gyvenimo nuotaikos 
davė alegorijas „Šventieji ženklai", „Draugams“, „Berniukui“.“ 

Rericho eilėraščių ciklai sukurti 1907—1921 metų laikotar- 
piu. Vienas kitas eilėraštis buvo išspausdintas ikirevoliucinėje 
spaudoje. 1921 metais Berlyne išėjo Rericho poezijos knyga 
„Morijos žiedai“. Dauguma šių poetinių kūrinių rašyta 1916— 
1919 metais, būtent, Karelijos periodu. Eilėraščiai įdomūs kaip 
autoriaus biografijos šaltinis, be to, jie turi ir literatūrinę ver- 
te. Ankstyvosios Rericho pasakos ir „baltosios“ eilės pilnos sla- 
vizmų ir tuo primena A. Remizovo stilių, o pirmojo dešimtmečio 
pabaigoje jau aiški Rabindranato Tagorės įtaka. Pavyzdžiui, Ta- 
gorės „„Gitandžali“: 

„Mano gyvybės viešpatie, nejau kasdien turiu stovėti aš prieš 
tavo veidą? Visų pasaulių viešpatie, ar, rankas sudėjęs maldai, 
aš turiu stovėti priešais tavo veidą? 

Po bekraščiu tavo dangumi, tyloje, vienatvėje, nusižeminu- 
sia širdimi, ar aš turiu stovėti priešais tavo veidą? 

Darbščiajame tavo pasaulyje, kur verda darbas ir kova, vi- 


dur šios skubančios minios, ar aš turiu stovėti priešais tavo 
veidą? 

Kada šiame pasauly baigsiu savo darbą, viešpačių viešpatie, 
ar tada vienišas, bežadis turėsiu aš stovėti priešais tavo veidą?"! 
O štai Rericho eilėraštis „Palaimintasis“, parašytas 1918 me- 


tais: 


Kaip tavo veidą išvysti? 

Viską atleidžiantį veidą, 

gilesnį už jausmą ir protą. 
Nejuntamą, negirdimą, 
nematomą. Liepiu: 

širdžiai, išminčiai ir darbui. 

Kas pažino tą, kurs neturi 

nei formos, nei garso, nei skonio, 
kurs neturi pradžios nei galo? 
Tamsybėje, kai apmirs 

viskas, dykumos troškulys ir 
okeano druska, aš lauksiu 

Tavo veido šviesos. Prieš ją 
blanksta žibanti saulė. 

Nešviečia mėnuo. Nei žvaigždės, nei liepsna, 
nei žaibai. Nespindi vaivorykštė, 
nemirga šiaurės pašvaistė. 

Ten spinduliuoja Tavo veidas. 
Viskas nutvieksta jo šviesos. 
Tamsoje mirguliuoja 

Tavo šviesybės krisleliai, 
brėkšta mano užmerktose akyse 
stebuklinga Tavo šviesa. 


Turiniu, poetine forma, vaizdais ir netgi terminologija ei- 
lėraštis artimas Tagorės kūrybai. 

Po Spalio socialistinės revoliucijos Rerichui tik vieną kartą 
teko nuvykti į Petrogradą. Nors ir prastai jausdamasis, 1918 me- 
tų sausio mėnesį jis pats pirmininkavo Dailės skatinimo drau- 
gijos mokyklos dėstytojų ir mokinių atstovų posėdžiui. Paruoš- 
tąji reformos projektą susirinkimas priėmė. Dar 1917 metų rug- 
piūtį Rerichas direktoriaus pareigų turėjo atsisakyti, nes ne- 
gelėjo kasdien vadovauti mokyklos darbui. Laikinai jo vietą už- 
ėmė N. Chimona. Rerichas liko globėju ir komiteto nariu. 


! Rabindranatas Tagorė. Lyrika. V., 1972, p. 105, 

Deja, kontaktai su Rusija, dabar jau tarybine, truko neilgal. 
1918 metų sausį Suomijoje buvo suformuota revoliucinė vyriau- 
sybė, kuri pasirašė draugystės sutartį su RTFSR, ir susisiekimas 
tarp Suomijai atitekusio Serdobolio ir Petrogrado buvo laisvas. 
Tačiau tų metų gegužį suomių buržuazija, padedama vokiečių 
kariuomenės, įvedė reakcinį režimą šalyje, ir Suomijos—Tarybų 
Sąjungos valstybinė siena buvo uždaryta. 

1918 metų vasarą dailininko sveikata pagaliau sustiprėjo. 
Tūnoti provincijos miestelyje seniai jau buvo nusibodę, ir Re- 
richas džiaugėsi galėsiąs vėl grįžti prie mokslinio darbo. Kaip ir 
anksčiau, neatidėliotina savo pareiga Rusijai jis laikė kelionę 
į Rytus. Dienoraštyje, kurį autorius iš dalies panaudojo, rašyda- 
mas apysaką „Liepsna“, randame dar 1917 metų spalio 26 dienos 
įrašą: „Žemai lenkiuosi Indijos mokytojams. Į mūsų gyvenimo 
chaosą jie atnešė tikrą kūrybą ir dvasios džiaugsmą, ir gimdan- 
čią tylą. Kaip tik tada, kai mums to labiausiai reikėjo, išgir- 
dome jų kvietimą. Ramų, įtikinantį, išmintingą." 

Atsiliepti į tą kvietimą ir ryžtis tolimai kelionei Rerichui 
Ieiškė atversti naują gyvenimo lapą, ir šis lapas turėjo tęsti tą 
pačią knygą, kurios prologe buvo kalbama apie šventą pareigą 
tarnauti Tėvynei. To dailininkas negalėjo užmiršti. 

Daugelį metų trukęs Rericho gyvenimas Rytuose ir jo „ne- 
grįžimas“ iš Suomijos į Tarybų Sąjungą 1918 metais sukėlė 
įvairiausių spėliojimų ir prieštaringų komentarų. Tuo tarpu ar- 
chyvinė medžiaga, dienoraščiai ir 1917—1919 metų literatūriniai 
kūriniai, kaip ir visa tolesnė veikla, be mažiausios abejonės pa- 
tvirtino, kad Rerichas niekada negalvojo nutraukti santykių su 
tėvyne ir po revoliucijos stengėsi derinti savo planus ir veiklą 
ne su ta mitine „Raseja”, kuri vaidenosi ligūstai politinių emi- 
grantų vaizduotei, o su realia Tarybų valstybe. Kitos Rusijos 
Rerichui nebuvo. 

Tačiau nereikia užmiršti, kad Rericho socialinės pažiūros for- 
mavosi toli gražu ne kaip marksizmo studijų rezultatas. Jo ti- 
kėjimą naująja santvarka palaikė įgimtas teisingumo jausmas, 
be to, tas tikėjimas atitiko daugelį specifinių Indijos humanisti- 
nės minties ypatybių. Ir Vivekananda, ir Tagorė, kuriais tuo 
metu Rerichas dažnai rėmėsi, ne kartą pareiškė savo simpatijas 
socializmui. Antai Vivekananda rašė apie liaudies pergalę ko- 
voje su valdančiais sluoksniais: „Panašiai kaip „vidurinioji kla- 

džią, taip ir žemosios engiamosios klasės likviduos socialinę nê- 
teisybę bei turtinę nelygybę ir įtvirtins savo viešpatavimą.“ 

Tačiau Rytų mąstytojai idealistai, nors ir teigiamai žiūrėda- 
mi į socializmą, tuo pat metu laikėsi nuomonės, jog marksizmas 
pernelyg „ekonomiškas“ ir jam trūksta „kilnaus dvasingumo", 
Tą pačią klaidą kartojo ir Rerichas. Tikėdamas, kad Rusijos 
daliai teko didinga misija nuversti „mirusio kapitalo kultą“ ir 
pradėti naują erą žmonijos istorijoje, jis taip pat manė, kad 
socialinę revoliuciją reikia „sudvasinti”. Straipsnio „Vienybė“ 
metmenyse skaitome: „Broliai! Nežinau, ką jūs galvojate tenai 
aukštybėse. Gal mano žodžiai ne vietoje. Bet man sakė, kad jie 
reikalingi... Dvasingumas turi ateiti. Dvasios sunaikinti negali- 
ma. Kitais keliais nepraeitume. Nėra kitų kelių. Ilgai taip negali 
tęstis. Skubame nuo miesto prie miesto. Girdime sunkių apkaus- 
tytų vartų bildėjimą. Per grindinio akmenis kaukšnoja skubūs 
žingsniai... Visados atsiminkime, kad maža težinome. Pradėdami 
dieną, sutikdami naktį, atsiminkime, kad sužinojome nauja...“ 

Ir šito įrašo pabaigoje remiamasi Tagorės tekstais. Įvykių 
Tėvynėje apmąstymai Rerichui pynėsi su mintimis apie Rytus. 
Net „Liepsna“ užbaigiama „Bhagavadhitos“ ištrauka: „Žinok, jog 
tai, kas pripildo visas egzistencijas, — nesuardoma. Niekas nega- 
li sunaikinti to Vieningojo, nepajudinamo. Laikinos tik šito jsi- 
kūnijimo formos, o pats jis amžinas, nesugriaunamas ir neaprė- 
piamas. Todėl stok į kovą.“ 

Raginimas „stoti į kovą“ nuskamba ir dailininko tapyboje. 
Be šiaurietiškųjų Karelijos peizažų, — „Sventoji sala“, „Šiaurės 
salos“, „Dar neišėjo“, „Uolos ır skardžiai“, „Ladoga“, „Šiaurė“ 
ir kitų 1917—1918 metų kūrinių, — Rerichas sumano siuitą „He- 
roika“ ir padaro jai seriją eskizų: „Paslėptas lobis“, „Burtų žo- 
lės“, „Įsakymas“, „Šventosios ugnys“, „Laukia“, „Milžinų ga- 
las", „Laimėję lobį“. 

Serija sukurta skandinavų mitologijos motyvais, bet mitolo- 
ginių personažų paveikslais dailininkas perteikia savąjį to me- 
to įvykių suvokimą. 

Paslėptas lobis — tai paslėpta gyvenimo tiesa. Piktoji burti- 
ninkė uždarė visus kelius į ją. Bet aidi įsakymas ruoštis mūšiui. 
Šventosios ugnys („Šventieji ženklai" — tų metų poezijoje) pa- 
rodys, kur ieškoti lobio. Žmonės laukia ženklo. Sulaukę žengia 
į kelią ir susitinka milžinus (skandinavų mitologijoje — demo- 
nus). Milžinai nugalėti, ir lobį laımejusieji triumfuoja. 

1918 metais Rerichas tapo paveikslą „Karelija. Amžinas lau- 
kimas” pagal eskizą „Laukia“. Paveiksle skamba autobiografi- 
nės gaidos. Tuščiame krante tarp akmenų — keturios figūros — 
moteris ir trejetas vyrų. Žvilgsniai nukreipti į horizontą. Visi 
sukluse laukia žinios, ar ne metas į tolimą kelią. 

Su šio paveikslo tema susietas ir tada rašytas eilėraštis „Lai- 
kas”; 

Ir jeigu žinia 

cpie ženklus šventuosius ateitų, 
veršimės ir mes, 

Jeigu juos neš, 

mes kilsim pagerbti. 

Žiūrėsim ir seksim, 

įdėmiai klausysim. 

Mes geisim, jėgų kupini, 

ir išeisim tada, kai bus laikas. 


1918 metais į tolimą kelionę vien geidimo neužteko. Atskir- 
tas naujos valstybinės sienos, Rerichas laikinai neteko ryšio su 
tėvyne. 

Jokių diplomatinių kontaktų tarp Tarybų Sąjungos ir Euro- 
pos šalių dar nebuvo. Spalio revoliucijos įbaugintas, kapitalisti- 
nis pasaulis visokiais būdais, net karine intervencija, padėjo 
baltagvardiečiams. Tarybų respubliką lanku apkaustė frontai, 
vienas jų ėjo už kelių dešimčių kilometrų nuo Rericho namų. 
Buržuazinė Suomija, kurioje taip netikėtai atsidūrė Rerichas, 
aktyviai dalyvavo antitarybinėse akcijose. 

Norint sugrįžti į Petrogradą, reikėjo kantriai išlaukti, kol 
stabilizuosis politinė padėtis. Be to, problematiška pasidarė ir 
galimybė artimiausiais metais organizuoti kelionę iš Rusijos į 
Didžiosios Britanijos kolonijas. Anglijos valdžia visuomet neno- 
riai leisdavo rusų mokslininkus bei keliautojus į Indiją, ir at- 
rodė, kad iš socialistinės valstybės ilgą laiką ten patekti apskri- 
tai bus neįmanoma. 

Rerichas negalėjo atsisakyti Rytų šalių. Negalėjo numoti į 
tuos planus, kuriuos tiek metų puoselėjo. Visa tai, kas nepakar- 
tojama ir drauge su Rericho vardu vėliau įėjo į mokslo ir meno 
istoriją, buvo susieta kaip tik su šių planų realizavimu. 

1918 metais Rerichas galutinai nusprendžia aplankyti Indi- 
ja. dar prieš sugrįždamas į tėvynę. Netrukus jo susidurta su 

pirmaisiais grynai formaliais sunkumais. Dailininkas nenorejo 
priimti užsienio pilietybės ir griežtai atsisakė vadinamojo „Nan- 
seno paso“, liudijančio emigraciją iš Rusijos. Norint laikinai gy- 
venti užsienyje, o juo labiau važinėti iš vienos valstybės į kitą, 
reikėjo užsienio pasų ir vizų. Dokumentų apiforminimas taip 
ir liko Rerichui sudėtingiausias dalykas. Ligi mirties teko nau- 
dotis vien visokiais liudijimais, pažymėjimais ir ekspediciniais 
pasais, duodančiais teisę keliauti tiktai griežtai nurodytomis te- 
ritorijomis. 

Ne geresni 1918 metais buvo ir finansiniai jo reikalai. Pa- 
dėjo atsitiktinumas. Atėjo laiškas iš Švedijos, kur po 1914 me- 
tų Baltijos parodos vis dar tebebuvo rusų dailininkų paveiks- 
lai. Profesorius Oskaras Bjorkas kvietė Rerichą į Stokholmą 
aptarti tolesnio jų likimo. 

Rerichas tuojau pasinaudojo kvietimu ir susitarė Stokholme 
organizuoti savo parodą. Prie trisdešimties savo drobių, likusių 
Švedijoje nuo 1914 metų, pridėjo ir naujausius paveikslus, ta- 
pytus Karelijoje: „Ryto šauklys“, „Saulės trauka“, „Ekstazė“, 
„Nakties riteris“, „Siaurės salos“, „Dar neišėjo“ ir kitus. Paroda 
Stokholme, atidaryta 1918 metų lapkričio 8 dieną, turėjo di- 
delį pasisekimą. Tiesiai iš parodos nemaža paveikslų parduota 
muziejams ir privačioms kolekcijoms. Rericho pavardė sumirgė- 
jo Europos laikraščių puslapiuose. 

Nikolajus Rerichas užsienyje tapo populiarus dar prieš ka- 
rą. Tą populiarumą ir naują pasisekimą kai kam dabar, matyt, 
parūpo panaudoti politiniais tikslais. Stokholmo parodoje prie 
Rericho priėjo kažkoks ponas ir, neaiškiai pasisakęs pavaidę, 
paprašė keletą minučių pasikalbėti akis į akį: 

— Ruošiatės į Angliją? 

— O iš kur jūs tai žinote? 

— Mes daug ką žinome ir nepatartume tamstai važiuoti į 
Angliją. Anglai nemėgsta meno, o jūsų kūrybos apskritai nesu- 
pras. 

— O kur supras? 

— Vokietijoje. Tik Vokietijoje jūsų menas bus kaip reikiant 
įvertintas. Siūlome tamstai parodas po visą Vokietiją ir dideles 
pardavimo garantijas. 

—- Kaipgi jūs garantuosite? 

— Tuoj galime sudaryti sutartį ir išduoti rankpinigius! 

Priminsime, jog tais metais, kai vyko šis pokalbis, Vokietija 
buvo okupavusi žymią Rusijai priklausančios teritorijos dalį. 

„Dienoraščio lapuose" Rerichas reikšmingai priduria: „Smek- 
la su rankpinigiais“, Šmėklos su prikimštomis kišenėmis, neaiš- 
kiomis pavardėmis, garsiais titulais ir abejotinomis idėjomis ne 
kartą persekiojo Rerichą, mėgindamos palenkti savo pusėn, ir 
tai, kad jų kvietimai buvo nevaisingi, dar sykį parodo tikruosius 
dailininko ketinimus. 

Stokholme Rerichas iš tikro domėjosi, kaip patekus į Angliją, 
kadangi vizas į Indiją apiformindavo Britanijos kolonijų ministe- 
rija. Jam pavyko. Diagilevas pasiūlė dalyvauti, statant Londone 
cperą „Kunigaikštis Igoris“. Dėl spektaklio jau buvo susitarta 
su anglų teatro veikėju Bičamu, kuris iš karto pareiškė sutinkąs 
užsakyti Rerichui ir kitų rusiškų spektaklių dekoracijas. Kelias 
į Angliją buvo laisvas, ir Rerichas išskubėjo į Serdobolį šei- 
mos. 

1919 metų pradžioje galutinai buvo pasiruošta išvažiuoti 13 
Suomijos. Kovo 19 dieną Leonidas Andrejevas Rerichui rašė: 
„Brangusis mano Nikolajau Konstantinovičiau! Vakar Anatoli- 
jus Jefimovičius man pranešė liūdną žinią, jog Tamsta tuojau, 
gal po kelių dienų, galite išvykti Europon. Tai daro tokį įspūdį, 
lyg aš turėčiau viena akim apakti: juk Jūs vienintelis mano 
gyvasis ryšys su tuo visu pasauliu, kurs plyti į vakarus nuo pui- 
kiojo Tiurisevo. Vadinasi — nesimatysim daugiau? Ir nesikalbė- 
sim? Brangusis, jeigu tai teisybė, atvažiuokite bent vieną vaka- 
relj. Pernakvosite, išsikalbėsim! L. Andrejevas.“ 

Kovo gale Rerichas su šeima paliko Suomiją. Pakeliui Į 
Angliją sustojo Kopenhagoje, kur taip pat su dideliu pasiseki- 
mu surengė savo paveikslų parodą. 1919 metų rudenį jis jau 
vaikščiojo po Londoną, bet mintys skriejo į Indiją. Ir kai Ra- 
bindranatas Tagorė, 1920 metais atvažiavęs į Londoną, aplankė 
Rerichą, šis kūrė seriją pano „Rytų sapnai“. Dailininkas seniai 
svajojo susitikti su garsiuoju indų rašytoju ir mąstytoju. Ne- 
išdildomą įspūdį jam padarė „GitandZali”. Prisimindamas Tago- 
rg, Rerichas rašė: 

„GitandZali" man buvo tikras atradimas... Nenusakoma gro- 
žio paslaptis, ir kiekvieną tyrą širdį suvirpina ir džiugina gro- 
žio šviesa. Tą grožį, tą visuotinį liaudies dvasios atbalsį atsklei- 
dė Tagorė. Kas jis per vienas? Kur ir kaip gyvena tasai min- 
ties ir įstabių vaizdų milžinas? Pirmapradė meilė Rytų išminčiai 

atsispindėjo jaudinančiame jsakmiy poeto žodžių skambėjime... 
Svajojau pamatyti Tagorę, ir šit 1920 metais poetas pats atėjo 
į mano studiją Londone Kvinsgeterase. Išgirdo apie rusų pa- 
veikslus ir panorėjo susitikti. O tuo metu aš kūriau indiškąją 
pano seriją „Rytų sapnai“. Atsimenu poeto nusistebėjimą dėl 
tokio sutapimo. Atsimenu, kaip gražiai jis įėjo ir jo įdvasintas 
veidas privertė suvirpėti mūsų širdis.“ 

Pokalbiuose su Tagore Rerichas išsiaiškino daugelį klausimų 
dėl-savo kelionės į Indiją. Tagorė palaikė Rericho ketinimus, ir, 
atrodo, jo dėka jau nuo 1921 metų Indijos spauda ėmė rašyti 
apie Rerichą, o pats Tagorė, lankydamasis JAV, aukštai įverti- 
no dailininko meną amerikiečių spaudoje. 

Neslūgstantį Rericho domėjimąsi Rytais ir mokslinio tiria- 
mojo darbo planų derinimą su rusų orientalistika patvirtina dau- 
gelis archyvinių dokumentų. Dailininkas, pavyzdžiui, kruopš- 
čiai registruoja, kas dedasi jaunos Tarybų Respublikos orienta- 
listikoje: 

„S. Oldenburgo redaguojama budistinių tekstų serija, einanti 
bendru „Budikos bibliotekos“ pavadinimu, šiuo metu išleido du 
leidinius. Be to, Akademija paruošė naują vertimų seriją, pa- 
vadintą „Indų filosofijos paminklai“. Iš tos serijos tekstų 1920 
metais pasirodė pirmasis tomas, skirtas Darmakirčio raštams. 
Vertėjas ir įvado autorius akad. F. Ščerbatskis... Kaip rytietišką 
leidinį reikia paminėti ir 1920 metais išėjusį seniai lauktą prof. 
G. Cybikovo Tibeto aprašymą, pavadintą „Budistų piligrimas prie 
Tibeto šventovių“. Žinomas keliautojas P. Kozlovas taip pat iš- 
leido populiarią knygą apie savo mėginimus pasiekti Tibetą ir 
dabar pradėjo spausdinti Sičuano ekspedicijos aprašymą. Bu- 
distinėje parodoje skaitytos paskaitos, originaliai interpretuo- 
jančios šią taikos religiją, išleistos iš pradžių atskiromis brošiū- 
romis, o paskui surinktos į atskirą tomą. Jame išspausdinta: 
1. Budos gyvenimas, akad. Oldenburgo paskaita; 2. Budizmo fi- 
losofija, akad. Ščerbatskio paskaita; 3. Apie šiuolaikinio Tolimų- 
jų Rytų budizmo kontempliatyvųjį pasaulio apmąstymą, prof. 
Rozenbergo paskaita; 4. Budizmas Tibete ir Mongolijoje, prof. 
Vladimircovo paskaita..." 

Vos tik Rerichai atvažiavo į Londoną, Jurijus įstojo į Rytų 
kalbų mokyklos prie Londono universiteto indų-iraniečių sky- 
rių, kur, vadovaujamas profesoriaus P. Roso, pradėjo studijuoti 
sanskritą. Vėliau sanskritą studijavo pas profesorių Č. Lanma- 

na JAV ir pradėjo mokytis pali ir kinų kalbų. Baigęs Harvardo 
universitetą, įstojo į stambiausią orientalistikos centrą Europo- 
je — Rytų kalbų mokyklą prie Sorbonos. Čia gilino sanskrito, 
tibetiečių, Mongolų, kinų ir iraniečių kalbų žinias. 1923 metais 
Paryžiaus universitetas Jurijui suteikė indų filologijos magistro 
laipsnį. Rūpinimasis rimtu orientalistiniu vyriausiojo sūnaus iš- 
silavinimu ekspediciniuose Rericho planuose turėjo svarbią 
vietą. 

Londone Rerichas neliko nepastebėtas tėvynainių. Dailinin- 
kas B. Grigorjevas 1920 metais iš Berlyno jam rašė: „Kaip ge- 
rai, jog ne Paryžiuje gyvenate! Čia (Paryžiuje — Aut. past.) nė 
rašyti nėra kam. Vieni padlaižiai. Na, o kiti — gryni pašlemėkai. 
Kažkoks vidurinis tarpsluoksnis tarp šitų — rusai. Ir kyla no- 
ras laikytis kuo toliau nuo visų. Duok dieve, kad Tamstai būtų 
gerai ten, kur gyvenate. Tamstai sekasi, bet aš vis galvoju, kad 
Tamstos energija ir protas pasieks savo visur, jau nekalbant 
apie Tamstos meną, apie Tamstos „planetą“, kuri seniai visus 
sužavėjo.“ 

Tačiau Paryžiuje apsistoję rusų dailininkai, matyt, tikėda- 
miesi naudos iš Rericho pažinčių ir veiklumo, norėjo jį turėti 
savo tarpe. Tais pačiais 1920 metais S. Sudeikinas atsiuntė vi- 
siškai priešingo pobūdžio laišką: „Sveikinu, brangus bičiuli Ni- 
kolajau Konstantinovičiau! Mes čia gyvenam visi išvien; pla- 
nuojame iš numirusių prikelti „Meno pasaulio“ parodą. Grigor- 
jevas — Berlyne, Jakovlevas, Sorinas, Remi, Gončiarova — čia, 
Larionovas, Steleckis — Kanuose. Trūksta tik mūsų pirmininko, 
kuriam šaltasis Albionas mielesnis už Paryžių, amžinos tapybos 
miestą. Su kokiu susižavėjimu apie Tamstą neseniai kalbėjo 
F. Zurdenas, Rudens salono pirmininkas, prisimindamas , Polo- 
viečių šokius“ ir „Šventąjį pavasarį“. Aš manau, Nikolajau 
Konstantinovičiau, kad jeigu Tamsta užkariavote šaltų kaip žu- 
vys „britų“ akis ir širdis, tai čia turėtumėte dar karštesnių ger- 
bėjų ir draugų. Atvažiuokite ir vadovaukite mums. Sudeiki- 
nas.“ 

Šis raginimas Rericho nesudomino. Vadovauti emigravusiems 
rusų dailininkams netraukė. Ruošdamasis Indijon, jis nesiliovė 
galvojęs apie grįžimą į Rusiją. Iš Londono Leonido Andrejevo 
našlei rašė: „Dirbu. Rengiu parodą. Žinoma, ir tarp čionykščių 
stuobrių galima pragyventi, rasti savo publiką ir lėšas, bet kaip- 

gi be Rusijos? Juk aš rusų dailininkas ir galiu keliauti per pa- 
saulį kaip keleivis; bet namų žiburys man turi degti Rusijoje.“ 

Parodos ir darbas kartu su Diagilevu teatre išgarsino Reri- 
chą Anglijoje. Jis čia turėjo daug pažinčių. Užsimezgė draugiški 
santykiai su anglų rašytojais Herbertu Velsu ir Džonu Golsvorčiu, 
su kultūros ir meno veikėjais H. Raitu, F. Briangvinu, A. Kotsu, 
B. Botomlėjumi ir daugeliu kitų. Londone jis susipažino su Vla- 
dimiru Šibajevu, kuris netrukus persikėlė į Rygą, o trečiajame 
dešimtmetyje pasiekė Indiją ir keletą metų buvo Rericho sekre- 
toriumi. 

V. Sibajevas palaikė glaudžius ryšius su anglų teosofais, ir 
Rerichas per jį mėgino susirašinėti su Ani Bezant, pastoviai gy- 
venusia Adjare. Teosofų draugiją 1875 metais Niujorke įkūrė 
J. Blavatska ir G. Olkoas. 1879 metais draugijos centras buvo 
perkeltas į Indiją, į Madraso priemiestį Adjarą. Teosofijos mo- 
kymas susiformavo veikiamas indų filosofijos, tikriau sakant, 
kai kurių jos ezoterinių krypčių, ir įsisavino jų teiginius apie 
karraą, žmogaus sielos perėjimą į naują pavidalą, apie evoliu- 
ciją, kaip dvasinio absoliuto manifestaciją. Teosofų sąjūdis grei- 
tai paplito daugelyje Vakarų šalių ir atkreipė visų dėmesį į Ry- 
tų filosofiją. Pačioje Indijoje į Blavatską, Olkotą ir draugijos 
pirmininkę nuo 1907 metų, buvusią socialistę Bezant, kovos prieš 
anglų kolonializmą šalininkai žiūrėjo su simpatija. Teosofy ly- 
deriai politikoje paprastai orientuodavosi į tą indų inteligenti- 
jos grupę, kuriai priklausė Vivekananda, vėliau Tagorė, Gan- 
dis, o dar vėliau Džavaharlalas Neru bei Radhakrišnanas. Mc- 
tilalas Neru (būsimojo laisvosios Indijos premjero tėvas), vie- 
nas žymiausių Indijos Nacionalinio kongreso partijos vadovų, 
prie teosofų sąjūdžio prisijungė dar tuomet, kai Indijoje gyveno 
draugijos įkūrėja Blavatska, kovojusi prieš britų valdymą. 
A. Bezant taip pat palaikė Indijos išvadavimo 1š kolonijinės pri- 
klausomybes planą ir turėjo didelį autoritetą Nacionalinio kong- 
reso partijoje. Anglų valdžia, suprantama, žiūrėjo į ją nepa- 
lankiai. 

Būtų klaidinga pervertinti teosofų draugijos reikšmę po- 
litiniam Indijos gyvenimui. Džavaharlalas Neru, prisimindamas 
savo mokytoją teosofą F. Bruksą, rašė: ,„...aš atiduodu pagarbą 
jam ir teosofijai. Tačiau bijau, jog teosofai bus nustoję autori- 
teto mano akyse. Pasirodė, jog tai ne išrinktosios natūros, o ga- 
na eiliniai žmonės, kurie saugumą mėgsta labiau, nei rizi- 

ka, o pelningą tarnybą labiau, negu kankinio dalią. Tačiau po- 
nia Ani Bezant aš visada nuoširdžiai Zavejausi." 

Aišku, pirmaisiais XX amžiaus dešimtmečiais propresyvieji 
Indijos veikėjai iš teosofinio sąjūdžio vadovų susilaukdavo ap- 
čiuopiamos paramos, ir suprantama, kad Rerichui labai rūpėjo 
arčiau sueiti į pažintį su taip išpopuliarėjusia antikolonijiniuose 
indų sluoksniuose Ani Bezant. 

Rericho domėjimasis Indija ir opoziciškai nusiteikusiais jos 
elementais atkreipė Anglijos kolonijų reikalais besirūpinančių 
valdžios pareigūnų dėmesį. Atrodo, kad jie žinojo ir apie pasi- 
matymus Peterburge su Agavanu Doržijevu, kurio antiangliška 
misija niekam nebuvo paslaptis. Šiaip ar taip, Rerichui netru- 
kus teko įsitikinti, kad, žavėdamiesi jo kūryba, anglai toli gra- 
Zu nesižavi sumanymu organizuoti moksline-menine ekspediciją 
į Anglijos kolonijas. Verždamasis kuo greičiau patekti į Indiją, 
dailininkas jau 1920 metų gale suspėjo nusipirkti bilietus gar- 
laiviui į Bombėjų. Bet jų neprireikė. Leidimo ekspedicijai jis 
negavo, ir kelionė sužlugo. 

Rericho archyvuose nėra jokių užuominų, kad jis būtų ke- 
tines iš Suomijos vykti į Ameriką. Tačiau nenumatytai užtrukęs 
vizitas Londone paskatino jį priimti Čikagos Dailės instituto 
direktoriaus R. Harše atsiųstą kvietimą surengti JAV parodų 
turne. Teisę įvažiuoti į Indiją reikėjo dar išsikovoti, ir, atrodo, 
Amerikoje Rerichas tikėjosi rasti šios kovos sąjungininkų. 

Personalinė Rericho tapybos paroda Amerikoje buvo atida- 
ryta 1920 metais Niujorke. Dar prieš parodą apie dailininką ne- 
maža rašė spauda. Paroda turėjo stulbinantį pasisekimą. 

Tarp 175 darbų, eksponuotų Niujorke, buvo „Vakaras“ 
(1907), „Angelų brangenybės“ (1907), „Variagy jūra“ (1909), 
„Paskutinis angelas“ (1912), „Ekstazė“ (1917), „Vikingo duktė“ 
(1917), „Saulės šauksmas“ (1918), „Dar neišėjo“ (1918), „Žemės 
dukterys" (1919), eskizai iš serijų ,,„Heroika“ bei „Rytų sapnai“, 
„Princesės Malen“, „Snieguolės“ dekoracijų eskizai ir kita. Visi 
šie darbai amerikiečiams buvo neįprastos tematikos, bet įtiki- 
nantys humanizmo idealais ir meniškumu. Po Niujorko dar dvi- 
dešimt aštuonių Jungtinių Valstijų miestų — Čikagos, Bostono, 
Bufalo, Filadelfijos, San Francisko ir kt.— gyventojai pamatė 
Rericho paveikslus. 

Per trejetą metų, kilnojantis iš miesto į miestą, paroda buvo 
papildoma jau Amerikoje tapytais kūriniais. Vasarą Rerichas ke- 

liaudavo po Arizona, Naujaja Meksika, Kalifornija, lankesi Mon- 
chegano saloje ir sukūrė paveikslų serijas „Naujoji Meksika“ 
ir „Okeano siuita". Susižavėję amerikiečiai lyg pirmąkart išvydo 
savo šalies gamtą, nutapytą rusų dailininko. 

Kartu Rerichas sukūrė ir visiškai Vakarų žiūrovui nelauktą 
seriją „Sankta” (pažodžiui — „Šventieji“, pats dailininkas vadi- 
no „Pasišventėliais“). Ją sudarė paveikslai „Ir mes atidarom var- 
tus“, „Ir mes gaudynes tesiam”, „Ir mes darbuojamės“, „Ir mes 
nebijome“, „Ir mes matome“, „Pats išėjo“, „Šventasis Sergijus“. 

Šiose drobėse dailininkas meistriškai atkuria artimą širdžiai 
tėvynės gamtą ir senąją rusų architektūrą. Jų fone vaizduoja- 
mos rusų asketų gyvenimo scenos. Kasdieninis pasišventusiųjų 
darbas, dvasinis skaistumas perteiktas taip jaudinančiai, taip 
nuoširdžiai, jog tie paveikslai ir nūnai, praėjus keletui dešimt- 
mečių, nepalieka žiūrovo abejingo. Tuomet amerikiečiams jie 
buvo atradimas. Ilgėdamasis tėvynės, Rerichas šlovino dorovi- 
nę tautos jėgą, tą būties harmoniją, kurią sukuria meilė gamtai, 
taikus darbas ir žmogiškumas. 

Lankydamas miestus, kur vykdavo parodos, Rerichas papras- 
tai skaitydavo paskaitas apie meną, apie etinį ir estetinį auklė- 
jimą. Ypatingą pasisekimą turėdavo studentų auditorijose. Dai- 
lininkas supažindindavo klausytojus su rusų kultūros pasieki- 
mais, skatino tautų tarpusavio supratimą ir kultūrinį bendradar- 
biavimą. 

Būsimoji artima Rericho bendradarbė JAV, N. Rericho mu- 
ziejaus Niujorke viceprezidentė Z. Fosdik taip aprašo pirmąjį su- 
sitikimą su dailininku per jo parodos atidarymą: .... galvojau, 
koks nuvargęs ir abejingas turi būti dailininkas, žiūrėdamas į 
tuos tūkstančius veidų, sutikdamas žmones, kuriuos tuojau pa- 
mirš. Bet aš pamačiau žmogų švytinčiomis akimis, spinduliuo- 
jančiomis kažkokiu ypatingu gerumu ir kilnumu. Tas žvilgsnis 
tarytum giliai skverbėsi į žmogaus sielą ir stengėsi atspėti jo 
tikrąją esmę." 

Ir Jungtinėse Valstijose Rerichas tęsė visuomeninę šviečia- 
mąją veiklą. Kartą amerikiečių auditorijai jis pasakė: 

„Geriausi žmonės jau supranta, kad reikia ne kalbėti apie 
grožio ir išminties kelius, o pasukti šiais keliais savo visuome- 
ninį gyvenimą. Jie žino, kad europietiškas kostiumas dar ne 
žmogaus kultūringumo požymis. Žino, kad šiomis mechaninės 
civilizacijos ir rytdienos kultūros žūtbūtinės kovos dienomis pa- 

žinimo ir grožio keliai ypač sunkūs, ypač atkaklūs šlykščios ba- 
nalybės antpuoliai. Daug žmonių savaitės gale prisimena, kiek 
sąskaitų privalo apmokėti. Tačiau tik nedaugelis bent kartą 
per savaitę pagalvoja, ką per septynetą dienų jie yra įnešę 
grožio ir žinojimo sąskaiton.“ 

Dailininkas kovoja už tokį meną, kuris padėtų suartinti skir- 
tingas tautas. Šia idėja jis vadovavosi ir organizuodamas Suvie- 
nytųjų menų institutą. Instituto uždavinius taip nusakė: „Menas 
sujungs žmoniją. Menas vieningas ir nedalomas. Jis turi daug 
šakų, bet vieną šaknį. Kiekvienas jaučia Grožio Tiesą. Visiems 
turi būti atidaryti šventojo šaltinio vartai. Meno šviesa nauja 
meile apšvies milijonus širdžių. Pirma šis jausmas ateis nesąmo- 
ningai, bet paskui nuskaidrins visą Žmogaus sąmonę. Kiek jau- 
rų širdžių ilgisi kažko gražaus ir teisingo. Duokite joms, ko ieš- 
ko. Duokite meną liaudžiai, kuriai jis priklauso.“ 

Suvienytųjų menų institute buvo įsteigti dailės, muzikos, 
chorecgrafijos, architektūros, teatro, literatūros sekcijos ir lek- 
toriumas su mokslo ir filosofijos skyriais. Maždaug šimtas žy- 
mių Amerikos kultūros ir mokslo veikėjų atsiliepė į Rericho ra- 
ginimą ir pareiškė, esą pasiryžę mokyti jaunimą pagal numa- 
tytas programas. 

Šiai didžiulei veiklai Rerichas savo dispozicijoje neturėjo 
beveik jokių lėšų. Pirmiausia jau įkurtų sekcijų darbui nutarė 
išsinuomoti patalpas Niujorko „Artistų viešbutyje". Vieną die- 
na drauge su jaunu muzikologų M. Lichtmanu jis patraukė į 
viešbutį sudaryti nuomojimo sutarties. Prie įėjimo į metropoli- 
‚tena susitiko pažįstamą dailininką, ir šis pasiūlė nuomoti bu- 
vusią jo studiją graikų bažnyčios namuose. Visi tuojau pasuko 
pas kleboną ir nusisamdė tą patalpą, kuri ankstesniam nuominin- 
kui buvo ne pagal kišenę. Taip ir prasidėjo Suvienytųjų menų 
instituto darbas. Paklaustas, nejaugi viename kambaryje jis 
galvojąs sutalpinti visą institutą, Rerichas atsakė: 

— Kiekvienas medis auga. Taip pat ir veikla. Jeigu ji gy- 
vybinga, tai išsišakos, jei pasmerkta mirti, tai tam ir vieno kam- 
bario gana. 

Medis išsišakojo. Įdomi ir įvairi programa, talentingi peda- 
gogai, varguomenei prieinamas mokslas netruko išpopuliarinti 
institutą. 

Kone tuo pat metu, kai Niujorke buvo įkurtas šis institutas, 
Čikagoje įsteigiamas dailininkų susivienijimas „Deganti širdis“ 

(Cor Ardens"), o 1922 metų rugsėjo mėnesį pradėjo veikti tarp- 
tautinis kultūros centras „Pasaulio vainikas“ (‚Corona Mundi"), 
skatinęs įvairių valstybių mokslo ir meno veikėjų bendradarbia- 
vimą. Trečiojo dešimtmečio pradžioje įkuriama Pasaulinė kul- 
tūros lyga. 

Kultūros lygos programa numatė skleisti taikos ir kultūrinių 
vertybių apsaugos idėją, ketino palaikyti avangardinio mokslo 
tyrinėjimus, gilintis į motinystės ir vaikų auklėjimo klausimus, 
keistis kultūros pasiekimais tarp valstybių. Reikia pasakyti, kad 
Rerichas šiose organizacijose dalyvavo, vedamas nuoširdaus ir 
nenumaldomo troškimo propaguoti kultūros pasiekimus. Jis 1eš- 
kojo dirvos veiklai. Jei tik atsirasdavo bent mažiausia galimy- 
bė, garantuojanti šiokį tokį pasisekimą, jis būtinai turėdavo tuo 
pasinaudoti. Apie kultūros lygą jis rašė: 

„Žodis lyga reiškia visuomeniškumą, susivienijimą. Sąvokos 
pasaulinė aiškinti nereikia, nes tiesa viena, grožis vienas ir ži- 
r.ojimas vienas, ir šiuo klausimu negali būti jokių tuščių disku- 
sijų. Taip pat ir dėl žodžio kultūra nė vienas išsilavinęs žmogus 
nesiginčys, nes tarnavimas šviesai, subtili ir tauri širdis — bend- 
ri žmonijai." 

Amerikos kultūrinės organizacijos, kurioms padėjo pama- 
tus Rerichas, dažniausiai klestėjo sėkmingai. Pats dailininkas 
praktiškai joms negalėjo vadovauti. Daugybę įstaigų tvarkė vie- 
tiniai veikėjai, o Rerichas, būdamas valdybos nariu arba garbės 
prezidentu, tik stengdavosi palaikyti jo iniciatyvai pritarusių 
žmonių entuziazmą. 

Pripažindami neišsenkančios Rericho energijos ir pasiauko- 
jančio darbo vaidmenį, siekiant tikslo, kuriuo jis šventai tikėjo, 
vis dėlto turėtume pridurti, kad laimėjimai daug priklausė nuo 
didelio susidomėjimo nepaprasta jo asmenybe, nuo taktiško jo 
elgesio su skirtingų įsitikinimų bendradarbiais, nuo jo kūrybos 
žavesio. Bet šito, žinoma, neužteko, dirbant žiauria ir begėdiška 
eksploatacija pagrįstos visuomeninės santvarkos sąlygomis. 

Ir vis dėlto Rerichas darė didžiulę teigiamą įtaką Amerikos 
kultūriniam gyvenimui, menui, kaip antaı, gerai pas mus žinomo 
dailininko Rokvelo Kento kūrybai. Tatai patvirtina ir patys ame- 
rikiečiai. Rerichas JAV neužmirštas, ir jo pradėtas darbas tę- 
siamas jau pusę šimtmečio. 

Dirbdamas kuo intensyviausią visuomeninį darbą, dailininkas 
Amerikoje rasdavo laiko ne tik tapybai, bet ir archeologiniams 

tyrinejimams, publicistikai. 1922 metais Cikagoje su jo dekora- 
cijomis ėjo opera „Snieguolė“. Spektaklis turėjo tokį pasiseki- 
mą, jog kostiumų linijas bei ornamentus iš Rericho piešinių 
modeliuotojai paėmė sezono madoms. 

Rerichui rūpėjo padirbėti drauge su Sergejumi Prokofjevu, 
kurio muziką be galo mėgo. Juodu susitiko Amerikoje, ir, 
1922 metų vasario mėnesį palikdamas Niujorką, jau iš garlai- 
vio Prokofjevas dailininkui rašė: 


„Brangusis Nikolajau Konstantinovičiau, norėjau užbėgti pas 
Tamstą vakar vakare, apkabinti prieš išvažiuojant, tačiau įsi- 
veržė kažkokia biznierė, susidomėjusi Apelsinais (opera „Mlei- 
lė trims apelsinams“ — Aut. past.) užgniaužė dvasios polėkius, 
Tamstos rankraščius turiu kajutėje, maloniai laukiu to momento, 
kada ramus galėsiu prie jų susimąstyti, o paskui jau ir pakalbėti 
su Diagilevu. Karštai bučiuoju. 

S. Prokofjevas." 


Vėliau, 1930 metais, su Rericho dekoracijomis Niujorke nau- 
jai pastatomas Stravinskio baletas „Šventasis Pavasaris“. Šį kar- 
tą choreografiją rengė baletmeisteris L. Miasinas ir dirigavo 
L. Stokovskis. 

Kaip archeologą, Reiichą Amerikoje daugiausia domino iš- 
nykusių Amerikos kultūrų pėdsakai. 1921 metais dailininkas su- 
sipažįsta su Amerikos indėnų buitimi Arizonoje ir tyrinėja ur- 
vines gyvenvietes Santa Fe, Straipsnius apie šiuos tyrinėjimus 
paskelbia specialiuose archecloginiuose leidiniuose. 

Viešos paskaitos ir straipsniai spaudoje sudarė Rerichui 
progresyvaus mąstytojo bei humanisto reputaciją. Jungtinėse 
Valstijose jam ypač ima rūpėti klausimas, kaip kovoti su pra- 
gaištingu antihumaniškos kapitalistinės visuomenės poveikiu 
jaunajai kartai. Kreipdamasis į Amerikos jaunimą, jis rašė; 

„Nematomi draugai! Pažįstu jus. Žinau, kaip nežmoniškai 
sunku jums pakelti visas gyvenimo negandas ir savyje išsaugo- 
ti šviesą. Žinau, kaip sunku jums eiti, niekinamiems tų, kurie 
gyvenimą grindžia abejotinomis piniginėmis sąvokomis. Žinau 
tave, homunkule. Tai tu mums beeinant įbrukai tiek nereika- 
lingų daiktų. Tai tu mums patarei visur nepasitikėti jaunu ir 
„Nnepatyrusiu“. Tai tu pakišai tik formas vietoje esmės ir dva- 
sios faktų. Tai tu paauksavai paveikslų rėmus. Tu prasibrovei į 

tarybas ir lygas ir žengimą tobulybėn pridengei duobkasio prie- 
vole.” 

Dailininkui neduoda ramybės mintis apie būtiną Rytų etikos 
ir šiuolaikinių Rusijos socialinių pertvarkymų sintezę. 

Kiekvienoje paskaitoje ir straipsnyje jis rėmėsi Rusija arba 
Rytų mąstytojų darbais. Rerichas tarytum &mesi misijos skelbti 
jų idėjas Vakaruose. Šiuo atžvilgiu būdingas eilėraštis ,,Medžio- 
tojui, įžengiančiam į mišką“, parašytas 1921 metų balandžio mė- 
nesį. Prieš tekstą moto: „Jei davė Rerichas iš Rusijos, ar Alalas- 
Ming-Šri-Išvara! iš Tibeto — priimkite.” Toliau Tagorės poe- 
tine maniera — kreipimasis į save ir tolesnio gyvenimo gairės: 

„„Stok bėgęs 

ir pulk apsisukes. 
Stipruolis, kurs puola, 
kurs teisinas, vargšas. 

Lai ginas kiti. Tu pulk, 
nes žinai, dėl ko 

išėjai. Ir miško 

dėl ko nepabūgai..; 

Ir daubą tu pereini, 

kad koptum į kalvą. 

Ne tavo gėlės 

dauboj. Ir upelis 

lomoj ne tavo. Spindulingus krioklius 
tu rasi. Ir versmės šaltinių 
tave atgaivins. Ir pražys 
tau laimės šilojai, 

kurie tepražysia 

tiktai aukštumų pakylėti. 
Ir tavo didžiausias 
laimikis aukštai ant kalvos, 
o ne prie kalvos 

lomoje. Nenorėsi su juo 
žemyn nusileisti. 

Amerikoje Rerichas nė valandėlei nenustojo ruošęsis į In- 
diją. Norėdamas gauti Britanijos valdžios leidimą mokslinei-me- 
ninei ekspedicijai Anglijos kolonijoje, jis tikėjosi paramos iš 
Amerikos ir Europos šalių mokslinių bei meninių įstaigų, su ku- 


l Tibeto šventasis 


5 Rerichas 129 


ıiomis palaikydavo ryšį per tarptautinės kultūrinės organiza- 
cijas. 

Ryšiai su Indija taip pat stiprėjo. Iš pradžių per Šibajevą. 
1921 metų rugsėjo 25 dienos laiške Rerichas jam praneša, kad 
po metų galėsiąs pasinaudoti Vadjos (vieno iš teosofinio centro 
vadovų) kvietimu aplankyti Adjarą. Netgi teiraujasi, kokios są- 
lygos apsigyventi ten atvažiavusiems. 

Tačiau po kiek laiko Rericho laiškuose pasigirsta nusivyli- 
mas: dailininkas nepatenkintas teosofų draugijos veikla. Jam 
šlykštūs draugijos vadovų kivirčai ir analfabetiška „okultistine” 
literatūra, profanuojanti Rytų filosofiją. 

1922 metais balandžio mėnesį dailininką pakviečia į Indiją 
vienas iš opoziciškai nusiteikusių teosofinio sąjūdžio lyderių, 
indų rašytojas ir filosofas D. Krišnamurtis, vėliau atsiskyręs nuo 
sąjūdžio. Bet dailininkas jau nusprendė nesieti su teosofais sa- 
vo būsimosios veiklos Azijoje. Atrodo, kai kuriuos teosofus bau- 
gino Rericho simpatijos Tarybų valdžiai. Pirmiausia tai pasa- 
kytina apie rusų teosofų draugijos vadovę A. Kamenskają. po 
Spalio revoliucijos emigravusią į Šveicariją ir turėjusią tiesio- 
ginį kontaktą su Adjaru. 

Šiaip ar taip, 1922 metų rugpiūčio mėnesį Rerichas Šibaje- 
vui rašo: „..jeigu Jūs nusivylete Kamenskaja, tai aš nusivyliau 
Bezant. Tai liūdna, bet taip yra.“ Laiške dar nurodoma, kad po 
vienuolikos mėnesių dailininkas pagaliau galėsiąs išvykti iš 
JAV. | 

Išvažiavo Rerichas iš Niujorko mėnesiu anksčiau, negu nu- 
matė, išgyvenęs Amerikoje nuo 1920 metų spalio 20 iki 1923 
metų gegužės 8 dienos. 

Po to dar tris kartus — 1924, 1929 ir 1934 metais — Rerichas 
su reikalais trumpam buvo atvažiavęs į JAV. Jau dailininkui iš. 
vykus, 1923 metų lapkričio 17 dieną Niujorke buvo atidarytas jo 
muziejus, kuriam dailininkas perdave daugiau kaip 300 savo kū- 
rinių. 

Su Rericho vardu susijusios kultūrinės įstaigos paprastai 
funkcionavo kooperaciniais pagrindais, ir Niujorko muziejus pa- 
gal įstatus buvo pajininkų draugija. Rerichas neturėjo atliekamų 
lėšų, jo įnašą sudarė paveikslų rinkinys, kurį jis nuolatos papil- 
dydavo. Tai davė teisę dailininkui ir jo žmonai valdyti tam tik- 
rą pajų dalį. Kaip steigėjai, abu Rerichai įėjo į direktorata. 

Gyvendami už JAV teritorijos ribų, juodu negalėdavo patys da- 
lyvauti, sprendžiant organizacinius bei ūkinius klausimus, to- 
dėl kam nors iš direktorių tarybos palikdavo savo įgaliojimus. 
Jokios finansinės naudos iš Muziejaus ir kultūrinių įstaigų Ame- 
rikoje Rerichas neturėjo, ir tos įstaigos negaudavo kitokios ma- 
terialinės paramos iš jo, kaip tik paprasčiausią nario mokestį ir 
dovanojamus paveikslus. Muziejaus pajininkų gretose figūravo 
ir keletas turtingų biznierių. Apie jų klastą ir suktybes dailinin- 
kas išgirdo vėliau. 

Nikolajaus Rericho gyvenimas JAV pasirodytų nepilnas, jei- 
gu nepaminėtume Amerikos milijonierių, neva dailininko pagei- 
davimu pasirašinėjusių čekius stambioms sumoms. Legendą apie 
tokius milijonierius, iš pavydo paleistą nevykėlių emigrantų, 
pasigavo gandų ištroškusi Vakarų spauda, kuri paskelbė, kad 
Rerichas be niekur nieko apdovanoja brangakmeniais kiekvie- 
ną, kam jaučia simpatiją. Pasirausia kišenėse, parenka didesnį 
akmenėlį ir, nieko nesakęs, paleidžia per rankas. 

Iš visų prasimanymų apie Rericha plepalai dėl neregėtų jo 
turtų buvo skaudžiausi. Juos lydėjo nesibaigiantys prašymai. 
Žmonės prašydavo mokykloms, leidykloms, vaikų teatrams, mo- 
terų kursams, kultūros namams, norėdami tęsti mokslą, įsigyti 
turtą, arba tiesiog išmaldos. Ir Rerichas rašė dienoraštyje: „Be- 
galiniai žmonių vargai ir norai. Širdį skaudėjo, atsakant varg- 
šams, bet ką galėjo reikšti mūsų kapeikos šioje nesiliaujančioje 
ašarų ir kilniausių ketinimų srovėje. Kai galėjome, davėme, ta- 
čiau tai buvo tik lašas jūroje. O kažkas kūrė legendas apie mū- 
sų prabangą... Pasakysi, jog turtų neturime ir niekad nesiekė- 
me,— niekas nepatikės, nes tikėjimas mitu — pats tvirčiausias. 
Žmogus tiki ne tikrove, o tuo, kuo nori tikėti. Pasaka apie tur- 
tus — pati Žiauriausia.“ 

Parduodami paveikslai, honorarai už teatro darbus, daugybė 
straipsnių spaudoje laidavo Rerichui pasiturintį gyvenimą. Ta- 
čiau dėl dažnų važinėjimų, ekspedicijų, mokslinio bei visuome- 
ninio darbo kartais kildavo rimtų piniginių nepriteklių, ir daili- 
ninkas mažiausiai tikėjosi Amerikos kapitalistų paramos. Štai 
ką jis rašė apie juos: 

„Didingais darbais kažkas pastatė grožio Panteoną, kažkas 
plušėjo, skirstydami ir dėliodami atradimą po atradimo į pa- 
žinimo laboratorijų megintuvelius. Ir šit pasirodo jūsų automobi- 
lis, ir prityręs virėjas jums pateikia rafinuotą grožio patiekalą. 

Bet ar jums tą patiekalą suvirškinti? Ir apskritai — ar jūs 
turite teise prie jo prieiti? Ar jūs esate davę ką nors, kas pa- 
teisintų jūsų prisilietimą prie meno ir mokslo? Apskritai — ar 
jūs mokate duoti? Ir ar jums niekas nesakė, kad gauna tik davu- 
sieji? Jeigu jūs neturite teisės įeiti į šventyklą, jeigu jūs to ne- 
užsidirbote, jeigu jūs norite vien gauti, tai ar nevertėtų jus 
pavadinti parazitais? Juk jūs šliaužiojate po šventyklą, niekuo 
jos nepraturtinę. Jūs vagojate žemės veidą, akiplėšiškai spiečia- 
tės ant svetimų laimėjimų laiptų ir lengvabūdiškai manote, kad 
visi darbai ir kūriniai sukurti jums. Jūs retkarčiais klausotės 
muzikos; perbėgate akimis paveikslus; patapšnojate skulptūrą 
ir ziovaudami valandą sėdite garsaus lektoriaus paskaitoje. Bet 
paskui, automobiliui parvežus jūsų brangųjį kūną namo,— kuo 
virsta jums įspūdžiai? Nuoboduliu, žiovuliu, pietumis ir liežuva- 
vimu. 

Todėl, kai turtingas ir gabus žmogus šnekės jums apie meną 
ir mokslą, visuomet paklauskite jo. „O ką jūs padarėte grožio 
dėlei, jei drįstate apie jį kalbėti?“ 

Rerichas turėjo pakankamai motyvų charakterizuoti kapita- 
listus kaip tik tokiais žodžiais. Iš savo patirties jis žinojo, kad 
verčiau pasikliauti atsitiktinumų, negu milijonieriais, kurie, anot 
kai kurių laikraščių rašeivų, kloja jo kelią banknotais. Dai- 
lininkas dienoraštyje rašo: „Kartą San Franciske reikėjo pinigų. 
Baisiai reikėjo, bet niekas nesiuntė. Ir nebuvo ko paprašyti. Pa- 
dėtis pasidarė visiškai beviltiška... Kitą dieną iš pačio ryto 
skambutis... „Tuojau atvažiuokite į parodą.“ Skubu. Salėje ran- 
du dailią merginą, laikančią rankoje čekį. Sypsosi: „Po dvide- 
šimties minučių mano laivas išplaukia į Honolulu. Kurį iš tų 
keturių paveikslų Tamsta rekomenduotumėte?“ Bruka čekį, nu- 
sikabina nuo sienos paveikslą ir — tekina prie durų. Tarnauto- 
jas vejasi sulaikyti, bet aš jam moju: „Nereikia.“ Taip ir dingo, 
lyg būtų atėjusi iš kito pasaulio, bet rankoje solidus čekis ir 
sienoje tuščia vieta." 

Nuolatinė dailininko paveikslų paklausa padėjo surinkti lė- 
šas ir kelionei į Aziją. Jokios oficialios JAV įstaigos jo nefi- 
nansavo, 


IX. AZIJOS SIRDIS 


1923 metų gegužės 16 dieną Nikolajus, Jelena ir Sviatosla- 
vas, JAV studijavęs architektūrą ir tapybą, atvyko į Paryžių, 
kur laukė Jurijus. Rerichų šeima vėl susirinko, ir prasidėjo bai- 
giamasis pasiruošimo į Indiją etapas. 

Būtinai reikėjo užmegzti glaudesnius ryšius su kai kuriais 
Europos mokslininkais. Tiktai remdamasis mokslinėmis bei kul- 
tūrinėmis Europos ir Amerikos organizacijomis, Rerichas tikė- 
josi gauti leidimą savo ekspedicijai. Tad lankėsi Višyje, Lione, 
Romoje, Florencijoje, Bolonijoje, Ženevoje. Ir netrukus Britani- 
jos kolonijų ministerija turėjo nusileisti. 

1923 metų lapkričio 17 dieną Rerichas su šeima pagaliau iš- 
plaukė iš Marselio „Makedonijos“ laivu. Kaitra kelyje per daug 
nevargino. Pasinaudojęs stabtelėiimu Adene, Rerichas lapkričio 
24 dieną iš laivo išsiuntė laiškus, kuriuose džiaugsmas pinasi su 
nerimu. Jis įspėja V. Šibajevą, per kurį susirašinėdavo su Ta- 
rybų Rusiją, kad būtų atsargus, rašydamas jam į Indiją, ir ne- 
vartotų žodžio „Rusija“, o pažymėtų ją „A“ raide. Svarbiausius 
įvykius siūlo išdėstyti spaudai ruošiamo apsakymo fabulos for- 
ma. Matyt, anglai Rerichą sekė. 

Netrukus atėjo lauktoji diena. 1923 metų gruodžio antrąją 
Rerichas telegrafuoja iš Indijos laimingai atvykęs. Išlipę Bombė- 
juje, keliautojai apžiūrėjo istorines jzyn:ybes. Pradėjo nuo Gup- 
tos! epochos skulptūros paminklų Elefanto saloje. Paskui pasie- 
kė Džaipurą, Agrą, Sarnatha su jo seniausiais budizmo pa- 
minklais, Benaresą, Kalkutą ir iš ten pasuko į šiaurę. Mažiau 
negu per mėnesį nukeliauta virš trejeto tūkstančių kilometrų. 
Rerichai susitikdavo su indų mokslininkais, menininkais, rašy- 
tojais, kalbėjosi su Bengalijos dailininkų draugijos sekretoriu- 
mi, poeto giminaičiu G. Tagoıe, žinomu mokslininku Dž. Čand- 


! Gupta — Indijos dinastija, valdžiusi nuo IV iki VI mūsų eros 
amžiaus vidurio, 


133 


ta Bose, Vivekanandos mokymo teseju ir mokiniu—B. Senu. 
„Dėl įvairių aplinkybių, suprantamy tik pabuvojusiems Rytuose, 
reikėjo atsisakyti susitikimo su Aurobindu Ghoše“,— rašo Reri- 
chas. A. Ghoše — žinomas indų politinis veikėjas, poetas ir fi- 
losofas, garsėjęs antikolonijinėmis ir antifeodalinėmis pažiūro- 
mis, tad Rerichui susitikimas su juo galėjo labai pakenkti. 

Gruodžio gale Rerichai sustojo nedidelėje Sikimo kunigaikš- 
tystėje, netoli nuo Dardžilingo miesto pietinėje rytinių Himalajų 
pašlaitėje. Skubėjimas į šiaurę liudija, kad Rerichą pirmiausia 
domino Himalajai. Apie tai kalba ir trumpos dailininko pasta- 
bos pakeliui į kalnus: 

„Sarnathas ir Gaja — Budos žygių vietos — paverstos griuvė- 
siais. Dabar tai tik piligrimų vietos. Taip kaip Jeruzalė — Kris- 
taus maldininkų vieta... Žinomos Budos žygių vietos prie Gango. 
Žinomos mokytojo gimimo ir mirties vietos Nepale. Kai kuriais 
duomenimis įšventinimas buvęs dar toliau į šiaurę — už Hima- 
lajų... Legendinė Meru viršukalnė iš Mahabharatos ir taip pat 
legendinė aukštuma Šambala! budistų mokymuose —abi buvu- 
sios Šiaurėje..." 

Kaip kadaise Rusijoje, taip dabar Indijoje savo darbą Reri- 
chas piadėjo nuo senųjų kultūrų šaltinių studijavimo. Ypač do- 
mėjosi budizmu, kurio viena kryptis — mahajana — plačiai pa- 
plito Kinijoje, Korėjoje, Japonijoje, Mongolijoje, Tibete ir Už- 
baikalėje. 

Budizmas darė nemažą poveikį visos Centrinės .Azijos tautų 
papročiams ir menui. Tai ne kartą nurodė rusų orientalistai ir 
keliautojai, kaip antai, Pševalskis bei Kozlovas. Jų svajonė, taip 
ir neišsipildžiusi, buvo pereiti Centrinę Aziją iš šiaurės į pie- 
tus. Seniausių kultūrų sritis — Tibetas ir Transhimalajai -- vis 
dar tebebuvo terra incognita Vakarų mokslui. Ši paslaptingoji 
sritis ir traukė Rericho dėmesį, ir dailininkas dabar priėjo prie 
pat jos pietinės sienos. 

Sikimas — nedidelė Indijos kunigaikštystė, įsiterpusi tarp Ne- 
palo ir Butano. Sikime daug viršukalnių, kurių aukštis 6—8 tūks- 
tančiai metrų, tarp jų ir Kančendenga, atmintina Rerichui iš 
vaikystėje matyto paveikslo Izvare. Kas žingsnis keliautojams 
grėsė pavojai: gilūs tarpekliai, statūs takai, neįkopiamos uclos. 


! Šambala. kai kada Meru arba Baltoji sala — mitologinė ša- 
lis, kurioje gyveną liaudies epo herojai. 

Džiunglėse slapstėsi tigrai, leopardai, lokiai, beždžionės. Dan- 
gaus aukštybėse sklandė karališki ereliai. Žiūrėdamas į Hima- 
lajus, Rerichas dažnai prisimindavo Rusiją: „Kam pažįstamos 
senųjų Rusijos miestų ir vienuolynų prieigos, tas supras, koks 
jausmas apima prie Sikimo vienuolynų. Visada sakau: jei no- 
rite pamatyti gražiausią vietą, pasiteiraukite, kuri vieta pati se- 
niausia. Mokėdavo tie neatmenami žmonės išsirinkti pačias gra- 
žiausias vietas.“ Daug tokių vietų Rerichas užfiksavo savo dro- 
bėse. Po mėnesio nuo atvykimo dienos jis rašė: „Jau gimsta ma- 
nyje paveikslų serijos: 1. „Ieškojimų perlas“; 2. „Tamsos sude- 
ginimas"; 3. „Atejimo žibintai". | 

Kurdamas paveikslus apie Indiją, Rerichas ryžtingai atmetė 
egzotiką. 1924—1925 metais pradėtos serijos „Sikimo kelias“, 
„Jo šalis“, „Paslapčių gimimas“, „Himalajai“, „Maitrėja“, „Rytų 
mokytojai" gerokai skiriasi nuo serijų „Rusios pradžia. Slavai", 
„Heroika“, ,,Sankta". 

Rytų tautų pasaulėjautos specifika dar labiau išryškino ir 
šiaip Rericho paveikslams būdingą grynai estetinio elemento 
ryšį su tuo, kas jam buvo žymiai svarbiau gyvenime — su moks- 
liniu pažinimu, filosofiniu aplinkos įprasminimu, etika. Įdomūs 
formos ieškojimai. Originali kompozicija, piešinys ir, aišku, 
vis tobulėjanti spalva. Tai būdinga tokiems paveikslams, kaip 
„leskojimy perlas“, „Ryto giesmė“, „Krioklio giesmė“, ir dau- 
geliui Himalajų peizažų (1924). 

Neatsitiktinai paveikslu „leskojimy perlas“ prasideda naujas 
Rericho kūrybos puslapis. Indija pasiekta, ir dailininkas pirmąja 
Rytuose nutapyta drobe — „Ieškojimų perlu“ — tarytum skuba 
paskelbti, kad išgirstasis šauksmas nebuvo kvietimas atsižadėti 
pasaulio ir pasinerti kontempliacinėje ramybėje. Paveiksle vaiz- 
duojamas guru (mokytojas) ir mokinys. Juodu palinko prie vė- 
rinio, ieškodami to vienintelio perlo, be kurio ši diena atrodytų 
tuščia. Vėrinys tiek Rytų, tiek Vakarų mitologijoje įprasmina 
amžinybę. Ieškojimams lemta niekada nesibaigti. Tik ieškantis 
vertas mokytojo vardo, ir tik ne vien sau ieškantis moka surasti 
tiesą. Mokytojas ir mokinys vaizduojami akinančių, amžinu snie- 
gu apdengtų Himalajų kalnų fone. 

Šiame paveiksle Rerichas jau atsiskleidžia kaip nepralenkia- 
mas „kalnų tapytojas“. „Niekas nepasakys, kad Himalajuose 
ankšta, — rašė dailininkas, — niekam neateis į galvą, kad čia tam- 
sybės vartai, niekas, prisiminęs Himalajus, neištars žodžio — 

monotonija. Iš tiesų geros žodyno dalies reikės atsisakyti, įžen- 
gus į Himalajų sniegynų Karalija. Ir bus užmiršta kaip tik tam- 
sioji ir nuobodžioji žodyno dalis." 

Rūstūs kalnynai padeda žmogui ugdyti drąsą, parodyti dva- 
sios jėgą. 

„Kažkokio šauksmo, nenumaldomo geidimo prisipildo žmo- 
gaus dvasia,— rašo dailininkas,— kai, įveikęs visas kliūtis, jis 
užkopia į tas viršūnes. Ir pačios kliūtys, kartais labai pavojingos, 
tampa tik būtiniausiomis, reikalingiausiomis pakopomis, tik že- 
miškų sąlyginumų nugalėjimu. Visos pavojingosios bambukinės 
perėjos per ūžiančius kalnų sriautus, visi slidieji amžinųjų le- 
dynų laiptai ties pražūtingomis bedugnėmis, visi neišvengiami 
nusileidimai prieš sekančius pakilimus, ir vėtra, ir alkis, ir spei- 
gas, ir kaitra įveikiami tenai, kur sklidina atradimų taurė." 

Rerichas pats įveikė tuos sunkumus. Jo valią išmėgino ir 
alkis, ir šaltis, ir viesulingos vėtros. Nuo to dvigubai vertinges- 
ni atrodė atradimai, kurie vilioja į neištirtas tolumas ir kurie 
brandina savo užsimojimais baimės nežinantį žmogų. Gal dėl 
to tikroviška Rericho kalnų peizažų tiesa ypatingai artima ir 
suprantama keliautojams į „nežinomybę“. Neįprastų jo spalvų 
tikrumą patvirtina alpinistai, kurie žavisi jomis labiau, negu kai 
kurie dailininkai ir meno tyrinėtojai, vis dar tebekaltiną Reri- 
chą „tyčiniais efektais“. Drąsus jo koloritinis novatoriškumas, 
taip suintensyvėjęs rytuose, visuomet kildavo iš natūros ir eks- 
perimento su spalva, 

Dar 1921 metais Amerikoje dailininkas rašė: „...kiekviena 
spalvų gama sudaro kažkokią galingą nuotaiką. Šviesos galy- 
bė! Žmonės, turintys prieš akis visas galingas dieviškojo dan- 
gaus ir žemės spalvas, mėgina save apakinti, kad tik nepasiek- 
tų seniai jiems skirto džiaugsmo. Tačiau, aptraukęs viską pil- 
kais, geltonais ir juodais stiklais, protas vis dėlto bando prasi- 
mušti ir įrodyti šviesos galybę. Bailiai skinasi kelią gyveniman 
tai, kas turėtų veržtis valdingai.” 

Ryškių spalvinių gamų valdingumas, tapyboje dar neregėti 
spalvų deriniai, kontrastai, kaitaliojami su nejuntamais perėji- 
mais, Rericho kūrybai teikė nepakartojamą išraiškingumą. Dvie- 
jų į Sikimą surengtų ekspedicijų metu sukurti paveikslai daili- 
ninkui pelnė naują pasisekimą pačioje Indijoje. 

Tose ekspedicijose Rerichas surinko įdomią Tibeto tapybos 
pavyzdžių kolekciją. „Savo ramia išraiška,— rašo dailininkas, — 

šis menas tarsi atspėja žmonijos lopšio paslaptį. Sukuria ypa- 
tingą šventovę, į kurią amžinai nukreipti ieškojimai ir klausi- 
mai,“ 

Ekspedicijos dalyviai su dideliu dėmesiu rinko ir studijavo 
seniausius rašytinius budizmo šaltinius ir tyrinėjo budizmo įta- 
ką šiuolaikiniam Azijos tautų gyvenimui. Atskiros Rericho „Si- 
kimo dienoraščių“ (1924—1925) ištraukos buvo išspausdintos ru- 
sy kalba rinkinyje „Palaimos keliai“. Išsamiai ekspedicijos 
radinius J. Rerichas analizavo savo darbe „Tibeto tapyba“, pa- 
skelbtame Paryžiuje, 

Rericho atvykimas į Sikimą sutapo su nepaprastu sujudimu 
budistų pasaulyje. Po ilgų nesutarimų bei konfliktų su dalaila- 
ma tašilama paliko Tibetą ir patraukė kažkur į Kiniją ar Mongo- 
liją. Ėjo gandas, kad tašilama pasirodęs ir Sikime. Jis buvo 
dvasinis Tibeto vadas ir didelis autoritetas paprastiems žmo- 
nėms, kuriuos žiauriai eksploatavo Lhasos budistų hierarchija. 

Budistų sferose buvo plačiai komentuojamas tašilamos pabė- 
gimas, organizuotos net ginkluotos gaudynės. Rerichas vėliau 
su tašilama draugiškai susirašinėjo ir „Sikimo dienoraščiuose“ 
Lhasą apibūdino kaip centrą, kur sąmoningas Tibeto darbo žmo- 
nių apgaudinėjimas pakyla iki oficialiosios politikos rango. 

Nuolatinė Rericho ekspedicijos bazė Sikime buvo Talai Pho 
Brango namas pre Dardžilingo. Anot padavimo, čia kažkada ap- 
sistodavęs populiarusis dalailama V. Nuo to laiko ši vieta bu- 
distų buvo laikoma šventa ir traukė maldininkus. Namas, ap- 
suptas aukštų šimtamečių kedrų, stovėjo tarpukalnėje ant kal- 
vos..Pro langus galėjai grožėtis nuostabiu Himalajų kalnagūbrių 
ir perėjų reginiu. Čia Rerichą aplankė vienas tašilamos šalinin- 
kas — Gešė Rinpočė, kuris taip pat paliko Tibetą ir dabar vyko 
per Nepalą bei Sikimą į Indiją. 

Kalbėdamasis su Geše Rinpoče, dailininkas domėjosi senuoju 
Kalačakros mokymu. Šis mokymas susipynęs su seniausiais pa- 
davimais apie legendinę Šambalą ir jau nuo XII amžiaus sudarė 
daugelio budizmo komentarų šaltinį. Kalačakra nepaprastai do- 
mėjosi taip pat Vakarų orientalistai. Ilgainiui specialiame straips- 
nyje „Kalačakros studijoms“ J. Rerichas pateikė išsamią su Ka- 
lačakra susijusios literatūros analizę. Šią temą ne kartą lietė 
ir pats dail'ninkas, nemaža vietos jai skirta knygoje „Azijos 
širdis“, 

Tibeto dvasiškių vizitai, pagarba čionykščiams papročiams, 
kalbų mokėjimas Rerichams atvėrė slaptų ir mažai kam prieina- 
mų kalnų vienuolynų duris. Be to, Rerichas įsitikino, kad Si- 
kimas puikiausiai informuotas apie visus tiek religinio, tiek po- 
litinio Kinijos, Tibeto ir Mongolijos gyvenimo įvykius. Beje, 
anais laikais religiniai įvykiai nuo politinių nesiskyrė, nes bu- 
distų dvasininkija Centrinėje Azijoje vaidino labai aktyvų po- 
litinį vaidmenį. 

Pašnekesiai su Rytų mokslininkais bei visuomenės veikėjais 
ir pirmųjų mokslinių ekspedicijų Sikime rezultatai stiprino Re- 
richo ketinimą surengti grandiozinę kelionę po Centrinę Aziją. 
Pagal paruoštą ekspedicijos planą dailininkas numatė du kar- 
tus apkeliauti Tibeto kalnyną: iš pietų į šiaurę — vakarinėje da- 
lyje ir iš šiaurės į pietus — rytinėje. Į ekspedicijos programą 
buvo įtraukti įvairūs moksliniai tyrinėjimai ir kūrybinis dar- 
bas. Be to, Rerichas buvo tvirtai pasiryžęs aplankyti ir Tarybų 
Sąjungą. 

Tačiau nė viena Vakarų valstybė, o ypač Anglija, kurios ko- 
lonijoje turėjo prasidėti ir baigtis ekspedicija, trečiojo dešimt- 
mečio pradžioje nebūtų sutikusi, kad jos maršrutas eitų ir TSRS 
teritorija. Savaime aišku, tam reikėjo ir Tarybinės vyriausybės 
leidimo. Nei Indijoje, nei JAV tarybinių diplomatinių atstovy- 
bių tuomet dar nebuvo. Tad Rerichui iš karto kilo dvi sudėtin- 
gos problemos: pirmoji — gauti Jungtinėse Valstijose ameri- 
kiečio ekspedicinį pasą, duodantį teisę išsirūpinti Azijos šalyse 
iš kolonijinės ir vietinės valdžios leidimą ekspedicijai per jų 
valdas, ir antroji — informuoti Tarybinę vyriausybę apie savo 
ketinimą aplankyti TSRS ir paprašyti sutikimo. Turint galvoje, 
kad galimas palankus antrosios problemos sprendimas kėlė di- 
džiausią pavojų pirmajai, teko veikti be galo atsargiai. 

1924 metų rugsėjo mėnesį Rerichas laikinai palieka Sikimą 
ir išvyksta į Europą ir Ameriką. Veiklių ir įtakingų savo bend- 
radarbių Amerikoje padedamas, jis gana nesunkiai gauna lei- 
dimą rengti ekspediciją su Amerikos vėliava ir apiformina rei- 
kalingus dokumentus, juoba kad ir šį kartą jokios valstybės pa- 
ramos kelionei neprašo. 

Beliko antroji problema — užmegzti ryšį su tarybiniais atsto- 
vais užsienyje. Labiausiai tam tiko Berlynas. Atrodo, kad Re- 
richas norėjo pasinaudoti Gorkio tarpininkavimu, nes jau 1924 
meu; liepos mėnesį iš Indijos per Šibajevą pasiuntė rašytojui 

laišką ir, sutvarkęs reikalus JAV, prašė Sibajevo sužinoti, at 
Gorkis kartais ne Berlyne. Tačiau 1924 metų gruodžio mėnesį 
ten jo nebuvo. Tad, grįždamas iš JAV, Rerichas ryžtasi pats 
aplankyti Tarybinę atstovybę Berlyne. 

Pasiuntinybėje jis papasakoja apie savo simpatijas filosofinei 
Rytų pasaulėžiūrai, apie artimas pažintis su tais lyderiais ir ma- 
hatmomis!, kurie sudaro anglų kolonijinės valdžios opoziciją. 
Pasak Rericho, šie lyderiai tikėjo Tarybų Rusijos ateitimi, išlais- 
vinančia josios misiją ir dėjo į ją dideles viltis. 

Tokias visiškai realias politines dailininko išvadas sekė ne- 
įprasti samprotavimai apie būtinybę suartinti komunistinę ideo- 
logiją ir budizmo filosofiją, apie jų sąveikos efektyvumą pasau- 
linei evoliucijai. 

Rerichas, žinoma, buvo toli nuo marksizmo, ir iš pokalbio bu- 
vo visiškai aišku, jog įtaką jam daro indų „mahatmos”, apsi- 
ginklavę budizmo idėjomis ir raginantys Indijos liaudį į kovą 
su kolonializmo priespauda. Pokalbyje dailininko pasaulėžiūra 
pasirodė veik artimesnė Indijai. Idėjas, vaisingas tenai, jis ban- 
dė pritaikyti visam pasauliui. Be to, atitrūkęs nuo tėvynės, blo- 
gai žinojo tuometinę Tarybų Rusijos padėtį. 

Rerichui prašant, pokalbis pasiuntinybėje buvo žodis į žodį 
užprotokoluotas ir nusiųstas į Maskvą. Protokolas buvo per- 
duotas tuometiniam užsienio reikalų liaudies komisarui G. Či- 
čerinui, kuris asmeniškai Rerichą pažinojo dar iš universiteto 
laikų. Susipažinęs su šiais dokumentais, G. Čičerinas liepė pra- 
nešti Rerichui, kad jis gaus reikalingą paramą iš tarybinės vy- 
riausybės. Tačiau ta žinia Europoje dailininko jau neberado, ir 
mūsų diplomatai kurį laiką neturėjo su juo jokio ryšio. 

Po vizito Berlyne Rerichas tuojau išvyko į Aziją. 1925 me- 
tų pradžioje trumpam užsuko į Indoneziją ir į Ceiloną — stam- 
bios budizmo atšakos — hinajanos — centrą. 

Labai reikšminga dailininkui buvo pažintis su žinomu moks- 
lininku, būsimu Ceilono pasiuntiniu TSRS G. Malalasekera. Pra- 
ėjus daugeliui metų, šis didis mokslininkas ir politinis vekėjas 
rašė: 

„Turėjau garbę būti jam pristatytas, kai jis aplankė mano 
šalį — Ceiloną. Rericho gyvenimas susidėjo iš daugybės nepa- 
prastų elementų, sunkiai aprašomų. Kai kurie jį vadina prana- 


I Mahatma — pažodžiui „tauri dvasia" (pavyzdžiui, mahatma Gandis). 

šu, kiti mistiku. Jis pats gal verčiau pageidautų būti vadinamas 
geros valios pasiuntiniu iš Vakarų Rytuose... Kur tik jis Azijoje 
keliavo — Tibete, Ladake, Sikime, Butane, Centrinėje Azijoje ir 
Mongolijoje — šviesiausi Rytų žmonės visur jį sutikdavo su ypa- 
tinga pagarba, pasitikėjimu ir meilė, retai užsieniečiams paro- 
doma šiose šalyse." 

Iš Ceilono Rerichas nuvažiavo į Madrasą, kur pirmą kartą 
pamatė teosofų sąjūdžio centrą Adjare ir susipažino su jo va- 
dovais. Rerichas niekada viešai nebuvo užsipuolęs teosofų, tik 
griežtai kritikavo spiritizmo ir mediumų šalininkus. Adjaro 
žurnalas „Teosofistas“, beje, kaip ir visi kiti Indijos Žurnalai, 
retkarčiais paskelbdavo jo straipsnių apie meną. Tačiau nei pats 
dailininkas, nei kas kitas iš Rerichų šeimos neužėmė jokios 
oficialios padėties teosofy sferose. Jis tai ne kartą pabrėžė, nes 
xazkam rūpėjo paskleisti melagingus gandus apie dailininko 
ar jo žmonos „vadovaujantį vaidmenį“ pasauliniame teosofy ju- 
dėjime, 

Aplankes Adjarą. Rerichas laiškuose užsimena, kad nusivylęs 
teosofų viršūnių politika. Kaip tik tuo metu teosofų gretose bren- 
do konfliktas, privertęs iš sąjūdžio pasitraukti Krišnamurtį. Teo- 
sofy nesutarimuose Rerichas nepalaikė niekieno pusės, ir Adja- 
ro centro lyderiai neberodė jokio susidomėjimo jo veikla. 

Kai dėl rusų emigrantų teosofinio judėjimo, kurio centras bu- 
vo Ženevoje, tai ten beveik kiekvienas buvo užsikrėtęs „soveto- 
tis Rericho populiarumas ir pažiūrų bendrumas su filosofine in- 
dų pasaulėžiūra traukdavo nemaža eilinių teosofų iš įvairiausių 
šalių, mielai prisidėjusių prie kultūros ir švietimo institucijų, 
susijusių su šio rusų dailininko vardu. Juk beveik visos tos įstai- 
gos organizavo orientalistų būrelius. Tačiau kai kurių žymių 
teosofų draugijos vadovų nuomone, toks susidomėjimas Reri- 
chu kenkė jų autoritetui, ir jie nedelsdami prisijungė prie dai- 
lininko priešų — jo įžeistų „okultistinių atradimų“ skelbėjų. 

Išbuvęs keletą dienų Adjare, Rerichas važiuoja toliau per 
Kalkutą į Sikimą ir jau 1925 metų kovo mėnesį permeta savo 
ekspediciją iš Dardžilingo į Kašmiro sostinę Srinagarą (Vakari- 
niuose Himalajuose). 

Kašmire susikryžiuoja daugelis kelių, taip pat ir tie, kurie 
jungia Tolimuosius Rytus bei Indiją su Tibetu. Kalnagūbriai, 
padengti amžinais sniegynais, supa Kašmirą iš visų pusių ir 

daro klimatą švelnų. Tarpukalnėse plyti gilūs slėniai, labai pa- 
lankūs žemdirbystei. Tatai nuo seno viliojo čionai išeivius iš 
kitų sričių, ir čia susidūrė net kelios kultūros. Ptolomėjus ir 
Plinijus minėjo Kašmirą, rašydami apie Aleksandro Makedonie- 
čio žygius. III amžiuje prieš mūsų erą, senovės Indijos kara- 
liaus Ašokos laikais, Kašmire paplito budizmas. I ir II mūsų 
eros amžiais Kašmiro budistai suvaidino žymų vaidmenį, kuriant 
kanoniškąją budizmo literatūrą ir platinant budizmą kitose ša- 
lyse. Tam padėjo gausūs prekybiniai kašmiriečių ryšiai, siekian- 
tys tolimąjį Chorezmą. 

Maždaug VI amžiuje su budizmu ėmė konkuruoti induizmas, 
o XI amžiuje į Kašmirą pradėjo veržtis islamas, kuris, laikui 
bėgant, šį tą pasisavinęs iš liaudies tikėjimų ir induizmo kulto, 
pasidarė vyraujančia religija. Daugelis Bizantijoje persekiojamų 
nestoriečių taip pat bėgo į Rytus ir paliko pėdsakus Kašmiro re- 
ligijoje. Visi tie komponentai darė Kašmirą ypač įdomiu tyri- 
nėjančiam senovės kultūras bei religijas. 

Dar prieš atvykstant čionai, Rerichui teko susidurti su le- 
gendinėmis versijomis apie Kristaus gyvenimą Azijoje. Dabar 
patys Srinagaro musulmonai pasakojo Gailininkui, kad Iza (Kris- 
tus) nenumirė ant kryžiaus, o buvo pagrobtas mokinių ir per- 
vežtas į Srinagarą, kur mokęs žmones ir vėliau numiręs. Jam 
net buvo parodytas vieno privataus namo rūsys, kuriame neva 
Kristus buvęs palaidotas. Rerichas nusprendė savo straipsniuo- 
se paminėti šias, tiesą sakant, seniai egzistuojančias legendas, 
o Vakarų spauda jas panaudojo pigiai sensacijai apie Rericho 
aptiktą Kristaus buvimo Kašmire įrodymą. Straipsnyje „Azijos 
legenda“ dailininkui tokius prasimanymus teko paneigti. „Kart- 
kartėmis, — rašo jis, — Mane pasiekia didžiausios nesąmonės, esą, 
keliaudamas po Aziją, aš atradęs kažkokį autentišką dokumen- 
tą kone iš Kristaus laikų. Nežinau, kam ir kodėl prireikė to- 
kios versijos..." 

Tyrinėdamas religinius sąjūdžius ir jų poveikį šiuolaikiniam 
Rytų gyvenimui, Rerichas nurodo: 

„Čia rasite ir puikių paminklų, ir rafinuotą mąstymo būdą, 
paremtą senovės išmintimi, ir draugiškus tarpusavio santykius. 
Tačiau čia pat pasibaisėsite ir iškreiptomis religijos formomis, 
ir tamsumu, ir nuopuoliu bei issigimimu." 

Rericho požiūris į religines ceremonijas, kalba apie jo di- 
delę toleranciją. Pačios apeigos dailininką domino grynai moks- 

liniu požiūriu. Iš literatūrinių darbų ir susirašinėjimo galima pa- 
daryti išvadą, kad jis pritarė kai kuriems indų filosofinėse sis- 
temose paplitusiems teiginiams apie karmą, nirvaną, persikü- 
nijimą, tačiau interpretuodavo juos savaip, atsietai nuo reli- 
gijos. 

Dailininkas negalėjo ilgai užtrukti Kašmire. Laukė nelengvas 
ir tolimas kelias, o ekspediciją pradėjo sunkinti kliūtys. 

1925 metų balandžio 1 dieną jis praneša V. Šibajevui: „La- 
bų dienų nuo Kašmiro ežerų. Šalta. Baltuoja sniegas. Vakar mū- 
sų valties vos nesudaužė audra, bet staiga užėjo ramybė, ir lig 
naujo gūsio suspėjome įplaukti į upelį. Prieš akis kelias į Gil- 
gitą.. Kaulyjame leidimo į Ladaką. Galybė kliūčių. Kovoja- 
me..." Po dviejų savaičių laiške vėl paminėta: „Veržiamės į 
Lehą, bet kol kas tuščiai..." 

Anglų žvalgybai nepraslydo pro akis Rericho vizitas Berlyne 
į tarybinę pasiuntinybę, ir dabar, keliaudama Kašmiro teritorija, 
ekspedicija susidurdavo su netikėčiausiomis kliūtimis, pasitaiky- 
davo net ginkluotų užpuolimų, o kartą užpuolikų tarpe buvo 
atpažintas anglų rezidento D. Vudo šoferis. 

Bet, šiaip ar taip, nukeliauti senąjį kelią nuo Srinagaro iki 
Leho ir ištirti šio ruožo meno paminklus Maulbeke, Lamaju- 
re, Bazgu, Saspule pavyko. 

Ladake ekspedicija išdirbo daugiau kaip dvejetą mėnesių. 
Čionykščiai gyventojai Rerichą ir jo palydovus sutikdavo be 
galo draugiškai, ne taip, kaip anglų statytiniai ir žvalgybos agen- 
tai. Kašmiro nukariautas Ladakas išlaikė dar daugelį savo ypa- 
tybių. Vyraujančia religija čia tebebuvo budizmas, ir daugybė 
vienuolynų šalia prekybinių kelių vaidino svarbų vaidmenį 
šios kalnų šalies ekonomikoje. Faktišką valdžią Ladake turėjo 
specialus anglų valdininkas, nors provincijos sostinėje Lehe ir 
gyveno Ladako viziris, kuris formaliai atstovavo Kašmiro ma- 
haradžai. 

Viziris Rerichą sutiko labai maloniai ir netgi pasiūlė apsigy- 
venti savo aštuonių aukštų rūmuose, kurie buvo kažkada labai 
prabangūs ir stovėjo ant uolos, iškilusios virš miesto. Bet dabar 
rūmai stovėjo tokioje būklėje, jog dailininkui pasiūlytame vir- 
šutiniame aukšte švilpavo vėjai ir, Rerichams gyvenant, viena 
„Ištaigingosios“ rezidencijos siena įgriuvo. Beje, panašūs nepa- 
togumai atrodė „menkniekis" prieš nuostabią kalnų ir miesto 

panoramą su šventyklomis ir stupomis', dailininko pavaizduo- 
tomis daugelyje etiudų. 

Išvykdamas iš Ladako 1925 metų rugsėjo 18 dieną, Rerichas 
įrašė dienoraštyje: 

„Pagaliau paliekame visą Kašmiro melą ir purvą... Pagaliau 
nebematysime, kaip nugalėtojai žaidžia polą ir golfą, o liaudį 
žudo epidemijos ir tamsumas. Pagaliau nusigręšime nuo parsi- 
davėlių Kašmiro valdininkų, užmiršime, kaip ginkluoti provoka- 
toriai užpuolė mūsų karavaną, norėdami sulaikyti. Šešetą va- 
landų išlaikėme rankose revolverius. Ir galiausiai policija mūsų 
vardu surašė telegramą, kad mes apsirikę ir jokio užpuolimo 
nebuvę. Kas gi sužeidė tada septynis mūsų tarnus? Kas atsitiko 
su Indija ir Kašmiru? Tiktai kalnuose jautiesi saugiai. Tik ap- 
leistose perėjose nepasiekia obskurantizmas.“ 

Tačiau, kaip ateitis parodė, Rericho viltys atsikratyti anglų 
„globos“ neišsipildė. 

Iš Ladako ekspedicija pasuko Chotano kryptimi. Nelengvo- 
mis rudens sąlygomis teko įveikti septynias daugiau kaip 5000 
metrų aukščio perėjas — Khardongą, Karaul-dabaną, Saserą, Dap- 
sangą, Karakorumą, Suget-dabaną ir Sandžu-dabaną. Sunkiame 
kelyje buvo patirta nemaža netikėtumų. Beje, pirmutinį Rerichui 
pateikė žmonės, o ne rūsčioji gamta. Netruko nė poros dienų, 
kaip išaiškėjo, kad vienas iš lydinčiųjų lamų, samdytų Lehe, 
puikiausiai supranta rusiškai ir neblogai informuotas apie Re- 
richo ir jo artimiausių bendradarbių veiklą. Neliko abejonių, 
kad šis atestuotas palydovas prie ekspedicijos prijungtas su 
ypatingais tikslais. 

Po keleto perėjų karavanas atsidūrė sniegų karalystėje. „To- 
kia įvairovė, toks kontūrų išraiškingumas, tokie fantastiški mies- 
tai, tokie įvairiaspalviai kalnų upeliai ir tokios neužmirštamos, 
purpurinės tarsi mėnulio uolos“, — rašė dailininkas kelionės die- 
noraščiuose. Speigas neleisdavo ilgiau nulaikyti rankoje pieštu- 
ko arba teptuko, bet Rerichas turėjo pavydėtiną regimąją at- 
mintį ir vėliau sugebėjo apie tą pasakišką gamtą papasakoti 
savo paveiksluose. 

Pasirinktuoju maršrutu ir iki Rericho ėjo rusų ir Europos 
keliautojai. Dapsango plynaukštėje buvo rastas akmuo su lo- 


I Stu pa — statinys, skirtas saugoti budizmo relikvijoms arba pasta- 
tomas budistams atmintinų asmenų ir įvykių garbei. 

tynišku įrašų, kurį 1914 metais iškalė de Filipio ekspedicija. 
Pasitaikydavo susitikti karavanų. Apie tragedijas šiame paly- 
ginti judriame, bet pavojingame kelyje kalbėjo antkapių ak- 
menys, sušalusių arklių skeletai, prekių ryšuliai, palikti likimo 
valiai. 

Priešingai, negu tikėtasi, už kitas aukštesnė Karakorumo per- 
ėja pasirodė lengviausiai įkopiama. Labai pavojingas buvo Sa- 
sero ledynas, turintis nugludintą sferinį paviršių: Jurijaus ark- 
lys paslydęs vos nenugarmėjo į prarają su visu raiteliu. 

Stačiame Sugeto perėjos nusileidime keliauninkus užklupo 
baisi pūga, Siaurą, zigzagais žemyn vingiuojantį takelį užpus- 
tė — net žymės neliko. Prie skardžio susitelkė keturi karava- 
nai — maždaug 400 arklių ir mulų. Buvo nutarta panaudoti se- 
novišką būdą — paleisti prityrusius gyvulius vienus be varovų. 
Mulai giliame sniege pramynė siaurą taką, kuriuo koja už kojos 
ir nusileido karavanai, Paskutinė perėja Sandžu irgi nedavė 
keliauninkams atsipūsti: čia teko šokti per platų tarpeklį. 

Šiame kalnų pasaulyje viešpatavo rūsti gamta. Net valstybi- 
nės Ladako ir Kinijos sienos nebuvo pažymėta. Šiaurinėje Suge- 
to kalnagūbrio pusėje, Kurume, galų gale pavyko prieiti pirmąjį 
kinų postą, aptvertą plūktinėmis molio sienomis, už kurių mažy- 
tėje saklėje gyveno kinų karininkas, savo dispozicijoje turėjęs 
vertėją, porą dešimčių kirgizų ir ilgą vienvamzdį šautuvą — to- 
kių dažnai pamatome muziejuose. Karininko visai nedomino pa- 
sas, išduotas Rerichui kinų pasiuntinio Paryžiuje. Matyt, popie- 
riams čia daug reikšmės nebuvo teikiama, bet, kaip vėliau pa- 
sirodė, tatai turėjo ir neigiamų pasekmių. 

Prieš Sandžu perėją ekspedicija aptiko niekieno anksčiau 
neaprašytus budistų urvus uolose, bet priėjimai užgriuvo, ir jų 
pasiekti nepavyko. Aplenkę tą paskutinę perėją, keleiviai pa- 
suko per Pialmą ir Zavakurganą prie Chotano oazės, kur buvo 
numatyti kasinėjimai. Per senąjį Chotaną kadaise ėjo „didysis 
kinų imperijos kelias“ — svarbiausioji magistralė, jungusi Se- 
nąją Kiniją su Vakarais. Pirmųjų mūsų eros amžių rašytiniai 
šaltiniai kalba apie šio krašto turtingumą ir klestėjimą. Bet Re- 
richo ekspedicija rado čia jau sunykusį užkampį. Užtenka nu- 
rodyti, kad du šimtai tūkstančių tokios oazės gyventojų ne- 
turėjo nė vieno gydytojo, ir artimiausią medicinos pagalbą ga- 
lėjai gauti tik Jarkende, iki kurio reikia keliauti savaitę. 

Dar Chotano prieigose Rerichas buvo jspetas, kad vietos val- 
džia, paklusni Sinciango generalgubernatoriui Jan Dutu, vyk- 
dydama vyresnybės įsakymus arba žiūrėdama savo naudos, ne- 
siskaito su priemonėmis, ir žmogaus gyvybė jai niekis. 

Tačiau pirmasis susitikimas su ambaniu bei daotajumi — su 
administraciniu ir su dvasiniu Chotano vadovu — nieko blogo 
nepranašavo. Abudu buvo be galo malonūs ir pasižadėjo remti 
eskpediciją. Bet... apžiūrėję Rericho pasą, Chotano valdytojai 
paskelbė jį negaliojančiu. Tuojau įsakė ekspediciją nuginkluoti 
ir uždraudė tyrinėti Chotano rajoną. Kai dailininkas pabandė 
tapyti etiudus, neleido nė to, girdi, uždrausta daryti vietovės 
planą. Beje, netrukus paaiškėjo, kad kinų valdininkai iš tiesų 
menkai tesusigaudė, kuo skiriasi topografinis žemėlapis nuo ta- 
pybinio etiudo. 

Per priverstinį stovėjimą Chotane dailininkas sukūrė pa- 
veikslų seriją „Maitrėja“. Maitrėja arba Ateities Buda, arba 
Kalkis Avatoras Puranas, arba Mongolijos Rigdenas Džapas, Azi- 
jos musulmonų pasaulio Muntazaras, Altajaus Baltasis Burcha- 
nas, susietas su seniausia ir viena labiausiai Centrinėje Azijoje 
paplitusių legendų apie Šambalos valdovą, kuris ateisiąs ir at- 
statysiąs pasaulyje taiką ir teisingumą. 

Duomenis apie Šambalą Rerichas pradėjo rinkti dar Sikime, 
Jo užrašuose pažymėta, kad pirmą didelį Maitrėjos atvaizdą jis 
pamatęs Lad.ake ant uolos, Saspule radęs Maitrėjos atvaizdą apy- 
tikriai iš VI amžiaus, Lehe aplankęs Maitrėjos šventyklą, o 
Chotane iš Mongolijos valdininkų sužinojęs, kad Ulan Batore 
taip pat bus statoma Šambalos šventykla. Ta proga dienoraštyje 
įrašyta: „Sumanytas paveikslas „Rigdeno Džapo įsakymas“.“ 

„Maitrėjos“ seriją, susidedančią iš septynių kūrinių — „Sam- 
bala eina“, „Laimės žirgas“, „Sienų tvirtovė“, „Ateities vėlia- 
va“, „Urvų galybė“, „Dykumos šnabždesiai" ir „Maitrėja Nugalė- 
tojas“, dailininkas sukūrė sužavėtas Ladake įsigyto senovinio 
paveikslo „Raudonasis raitelis“. Tikriausiai todėl Rerichas kal 
kada šiuo vardu vadindavo ir visą seriją. „Raudonąjį raitelį“ 
dailininkas taip aprašo: „Ant raudono žirgo, su raudona vėlia- 
va nesulaikomai lekia šarvuotas nuo galvos iki kojų raudonas 
raitelis ir pučia šventąją kriauklę, Zyra į šalis raudonos kibirkš- 
tys, priekyje skrenda raudoni paukščiai. Už jo baltuoja kalnai, 
sniegynai, ir siunčia palaiminimą Baltoji Tara. Virš jo triumfuo- 

ja didžiųjų lamų susirinkimas, po juo sargybiniai ir kaimenės 
naminių gyvulių, simbolizuojančių vietovę.“ 

Šiame siužete, kurį Rerichas tiksliai atkūrė pirmajame seri- 
jos paveiksle, aiškiai jaučiama tibetiečių tapybos įtaka. Kiti pa- 
veikslai — grynai realistiniai Tibeto gamtovaizdžiai, scenos iš 
ekspedicijos gyvenimo, ir tiktai šuoliuojančių raitelių kontūrai 
primena greitą Maitrėjos atėjimą. Šiuo požiūriu įdomiausias pas- 
kutinis serijos paveikslas „Maitrėja Nugalėtojas“. Prieš uoloje 
iškaltą Maitrėjos figūrą klūpo keleivis, bet žvilgsnį jis nukrei- 
pęs ne į statulą, o į dangų, kur rausvuose debesyse ryškėja rusų 
Karžygio siluetas. 

Perteikęs Azijos tautų svajonę apie laimingą ateitį, daili- 
ninkas viename kūrinyje suderina Rusijos ir Azijos herojų pa- 
veikslus. Vėliau ta priemone jis naudojosi ne kartą. Savo kny- 
gose, rašydamas apie Azijos tautų išsilaisvinimą, Rerichas daž- 
nai pabrėždavo, kad laisvė ateisianti iš šiaurės (iš „Šiaurės Šam- 
balos“). Tapydamas Maitrėjos seriją. Rerichas kelionės dienoraš- 
tyje rašė: „Mes galime su šypsena žiūrėti į šias beprotiškas sva- 
jones, bet milžiniškuose plotuose, kur jomis tvirtai tikima ir kur 
jos su didžiausia pagarba garbstomos, jų poveikis gali tapti ga- 
lingas ir sukelti visai nelauktus įvykius, kurių nė labiausiai įgu- 
dęs politikas neįstengs numatyti... Paskaitykite lamos padavimą 
apie Šambalos atėjimą. Iš provincijos sakytojo lama virsta tarp- 
tautinių įvykių komentatoriumi." 

Visiškai nėra abejonių, kad senovės padavimuose apie Šam- 
balą ir Maitrėją Rerichas rado kažkokią realią visuomeninio- 
ideologinio poveikio jėgą dabarčiai. Nesutaikomą naujojo ir se- 
nojo pasaulio. kovą kiekvieną dieną jam teko patirti pačiam. 
Ekspedicijos padėtis Chotane vis blogėjo. Buvo jaučiama, jog 
vietos valdžia veikia anglų primokyta, kadangi bet koks kreipi- 
masis į oficialiuosius anglų atstovus neduodavo rezultatų. Ir 
štai 1925 metų gruodžio 6 dieną, pusantro mėnesio išbuvęs Cho- 
tane, Rerichas pamėgino susisiekti su tarybiniais diplomatais ir 
parašė tarybiniam konsului į Kašgarą tokį laišką: 

„Gerbiamas ponas konsule! Iš pridėtų telegramų Tamsta pa- 
matysite, kad mūsų ekspedicijai, apie kurią jau tikriausiai gir- 
dėjote, trukdo kinų valdžia Chotane. Mes įsitikinę, kad vardan 
kultūrinių ekspedicijos tikslų Tamsta, kaip apsišvietęs žmogus, 
peatsisakysite mus paremti. Ar negalėtumėte atitinkamai pain- 

formuoti Urumčio valdžią, o šias pridedamas telegramas pasiųsti 
per Maskvą..." 

Tarybinis konsulas M. Dumpis, nors ir nežinojo nei apie Re- 
richo vizitą pasiuntinybėje Berlyne, nei apie Čičerino nurodymus, 
viską pranešė į Maskvą, ir, nepaisant to, kad Rerichas neturėjo 
tarybinio paso, ėmėsi diplomatinių žygių garantuoti ekspedici- 
jos saugumą. 

Konsulas ir dailininkas pradėjo susirašinėti. Rerichui buvo 
siunčiami tarybiniai laikraščiai, pranešamos naujienos, o jo laiš- 
kai bei telegramos persiunčiamos adresatams. Tuo tarpu anglų 
agentūra taip pat nesnaudė ir atsargumo dėlei paleido dvejopus 
gandus: apie „raudonąjį šnipą Rerichą“, ruošiantį vietinių bu- 
distų skerdynes, ir apie „įtartiną baltąjį emigrantą Rerichą“, 
tarnaujantį amerikiečiams ir veikiantį prieš Tarybų Sąjungą. 

Neturėdamas Chotane jokių galimybių ko nors konkrečiai 
imtis, Rerichas ketina iš jo sprukti be vietinės valdžios leidimo, 
palikdamas net konfiskuotus ginklus, taip reikalingus kelyje. 
Buvo numatyta, kad ekspedicija išeis 1926 metų sausio 2 dieną, 
bet suįžūlėję kinų valdininkai išvakarėse areštavo visus jos da- 
lyvius. Per patikimą žmogų dailininkui pavyko duoti žinią į 
Kašgarą. Tarybinis konsulas nedelsiant painformavo Užsienio 
reikalų liaudies komisariatą apie Rericho ekspedicijai gresiantį 
pavojų ir per Sinciango generalgubernatorių pasiekė, kad visą 
vilkstinę paleistų. 

Šios energingos priemonės vasario 13 dieną padėjo ekspedi- 
cijos karavanui išvykti iš Chotano ir nusigauti į Kašgarą, kur 
dailininkas pirmiausia širdingai padėkojo konsului už paslaugą. 
Jis išsamiai papasakojo apie ekspedicijos tikslus, išdėstė savo 
pažiūras į politinę padėtį, Indijoje bei Tibete viešpataujančias 
antikolonijines nuotaikas ir prašė paremti tolesnius planus. Dai- 
lininkas norėjo prisiartinti prie tarybinės sienos ir kuriam lai- 
kui „pranykti“, tai yra įžengti į tarybinę teritoriją. Numany- 
damas tuos ketinimus, vietinis anglų konsulas pradėjo įkyriai 
domėtis Rerichu. Šį susidomėjimą dailininkas vadino „rafinuota“ 
policine priežiūra. 

Rerichai Kašgare išbuvo apie dvejetą savaičių, iš anksto 
džiaugdamiesi būsimu susitikimu su giminėmis ir bičiuliais Tė- 
vynėje. Viename laiške Jelena Rerich rašė: „Kvapa užgniaužę, 
skaitėme „Izvestijas“, puiki statyba tenai, ir ypač sujaudino 
pagarba didžiojo mokytojo — Lenino vardui... Labai pamokoms 


147 


po Vakary beprotybes ir SleikStulio. IS tiesy, tai nauja Salis, ir 
mokytojo žvaigždė skaisčiai spindi virš jos." 

Iš Kašgaro per Aksu, Kučą, Karašarą ir Toksuną ekspedici- 
ja 1926 metų balandžio 11 dieną laimingai pasiekė Urum£i. Sin- 
ciango provincijos sostinėje Urumčyje gyveno kinų generalgu- 
bernatorius Jan Dutu, kuris, nepaisydamas dažnų politinių per- 
mainų, jau septyniolika metų valdė didelį rajoną. 

Rerichas vaizdingai aprašė metodus, kuriais Jan Dutu pa- 
laikydavo savo autoritetą. Generalgubernatoriui tekdavo nuolat 
susidurti su skirtingais krašto užkariautojų kinų ir vietinių gy- 
ventojų — kirgizų, kalmukų, mongolų — interesais. Norėdamas 
palenkti į savo pusę įvairių tautybių pavaldinius, jis pakaitomis 
pasiskelbdavo tai kirgizų, tai uzbekų, tai mongolų, tai uigurų 
broliu, aukodavo aukas jų dievams ir plačiai reklamuodavo savo 
pageidavimą būti palaidotam pagal jų papročius ir jų kapinėse. 
O tuo metu, kai dėl šios garbės imdavo tarpusavyje vaidytis mu- 
los ir lamos, Jan Dutu negailestingai susidorodavo su nepa- 
geidautinais asmenimis ir pasisavindavo jų turtą. 

Kai atvirai teikti pagalbą kokiai nors vienai grupei ir tuo 
pakenkti kitai darydavosi pavojinga, generalgubernatorius grieb- 
davosi gaidžių peštynių. Jis turėdavo visokių spalvų gaidžių, o 
kiekviena spalva simbolizavo atskirą tautybę ar tikybą. Kovinės 
gaidžių savybės būdavo gerai žinomos, tad ir dvikovos baigtis 
visuomet būdavo tokia, kokios slapta pageidaudavo „bešališkas“ 
valdytojas, kuris, užgiedojus gaidžiui nugalėtojui, remdavosi 
vien dangaus valia. l 

Pats Jan Dutu save laikė išsilavinusiu žmogumi ir didžiavo- 
si nežinia kieno jam suteiktu filosofijos magistro laipsniu. Ar 
verta po viso šito stebėtis, kad Sinciange Rerichas susidūrė su 
pasibaisėtinu reiškiniu — viešu prekiavimu žmonėmis. Samdantis 
aptarnaujantį ekspedicijos personalą, dailininkui į akis buvo 
pasakyta, kad jis „nepraktiškas“, nes tokiam ilgam laikotarpiui 
geriau ne tarnus samdytis, o pirktis vergų. Kainos pačios paken- 
čiamiausios: už arklininką 30 dolerių, nešikas kainavo maždaug 
tiek pat, mergaitė 20, vaikai 2—4 dolerius. 

Atvykęs į Urumėčį, Rerichas padarė oficialų vizitą tituluo- 
tam filosofijos magistrui, kuris, stengdamasis pasirodyti mokslo 
gynėju, užtikrino dailininką, kad iš jo pusės keliautojams bū- 
siąs parodytas didžiausias dėmesys. Beje, tas dėmesys iškart bu- 
vo parodytas gana originaliai — Rerichui klausantis malonių Jan 

Dutu kalbų, policija išvertė ir iškratė visą karavaną. Urumčyje 
Rerichas laukė, kol apiformins tarybinę vizą, ir beveik kasdien 
lankydavo tarybinį konsulą A. Bystrovą. Nikolajus ir Jelena Re- 
richai pasiuntinybėje skaitydavo ištraukas iš savo knygų, kur 
buvo kalbama apie Lenino vaidmenį: „Leninas — tai veikimas. 
Jis jautė naujos statybos būtinumą. Mąstymo monolitiškumas 
Leniną darė bebaimį, ir nebuvo kito, kas vardan visų gerovės 
prisiimtų didesnę naštą.“ 

Tuo metu iš Maskvos į Urumčį buvo atvežtas Lenino biustas, 
kuris turėjo stovėti priešais pasiuntinybės patalpas. Kadangi 
postamento nebuvo, Rerichas sukūrė eskizą, pagal kurį jis bu- 
vo padarytas. Tačiau po vieno vizito į pasiuntinybę dienorašty- 
je atsiranda toks įrašas: „„..stūkso vieniša nupiauta piramidė — 
uždrausto paminklo papėdė. Neįmanoma suprasti, kodėl nie- 
kas nedraudžia kabinti Lenino plakatų, kodėl kiniečiai geria už 
Lenino darbų suklestėjimą, bet negalima pastatyti Lenino biusto 
ant jau padaryto postamento.“ Tuo tarpu biusto statyti neleido 
Jan Dutu. 

Netrukus atėjo liaudies komisaro Čičerino telegrama išduoti 
ekspedicijos nariams vizas į TSRS. 1926 metų gegužės 16 die- 
na Rerichai paliko Urumčį. A. Bystrovas ir kiti konsulato tar- 
nautojai išlydėjo ekspediciją, ir dailininkas maloniai juos prisi- 
mine dienoraštyje: „NuoSirdüs žmonės. Lyg ne mėnesį, o metus 
su jais pragyvenome. Pasėdėjome drauge žalioje pievelėje už 
miesto. Dar kartą pasišnekėjome apie tai, kas mus jaudina ir 
veda. Pajutome, kad visi susitiksime vėlei, ir išsiskyrėme...“ 

Prisimindamas liūdną patyrimą, Rerichas konsului paliko sau- 
goti ekspedicijos dienoraštį ir prieš išvažiuodamas parašė tes- 
tamentą, kad žuvimo atveju visas ekspedicijos turtas ir paveiks- 
lai turi büli perduoti tarybinei vyriausybei. 

Laimei, nuo Urumčio iki Zaisano ekspedicija nukeliavo ne- 
trukdoma. 1926 metų gegužės 29 dieną Rerichai su dviem pa- 
lydovais iš Tibeto prie Zaisano ežero perėjo tarybinę sieną ir 
birželio 13 dieną jau buvo Maskvoje. 

Rerichas negalėjo ilgai užtrukti Tarybų Sąjungoje. Tebuvo 
nueita tik pusė numatyto maršruto, ir formaliai dailininko va- 
dovaujama ekspedicija šiuo metu buvo laikoma esanti viename 
iš oficialiai patvirtinto kelio etapų šiaurinėje Centrinės Azijos 
dalyje. Apie kelionę į sostinę žinojo tik keletas artimųjų, ir Re- 
richui teko atsisakyti Maskvoje siūlomos parodos. Dailininkas 

net bijojo siųsti paštu smulkų ekspedicijos maršrutą. Todėl su- 
sitikti su juo iš Niujorko į Maskvą atvažiavo du dailininko ar- 
timi bendradarbiai Z. Lichtman (Fosdik) ir M. Lichtmanas. 

Maskvoje Rerichas kalbėjosi su liaudies komisarais G. Čičeri- 
nu ir A. Lunačiarskiu. Abu labai susidomėję klausėsi dailininko 
pasakojimų apie Indiją ir Tibetą, klausinėjo apie tolesnius jo 
mokslinių tyrinėjimų Azijoje planus. Rerichas perdavė Čičeri- 
nui skrynelę su indams šventa Himalajų žeme ir mahatmų laiš- 
ku tarybinei liaudžiai, kur buvo sakoma: 

„Himalajuose mes žinome Jūsų nuveiktus darbus. Jūs lik- 
vidavote bažnyčią, tapusią melo ir prietarų daigynu. Jūs panai- 
kinote miesčionių luomą, pasidariusį prietarų skleidėju. Jūs su- 
griovėte auklėjimo kalėjimą. Jūs sunaikinote veidmainystės šei- 
mą. Jūs sudeginote vergų kariuomenes. Jūs sutraiškėte pelno 
vorus. Jūs uždarėte naktinių landynių vartus. Jūs išvadavote 
žemę nuo parsidavėlių. Jūs pripažinote, kad religija yra viską 
aprėpiančios materijos mokymas. Jūs pripažinote privati- 
nės nuosavybės niekingumą. Jūs atspėjote bendruomenės evo- 
liuciją. Jūs nurodėte pažinimo reikšmę. Jūs nusilenkėte grožiui. 
Jūs padovanojote vaikams visą Kosmoso galybę. Jūs atvėrėte 
rūmų langus. Jūs pamatėte, kad nedelsiant reikia statyti nau- 
jus Visuotinės Gerovės namus! Mes sustabdėme Indijoje suki- 
limą, kai jis buvo pirmalaikis, taip pat mes pripažinome Jūsų 
judėjimo savalaikiškumą ir siunčiame Jums kokią tik galime 
pagalbą, patvirtindami Azijos Vienybę!“ 

Rericho ekspediciniuose planuose buvo kelionė į Mongoliją, 
iš kur jis ketino pasukti atgal į Sikimą per rytinę Tibeto kalny- 
no dalį. Tačiau dar Kašmire dailininkas susidūrė su įvairiomis 
legendos versijomis apie Budos gyvenimą kalnų Altajuje. Al- 
tajus buvo mažai ištirta sritis, ir dabar dailininkas nutarė tenai 
nuvykti iš Maskvos. Jam buvo leista įvažiuoti į Altajų ir paža- 
dėta pagalba ekspedicijai sugrįžti į Indiją. 

Palikęs Maskvoje „Maitrėjos“ paveikslų seriją, Rerichas su 
savo bendrakeleiviais išvažiavo. Po to, kai dailininkas peržengė 
tarybinę sieną ir susitiko pirmuosius tarybinius žmones, nedaug 
tepraėjo laiko. Susitikimai padarė gilų įspūdį. Prisimindamas ke- 
lionę Irtyšiumi Omsko link, jis rašė: 

„Kartais vos ne iki aušros jaunuoliai, matrosai, liaudies mo- 
kytojai sėdėdavo mūsų kajutėse ir kalbėdavo, ir norėdavo su- 
žinoti visa, kas vyksta pasaulyje. Toks žinių troškimas — ge- 

riausias liaudžiai įgimtų gabumų požymis. Nemanykit, kad klau- 
simai buvo primityvūs. Ne, žmonės domėjosi, ir tai rodė, kaip 
intensyviai jie mąsto apie svarbiausius kasdienio gyvenimo už- 
davinius... Į garlaivio valgyklą įeina dešimtmetis berniukas. „Ar 
nesibarsit, kad įėjau?“ — „Už ką bartis, sėskis, arbatos išgersi- 
me." Pasirodo, važiuoja į naujas vietas, ir dega širdis naujo gy- 
venimo, geresnės ateities viltimi..." 

1926 metų rugpiūtį Rerichai pasiekė Altajų, kur per Ust- 
Kamenogorską ir Ust-Koksą perėjo Uimono slėnį ir sustojo 
Aukštutiniame Uimone. 

„Svetinga Katunė, skambūs mėlynieji kalnai. Baltutėlis Bal- 
tasis Delfinas. Skaistūs žiedai ir tokios raminančios žalios žolės 
ir kedrai. Kas pasakė, kad Altajus žiaurus ir neprieinamas? Kie- 
no širdis pabūgo rūsčios galybės ir grožio? Rugpiūčio septynio- 
liktąją matėme Baltąjį Delfiną, ir buvo taip skambu ir tyra. Sta- 
čiai Zvenigorodas",— rašė dailininkas. 

Aukštutiniajame Uimone ir dabar gražiai atsimena Rerichus 
ir gali parodyti namą, kur jie apsistodavo. 

Nykių tada čia būta vietų. Senbuviai pasakoja: 

— Jurijus, jojo sūnus, fotografavo viską ilgoje juostoje, o 
apie kiną mes tada nė girdėti negirdejome. Mes ir klausiame: 
„Kam tos juostos?" — „Kinui”,— atsako Jurijus, o mes neturime 
nė menkiausio supratimo, kas tai būtų. Tada jis sako: „Štai par- 
važiuosim namo, ir jūs visi pas mus ant sienos lakstysite!“ Daug 
kuo tąsyk stebėjomės. Geri žmonės buvo. Mažai pas mus pa- 
gyveno, daug gero padarė. 

Ekspedicijos dalyviai, prie kurių dabar prisijungė Z. ir M. 
Lichtmanai, kone kas dieną jodavo į kalnus ir aplinkines gy- 
venvietes. Rinko uolienų pavyzdžius, tyrinėjo senovinius lai- 
dojimo būdus, studijavo vietos papročius ir tarmes, užrašinėjo 
liaudies padavimus. Rerichas nutapė keletą paveikslų, išgirstų 
legendų motyvais: „Požeminiai čudai“, „Oirotas. Altajus“ ir 
kitus. 

Bet ne vien gili senovė jį traukė. Dailininkas fiksavo ir nau- 
jųjų laikų įvykius: „Čia ant kelio į spąstus pateko raudonoji 
kuopa ir buvo iššaudyta. Kalnuose palaidoti raudonieji komi- 
sarai. Daug kapų pakelėse, ir aplink juos sužėlus tanki žolė.“ 

Visame tame Rerichas regėjo realius naujo gyvenimo daigus: 
„Visokių naujovių baimė jau pradėjo nykti, o tvirtas ūkiškumas 
nesumažėjo ir davė savo ūgius. Statybos ūkiškumas, nepalytėtos 

žemės gelmės, radioaktyvumas, už raitelį aukštesnės žolės, miš- 
kas, gyvulininkystė, šniokščiančios upės, kurios šaukte šaukiasi 
elektrifikacijos, — visa tai suteikia Altajui begalinio reikšmin- 
gumo!" 

Iš Altajaus per Barnaulą, Novosibirską bei Irkutską Rerichai 
pasiekė Ulan Udę ir 1926 metų rugsėjo 9 dieną per Kiachtą pa- 
suko į Mongolijos sostinę Ulan Batorą. Ulan Batore jau buvo 
išleista knyga „Budizmo pagrindai“, paplitusi Buriatijoje ir vė- 
liau atkreipusi tarybinių tyrinėtojų dėmesį. Tačiau žinių apie 
jos autorių Ulan Udėje neišliko, ir knygą priskirdavo vietiniams 
„atsinaujinusio“ lamaistinio sąjūdžio šalininkams. G. Cybikovo 
kelionių po Mongoliją dienoraštyje apie šią knygą kalbama kaip 
apie bandymą „kurti socializmą senojo budizmo principais“. 

Iš tikrųjų šią knygą parašė Jelena Rerich, prieš atvažiuoda- 
ma į Tarybų Sąjungą. Grįždama į kolonijinę Indiją, savaime su- 
prantama, ji negalėjo viršelyje skelbti savo pavardės. 

Knygoje aukštai vertinamas V. I. Leninas, tiesa, kiek viena- 
šališkai suprantant proletarinės revoliucijos vado idėjas. 

Aštrūs išpuoliai prieš obskurantizmą ir dvasininkijos gobšu- 
mą liudija, kad kūrinys, priklausantis Rericho žmonos plunks- 
nai, buvo skirtas ne budistų bažnytininkams. 

Kartu su „Budizmo pagrindais" išleista ir anoniminė kny- 
ga „Bendruomenė“. Kadangi joje be pakeitimų įdėta teksto da- 
lis iš „Budizmo pagrindų“, reikia manyti, kad ir ji parašyta Je- 
lenos Rerich, gal drauge su vyru. 

Apie Rericho pažiūras į Spalio socialistinę revoliuciją, apie 
jo patriotizmą, grindžiamą neregėtu žmonijos istorijoje Rusijos, 
kaip pirmosios socialistinės valstybės, didingumu, aiškiausiai 
kalba ir tokios Leninui skirtos eilutės, rašytos 1926 metais: 

„Jis sutalpino ir tikslingai mūrijo kiekvieną medžiagą į pa- 
saulinį statinį. Kaip tik šis sugebėjimas jam atvėrė kelią į visas 
pasaulio dalis. Ir tautos kuria legendą ne tik apie jo poelgius, 
bet ir troškimus. Mes apkeliavome dvidešimt keturias šalis, ir 
patys savo akimis matėme, kaip tautos pajuto patraukliąją ko- 
munizmo galią. Draugai, blogiausias patarėjas — neigimas. Už 
kiekvieno neigimo slepiasi obskurantizmas. O obskurantizmas — 
tai didžiausia kontrrevoliucijos hidra.“ 

Dabar galima suprasti, kaip turėjo dailininką veikti kate- 
goriški tvirtinimai: „Rerichas pabėgęs nuo bolševikų“, „Reri- 
chas tarnauja pasauliniam kapitalui“ ir panašūs absurdiški tei- 

giniai, dėl tikrų duomenų stokos patekę net į tokius solidžius 
leidinius, kaip I. Grabario „Automonografija" arba A. Rylovo 
„Atsiminimus“. Šitokie prasimanymai labai skaudindavo daili- 
rinką, ir jis rašė „Dienoraščio lapuose": 

„Žinai, kad niekada nesurasi menkystos, sugalvojusio šmeiž- 
tus. Žinai, jog tai, gal būt, gėdinga kolektyvinė „kūryba“. Visa 
tai žinai, bet lengviau nepasidaro. Vis viena kankiniesi: už ką? 
dėl ko? kam?" 

Daug abejingiau ir šiek tiek ironiškai žiūrėjo Rerichas į sa- 
vo „paslaptingus įšventinimus“ ir „atsimetimą nuo tikybos“, 
tai yra artimumą budizmui. Rytuose jis žavėjosi ne vien bu- 
dizmu, bet ir džainizmo, jogų, vedantos, ankstyvosios, arba „epi- 
nes", sankhjos filosofija. Tad suprantama, kaip mokslininkas, 
Rerichas negalėjo rimtai vertinti to, ką paisto žmonės, juk jiems, 
anot dailininko, „kiekvienas, kas sėdi sukryžiavęs kojas,— jau 
Buda". 

Rericho ir jo šeimos atskalūniškas nuodėmes skaičiuodavo 
kaip tik tokie žmonės. Ir Jelena rašė vienai personai, bandžiu- 
siai išaiškinti Rerichų šeimos šansus į amžinąją palaimą, tei- 
kiamą, dvasininkijai tarpininkaujant: „..nekalbekim apie baž- 
nytininkus, juoba kad aš bažnytininkais laikau ne tik dvasinius 
ganytojus, bet visas davatkas ir fanatikus, dangstančius savo 
tamsius darbelius... klūpojimu ir kryžiaus bučiavimu. Aš visada 
laikiausi gana toli nuo bažnyčios 1r jos atstovų, kaip tik norė- 
dama, kad mano vaikai gerbtų mano religiją tol, kol pakanka- 
mai subręs ir priderančiai galės įvertinti visą joje slypintį gro- 
Ži, o drauge ramiai žiūrėti į neigiamas jos apraiškas..." 

Nei Rerichas, nei jo žmona, parašiusi ir išvertusi keletą kny- 
gų apie Rytus, niekad savo filosofinių pažiūrų negrindė grynai 
materialistinėmis pozicijomis. Juodu didelės reikšmės teikė tam 
poveikiui, kurį anais laikais Rytų tautoms turėjo religija. Bet 
niekada nesprendė apie žmones pagal jų priklausymą tai ar 
kitai bažnyčiai, ir todėl problemos, kaip „pereiti“ iš vieno tikė- 
jimo į kitą, juodviem visai nebuvo iškilę. 

Nikolajaus Rericho susidomėjimas budizmu toli gražu neatsi- 
tiktinis. Juk trečiajame dešimtmetyje, anot jo, „pastebimas bu- 
dizmo mokymo veržimasis į šiaurės vakarus ir Lenino mokymo 
veržimasis į pietryčius.“ 

Šias mintis jisai plėtojo ir pokalbiuose su Čičerinu bei Lu- 
načiarskiu. Čičerinas ir Lunačiarskis negalėjo nepritarti Rericho 

veiklai del Tarybų Sąjungos ir Rytų valstybių kultūrinio bei 
politinio bendradarbiavimo.- Tačiau, savaime suprantama, kad 
jo budizmo etikos ir mokslinio komunizmo sintezės idėjos Mask- 
voje niekas nepalaikė. Tokios pažiūros buvo aiškiai utopinės. 
Neatsitiktinai Čičerinas pavadino Rerichą „pusiau komunistu, 
pusiau budistu“. 

Beje, atrodo, kad Rerichą patenkino vien tai, jog tarybinės 
valstybės vadovai, su kuriais jis buvo susitikęs, juo pasitikėjo. 
Todėl, palikdamas tėvynę, jis tikėjosi tęsti savo tyrinėjimus, 
palaikydamas kontaktą su tarybinėmis mokslinėmis įstaigomis, 
o tai jam buvo be galo svarbu. 

Ulan Batore dailininkas pradėjo ruoštis sunkiausiam eks- 
pedicijos marSrutui per Tibeto kalnyną ir Transhimalajus į Si- 
kimą. Žinodamas apie revoliucinius Mongolijos įvykius, jau 
1924 metų gegužės mėnesį dailininkas rašė iš Indijos į Europą, 
kad Mongoliją laikąs didžiausių potencinių galimybių šalimi 
Centrinėje Azijoje. Ir štai ekspedicija didvyriškojoje Mongoli- 
joje. Ulan Batoro gatvėse revoliuciniai kareiviai su pakilimu dai- 
nuoja kažkokią dainą. Įsiklausęs Jurijus išverčia žodžius: 


Čang Šambalin Dain... 
Šiaurinės Šambalos kova. 
Numirsim šiam kare, 

Kad vėl užgimtume 
Šambalos valdovo karzygiais. 


Iš pokalbio paaiškėja, kad šią dainą sudėjo Mongolijos liau- 
dies didvyris, revoliucijos vadas Suche Batoras. Kaip Rusijoje, 
taip ir Mongolijoje jau tvirtai formuojasi naujas gyvenimas. 

Prieš išvykdamas iš Ulan Batoro, Rerichas Mongolijos Liau- 
dies Respublikos vyriausybei padovanojo „Rigdeną Džapą — 
Šambalos Valdovą“ („Didįjį raitelį“). Šis paveikslas beveik tiks- 
liai pakartoja kompozicijos „Šambala eina“ motyvą, bet nuta- 
pytas pagal mongolų dailės tradicijas ryškiomis grynomis spal- 
vomis, be pustonių. Apatinėje paveikslo dalyje dabar vaizduo- 
jamas Didžiojo churalo susirinkimas Bogdo Ula kalno papėdėje. 
Dovanodamas paveikslą, dailininkas pasakė: 

„Mongolų tauta, iškėlusi naujo amžiaus vėliavą, kuria savo 
šviesią ateitį. Didysis laisvės raitelis lekia Mongolijos platybė- 
mis... Ir Didysis churaldanas triukšmingame pasitarime priima 

nutarimus dėl naujo liaudies gyvenimo. Ir garsiai aidi raudonojo 
Raitelio — Valdovo kvietimas. Azijos klestėjimo metu geriausia 
dovana buvo laikomas meno kūrinys ar knyga. Vėl atėjo ge- 
riausi Azijos laikai...“ 

Mongolijos vyriausybės pirmininkas Cerendoržas, kadaise 
drauge su Suche Batoru lankęsis pas Leniną Maskvoje, atsakė 
Rerichui: 

„Tegul mūsų visų mokytojo Lenino idėjos išplinta po pa- 
saulį, tarytum liepsna šiame paveiksle, ir tegul narsuoliai, se- 
kantys jo mokymu, tęsia darbą su tokiu ryžtu, kokiu lekia at- 
vaizduotas Didysis Raitelis." 

Tuo tarpu Ulan Batore, aktyviai dalyvaujant tarybiniams 
atstovams, ekspedicija vėl ruošėsi į žygį. Rerichas gavo tarybinį 
ekspedicinį pasą ir apsauginį Mongolijos vyriausybės raštą. 

Tibeto ir Kinijos teritorijoms pereiti Rerichas jau turėjo du 
pasus. Generalgubernatorius Jan Dutu, norėdamas atsiriboti 
nuo paties išprovokuoto ekspedicijos arešto Chotane, pareiškė, 
jog dėl šio incidento kaltas kinų pasiuntinys Paryžiuje, kadangi 
jo išduotas pasas pasirodęs nepilnas. Kad panašių „nesusiprati- 
mų“ neatsitiktų Kinijos valdose, Jan Dutu maloniai pasiūlė nau- 
ją pasą, kurio pilnavertiškumu abejoti jau neteko — išlankstytas 
jis buvo didumo sulig pačiu Rerichu. 

Bet reikėjo įžengti ir į Lhasai priklausančius Tibeto rajonus. 
Ulan Batore esantis Lhasos vyriausybės atstovas Lobzangas Col- 
donas užtikrino, kad ekspedicijai atviras kelias per visą Tibetą. 
Tačiau Rerichas, skaudžios patirties pamokytas, paprašė susižino- 
ti su Lhasa ir išduoti oficialų dokumentą. Šiam tikslui su tibetie- 
čių karavanu į Lhasą buvo pasiųstas specialus atsiklausimas, 
Analogiškas atsiklausimas nusiųstas ir Lhasos atstovui Pekine, 
Iš ten ir pavyko gauti dar vieną išsamų dokumentą, davusį eks- 
pedicijai teisę keliauti per Tibetą, užsukant į Lhasą. 

Tuo pasirengimas baigėsi. Iš visų ekspedicijos dalyvių pil- 
na maršrutą sukore tik pats Rerichas, jo žmona ir sūnus Jurijus. 
Maždaug per trejetą metų jie nukeliavo dvidešimt penkių tūks- 
tančių kilometrų nuotolį. Sukomplektuoti nuolatinį personalą 
tokiam atstumui buvo neįmanoma. Todėl kiekviename etape 
bendradarbiai būdavo keičiami. Veik visą pirmąją kelio pusę 
ištvėrė lama Lobzangas, kinas Saikenas Chuo, ladakietis Ramza- 
na, išsiskyrę su Rerichais dė] ligos tiktai Altajuje. Ulan Bato- 

re prie ekspedicijos prisijungė daktaras Riabininas, transporto 
vedėjas Portniaginas ir keletas buriatų lamų. Archeologinių tyri- 
mų rajonuose paprastai užsimegzdavo kontaktai su vietiniais 
specialistais. Palydovus bei darbininkus Rerichai samdydavosi 
trumpesniems etapams iš tenykščių gyventojų. Kadangi karava- 
nus sudarydavo iki šimto nešuliais apkrautų gyvulių, tai pasiruo- 
šimas kelionei užtrukdavo. 

Nuo Ulan Batoro su Rericho ekspedicija į tolimą kelią iš- 
vyko ir dvi kazokaitės — Liudmila ir Raja Bogdanovos. Raja te- 
buvo trylikametė, tačiau Liudmila, padejusi Jelenai Ulan Ba- 
tore ir labai prie jos prisirišusi, neturėjo kam palikti jaunesnio- 
sios sesers. Knygoje „Azijos širdis“ Rerichas rašo: „Manau, kad 
ji buvo pati jauniausia keleivė, įveikusi atšiaurųjį Tibeto kal- 
nyną. Iš ekspedicijos dalyvių tris moteris, pakėlusias visus žiau- 
rių speigų pavojus ir tokį sunkų kelią, reikėtų ypač pažymėti.“ 
Abi seserys — Iraida ir Liudmila tvirtai surišo savo likimą su 
Rerichais: pasiliko su jais Indijoje ir tik 1957 metais kartu su 
Jurijumi sugrįžo į Tarybų Sąjungą. 

Ekspedicija iš Ulan Batoro iškeliavo 1927 metų balandžio 13 
dieną ir pasuko pietvakarių kryptimi prie Mongolijos pasienio 
punkto — Jum Beisės vienuolyno. Šį etapą nuvažiavo automa- 
šinomis. Žinoma, be kelių. Vietomis pasitaikydavo kupranuga- 
rių takai, vietomis mašinos burzgė tiesiai per dirvonus. Per dvy- 
lika dienų nuvažiuota šeši šimtai mylių. Jau pirmojoje tarpu- 
stotėje Rerichui paaiškėjo dvi liūdnos aplinkybės. Pasirodė, kad 
visi šio rajono žemėlapiai tiktai apytiksliai, o vietinai vadovai 
nelabai patikimi. Jų vadovas lyg niekur nieko atvedė karavaną 
-į seniai sugriautą Jum Beisės šventyklą. Veikianti šventykla bu- 
vo kone penkiasdešimt mylių į rytus. Bet vargais negalais eks- 
pedicija pasiekė ir ją. 

Nuo Jum Beisės mašinomis važiuoti pasidarė neįmanoma, ir 
vienuolyno vyresnybė pasisiūlė nugabenti keliautojus kupranu- 
gariais tiesiai į Ansi. Šiuo trumpiausiu keliu europiečiai dar ne- 
sinaudojo. Kadaise jis ėjo per dabar išnykusias oazių „salas“, 
dcminusias Rerichą tuo, kad jose gyvendavo klajokliai. Tikėda- 
masis aptikti jų pėdsakus, dailininkas priėmė vienuolių pasiūly- 
mą, ir ekspedicija pajudėjo, lydima seno lamos — vienintelio 
žmogaus, žinojusio šį kelią. 

Girdamas pasirinktą kelią, lama įspėjo apie vieną pavojų — 
čia siautėja prieš porą metų mongolų užmušto galingo plėšiko 

Dzelamos! gaujos. Centriniame Gobyje plėšikas pasistatęs ištisą 
miestą, kur dirbo šimtai belaisvių. Miestą dabar visi palikę, ta- 
čiau Dželamos bendražygiai retkarčiais susiburia į krūvą ir pul- 
dinėja karavanus. 

Apleistojo miesto senasis lama neprasimanė. Greit ekspe- 
dicija jį priėjo. Visi dar tebebijojo Dželamos, tad nė vienas iš 
karavano dalyvių nerizikavo artintis prie nebyliojo miesto sie- 
nų. Tuomet Jurijus, pasiėmęs karabiną, išėjo į žvalgybą ir po 
valandėlės iš bokšto davė sutartą ženklą, kad pavojaus nėra. 
Ištuštėjusį miestą apžiūrėjo visi ekspedicijos dalyviai. Reikėjo 
tik stebėtis garsiojo plesiko fantazija — bet kokia kaina tie 
įmantrieji statiniai buvo pastatyti! 

Per dvidešimt vieną dieną, keliaujant dykuma, pasitaikė vie- 
nų vienas karavanas, ir tas pats jiems perėjo kelią pakeliui iš 
Kokochoto į Chmi. Susitikimas vos nesibaigė susišaudymu. Ki- 
nų pirklys, karavano savininkas, nakties tamsoje ekspediciją 
palaikė plėšikų gauja ir paleido ugnį iš savo vienintelio šau- 
tuvo. Gerai, kad Jurijus, komandavęs vilkstinės apsaugai, į šū- 
vius neatsakė ir tuo nutildė ginklą. 

Beje, išgąsdinto pirklio veiksmus galėjai suprasti. Prie Re- 
richo ekspedicijos ne kartą prisiplakdavo nežinia iš kur išdygę 
pavieniai raiteliai. Labiausiai juos domindavo ginklai. Įsitikinę, 
kad ekspedicija gerai ginkluota, raiteliai pranykdavo taip neti- 
kėtai, kaip atsiradę. Matyt, pasiuntę žvalgus būriai turėjo ne 
kažin kokias pajėgas. 

Praėjusi Ansi, ekspedicija pasistūmėjo į aukštuminės Šarago- 
lo ganyklas. Ant upės kranto įrengė stovyklą ir prastovėjo čia 
1927 metų birželį bei liepą. Atskiros ekspedicijos grupės iš sto- 
vyklos išvykdavo į įvairius Caidamo rajonus ieškoti mokslinės 
medžiagos, tuo tarpu stovykla rengėsi tolimesnei kelionei. Kup- 
ranugariai su palydovais pasuko atgal į Jum Beisę, tad reikėjo 
įsigyti naujų gyvulių, pasirūpinti maistu. 

Ritmingą stovyklos gyvenimą kartais sudrumsdavo nelauktos 
stichinės nelaimės. Ypač įsiminė liepos 28-oji. Visi jau susiruošė 
ramiai pietauti, tik staiga tarpekliu iš kalnų atūžė vandens la- 
vina. Virtuvę ir palapinę su padengtu stalu pusantro metro aukš- 
tumo bangos nuplovė į upelį, kuris bematant pavirto kriokiančiu 


IDzelama (Dželama — Dzambis Džamcanas, kilimo 
kalmukas. Pasiskelbęs „mongolų išvaduotoju“, suteikė gaują, plėšusią 
Vakarinės Mongolijos gyventojus, 

srautu. Už poros valandų srovė sumažėjo, ir kitą rytą nustebę 
Keleiviai pamatė visai neatpažįstamą vaizdą. Kur būta barchanų, 
žiojėjo vandens išgraužtos gilios daubos, o vietoj lygumų kūp- 
sojo kauburiai. 

Greta padavimų apie Šambalą Rerichą domino didžiulės poe- 
mos „Geseriados" kilmė. Vakarų mokslininkai ją pavadino Cent- 
rinės Azijos „Iliada“. Ši poema daugybe variantų paplito mil- 
žiniškuose plotuose nuo Šiaurinės Indijos iki Amūro ir nuo Di- 
džiosios kinų sienos iki Lenos krantų. Rericho vilkstinė dabar 
keliavo teritorijomis, kur XI amžiaus pradžioje liaudies didvy- 
ris Geser-chanas, pasak padavimo vergės sūnus, vadovavo en- 
giamųjų gyventojų kovai prieš vietinius feodalus ir svetimšalius 
grobikus. 

Žinoma, tarp istorinio Geser-chano ir poemos herojaus dide- 
lis skirtumas. Galimas daiktas, kad valdęs chanas ir nebuvo toks 
demokratiškas bei ryžtingas kovoje už liaudies interesus, kaip 
epo herojus, turėjęs misiją, „nulenkti didžiūnų galvas, remti ir 
užtarti pažemintuosius“. Žinias apie faktiškai šalį valdžiusio Ge- 
ser-chano veiklą seniai jau užgožė meninis liaudies vado pa- 
veikslas. Rerichas galvojo, kad kaip tik dėl nenumaldomo liau- 
dies troškimo laimėti geresnę ateitį taip paplito „Geseriada"., 

„Ar plaka Azijos širdis? Ar jos nenutildė smėlynai?" — klau- 
sė dailininkas, įžengdamas į vidurinės žemyno dalies dykumų 
sritis. Ir, jas perėjęs, atsake: „Kai indusy jogai sustabdo pulsą, 
jų širdis vis tiek dirba; taip ir su Azijos širdim. Oazėse, kla- 
joklių stovyklose ir karavanuose gyvuoja savita mintis. Ši dau- 
gybė žmonių, visiškai atskirtų nuo pasaulio, per keletą mėnesių 
tegaunančių vieną iškraipytą pranešimą, nemiršta. Kiekvieną ci- 
vilizacijos zenkla jie sutinka kaip ilgai lauktą žinią.“ 

Rericho ekspedicija nustatė, kad pilnas tibetietiškasis „Ge- 
seriados” variantas susideda iš 16 tomų ir atskiri kiekvieno to- 
mo skyriai turi po keletą šimtų puslapių. Taip pat ištyrė ir su- 
lvgino gausias mongoliškas, buriatiškas, kiniškas poemos ver- 
sijas. Rytiniame Tibete Rericho rastasis „Geseriados" egzemp- 
liorius 1941 metais buvo panaudotas žymaus prancūzų orienta- 
listo R. Steino darbuose. Tarybinis šio puikiojo epo tyrinėtojas 
mongolologas C. Damdinsurenas savo kapitaliniame veikale „Is- 
torinės „Geseriados" šaknys“, išleistame TSRS Mokslų akademi- 
jos leidyklos 1957 metais, taip pat ne kartą remiasi Nikolajum 
bei Jurijum Rerichais ir pateikia jų surinktus duomenis, 

Rugpiūčio 19 ekspedicija paliko vietas, kur 1014 metais Ge- 
ser-chanas kovėsi prieš stiprią bei karingą vakarinių karlukų 
gentį, ir per Tibeto kalnyną pasuko tiesiai į Nagču. Tai buvo 
naujas maršrutas, lygiagretus su karavanų keliu, kuriuo 1880 
metais keliavo Pševalskis. Kaip žinoma, Pševalskis, nepriejes 
Nagču, patraukė atgal. Rerichas ryžosi dabar užbaigti šlovin- 
gųjų Centrinės Azijos tyrinėtojų — rusų keliautojų Pševalskio 
ir Kozlovo — žygį ir Tibeto kalnyną pereiti per Lhasą. 

Pasirinktas maršrutas buvo trumpiausias, bet labai pavojin- 
gas. Kelyje plytėjo Caidamo druskožemiai, kur apsistoti rizi- 
kinga. Tad ištisas paras reikėjo keliauti be poilsio. Vis dėlto 
šiame sunkiame etape nuostolių nebuvo patirta. 

Sekančiame etape, palei Eliste-dabano perėją, ekspediciją uZ- 
puolė gerai ginkluotas golokų būrys. Atrodė, kad ši gentis nepa- 
sikeitė nuo tų laikų, kai čia keliavo P. Kozlovas, patyręs karin- 
gųjų Centrinės Azijos sūnų klastingumą. Golokai pasislėpę ty- 
kojo prie išėjimo iš tarpeklio. Tačiau ekspedicijos žvalgai laiku 
juos pastebėjo, ir Jurijus su ginkluotais palydovais, apmokytais 
dar Ulan Batore, sugebėjo apeiti pasalą ir užimti kalvą, nuo 
kurios galėjo šaudyti užpuolikams į užnugarį. Priešas buvo pri- 
verstas duoti kelią, ir karavanas pro perėją įžengė į šiaurinį 
Tibeto kalnyną. 

Čia, maždaug 14000 pėdų aukštyje, keliautojus užklupo tam 
laikui neįprasta audra su smarkiu sniegu. Rugsėjo 20 ekspedici- 
ja susidūrė su pirmuoju Tibeto postu, kur Rerichas parodė Lha- 
sos atstovo Ulan Batore išduotą pasą. 

Posto vadas ne ką teišmanė apie pasų subtilybes ir apskri- 
tai apie raštą. Pasą jis paprasčiausiai atėmė, pasakęs, kad nu- 
siųs „viršininkams“ ir kad ekspedicija gali ramiai keliauti to- 
liau. Bet jau spalio 6 dieną prie Cunarkeno Rericho karavaną 
sustabdė gausūs tibetiečių ir vietinių klajoklių šerpų daliniai, 
priklausę reguliariai Lhasos kariuomenei Vakarinių Chorų sri- 
tyje. 

Po keleto dieny pasienio virsininkas — generolas — pasiüle 
atvesti karavaną arčiau prie vyriausios būstinės ir su tikram dip- 
lomatui priderančiu paslaugumu pridūrė, kad pagal instrukciją 
karavanas turįs būti apžiūrėtas ir kad apžiūrėsiąs jis pats, nes 
negalįs leisti, jog „mažųjų žmonių rankos liestų didžiųjų žmo- 
nių daiktus“. Be to, nurodė, kad apžiūrėjimui sugaiš ne daugiau 

kaip trejetą dienų ir pats tol nepaliks būstinės, kol neapiformins 
leidimo tolimesniam karavano žygiui. 

Išsiprašęs savo laipsniui tinkamų dovanų, generolas po savai- 
tės dingo, poste palikęs majorą. Tr prasidėjo begalinės laukimo 
dienos. 

Penkis mėnesius diena į dieną girtas majoras buvo vieninte- 
lis tarpininkas Rericho derybose su Nagču gubernatoriumi — pa- 
ties dalailamos patikėtiniu. Per majorą dailininkas siuntė laiš- 
kus ir telegramas amerikiečių konsului į Kalkutą, britų reziden- 
tui į Sikimo sostinę, asmeniškai dalailamai į Lhasą. Visi tie po- 
pieriai sugrįždavo atgal. 

Tuo tarpu atėjo žvarbi žiema, kurią net vietiniai gyventojai, 
įsitaisę kūrenamose jurtose, sunkiai pakėlė, o ekspedicija teturė- 
jo vasariškas lengvas palapines. Baigėsi maistas ir pašaras. Kup- 
ranugariai naktimis atslinkdavo prie palapinių, tarytum ieško- 
dami išsigelbėjimo, o rytą juos rasdavo negyvus ir vilkdavo 
už stovyklos, kur gaujos laukinių šunų ir maitvanagių jau ty- 
kojo grobio. Sirgo žmonės. Apmaudo pagautas, gydytojas kei- 
kė Lhasos valdžią, tyčia žudančią ekspedicijos dalyvius. Medi- 
kamentai buvo beišsibaigią. O šalčiai taip spigino, jog kelio- 
nės vaistinėlėje sulededavo konjakas. 

Bet Nikolajus ir Jelena neprarado dvasios stiprybės, ir, juod- 
viejų pavyzdžiu, didvyriškai laikėsi visi ekspedicijos dalyviai, 
Net moksliniai darbai nenutrūko nė vienai dienai. Buvo tyri- 
nėjamos artimiausios apylinkės, daromi eskizai, planai, ieškoma 
mineralų ir augalų pavyzdžių kolekcijoms. Žiemodami ekspedi- 
cijos nariai surinko vertingą medžiagą apie klajoklius šerpus, 
kalbėjusius be galo archaiška tibetiečių tarme. Artimiausiuose 
vienuolynuose buvo rasti ikibudistinio tibetiečių šamanizmo ma- 
nuskriptai. Ekspedicija aptiko nemaža klajoklinės Tibeto praei- 
ties paminklų, jų tarpe laidojimo būdus, visai nežinomus 
dabartiniams čionykščiams klajokliams. Atrastieji „akmeninial 
kapai“ iki tol archeologams pasitaikydavo tik Šiaurinėje Mon- 
golijoje, Buriatijoje ir Altajuje. Chorų srityje taipogi pavyko nu- 
statyti skitų-sibiriečių motyvams artimą, vadinamąjį „gyvu- 
linį" ornamentą, puošusį klajoklių drabužius ir ginklus. 

Nugalėdama visus sunkumus ir mirties pavojų, ekspedicija 
nepasidavė ir dirbo iki pavasarinio atšilimo, bet, žinoma, ne- 
išvengė liūdnų praradimų. Per žiemą nuo persišaldymo mirė 
penki žmonės. Krito beveik visi kupranugariai — iš šimto dvie- 


160 


N. Rerichas su sūnumis Jurijumi ir Sviatoslavu Kulu. 


1933 m. 


Jurijus ir Jelena Rerichai ekspedicijoje. 


= 
© 
— 


Himala 


žiūrijoje. 


N. Rerichas ir J. Rerichas Mand 


N. Rericho portretas. Dail. S. Rerichas. 


ichas 


S.. Rer 


il. 


Da 


Rerich portretas. 


J 


Himalajai. 


Rerichas, 


N 


„Taikos sergėtoja“. 1937 m. 


Rericho namas Kulu. 


ve A 


N. Rerichas prie savo namo Kulu. 


N. Rerichas. 


N. Rerichas ir DZ. Neru Kulu. 1942 m. 


jai. 


Himala 


„Nastasja Mikulicna”. 1943 m. 


„Lhasa“. 1942 m. 


„Atmink!“. 1945 m. 


* 


Sie Pr r * 
sai is saikų si 


N. Rerichas paskutiniaisiais gyvenimo metais. 


Akmuo Rericho sudeginimo vietoje Kulu. 


jų beliko dešimt, ir tie vos laikėsi ant kojų — tik pora tiko toll- 
mesnei kelionei. Nuo didelių temperatūros svyravimų sugedo 
kino juostelė. Bet didžiumą kolekcijų, užrašų, etiudų ir paveiks- 
lų, kurių susikaupė apie 500, pavyko išsaugoti. 

Tiktai 1928 metų kovo 4 dieną ekspedicijai pagaliau buvo 
leista palikti stovyklą. Nuo jos iki Nagču tvirtovės, kur bū- 
tiniausiais daiktais galima buvo aprūpinti keletą tokių karavanų, 
kaip Rericho, reikėjo keliauti vos porą dienų. Nagču tuo metu 
gyveno du Tibeto gubernatoriai ir aukštieji Tibeto armijos ka- 
rininkai. Jie Rerichui pareiškė, kad Lhasos vyriausybė atsisakan- 
ti pripažinti Ulan Batore išduotą Tibeto pasą ir draudžianti eks- 
pedicijai vykti į sostinę, iki kurios beliko mažiau kaip 200 ki- 
lometrų. Rerichui buvo nurodyta, kaip apeiti Lhasę iš vakarų. 
Iš pokalbio su Nagču gubernatoriumi irgi nieko nepaaiškėjo. 
Pastarasis tik užsiminė, kad Rerichas įtariamas simpatijomis 
„raudoniesiems“. Gubernatorius tvirtai laikėsi tokiam atvejui 
gautų instrukcijų ir nepraleido karavano tolyn į Tibeto teri- 
toriją. 

Pasirodė, kad budistai, lydėję karavaną nuo pat Mongolijos, 
buvo smarkiai agituojami. Jiems buvo pažadėti aukso kalnai ir 
leidimas maldininkais įeiti į Lhasą, jeigu jie pasitrauks nuo to 
„raudonojo ruso“. Tuo pat metu kažkas paleido gandą apie „iš- 
kilmingus priėmimus pas dalailamą Rericho garbei“, apie dai- 
lininko „autoreklamą“ ta proga.. Absurdiški prasimanymai pa- 
teko į spaudą. Rerichas įrašė „Dienoraščio lapuose": 

„Londone buvo pasakojama, kad mes paėmę į nelaisvę da- 
lailamą su visomis jo brangenybėmis. Patį dalailamą galų gale, 
girdi, paleide, bet nesuskaitomus jo turtus pasilikę. Suaugę Zmo- 
nės ir nesibodi tokių niekų... Baronas Miliukovas Londone pa- 
šnibždom klausinėjo: „Juk tiesa, kad nuo vieno Rericho žvilgs- 
nio plaukai pražyla?“ Štai jums ir Dūmos pirmininko draugas, 
išties mes gyvename kažkokiais tamsiais viduramžiais... Šit, pa- 
vyzdžiui, Charbine viena „inteligentiška persona“ mačiusi, kaip 
aš vandeniu ėjęs per Sungario upę,— net prisiekinėjo, kad tai 
tiesa. Gal ir čia aš save reklamuoju?" 

1928 metų kovo 6 karavanas toliau pajudėjo nurodytu marš- 
rutu, kuris užvilkino grįžimą Indijon dviem mėnesiais, bet tiek 
mokslinių radinių, tiek meninio darbo atžvilgiu buvo įdomus. 
Rerichas turėjo galimybę ištirti šiaurines Transhimalajų atša- 
kas, kurių nesiekė nei rusų keliautojai, nei Vakarų Europos ty- 

rinetojai. Doringo vietovėje ekspedicija rado Tibetui neįprastą 
moters galvos apdarą, labai-panašų į slavų kokošniką: raudon- 
spalvis, išpuoštas biriuza, sidabrinėmis monetomis, nusagstytas 
karoliais. Jurijus susipažino su daugeliu Tibeto tarmių, tokių 
skirtingų nuo pagrindinės, Lhasos, tarmės, jog lhasiečiai nesu- 
pranta jomis kalbančių savo tėvynainių. 

Tyrinėdamas šią mažai pažįstamą sritį, Rerichas sugebėjo 
teisingai įvertinti ir šiuolaikinį Tibeto gyvenimą. Jau tada jis 
pranašavo neišvengiamą „visose srityse pergalingos“ dalaila- 
nios valdžios žlugimą. „Jeigu jūs manote, jog Dalailamos jsa- 
kymas daug reiškia kitapus Lhasos sienų, — rašė Rerichas 1928 
metais straipsnyje „Budizmas Tibete“,— jūs klystate.“ Tame 
straipsnyje pateikiami pasibaisėtino budistinės Tibeto dvasinin- 
kijos obskurantizmo ir gobšumo pavyzdžiai. 

Po pustrečio mėnesio kelio per Rytinį Tibetą ekspedicija Se- 
polo perėja iš Himalajų nusileido į Sikimo sostinę Gantoką ir 
1928 metų gegužės 28 pagaliau atvyko į Dardžilingą, iš ku! 
1925 metų kovo mėnesį buvo pradėta kelionė. Pats Rerichas apie 
ekspediciją rašė: 

„Žinoma, svarbiausias mano, kaip dailininko, tikslas buvo 
kūryba. Sunku įsivaizduoti, kada man pavyks realizuoti visus 
tuos meninius įspūdžius ir detales, — tokios turtingos Azijos do- 
vanos... Be meninių uždavinių, mums rūpėjo susipažinti su se- 
novės paminklų padėtimi Centrinėje Azijoje, stebėti šiuolaikinę 
religijos būklę, papročius ir ištirti didžiojo tautų kraustymosi 
pedsakus. Pastaroji problema man rūpėjo seniai. Paskutiniuose 
Kozlovo radiniuose, profesoriaus Rostovcevo, Brovkos, Maka- 
renkos, Tolio ir daugelio kitų darbuose mes matome didžiulį 
susidomėjimą skitų, mongolų ir gotų paminklais. Sibiro senie- 
nos, didžiojo kraustymosi pėdsakai Minusinske, Altajuje, Ura- 
le teikia nepaprastai turtingos meninės-istorinės medžiagos vi- 
sam Europos romaniniam stiliui bei ankstyvajai gotikai.“ 

Rerichas visus šiuos tikslus pasieke. Dar daugiau — antrąją 
ekspedicijos pusę iš Ulan Batoro peı Gobį, Nan Šanį, Caidama 
bei Rytinį Tibetą į Indiją galima pavadinti tikru rusų Centrinės 
Azijos tyrinėtojų triumfu. Pirmą kartą žemėlapiuose buvo pa- 
zymetos ir patikslintos dešimtys kalnų viršūnių ir perėjų, uZre- 
gistruoti mokslui nežinomį archeologiniai paminklai, išgelbėti 
ypatingai reti manuskriptai, aprašyti liaudies papročai ir su- 
rinkta nepaprastai gausi lingvistinė medžiaga, 

Ekspedicija išsamiai nušviesta Rericho knygose „Azijos šir- 
dis”, „Altajus—Himalajai“, „Spindinčioji Šambala“ (dvi pasku- 
tinės išleistos tik anglų kalba), Jurijaus darbuose „Gyvulinis“ 
šiaurinio Tibeto klajoklių ornamentikos stilius“ ir „Centrinės 
Azijos takais“, taip pat daugybėje mokslinių straipsnių. 

Gausią ekspedicijos surinktą mokslinę medžiagą reikėjo sis- 
teminti ir sutvarkyti. Archeologinių, geologinių, botaninių . ra- 
dinių susikaupė tūkstančiai. Šimtai kelyje darytų eskizų ir škicų 
traukė dailininką prie molberto. Reikėjo rasti efektyvias infor- 
macijos formas, norint tęsti taip sėkmingai pradėtą darbą. Re- 
richui kilo mintis įkurti specialų mokslinį tiriamąjį centrą. 


X. MOKSLININKAS IR HUMANISTAS 


Uzsitikrines Indijos, Amerikos ir Europos mokslininky pa- 
rama, Rerichas 1928 mety liepcs 29, büdamas Sikime, jsteige Hi- 
malajų mokslinio tyrimo institutą, pavadintą „Urusvati“, išver- 
tus — „Aušrinės šviesa". 

Bet netrukus dailininkas sumanė išvažiuoti iš Sikimo. Dar 
1925 metais, gyvendamas Kašmire, jis ketino aplankyti Kulu 
slėnį, tačiau tuomet ekspedicijos maršrutas vedė pro šalį. Sis 
slėnis pagarbiai minimas ir tibetiečių, ir indų literatūroje. Palei 
Beaso upę eina seniausias kelias iš Indijos į Tibetą, į Kailasa, 
Ladaką, Chotaną, iš ten per Gobį iki pat Altajaus. 

Beaso upės apylinkėse darbavosi rišis! Vjasa, „Mahabhara- 
tos“ ir daugelio „Purany“? rinkėjas. Iki čia su savo kariais at- 
žygiavo Aleksandras Makedonietis. Pasak padavimų, čia buvoję 
Buda ir Padm-Sambhavaš, čia gyvenę Ardzuna ir kiti Panda- 
vos“, 

Kulu — daugiau kaip du tūkstantmečius klestėjusios kultū- 
ros paminklų lopšys. Galybėje tarpeklių, kuriuos išgraužė kal- 
nų upeliai prisiglaudusios senovinės šventyklos, kai kurios se- 
niai paliktos ir apaugusios džiunglėmis. Čia galima apeiti puikių 
IV—V šimtmečio bronzos dirbinių ir nuostabių Himalajų mi- 
niatiūrų iš XIV—XV amžių. Slėnyje palankus europiečiams 
klimatas, ne taip, kaip Sikime. Archeologiniu, istoriniu, filologi- 
niu, taip pat botaniniu bei geologiniu atžvilgiu visas šiaurinis 
Pendžabas su vakarine Himalajų kalnyno dalimi sudarė neiš- 


I Rišis — šventasis išminčius, asketas senojoje indų literatūroje. 

2 „Puranos“ — (pažodžiui — „senovinės“) — senosios indų litera- 
tūros žanras. „Puranų“ turinį sudarė kosmogoniniai bei kosmologiniai 
mitai apie dievus, didvyrius, taip pat istorinės legendos. 


3 Padma-Sambhava — vienos budizmo sektos, paplitusios Si- 
kime ir Mažajame Tibete, įkūrėjas. 
* Pandava — sūnus, Pandu palikuonis. „Mahabharatoje“ penki 


broliai: Judhišthira, Bhima, Ardžuna, Nakula ir Sahadeva, 

senkantį lobyną „Urusvati” institutui, ir kaip tik čia Rerichas 
nutarė įsikurti. 

Paskutinėmis 1928 metų gruodžio mėnesio dienomis Rerichai 
jau buvo Kulu ir artinosi prie senovinės Nagaro (išvertus — 
miestas) gyvenvietės. Dar nepersikėlę per Beasą, iš Katraino 
pamatė vienišą namą, stovintį ant kalno, prie pat stataus šlaito. 
Iš ten turėjo matytis puikus reginys į slėnį, apsuptą snieguo- 
tu viršukalnių. Paprašę vietinių gyventojų sužinoti, ar nega- 
lima būtų išsinuomoti to namo, išgirdo kategorišką atsakymą: 

— Kur tau! Tai radžos Mandžio dvaras. Namo niekada ne- 
nuomodavo. 

Ir vis dėlto pavyko apsigyventi kaip tik šiame name, paskui 
ir įsigyti jį su tradicinėmis teisėmis bei pasižadėjimais, suda- 
rius, tarp kitko, trišalę dievo Džamlu, britų vyriausybės ir na- 
mo valdytojų sutartį dėl naudojimosi vandeniu. Taip dvaras 
netoliese Nagaro, esantis dviejų tūkstančių metrų aukštyje, ta- 
po nuolatine Rericho gyvenviete Indijoje. 

Į namą vedė siauras kalno šlaitu vingiuojantis keliukas, ap- 
linkui namą akmenimis sutvirtintomis terasomis kilo sodas. Žie- 
mą tą kelią užversdavo pusnys ir kuriam laikui ryšys su pasau- 
liu nutrükdavo. Bet jau ankstyvą pavasarį praZysdavo vaisme- 
džiai, žemė apsiklodavo sodria smaragdo žalumo žole, nusags- 
tyta ryškiaspalviais žiedais. Namą beveik siekė tankus miškas — 
didingos mėlynos pušys, liepos, sidabrinės eglės, ąžuolai, kone 
dviejų metry skersmens klevai. Rudenį po šiais milžinais pri- 
dygdavo iš vaikystės pažįstamų voveruškų ir rudmėsių. Tačiau 
neretai idiliją drumsdavo nuožmūs Himalajų lokiai, leopardai, 
panteros. Jie slankiodavo naktimis pastatų pasieniais, ir namiš- 
kiai šunų nepaleisdavo be specialių geležinių antkaklių su ašt- 
liais dygliais. 

Šiaurėje stūksojo snieguota Rotango perėja, kur ėjo ke- 
lias į Tibetą ir Vidurinę Aziją. Be praminto tako, kuriame kai 
kada suskambėdavo karavanų varpeliai, į perėją vedė kažkokie 
senoviški laiptai, sukrauti iš stambių akmenų. Legenda šiuos 
„didvyrių laiptus“ siejo su Geser-chano vardu. 

Vakaruose, pačioje viršukalnėje, dunksojo griuvėsiai. Se- 
nieji rašytiniai šaltiniai mini keturiolika vienuolynų, stovėjusių 
kadaise Kulu slėnyje. Dabar iš jų beliko tik mįslingi gražūs griu- 
vėsiai. Nuo dvaro į pietus kelias bėgo į Simlą, prie Ravalsaro 
ežero ir į kaitringuosius Indijos klonius, 

Sode po kedro medžiu stovėjo šių vietų globėjo -senojo 
Radžputo radžos Gugos Cohano akmeninė statula. Ji vaizduo- 
jama daugelyje Rericho drobių. Iš viso Kulu priskaičiuota -apie 
trys šimtai šešiasdešimt dievaičių. Mugių dienomis jie „lanky- 
davo" vieni kitus. Dundėdavo būgnai, ir šventiškai išsipuošusios 
minios nešdavo ant pečių altorius su dievais. Vieną tokių. spal- 
vingų procesijų pavaizdavo Sviatoslavas paveiksle „Dievai at- 
ėjo“. Tarybiniai žiūrovai jį matė Sviatoslavo Rericho parodose 
Maskvoje ir Leningrade 1960 metais. 

Iš Katraino, esančio Beaso upės krante, kur prasidėdavo pa- 
kilimas, iki Rericho namų geriausia būdavo joti raitam. Ketu- 
ris kilometrus kelio galima buvo įveikti per pusantros valandos. 
Tatai apsunkino instituto pastatų statybą. Statybines medžiagas, 
kurių nebuvo kaip pagaminti vietoje, atgabendavo nešikai. 

Nepavydėtinoje padėtyje atsidurdavo ir be įspėjimo atvažia- 
ve lankytojai. Kartą svečias iš Europos, atvykęs į Katrainą jau 
vakare, nusprendė, kad keturi kilometrai prieš kalną nieko ne- 
reiškia, ir išėjo pėsčias. Kaip žinia, kalnuose sutemsta greitai, 
ir keleivį netikėtai užklupo tamsiausia naktis. Piisiklausęs apie 
Himalajų lokius ir kitus miškų gyventojus, jis nutarė palaukti, 
kol prašvis, ir įsilipo į artimiausią medį. Nemigos iškankintas 
svečias prisnūdo tik paryčiu, ir staiga jį pabudino kažkoks įtar- 
tinas šlamesys. Pasilenkęs išvydo nustebusias kažkieno akis. Pa- 
sirodė, jog tai Rericho sodininkas Kesangas, o medis, į kurį bu- 
vo įsilipęs, auga sode netoli gyvenamojo namo. Kad panašių 
nesusipratimų nebūtų, Rerichas pasiųsdavo ką nors pasitikti sve- 
čių jau Katraine. 

Bet buitiniai sunkumai atrodė niekis prieš nuostabų -apylin- 
kių vaizdą, skaidrų ir gryną kalnų orą, skaisčius saulėtekius bei 
saulėlydžius, kurie nužerdavo žemę ir dangų neregėtomis žarų 
spalvomis. 

Praėjus keliems mėnesiams po persikėlimo į Kulu, Rerichas 
su sūnum Jurijum su reikalais išvyko į Europą ir Ameriką. 
Naujojo instituto veiklai naudinga buvo palaikyti glaudesnius 
ryšius su kai kuriomis mokslinėmis Vakarų valstybių įstaigo- 
mis. 

Per penketą metų po Rericho išvažiavimo iš Amerikos te- 
nykštės jo iniciatyva įkurtos švietimo ir kultūrinės organizaci- 
jos žymiai išsiplėtė ir sustiprėjo. Jau anksčiau Niujorke buvo 
nuspręsta, kad visai tikslinga joms pastatyti specialų namą. Kai 

1925 metais apie tai buvo pranešta Rerichui, jis sutiko ir netgi 
pasiuntė iš Indijos eskizus ir planą 24 aukštų pastatui, kuriame 
sutilptų muziejus, Suvienytųjų menų institutas, dailės galerija, 
trijų šimtų penkiasdešimties vietų teatras, patalpos sekcijų dar- 
bui. Viršutiniuose aukštuose Rericho pageidavimu turėjo būti 
studijos ir pigūs butai dailininkams, muzikantams, rašytojams, 
mokslininkams, pedagogams. 

Rericho projektai buvo perduoti architektui Korbetui, kuris 
juos užbaigė, ir kai pavyko susitarti su banku dėl paskolos, 
prasidėjo statyba. Kai 1929 metų birželio. mėnesį dailininkas 
su sūnumi atvyko į Niujorką, dangoraižis jau buvo beveik 
įrengtas. 

Amerikos meno ir mokslo pasaulis sutiko Rerichą su dideliu 
susidomėjimu. Per jo paskaitas institutuose bei mokslinėse kon- 
ferencijose salės būdavo pilnut pilnutėlės. Rerichas supažindin- 
davo su savo mokslinių tyrinėjimų rezultatais, demonstruodavo 
archeologinius radinius ir šiuolaikinės Azijos tautų taikomosios 
dailės pavyzdžius. | 

Šį kartą Rerichas daug kalbėjo apie meno reikšmę gyveni- 
me. Atvažiavęs jis rado toli gražu ne klestinčią Ameriką. Smar- 
kiai krito akcijų kursas, siaurėjo gamyba, gausėjo bedarbių 
eilės, katastrofiškai smuko pragyvenimo lygis. Prasidėjo neiš- 
vengiama kapitalizmo blogybė — eilinė ekonominė 1929—1933 
metų krizė. 

Niujorko studentams dailininkas kalbėjo: 

„Visi regejote staigiai smunkant popierines vertybes. Tegul 
kiekvieno protui tai būna įrodymas. Net viskam abejingieji pri- 
simins, kaip menkniekiais laikomi daiktai jų akivaizdoje ümai 
įgydavo neapsakomą vertę, o kasdieniniu požiūriu nepajudina- 
mos vertybės virto šiukšlių, popiergalių krūva. Revoliucijų me- 
tais mes ne kartą matėme, kaip bankininkai ir finansiniai tūzai 
būdavo nušluojami, o išlikdavo kaip tik dailininkai ir meno ko- 
lekcionieriai. Pats gyvenimas rodo, kad visa, kas susiję su kū- 
ryba, išgyvena. Gyvena moksliniai atradimai, ir amžinai gyvuoja 
mintis.“ 

1929 metų spalio 7 iškilmingai atidaromas muziejus nauja- 
jame pastate. Rerichas ta proga muziejaus kolekcijai perdavė 
šimtus paveikslų, nutapytų, keliaujant po Azijos šalis. 

Į dangoraižį persikėlė ir kitos kultūros bei švietimo įstaigos. 
Sų Rericho veikla susietų organizacijų garbės nariais buvo 

Milikenas, Dž. Bose, Einšteinas, Kumaras Haldaras, Stokovskis, 
Rabindranatas Tagorė, Ignasijus Suloaga ir daugelis kitų. 

1929 metais Nikolajus Rerichas antrą kartą iškelia klausimą 
dėl kultūros vertybių apsaugojimo karo metu. 1914 metais to- 
kio pobūdžio Rericho pasiūlymui, kaip žinome, nebuvo pritarta. 
Reimso griuvėsiai, Liuveno bibliotekos pelenai, šimtai sugriau- 
tų muziejų, laboratorijų ir mokyklų šmėkšojo kaip liūdnas 
prisiminimas, jog patys juodžiausi dailininko spėliojimai išsi- 
pildė. Trečiojo dešimtmečio gale padėtis vėl darėsi grėsminga. 
Sudarytųjų sutarčių tvirtumu jau maža kas tikėjo, ir ginkla- 
vimosi tempai bei karinių priemonių griaunamoji galia kas die- 
ną didėjo. 

Konferencijos, sprendžiančios ginčytinų problemų taikaus su- 
reguliavimo ir armijų mažinimo klausimus, žlugdavo viena po 
kitos, nors jose dalyvaudavo žymiausi Vakarų šalių politikai. 
Tad Rericho pasiryžimas sudaryti paktą, varžantį užkietėjusių 
militaristų veiksmus, daug kam atrodė beviltiškas. 

Bet pats jis galvojo kitaip ir nurodydavo Raudonojo kry- 
žiaus pavyzdį, kurio idėja kadaise taip pat buvo sutikta su ne- 
pasitikėjimu, ir jos įgyvendinimui reikėjo namaža laiko ir pa- 
stangų. Visuotinai pripažinta, reikalinga Raudonojo kryžiaus 
veikla paskatino dailininką naudotis kai kuriais pagrindiniais 
šios organizacijos principais, parengiant specialius tarptautinius 
įstatus dėl meno paminklų ir mokslinių institucijų apsaugos per 
karus. | 

Aplankęs Europą, Rerichas savo planą išdėstė Paryžiaus uni- 
versiteto tarptautinės teisės bei politinių mokslų daktarui 
“G. Skliaverui ir profesoriui Zofrui de la Pradeliui ir paprašė jų 
parengti pakto projektą pagal tarptautinės teisės normas. 1929 
metais pilnas projekto tekstas bei Rericho kreipimasis į visų ša- 
lių vyriausybes ir tautas buvo viešai išspausdintas. Pirmasis ir 
antrasis paragrafai skelbė: 

„Švietimo, meno ir mokslo įstaigos, mokslinės misijos, to- 
kių įstaigų bei misijų personalas, turtas ir kolekcijos bus laiko- 
mi neutraliais ir kariaujančių bus globojami ir gerbiami. Šių 
įstaigų bei misijų globa ir pagalba joms visose vietovėse bus 
susitariančiųjų šalių aukščiausiosios valdžios žinioje, nepriklau- 
somai nuo to, kokiai valstybei atskira įstaiga ar misija priklau- 
so. Įstaigos, kolekcijos ir misijos, užregistruotos, remiantis Re- 
richo Paktu, iškelia skiriamąją vėliavą, kuri joms duoda teisę 

į kariaujančių valstybių ir visų susitarusiųjų šalių tautų ypatin- 
ga globą ir pagarbą.“ 

Drauge su paktu Rerichas pasiūlė ir skiriamąją vėliavą, pa- 
vadinęs ją „Taikos vėliava“. Ji turėjo būti iškeliama virš sau- 
gotinų objektų. Vėliava buvo balta su raudonu apskritimu ir ja- 
me įbrėžtais trimis raudonais skrituliais. Tas ženklas, anot dai- 
lininko, simbolizavo amžinybę (uždaras apskritimas), realiai eg- 
zistuojančią praeities, dabarties ir ateities ryšyje (trys skrituliai 
apskritime). Beje, minėtas simbolis kertais būdavo aiškinamas ır 
kitaip, bet dailininkas šiems aiškinimams neprieštaravo, saky- 
damas, kad bet kokia interpretacija, jeigu tik ji kyla iš gyve- 
nimo sintezės supratimo, artima šio ženklo vidinei prasmei. 

Pasiūlytojo simbolio kilmė labai sena. Jį galima rasti Tamer- 
lano tamgoje, tibetiečių, kaukaziečių ır skandinavų fibulose, 
senosios Bizantijos ir Romos daiktuose. Matyt, iš ten jis pateko į 
Ispaniją ir paplito Europoje. Juo papuoštas Strasburgo Madonos 
atvaizdas. Rusijoje jį galima pamatyti ikonose ant šventųjų bei 
asketų drabužių. Gražus ir paprastas, šis ženklas gerai matomas 
baltame fone. Nors jis ir senas, bet niekada nėra naudotas jo- 
kios tautybės ar religijos, o tai be galo svarbu. Pavyzdžiui, Rau- 
donojo kryžiaus ženklas pasirodė nepriimtinas daugiamilijoni- 
niam mahometony pasauliui, ir teko jį pakeisti raudonu pusmė- 
nuliu. Galimas daiktas, siūlydamas savo „Taikos vėliavos“ pro- 
jektą, Rerichas turėjo visa tai galvoje. 

Rericho idėją palaikė platūs progresyviosios pasaulio visuo- 
menės sluoksniai. R. Rolanas, B. Šo, T. Manas, A. Einšteinas, 
H. Velsas ir daugelis kitų susižavėję sveikino drąsųjį rusų dai- 
lininko sumanymą. Nuolatiniai pakto bei „Taikos vėliavos“ ko- 
mitetai 1929 metais buvo įkurti Niujorke, o 1930 metais — Pa- 
ryžiuje ir Briugėje. 1930 metais pakto projektui pritarė Muziejų 
reikalų komitetas, veikęs prie Nacijų lygos, ir jis buvo atiduotas 
Tarptautinės intelektualinio bendradarbiavimo komisijos peržiū- 
rai. Rabindranatas Tagorė ta proga rašė Nikolajui Rerichui: 

„Aš akylai sekiau didingąjį humanistinį Tamstos darbą, nau- 
dingą visoms tautoms, kurioms Tamstos Taikos Paktas, su savo 
vėliava ginąs visas kultūrines vertybes, bus nepaprastai veiks- 
mingas simbolis. Nuoširdžiai džiaugiuosi, kad šį Paktą priėmė 
Nacijų lygos muziejų reikalų komitetas, ir širdyje jaučiu, jcg 
jis turės didžiulių pasekmių kultūriniam tautų tarpusavio supra- 
timui,” 

Apie tų projektų rezonansą kalba Rericho kandidatūros iš- 
kėlimas 1929 metų Nobelio taikos premijai. Kandidatūrą pasiūlė 
Paryžiaus universitetas ir palaikė daugelio valstybių moksli- 
nės institucijos. Universiteto kreipimesi, charakterizuojančiame 
Rerichą, buvo rašoma: 

„Nikolajus Rerichas savo literatūriniais kūriniais, paskaito- 
mis, tyrinėjimais, paveikslais ir įvairiapusiška veikla energingai 
ragino priimti pasaulinės brolybės doktriną. Jo taikos propagan- 
da,aprėpė daugiau kaip dvidešimt šalių ir buvo plačiai pripažin- 
ta. Apie jos poveikį byloja galybė laiškų iš įvairiausių instituci- 
jų. Mes tvirtai tikime, galutinė taika pasauliui bus pasiekta, tik 
keliant tautų kultūros lygį ir nuolatos įtikinamai propaguojant 
brolybę, kultūros pagimdytą ir grožio visose gyvenimo srityse 
išaukštintą. Trisdešimt metų trukusi nenuilstama N. Rericho 
veikla buvo galingas raginimas tautoms suartėti.“ 

Rericho kandidatūros iškėlimas Nobelio premijai padėjo pla- 
tinti pakto bei „Taikos vėliavos“ idėją, nors, sprendžiant iš 
laiškų, dailininkas visai nesitikėjo gauti tos premijos. Pirma, 
kartu su juo kandidatais buvo iškelti tokie „šulai“, kaip JAV 
valstybės sekretorius Kelogas, senatorius Žuvenelis ir Anglijos 
ministras pirmininkas Makdonaldas. Antra, premijos paskyri- 
mas Rerichui neatitiko Vakarų valstybių politinių interesų. Jų 
palankumą galėjai pelnyti, tik viešai pareikšdamas apie savo 
antipatiją Tarybų Sąjungai. 

Nors Rericho paktas buvo išoriškai pabrėžtai „apolitiškas“, 
kai kurie politikai anaiptol nelaikė jo bereikšmiu dokumentu. 
Žymių mokslininkų, rašytojų, dailininkų, visuomenės veikėjų 
remiamas, Rericho paktas prisidėjo prie antimilitaristinės propa- 
gandos. „Dienoraščio lapuose“ skaitome: 

„Iš Paryžiaus rašo: „Pas mus buvo Raimondas Veisas, Koope- 
racijos instituto juridinio departamento direktorius, kuris pa- 
tvirtino duomenis apie Vokietijos spaudimą antraeilėms valsty- 
bėms, siekiant priversti jas atmesti Paktą. Atsiminkime, jog per 
paskutiniąją Pakto konferenciją tarp trisdešimt šešių šalių, vie- 
ningai palaikiusių Paktą, nebuvo Vokietijos ir Anglijos atstovų 
balsų. Tiesa, teko išgirsti, esą, labiausiai kai kurioms valstybėms 
kliudo, kad Pakto idėja kilusi rusui. Mes puikiai žinome, kaip 
dėl kažkokio nesuprantamo atavizmo kai kuriems žmonėms vi- 
sa, kas rusiška, nepriimtina. Taip pat mes girdėjome iš vieno 

kompetentingo asmens, jog dučė entuziastingai griebtųsi Pakto, 
jeigu idėja būtų atiduota jam, ir jis vienas galėtų spręsti.“ 

Į paktą įtariai žiūrėjo toli gražu ne vienas Musolinis. Pran- 
cūzijoje Rerichui buvo atkakliai patarinėjama pasimatyti su 
„Jėzuitų generolu“. Maltos katalikų ordinas kvietė Rerichą de- 
ryboms į Romą. Pasklido provokaciniai gandai apie Rericho 
ryšį su sionistų organizacija ir specialias užduotis, tariamai jo 
vykdytas Palestinoje. Tai rodo, jog tarptautinės politikos arė- 
noje pakto reikšmė buvo kotiruojama gana aukštai ir Rerichui 
reikėjo padėti nemaža pastangų, norint apsaugoti savo sumany- 
mą nuo politinių avantiūristų pretenzijų. 

1930 metų pavasarį, įsitikinęs, kad pakto įdėja rado Vaka- 
rų šalyse pakankamai šalininkų, taip pat sutvarkęs reikalus JAV, 
Rerichas su sūnumi ėmė ruoštis atgal į Kulu. Prieš pat kelionę 
nuėjo pas Britanijos konsulą Niujorke atnaujinti vizų. Apifor- 
minimas turėjo užtrukti daugiau kaip porą dienų, bet konsulas 
"kažkodėl sutriko ir pasiūlė prašyti vizų Londone, motyvuodamas 
tuo, kad Rerichas vis tiek važiuosiąs per Europą. 

Kai Nikolajus ir Jurijus, šiek tiek uztruke Paryžiuje, atvy- 
ko į Londoną, Britanijos užsienio reikalų ministerijoje buvo pa- 
reikšta: vizų Indijon juodu daugiau negaus. Atrodė, kad išmušė 
atsiskaitymo valanda už kelionę į Maskvą ir susitikimą su ta- 
rybiniais diplomatais Europoje bei Azijoje. Rerichas tą puikiau- 
siai suprato, kai kiekvieną kartą ministerijos pareigūnai manda- 
giai, tačiau be jokių paaiškinimų atsisakydavo duoti vizą. 

Bet Europa ne tuščias Tibeto kalnynas, ir Rerichas dėl savo 
vizos greitai atkreipė daugelio šalių diplomatų, mokslininkų, ra- 
šytojų ir visuomenės veikėjų dėmesį. Į Britanijos užsienio reika- 
lų ministeriją pasipylė tarpininkavimai ir prašymai. Rašė kardi- 
nolas Brunas, Kenterberio arkivyskupas, Londono bibliotekos di- 
rektorius Raitas, rašytojas D. Golsvortis, daugelio valstybių 
pasiuntiniai, akredituoti Anglijoje. 

Tuo tarpu ministerijos pareigūnai tylėjo kaip žemė arba 
atsiųsdavo lakoniškus atsakymus. Rericho laukė reikalai Pran- 
cūzijoje, ir, prieš išvažiuodamas iš Londono, jis dar kartą užėjo 
į ministeriją galutinio atsakymo. Tačiau čia paaiškėjo, kad jo 
byla dėl vizos į Indiją taip išsipūtė, jog popierių prikimštas pap- 
kes ministerijos koridoriais reikėjo tempti specialiais ratukais. 
Kai dailininkas pareikalavo konkretaus atsakymo, vėl buvo pa- 
kartota: 

— Nepaisant visų tarpininkavimų, vizos tamstai neduosime! 

— Tai galutinis sprendimas? — paklausė Rerichas. 

— (Galutinis, — ir atsaką palydėjo mandagus nusilenkimas. 

— Visa laimė, kad šiame pasaulyje nieko galutino nebūna, — 
atsikirto dailininkas. 

Po keleto dienų jis jau vaikščiojo Paryžiuje, iš kur toliau 
atakavo Didžiosios Britanijos užsienio reikalų ministeriją. Bet 
anglai nepasidavė, ir kai, pavyzdžiui, švedų pasiuntinys Prancü- 
zijoje Erensverdas pasiteiravo, kaip bus su Rericho viza, tai iš 
Londono šalčiausiai buvo pareikšta, kad nieko jau nelaimėjo ir 
galingesnės už Švediją valstybės, tad jis be reikalo tik vargi- 
nasis. 

Įsitikinęs, kad šitaip nieko nepeš, Rerichas pakeitė taktiką ir 
išvyko į prancūzų koloniją Indijoje — Pondišerį, esantį prie pat 
Madraso. Pagal tradiciją Pondišerio gyventojams nereikėdavo 
leidimo laikinai įvažiuoti į Madrasą. Palikdamas Prancūziją, Re- 
richas telegrafavo Anglijos užsienio reikalų ministrui Henderso- 
nui, kad ketina apsigyventi Pondišeryje. Atėjo atsakymas: „Tu- 
rėsime omenyje.“ Tačiau tai buvo tik tariamas abejingumas. 
Britanijos konsulas Pondišeryje pradėjo nerimauti dėl Rericho 
pasirodymo. Paklaustas, ką čia ketinąs veikti, dailininkas jam 
paaiškino: 

— Nusipirksiu dvarą ir važinėsiu į jūsų Madrasą, prancūzų 
Šandenagorą, esantį šalia jūšiškės Kalkutos, į Goą, Karakalą ir ki- 
tas vietas, kur vizas jau turiu. 

Taip taręs, parodė konsului leidimą įvažiuoti į visas Britų 
Indijos kaimynines šalis. | 

Susidarė gana keista situacija: į Kulu ėjo laiškai, kuriuose 
buvo teiraujamasi apie ,„Urusvati“ instituto veiklą, tenai gy- 
veno Rericho žmona ir jaunesnysis sūnus, o jis pats su vyres- 
niuoju sūnumi, nors ir būdamas Indijos pasienyje, negalėjo į 
ja patekti dėl neaiškių britų vyriausybės sumetimų. Spaudoje 
pasirodė prieštaringi spėliojimai, padidėjo protestų srautas į 
Britanijos užsienio reikalų ministeriją, ir po mėnesio Pondišery- 
je. kur dailininkas tuoj pradėjo archeologinius kasinėjimus, vi- 
zos buvo išduotos, bet jau Indijos vicekaraliaus vardu. 

Grįžę į Kulu, tėvas ir sūnus kiek įgalėdami ėmė tvarkyti nu- 
trauktą „Urusvati" instituto darbą. Po keleto metų Rerichas jau 
galėjo parašyti: 

„Kai mes įkūrėme institutą, svarbiausia buvo užtikrinti nuo- 
latinį darbo operatyvumą. Nuo pat įsteigimo kas metai vyksta 
ekspedicijos bei ekskursijos... Juk žmonės susirenka ne todėl, 
kad, be pertraukos viename kambaryje sėdėdami, tenkintųsi at- 
siunčiamais duomenimis. Tatai būtų tik pusė darbo. Reikia to, 
ką indusai taip nuoširdžiai vadina „ašram“. Tai — centras. Bet 
žaliava „asramo" intelektualinei veiklai renkama įvairiose vie- 
tose, 

Instituto veiklą buvo tikėtasi paremti plačiais tarptautiniais 
ryšiais. Daugybei Azijos, Europos, Amerikos mokslinių įstaigų 
Rerichas pasiūlė bendradarbiauti ir keistis informacija. Tiesiogiai 
instituto darbui vadovavo Jurijus Rerichas. Jis tvarkė etnolo- 
ginius-lingvistinius tyrinėjimus ir archeologinių paminklų Zval- 
gybą. Institutas daug dirbo Rytų lingvistikos bei filologijos srity- 
je. Buvo renkami ir verčiami į Europos kalbas nepaprastai reti 
daugelio amžių senumo rašytiniai šaltiniai, studijuojamos be- 
veik jau užmirštos tarmės. 

Jaunesnysis sūnus Sviatoslavas tyrinėjo Tibeto ir Indijos far- 
makopėjos problemas ir senąjį Azijos tautų meną. 

Pakviesti specialistai ir laikinieji bendradarbiai rinko bota- 
nines, zoologines kolekcijas. Mokslinė medžiaga iš Kulu plaukė 
į Mičigano universitetą, Niujorko botanikos sodą, Pendžabo uni- 
versitetą, Paryžiaus gamtos istorijos muziejų, Harvardo universi- 
tetą Kembridže, TSRS Mokslų akademijos Botanikos sodą. Įžy- 
musis tarybinis botanikas ir genetikas — akademikas N. Vavilo- 
vas kreipdavosi į ,„Urusvati“ institutą mokslinės informacijos ir 
gaudavo iš ten sėklų savo unikaliajai botanikos kolekcijai. 

Dalyvaujant Tibeto lamoms — gydytojams, instituto bendra- 
darbiai sudarė pirmą pasaulyje Tibeto gydomųjų žolių atlasą. 
Prie instituto buvo įrengta biochemijos laboratorija su vėžio ty- 
rimo skyriumi. Buvo tiriami kosminiai spinduliai kalnų aukštyje. 

Mokslinės instituto grupės dirbdavo tiek pačiame Kulu slė- 
nvje, tiek toli nuo jo — Lahulyje, Bešare, Kangru, Lahore, La- 
dake, Zangskare, Spityje, Rupšču. Daugeliui ekspedicijų vado- 
vaudavo pats dailininkas. Antai, vos atvykus iš Pondišerio, bu- 
vo pradėta ruoštis į Lahulį, o 1931 metais Rerichas jau vedė 
vilkstinę už Rotango perėjos. 

„Vėl aidi karavano mulų skambalai,— skaitome dienorašty- 
je — vėl statūs kalnų perėjos pakilimai. Vėl kelyje sutikti ke- 
leiviai, kiekvienas su savo gyvenimo paslaptimi. Vėl nuo aukš- 

tų plokščių stogų galima gėrėtis neaprepiamais ledynais, snie- 
guotomis viršūnėmis ir giliais slėniais su kriokiančiais srautais.“ 

Rerichas mėgo keliauti, ir jo Žygiai po Aziją praturtino moks- 
lą daugybe naujų faktų. 

Rytai sustiprino Rericho domėjimąsi žmogaus psichinių pro- 
cesų valdymu. Jis rūpestingai registravo tuos jogizmo reiškinius, 
kuriuos matydavo pats. Įrodytą žmogaus psichikos poveikį orga- 
nizmo fiziologinėms funkcijoms jis mėgino griežtai atskirti nuo 
daugybės turgaus fakyrų fokusų. Šiuo klausimu rašė: „O kaip 
su stebuklais Indijoje?“ — pasiteiraus bičiuliai Vakaruose. Pa- 
sakysiu: „Stebuklų nematėme, tačiau visokių psichinės energijos 
apraiškų sutikome. Jeigu kas kalba apie „aukščiausiosios, ste- 
buklingosios“ galios pasireiškimą — neverta nė klausytis. Bet 
jeigu turėsime omenyje visiškai realų psichofizinės energijos iš- 
tobulinimą; tai Indijoje ir šiandien yra nuostabių nuostabiausių 
apraiškų." 

Rericho nuomone, neteisinga nepagrįstai neigti, išjuokti ar 
sąmoningai nutylėti tuos psichinius fenomenus, kuriuos tikrai 
reikėtų tyrinėti moksliniu požiūriu. Straipsnyje „Parapsicho- 
Iogija“ (1937) jis rašė: 

„Tamsiausiais viduramžiais visi tyrinėjimai parapsichologi- 
jos srityje tikriausiai būtų užsibaigę inkvizicija, kankinimais ir 
laužų. Mūsų dienų inkvizitoriai ir dabar mielai apkaltintų moks- 
lininkus tyrinėtojus burtininkavimu arba pamisimu. Mes prisi- 
mename, kaip mūsų bičiulis velionis profesorius Bechterevas dėl 
tyrinėjimų mąstymo srityje buvo ne tik persekiojamas tarnyboje, 
bet ir viešosios nuomonės užkaboriuose ne kartą tyliai pasmerk- 
„tas, kaip nervinis ligonis. Taip pat mes žinome, kad dėl tyri- 
nėjimų mąstymo srityje rimti mokslininkai turėdavo įvairių tar- 
nybinių nemalonumų, kai kada jiems tekdavo net pasitraukti iš 
universiteto katedrų. Taip buvo ir Europoje, ir Amerikoje. Ta- 
čiau evoliucija vyksta, nepaisydama jokių žmogiškųjų užraktų 
ir šmeižimų. Nesvarbu, ar bus sukurtas mokslas apie mąstymą 
ir atrasta psichinė arba viskam duodanti pradžią energija, ar 
Ge; bet aišku, kad evoliucija įsakmiai liepia žmonijai ieškoti sub- 
tiHausių energijų. Objektyvus mokslas veržiasi ieškoti naujų 
energijų į erdvę, į tą begalinį visų jėgų ir viso pažinimo šal- 
tinj." 

1931 metais „Urusvati" institute pradedamas leisti metraš- 
tis, parodantis instituto bendradarbių mokslinės veiklos rezul- 

tatus. Pirmasis numeris buvo skirtas jzymiajam sanskritologui — 
Kembridzo profesoriui Lanmanui. Straipsniai specialiais Himala- 
jy tyrinejimy institute gvildenamais klausimais pasirodydavo 
taip pat Azijos, Europos ir Amerikos mokslineje periodikoje. 

Rerichas niekada nenutylėdavo faktų, kurie nesiduodavo 
įspraudžiami į visų pripažintų teorijų rėmus. Greičiau jis jų 
ieškodavo ir sveikindavo kaip naujų atradimų pranašautojus. 
„Mokslas, jeigu jis nori atsinaujinti, pirmiausia turi būti neri- 
botas ir tuo pačiu bebaimis“, — mėgdavo priminti dailininkas. 
Jis neišsigando fantazuotojo reputacijos ır, tikėdamas neriboto- 
mis žmogaus proto galimybėmis, ragino pažinti giliausias būties 
paslaptis. 

Jau 1926 metais, džiaugdamasis tarybinės aviacijos laimėji- 
mais, Rerichas rašė: „Dangaus šturmavimas tiesia kelią į kitus 
visatos pasaulius.“ Kosmosą jis visuomet suvokdavo kaip realią 
žmogaus gyvenimiškos veiklos sferą. „Jei išraiškos paprastumas, 
troškimo aiškumas atitiks Kosmoso begalybę, — rašė dai- 
lininkas, — tai šis kelias tikras. Ir šis Kosmosas tai ne tas nepa- 
siekiamasis Kosmosas, kuris išvagoja raukšlėmis profesorių kak- 
tas, o tas didingasis ir paprastasis, esantis mūsų visame gyveni- 
me, verčiantis kalnus, įžiebiantis žvaigždžių pasaulius visoje ne- 
aprėpiamoje erdvėje." 

Neatsitiktinai, praėjus keturiasdešimčiai metų nuo tos die- 
nes, kai dailininkas ištarė šiuos Žodžius, pirmasis kosmonautas 
Jurijus Gagarinas, praskynęs kelią į kosmosą, pasakė, kad kos- 
mosas žėri Rericho spalvomis. 

Vienas iš pagrindinių Rericho, kaip mokslininko, uždavinių 
buvo reviduoti Vakaruose susiformavusias europocentristines 
visuomenės ir pasaulinės kultūros evoliucijos teorijas. Koloni- 
zatoriams jos buvo tarsi oras. O moksline informacija apie Ry- 
tų tautų pasiekimus ir istorinį vaidmenį buvo menkai domimasi. 
Mūsų tarybinis orientalistas — akademikas N. Konradas knygoje 
„Vakarai ir Rytai“, išėjusioje 1966 metais, rašė: 

„Būtina atsižvelgti į teorinę Rytų mintį visose mokslo apie 
žmogų ir visuomenę srityse, nepamirštant, kad kaip tik šitos sri- 
tys Rytuose buvo plačiausiai ir išsamiausiai išnagrinėtos: Tos 
krypties darbą aš ir vadinu europocentrizmo nugalėjimu moksle, 
ir tokį nugalėjimą šiandien laikau vienu iš svarbiausių mokslo 
apie žmogų ir visuomenę uždavinių. Tokiu keliu eidamas, jis, šis 
mokslas, galės tapti tikrai visuotinai reikšmingu, tai yra. efek- 

tyviu, studijuojant žmonijos gyvenimą ir veiklą — visais još 
istorinio egzistavimo laikais.“ 

Įveikdamas daugybę kliūčių, Rerichas pasiekdavo, kad jo 
orientalistinius straipsnius spausdintų specialūs moksliniai rin- 
kiniai, platesnio profilio žurnalai ir netgi dienraščiai. Jis rašė 
įvairiausiomis temomis: ir Azijos tautų kultūros istorijos klau- 
simais, kaip pavyzdžiui, straipsniai „Upanišados ČChandogja“, 
„Rišiai“, „Indy požiūris į etiką ir estetiką“, „Geser-chano kar- 
das”, ir apie tautinio sąmoningumo augimą — „Indijos žodis“, 
„Indijos tarnams“, „Rytų draugai“, ir apie geriausiai pažįstamus 
to meto veikėjus — Ramakrišną, Vivekanandą, Tagorę, Gandį ir 
Neru. 

Rerichas buvo Prancūzijos Priešistorės tyrinėjimų draugijos 
narys, Jugoslavijos Mokslo ir meno akademijos narys, Tarptau- 
tinio mokslo ır meno instituto akademijos Bolonijoje (Italija) 
narys, Marko Tveno draugijos (JAV) viceprezidentas, Paryžiaus 
Antikvarų draugijos narys, Paryžiaus Akademijos Istorinės drau- 
gijos garbės protektorius, Etnografines draugijos Paryžiuje na- 
rys ir steigėjas, Niujorko Istorinių paminklų apsaugos draugijos 
garbės narys, Džagadiso Bosės instituto Kalkutoje garbės na- 
rys, Bengalijos Karališkosios Azijos draugijos narys, Sanfran- 
cisko Tarptautinio budistų instituto garbės prezidentas ir litera- 
tūros daktaras, Tarptautinių tyrinėjimų asociacijos Paryžiuje na- 
rys, Amerikos archeologijos instituto viceprezidentas, daugelio 
kitų mokslinių Azijos, Europos ir Amerikos institucijų narys- 
korespondentas. Tai jam padėdavo konsoliduoti atskirų tyrinė- 
tojų pastangas ir stiprinti mokslinius bei kultūrinius ryšius tarp 
Rytų ir Vakarų. 

Tuo metu, kai Rerichas, užsiėmęs Himalajų instituto darbu, 
vedė ekspedicijas į Azijos platybes, Europoje ir Amerikoje jo 
pasiūlytojo pakto šalininkų gretos didėjo. 1931 metais Briugėje, 
vadovaujant Belgijos paminklų apsaugos komisijos nariui 
K. Tiulpnikui, organizuojama Tarptautinė Rericho pakto sąjun- 
ga. Tų metų rugsėjo mėnesį Briugėje sušaukta pirmoji tarptau- 
tinė Rericho pakto konferencija, kurioje dalyvavo oficialūs kai 
kurių valstybių atstovai ir visuomeninių bei kultūrinių organiza- 
cijų veikėjai. Konferencija paruošė planą dėl pakto propagavi- 
mo mokyklose, aukštosiose mokymo įstaigose. Buvo taip pat“ 
užmegzti kontaktai su Tarptautiniu meno reikalų komitetu ir 
Ginklavimosi apribojimo konferencijos biuru. 

1932 m. rugpiūčio mėnesį Briugėje įvyko antroji Rericho 
pakto konferencija, priėmusi nutarimą kreiptis į visas šalis su 
reginimu pripažinti paktą galiojančiu tarptautiniu dokumentu. 
Konferencijos metu veikusioje parodoje buvo eksponuota 6000 
neatidėliotinos globos reikalingų architektūrinių paminklų nuo- 
traukų. 

Trečioji pakto konferencija sušaukta 1933 metų lapkričio mė- 
nesį Niujorke. Joje dalyvavo oficialūs valstybių atstovai. Kon- 
ierencija parengė rekomendaciją visų šalių vyriausybėms priim- 
ti paktą. | 

Rerichas pakto platinimui teikė didelę reikšmę. Jis primin- 
davo, jog toli gražu ne iš karto pavyko įgyvendinti ir Raudo- 
nojo kryžiaus idėją, 1863 metais pasiūlytą šveicarų Diunano ir 
Muanje. Dabar jau nieko nestebina, kai prieš automobilį su rau- 
donu kryžiumi sustabdomas judėjimas. Visi supranta, kad rei- 
kalingos ekstra priemonės, norint išgelbėti žmogaus gyvybę. 
Rericho manymu, būtina ugdyti tokį požiūrį ir į kultūrines tau- 
tos vertybes, diegti jį iš mažens šeimoje ir mokykloje. Juk Zu- 
ve meno paminklai, mokslo pasiekimai — nepataisomas nuosto- 
lis. Todėl į kiekvieną pavojų kultūrai reikia taip pat žiūrėti 
kaip į ekstra priemonių reikalaujantį atvejį. 

Kreipdamasis į Pirmosios tarptautinės pakto konferencijos 
Briugėje delegatus, Rerichas rašė: „Kultūros sąvoka — tai ne 
apriorinė šalta abstrakcija, bet kūrybos realybė, ji nuolatinis 
gyvenimo žygdarbis, intelektualus darbas, kūryba... Todėl mums 
„Taikos vėliava“ reikalinga ne vien karo metu, bet, gal būt, 
dar reikalingesnė šiokiomis dienomis, kai ir be patrankų dun- 
dėjimo Kultūrai dažnai tenka skaudūs smūgiai.“ 

Rerichas stengėsi, kad paktas ir „Taikos vėliava" kiek gali- 
ma daugiau orientuotų visuomenės dėmesį į taikos ir kultūri- 
nės statybos problemas. „Argi ne nuostabu, kad rusiškai tas pets 
žodis reiškia ir taiką, ir pasaulį, — rašė dailininkas, — tas vienas 
žodis dviem sąvokom — ne dėl kalbos skurdumo. Kalba — tur- 
tinga. Tos sąvokos iš esmės vienodos. Pasaulis ir taiki kūryba 
neatskiriami." 

Pakto propaganda glaudžiai siejasi su kultūrine—šviečiamąja 
dailininko veikla. Ketvirtojo dešimtmečio gale daugiau kaip 
trisdešimtyje šalių veikė virš 80 Rericho draugijų, muziejų ar 
būrelių. Jų tarpe — Niujorko muziejus, Paryžiaus draugija, Cent- 
ras Briugėje, Draugija ir muziejus Rygoje; buvo ir visai nedide- 

lių grupelių, išsibarsčiusių toli nuo stambiųjų miestų. Visos jos 
dirbo kultūros ir švietimo darbą, kurio programą sudarydavo dai- 
lės, muzikos, choreografijos, literatūros sekcijų veikla, kultū- 
rinių vertybių apsaugos pakto propagavimas, taip pat pastangos 
vietines ir visuomenines organizacijas (nepriklausomai nuo jų 
požiūrio į paktą) suinteresuoti senovės paminklų apsauga; be- 
veik visose draugijose veikė orientalistikos skyriai. Buvo stei- 
giamos taip pat įvairios sekcijos — kovos už moterų lygiateisiš- 
kumą, liaudies švietimo, jaunimo, 

Stambios draugijos leisdavo savo leidinius. Kai kurios ne- 
didelės grupės veikė kaip vietinių švietimo ir kultūros įstaigų 
filialai. Žinoma, šis tinklas nepasižymėjo stabilumu. Rericho po- 
puliarumas, jo energija ir taktas santykiuose su žmonėmis daž- 
nai būdavo pagrindinis organizacijos atsiradimo ir sėkmingo 
darbo stimulas. Susilpnėjus betzrpiškiems kontaktams su daili- 
ninku, organizacijos neretai nustodavo egzistavusios. Darbui 
įtakos turėdavo ir skirtingos vietinės sąlygos. 

Rericho knygos, straipsniai, atsišaukimai, kuriuos platino jo 
iniciatyva atsiradusios kultūrinės įstaigos, visada buvo kupini 
patriotizmo. Dailininkas rašė apie Rusijos įnašą į pasaulinę kul- 
tūrą, rusų meną, rusų literatūrą, apie Rusijos mokslo ir technikos 
laimėjimus. Ir ne tik apie praeitį, bet ir apie dabartį, apie Ta- 
rybų Sąjungos tautų pasiekimus, ir tuo paženklinta visa, kas 
vienaip ar kitaip buvo susiję su Rericho vardu. 

Ketvirtajame mūsų amžiaus dešimtmetyje, kai tarptautinė 
visuomeninė rusų dailininko veikla ypatingai suintensyvėjo, ne- 
paprastai įtempta pasidarė politinė padėtis. Fašistinė Vokietija 
jau atvirai pradėjo reikšti savo pretenzijas į „gyvybinę erdvę“ ır 
smarkiai ruošėsi karui. Vakarų valstybės rėmė agresyvius Hit- 
lerio planus prieš Tarybų Sąjungą. 1936 metais Rabindranatas 
Tagorė paskelbė atsišaukimą, raginantį saugoti taiką. Visi Reri- 
cho pakto komitetai jį palaikė, ir Indijos humanistas parašė dai- 
lininkui: 

„Taikos problema dabartiniu metu pati rimčiausia žmonijai. 
Visos mūsų pastangos atrodo tokios nežymios prieš naują bar- 
barybės bangą, kuri greit plinta Vakarų šalyse. Šlykščiausias 
atviro militarizmo demonstravimas visose šalyse pranašauja 
pasibaisėtiną ateitį. Aš beveik nustojau tikėjęs civilizacijos eg- 
zistavimu apskritai. Bet mes negalime liautis bandę ką nors 
daryli, nes tai tik pagreitintų galą. Dabar aš taip pat sujaudintas 

ir sukrėstas, kaip ir Jūs, ir, sekdami įvykius Vakaruose, mes ga- 
lime tik viltis, kad pasaulis taps švaresnis po kruvinų skerdynių. 
Tačiau reikia būti pernelyg drąsiu, norint pačiam pakelti tokią 
pranašystę šiomis nerimo dienomis. Jūsų gyvenimas — pasišven- 
tusio gyvenimas, ir aš tikiuosi, kad Jūs pragyvensite daug metų, 
tarnaudami žmonijai ir kultūrai.“ 

Mintys apie paktą atsispindėjo ir Rericho mene: „Taikos vė- 
liavos” emblemą galima išvysti daugelyje ketvirtojo dešimt- 
mečio drobių. Specialiai paktui skirtas paveikslas „Oriflama' 
(1931), arba, kaip pats dailininkas išvertė, „Raudonai Ugningo- 
ji Valdovė“. Paveiksle vaizduojama Madona, rankose laikanti 
išskleistą , Taikos vėliavą“. 

„Oriflamoje“ dailininkas atsiliepė ir į moterų kovą už ly- 
piateisiškumą. Ta problema, kuri ir mūsų dienomis dar dauge- 
lyje šalių tebėra aktuali, pirmaisiais amžiaus dešimtmečiais bu- 
vo itin aštri, ir Rerichas palaikė šią moterų kovą už savo tei- 
ses. Savo ruožtu daugelis moterų organizacijų aktyviai gynė 
dailininko kultūrinius sumanymus, ypač paktą ir „Taikos vė- 
liavą“. Straipsnyje „Moterims“, skirtame Rericho draugijų Mo- 
terų asociacijai, dailininkas rašė: „Moterys, juk jūs išausite ir 
išskleisite Taikos Vėliavą. Jūs drąsiai stosite geresnio gyveni- 
mo sargybon. Kiekviename židinyje jūs uždegsite puikią, drąsi- 
nančią kūrybos ugnį. Jūs tarsite vaikams pirmą žodį apie grožį. 
Jūs ištarsite šventą žodį Kultūra.“ 

Rerichas jautė realią karo grėsmę ir lygiagrečiai su veikla 
dėl kultūros vertybių apsaugojimo pakto vis dažniau ir dažniau 
nurodydavo Tarybų Sąjungą, kaip galingą progreso jėgų tvir- 
tovę prieš fašizmą. Žinoma, gyvendamas Anglijos kolonijoje ir 
žinodamas, kuo jį laiko neteisėti Indijos šeimininkai, savo pažiū- 
ras dėstydavo gana atsargiai, tačiau neduodavo preteksto abe- 
jonėms dėl tikrosios pažiūrų krypties. Be galybės straipsnių, šią 
dailininko poziciją patvirtina ir drobė „Šv. Sergijus“ (1932). Iš 
pradžių paveikslas buvo Prahoje, V. Bulgakovo! įkurtame Ru- 
sų kultūros ir istorijos muziejuje, 1r iš ten pateko į Tretjakovo 
galeriją. Naudodamasis kai kuriais bažnytinės tapybos princi- 
pais, paveiksle Rerichas stambiu planu pavaizdavo Sergijų Ra- 
donežskį visu ūgiu. Apatinėje paveikslo dalyje parašytą sla- 


! V. Bulgakovas — rašytojas ir filologas, asmeninis L. Tolsto- 
jaus sekretorius. Nuo 1923 metų gyveno Prahoje, o 1948 metais grįžo į 
Tarybų Sąjungą. į 

viškuoju pintiniu raštu: „Tau lemta tris kartus išgelbėti Rusiją. 
Pirmą kartą Dmitrijaus Donskojaus laikais, antrą kartą per Di- 
džiąją suirutę, trečią kartą...“ daugtaškis iškalbingai pasakė, ką 
Rerichas turėjo galvoje. 

Įdomu, kad ketvirtojo dešimtmečio pradžioje prie Sergijaus 
vėl grįžo ir M. Nesterovas, kuris taip apibūdino savo paveikslus 
iš Sergijaus gyvenimo: „Kam juose ieškoti istorijos? As ne 
istorikas, ne archeologas. Aš netapiau ir nenorėjau tapyti isto- 
rijos. Tai Surikovo darbas, o ne mano. Aš tapiau XIV amžiaus 
dorą rusų žmogų, geriausią senųjų Rusios laikų žmogų, jautusį 
gamtą ir josios grožį, savaip mylėjusį tėvynę ir savaip ieškoju- 
sį tiesos." 

Nesterovą, kaip ir Rerichą, vaizduoti Sergijų skatino karo 
grėsmės nujautimas. Tai patvirtina jo atsišaukimas, rašytas 1941 
metų spalio mėnesį: „,„Rūsčiosiomis istorijos valandomis Maskva 
lyg simbolis, lyg liaudies vėliava sutelkdavo geriausius savo 
sūnus. Daugiau kaip prieš penkis šimtus metų joje pasirodė žvit- 
rus berniukas, tapęs jaunuolių, o vėliau senu išminčiumi. Jį 
žinojo visa Maskvos žemė — nuo Dmitrijaus Donskojaus iki pas- 
kutinio valstiečio: tai Sergijus Radonežskis. Kulikovo mūšis nu- 
lėmė Maskvos, o su ja ir visos rusų tautos likimą...“ 

Rerichas buvo istorikas ir archeologas, tačiau, kaip ir Nes- 
terovas, niekada nevaizdavo Sergijaus istoriškai, Sergijaus pa- 
veikslas Rerichui simbolizavo rusų tautos dvasios, darbo ir ka- 
ro žygdarbius. Jo tapinys — tai gyva savalaikė reakcija į tėvy- 
nei iškilusį pavojų. Dailininkas tiki, kad iš karo išmėginimų 
ugnies Rusija išeis nugalėtoja. 

Nors indiškuoju periodu Rericho kūryboje ir vyrauja -eks- 
pedicijų po Aziją įkvėpti siužetai, tačiau vien tuo jis neapsiribo- 
ja ir atsiliepia į viso pasaulio įvykius. Kaip ir anksčiau, šiam 
tikslui naudojosi mitologijos ir pasakų motyvais, plėtodamas 
juos realistinio, bet rerichiškai emocingo peizažo fone. 

Realybės ir legendos sintezė — viena iš charakteringiausių 
užsienietiškojo Rericho kūrybos laikotarpio ypatybių. Skirtingai, 
negu ankstyvajame periode, dailininkas jau nesiūlo žiūrovui į 
praeitį žvelgti tolimųjų protėvių arba pusiau legendinių herojų 
akimis. Juos vaizduodamas, dailininkas žmonijos istoriją ver- 
tina iš šiuolaikinių pozicijų. Rericho meniškai transformuotos, 
praėjusių amžių legendos įgyja naują gyvenimišką ir filosofinį 
turinį. 

Šiuo atžvilgiu labiausiai įsidėmėtinas paveikslų ciklas „Rytų 
vėliavos“ („Rytų mokytojai“). 1925 metais Kašmire į kelionės 
dienoraštį dailininkas įrašo: 

„Baigta serija „Rytų vėliavos“: 1. „Buda Nugalėtojas“ — 


priešais gyvenimo šaltinį; 2. „Moisejus Vadovas“ — pašvaistės 
apgaubtoje viršūnėje; 3. „Sergijus Statytojas“ — savarankiškai 
dirba; 4. „Himalajų sargyba“ — ledynuose; 5. „Konfucijus tei- 
singasis“ — keleivis ištremtyje; 6. „Jeno Sujo Dja" — keleivių 
bičiulis (Japonija); 7. „Milarepa Išgirstantysis“ — saulėtekyje pa- 
žinęs mergelių balsus; 8. „Dodze Pasiryžėlis“ — stoja akis į akį 


su pačiu Mahakala; 9. „Saraha — Geroji Strėlė“ — skubantis da- 
ryti gera; 10. „Mahometas ant Hiros kalno“ — arkangelo Gab- 
rieliaus žinia, padavimas; 11. „Nagardžuna — Gyvatės Nugalė- 
tojas“ — regi ženklą ant nagų valdovo ežero; 12. „Oirotas — 
Baltojo Burchano pranašas“ — Altajaus pasakojimas. Ir tie, kur 
jau muziejuje: 13. „Pasaulio Motina“; 14. „Kristaus ženklai“; 
15. „Lao Czie"; 16. „Dzon Ka Pa“; 17. „Padma Sambhava"; 
18. „Taurė“; 19. „Senovės gyvatė“. 

Serijos arba „siuitos“, kaip kartais Rerichas vadindavo sa- 
vo kūrinių ciklus, visada turėdavo konkrečią idėją, kurios dėl 
didelio jos užmojo ir daugiaplaniškumo neįmanoma būdavo iš- 
reikšti vienoje drobėje. Tačiau ir suplanuotos serijos tokią idė- 
ją retai kada išsemdavo. Dailininkas jas papildydavo naujais pa- 
veikslais, tęsiančiais sumanymą. Tai pasakytina apie „Jo šalį“, 
„Maitrėją“, „Ryty mokytojus“ ir daugelį kitų tiek užsienietiško- 
jo, tiek rusiškojo periodo ciklų. 

Serija „Rytų vėliavos“ liudija nepaprastą Rericho sumany- 
mo užmojį ir didelį išprusimą Azijos tautų religinės filosofijos 
bei mitologijos srityje. Vos metus išgyvenęs Indijoje, jis ku- 
ria paveikslus, skirtus ne tik Indijai, bet ir Mongolijai, Tibe- 
tui, Arabijai, Altajui, Kinijai ir, aišku, Rusijai. 

Paties Rericho sudarytasis sąrašas ypač vertingas tuo, kad 
prie atskirų serijos dalių pavadinimų pridėtos trumpos charak- 
teristikos, leidžiančios spręsti, kaip pats dailininkas suprato sa- 
vo personažus ir kokius uždavinius kėlė didžiulei serijai, atku- 
riančiai visiškai nepanašių, daugiausia viena kitai prieštaraujan- 
čių religijų pradininkų ir skelbėjų paveikslus. 

Krinta į akis, kad „Rytų vėliavų“ serijoje nėra ortodoksinių 
religinių siužetų. Juos Rerichas pakeičia liaudies prietarais, apo- 
krifais. Antai, Konfucijus parodytas kenčiantis dėl persekiojimų, 

Sergijus „savarankiškai dirba“, Buda kviečia ne atsižadėti że- 
miškojo gyvenimo, o imtis. žygdarbių, karingasis Mahometas 
vaizduojamas atsiskyrėliu dykumoje. Rericho personažų dvasin- 
gumas ir pasiaukojimo patosas ne dieviškas, o žmogiškas. 

Visa serija išreiškia žmonijos vienybės, darbo ir žygdarbio 
moralės idėją. Ta idėja vyrauja ir kituose Rericho kūriniuose, 
pasirodžiusiuose po pirmosios stambios ekspedicijos per Aziją. 

Visi mitai Rerichui buvo praeities atminimas, liaudies sąmo- 
nėje virtęs svajone apie geresnę ateitį. Kai kur jis mituose ma- 
tė alegoriškai transformuotas stebėtinas senovės žmonių žinias 
apie gamtos dėsnius, žinias, kurių net šiuolaikinis mokslas nepa- 
jėgia paaiškinti. Taigi Rericho meniniai vaizdai nepaprastai s1- 
dėtingi ne dėl kokios nors ypatingos mitologinių siužetų inter- 
pretacijos, o dėl pastangų estetiškai įkūnyti filosofiškai įpras- 
mintą praeities ryšį su ateitimi, 

Scenos iš karavanų gyvenimo, klajoklių stovyklos, liaudies 
šventės, peizažai su vietinių gyventojų paveikslais ir papročiais 
— tai vis dailininko kelionių įspūdžiai, kurie atsispindėdavo 
drobėse ir literatūriniuose jo kūriniuose. 

Pavyzdžiui, 1923 metų apybraižoje Rerichas aprašė į rusų 
liaudies papročius panašų būrimą: moterys leidžia į Gangą pa- 
vandeniui dubenėlius su žiburiais ir spėja savo likimą. Po dvie- 
jų dešimtmečių tas siužetas atgyja nepaprastai poetiškame pa- 
veiksle „Ugnys Gange" (1945), kuris sužavi žiūrovą savo žydrai 
žaliais tonais, piešinio plastiskumu. 

Labai įdomus paveikslas „Strėlė — laiškas“ (1944), nutapytas 
skaisčiai raudonais tonais. Norint ir čia galima rasti visus „Ry- 
tų mistikos“ požymius. Nuo kalnų skardžio šaulys, įtempęs lan- 
ką, taiko į gilų slėnį. Aišku, kad iš tokio atstumo į jokį taikinį 
nepataikysi, ir šaulys kovoja su nematomomis dvasiomis. Tačiau 
iš tikrųjų viskas kur kas paprasčiau. Rerichas vaizduoja ir šian- 
dien dar praktikuojamą „depešų“ siuntimą“ namo iš kalnų ganyk- 
lų. Įgudusios rankos paleista strėlė su pritvirtintu laišku po ke- 
lių minučių pasiekia gimtąjį kaimą. 

Dailininkas turi ir kitą paveikslo variantą šia tema: per ne- 
pereinamą kalnų tarpeklį šaulys visai taip pat siunčia žinią į le- 
gendine Šambalos šalį. 

Realistiniai peizažai, istorinės ir buitinės scenos Rericho kū- 
ıvboje nuolat siejasi su mitologiniais motyvais. Tai kartais su- 
kelia pačius prieštaringiausius jo kūrybos vertinimus, tačiau pats 

dailininkas nejaučia nė menkiausio vidinio prieštaravimo. 
Dienoraštyje skaitome: „Rašoma, kad mano credo neaiškus. Gry- 
na nesąmonė! Jau senų seniausiai esu išreiškęs savąjį gyveni- 
mo supratimą. Ka gi, pakartosime dar sykį... Didžiojo meno ver- 
tybės pergalingai žengia per visas pasaulio sukrėtimų audras. 
Ir kai teigiame: Meilė, Grožis, Veiksmas, mes žinome, kad išta- 
riame tarptautinės kalbos formulę. Toji formulė, nūnai priklau- 
santi muziejui ir scenai, turi įeiti į kasdieninį gyvenimą. Gro- 
žio ženklas atidarys visus „šventuosius vartus“. Nešdami grožį, 
patys einame džiaugsmingai. Nugalime grožiu. Grožis — mūsų 
malda. Jungiamės grožiu. Ir, nujausdami tiesos kelią, su šypsena 
pasitinkame ateitį.“ | 

Rytai, be abejo, turėjo įtakos ir Rericho tapybinei manierai. 
Indų tapyba susijusi su indų teatru, kur gestai, spalvos griežtai 
asocijuojasi tarpusavyje ir amžių įteisintais savo deriniais įgy- 
ja tam tikrą prasmę. Būtent tai ir sudaro tą Rericho kūrybos nau- 
jumą, pasisavintą iš Rytų ir mažai dar tyrinėtą. 

Jo kūryboje šviesa ir spalva ne tik kad neatskiriamos, bet 
sykiu išreiškia vidinę kūrinio prasmę ir suteikia emocinį at- 
spalvį. 

Tačiau klaidinga būtų manyti, jog dailininkas visiškai per- 
ėmė Rytų, šiuo atveju, indų meno tradiciją. Ji tik praturtino dai- 
lininko kūrybą, kaip prieš tai ją buvo praturtinusios Bizantijos, 
senosios rusų ir kai kurių Vakarų meistrų tapybos tradicijos. 
Nors ir veikiamas įvairių įtakų, nors ir perimdamas kai ką iš ki- 
tų, Rerichas visada išmintingai puoselėjo savo originalią tapy- 
mo manierą ir savo stilių, kurie atitiko jo savitą pasaulėžiūrą. 

Praėjo beveik penkeri metai nuo „„Urusvati“ instituto įsteigi- 
mo, ir Rerichas gavo kvietimą atvykti į JAV. Dėl dirvos erozi- 
jos Amerikos žemdirbystė patyrė milžiniškus nuostolius. Tuo 
tarpu iš instituto į mokslines botanikos įstaigas pastoviai plau- 
kė herbarai, kuriuose buvo nemaža sausrai atsparių augaių rū- 
šių, surinktų Centrinėje Azijoje. Jungtinių Amerikos Valstijų 
žemdirbystės departamentas susidomėjo šiais augalais ir kreipė- 
si į Rerichą, siūlydamas specialią ekspediciją rinkti tų augalų 
sėklas ir gelbėti derlinguosius dirvos sluoksnius nuo suirimo. 

Rerichas pasiūlymą priėmė ir 1934 metais išvažiavo į JAV 
aptarti visų ekspedicijos klausimų. Be įprastinių finansinių bei 
techninių problemų, dar iškilo sunkumų dėl maršruto pasirinki- 
mo. 1925—1928 metų patyrimo pamokytas, dailininkas būgšta- 

vo, kad keliai į Centrinės Azijos dykumas per Chotaną ar Lhasa 
jam gali būti uždaryti. 

Užsukęs į Europą, Rerichas sulaužė savo taisyklę — nesikišti 
į rusų emigrantų vidaus reikalus. Ketvirtajam dešimtmetyje 
emigracijos sluoksniuose gana pastebimai išryškėjo du lageriai 
— vadinamieji „poraZencai" ir „utverždencai“. „PoraZencai" 
tikėjosi Tarybų Sąjungos pralaimėjimo kare su Vakarais. Tai 
būtų paskutinis šansas atkurti monarchiją ar buržuazinę respub- 
liką paliktoje tėvynėje. 

„Utverždencai“ (kai kurie dar vadinosi „oboroncais"), prie- 
šingai, galvojo, kad karo atveju laimėti turinti Rusija ir rusų 
emigrantams nėra kito kelio, kaip tik kiek galint padėti Raudo- 
najai Armijai, ginančiai Tėvynės neliečiamybę. 

Fašizmo įsigalėjimas Vokietijoje taip įkaitino tarptautinę at- 
mosierą, jog dėl karo neišvengiamumo jau niekas beveik nesi- 
ginčijo, ginčai virė dėl planuojamo jėgų išdėstymo ir būsimojo 
konflikto baigties. 

1934 metais atvykęs į Paryžių, Rerichas apsilankė viename 
„Utverždencų“ susirinkime ir, pritardamas jų nuotaikoms, pasa- 
kė sveikinimo kalbą. Tai nepatiko reakcinei rusų emigracijos 
daliai, ir reakcingiausias emigrantų laikraštis „Atgimimas“ 
(„Vozroždenije“) pradėjo varyti kampaniją prieš Rerichą, prieš 
jo visuomeninę veiklą ir netgi meną. 

Amerika dailininką pasitiko daugybe įvykių, tiek džiuginan- 
čių, tiek liūdnų. Kėlė džiaugsmą kultūrinių organizacijų ir pak- 
to laimėjimai. Liūdino bendras Vakarų gyvenimo pobūdis, smu- 
kusi moralė, pasiutęs pelno vaikymasis. Ekonominės krizės su- 
kelta depresija apėmė ir švietimo darbą. Dailininkas pasipikti- 
nęs rašė: 

„Dr. Britonas priminė man, kad, išvažiuodamas iš Amerikos į 
1930 metais, aš jam pasakęs: „Saugokitės barbarų.“ Nuo to lai- 
ko nemaža barbarų įsiveržė į kultūrą. Su finansinės krizės vė- 
liava įvykdyta tiek neatitaisomy piktadarybiy.. Gėda, gėda. 
Čikagoje, atseit, nėra iš ko atlyginti miesto mokytojams. Niu- 
jorke aukcione parduota bažnyčia. Kanzas Sityje iš varžytinių 
paleistas Kapitolijus. O kiek muziejų ir mokyklų uždaryta! O 
kiek mokslo ir meno darbuotojų išmesta už borto! Ir vis dėlto 
į arklių lenktynes suvažiavo penkiasdešimt tūkstančių žmonių! 
Gėda, gėda!" 

Rimtų materialinių sunkumų turėjo ir Rericho muziejus Niu- 
jorke. Krizė sumažino jo pajamas, ir tai sutrukdė laiku padenz- 
ti paskolą už namo statybą. Vargais negalais per teismą pavyko 
išsimokėjimo terminą keleriems metams pratęsti. Atrodė, kritis- 
kiausias momentas praėjo. Bet nerimą kėlė kai kurių valdybos 
narių, ypač Lui Horšo, tvarkiusio visus finansinius reikalus, el- 
gesys. 

Šis biznierius prieš keletą metų nepaprastai susidomėjo Reri- 
cho ir jo artimiausių bendradarbių įkurtomis įstaigomis ir iš 
pradžių daug padėjo tuose finansiniuose bei ūkiniuose dalykuo- 
se, kurių mokslo ir meno žmonės dažniausiai kratosi. Per keletą 
metų Horšas sugebėjo perimti visus muziejaus ūkinius reika- 
lus. Jis turėjo ryšių Niujorko biznierių sferose, ir vadovavi- 
mas dangoraižio statybai perėjo į jo rankas. 

Kol Rerichas buvo ekspedicijoje, Horšas pakeitė dangorai- 
žio projektą, pridėdamas dar penkis aukštus. Bet namas dau- 
giau pajamų nedavė, nuo to padidėjo tik skola bankui. Tad Hor- 
šas ir kai kurie jo šalininkai ketino pakelti nuomą už kamba- 
rius, įrengti dangoraižyje restoraną su baru ir sumažinti kultū- 
ros ir švietimo įstaigų patalpas. Rericho palaikoma direktorių 
taryba ryžtingai tam pasipriešino. Atmosfera įkaito iki kraštu- 
tinumo. 

Dailininkui atvykus į Niujorką, Horšas lyg ir atsisakė savo 
merkantilinių planų. Jis netgi padėjo Rerichui organizuoti nu- 
matytą ekspediciją. Horšas gerai pažinojo Jungtinių Valstijų že- 
mės ūkio ministrą H. Volasą, vieną iš kovos su dirvos erozija 
organizatorių, kurio vardu ir buvo pasiųstas kvietimas dailinin- 
kui pačiam atvykti į Ameriką. Organizaciniai ekspedicijos klau- 
simai buvo sprendžiami operatyviai. Be to, Volasas ir Horšas 
davė žodį panaudoti savo įtaką kultūrinių vertybių apsaugos 
pakto sudarymo paspartinimui. 

Tai rodė, kad Horšas stengiasi susigrąžinti muziejaus direk- 
torių tarybos pasitikėjimą, norėdamas ir toliau tvarkyti finan- 
sus bei ūkį. Beje, ir pašalinti Horšą buvo ne taip lengva. Jis pri- 
traukė į dangoraižio statybą keletą biržos komersantų ir drau- 
ge su jais dabar turėjo solidžią pajų dalį, kuri garantavo balso 
teisę, sprendžiant svarbiausius klausimus. 

Laikas Rerichui lėkte lėkė. Kaip ir anksčiau, dailininkas 
keldavosi anksti ir dirbo nepavargdamas. Rericho muziejaus 
Niujorke viceprezidentė Z. Fosdik prisimena: 

„Nuo atvykimo dienos aš nuolat palaikydavau kontaktą su 
daugeliu pas jį ateinančių žmonių ir dažnai dalyvaudavau jų 
pokalbiuose su dailininku. Šiaip būdamas nekalbus, Rerichas nuo- 
širdžiai ir nuodugniai aptardavo asmeninio ir visuomeninio po- 
būdžio problemas, niekada nesileisdamas į jokius kompromisus. 

Laiškais ir telefonu be perstogės būdavo prašoma pasimaty- 
mų. Jis daug dirbo drauge su manimi — rašė, diktavo, tardavo- 
si, su kuo reikėtų susitikti. Prašomas neatsisakydavo priimti net- 
gi savo priešų. Išklausydavo jų ramiai ir draugiškai, duodavo 
patarimų, o paskui apgailestaudamas sakydavo, kad patarimų 
jie vis viena nepaisys, nueis savo klystkeliais ir atsitrenks kakta į 
sieną. Rerichas turėjo nepaprastai subtilų ir taiklų humoro jaus- 
mą. Keliais žodžiais mokėdavo prikišti bendradarbiams jų apsi- 
leidimą, bet taip, kad jie pirmieji iš to nusijuokdavo. Su Reri- 
chu būdavo linksma ir lengva dirbti, laikas lėkė nepastebimai, 
nors kai kada atrodydavo, kad jis moka prailginti parą, tiek 
daug suspėdavome.“ 

JAV Rerichas neilgam teužtruko. 1934 metų balandžio 21, 
atsisveikindamas su savo draugais, pasakė: 

... atkreipkite dėmesį į dienraščius. Ką mes matome pirmuo- 
se puslapiuose? Ogi stambiausias antraštes apie karo nusikalti- 
mų, sugriovimų, neapykantos naujienas! Ar tai nereiškia, kad 
tiktai naujienos apie nužudymus, apie sugriovimus, apie siaubą 
— vienintelis dabartinės visuomenės rūpestis. Tokiu būdu ne 
tik liaudis, bet ir jaunoji karta iš mažens pratinama prie to, kad 
karas, neapykanta žmonėms, žudymai, nunuodijimai ir visokie 
kitokie nusikaltimai stambiu šriftu mirgety pirmuosiuose pusla- 
piuose, o visa, kas pozityvų, tarytum neturėtų visuomeninės 
reikšmės." 

1934 metų gegužės mėnesį su nauja ekspedicija Rerichas jau 
atsidūrė Japonijoje. Ekspedicijoje dalyvavo ir Jurijus su keliais 
Europos bei Azijos botanikais. Jie turėjo užduotį tyrinėti bar- 
chanų augaliją ir atrinkti tas josios rūšis, kurios galėtų sustabdyti 
dykumą. 

„Laikas rimtai ir energingai imtis šio reikalo,— rašė Reri- 
chas.— Be atodairos plėšdamas ir naikindamas mišką ir apskritai 
augaliją, žmogus didžiulius plotus paverčia dykuma. Šiurpu žiū- 
rėti, kaip, Zalumynams pranykus, vis labiau ir labiau nusitrina 
apsauginis bei naudingasis zemės paviršius,“ 

Pirmuoju ekspedicijos darbo rajonu buvo parinkta Siaurine 
pavyko apiforminti reikalingiausius dokumentus, ir, persikeles 
į Mandžiūriją, Rerichas su ekspedicija pajudėjo į šiaurės va- 
karus. 

Ekspedicija priėjo beveik iki Dalainoro ežero. Tyrinėjant 
Bargos stepes ir vakarinę Chingano kalnyno dalį, buvo aptikta 
sausrai atsparių ašuočių ir įvairių varpinių augalų rūšių, tinka- 
mų galvijams. Be to, ekspedicija rinko vaistažoles, o senovinia- 
me Chanširo vienuolyne net rado rečiausią Tibeto vaistų ma- 
nuskriptą, kurį pavyko nurašyti. 

Ekspedicija artėjo prie Tarybų Sąjungos sienų. Japonų val- 
džia sekė kiekvieną Rericho žingsnį ir, nepaisydama ankstesnių 
pažadų, apribojo ekspedicijos judėjimo laisvę ir trukdė norma- 
liai apsirūpinti būtiniausiais daiktais. 

1934 metų liepos mėnesį Rerichas buvo priverstas važiuoti į 
Charbiną išaiškinti suvaržymų priežasties Tačiau, nors ir pra- 
leido Charbine apie penketą mėnesių, nieko nelaimėjo. Teko tar- 
tis su JAV žemės ūkio departamentu dėl ekspedicijos permeti- 
mo į Kinijos teritoriją. 1934 metų gruodžio mėnesį Rerichas jau 
buvo Pekine, kur pradėjo ruoštis antrajam, daug ilgesniam marš- 
rutui šiaurinės bei vakarinės Kinijos rajonais. 

Bet Rericho atvykimą į Charbiną reikėtų aptarti plačiau. Čia 
dailininkas susidūrė su atvira diversija prieš Tarybų Sąjungą ir 
pamatė niekšišką parsidavėliškos baltųjų emigrantų viršūnės 
veiklą. 

Rerichas negalėjo likti abejingas ir perskaitė keletą patrio- 
tinio turinio paskaitų, rašė straipsnius. Jo remiamas, Charbine 
taip pat buvo įkurtas pakto ir „Taikos vėliavos“ Tolimųjų Ry- 
tų komitetas. 

Ryšium su tuo pasipylė ištisa srovė melagingų kaltinimų, 
kuriuos Rerichui iškėlė reakcingoji emigrantų klika, palaikoma 
vietinio japonų laikraščio „Charbino laikas“. Dailininkas turėjo 
kreiptis į Japonijos užsienio reikalų ministeriją, leidusią įva- 
laikraščių bendradarbių ir besivaidijančių rusų emigracijos gru- 
pių Charbine obskurantizmo bei nemokšiškumo pasekmė. Turė- 
dami savo rankose tokius pranešimus, mes laimingi, galėdami 
užtikrinti Tamstą, kad panašių incidentų nepasikartos.“ 

Tai priminė paprasčiausią diplomatinį susirašinėjimą. Kad 

taip yra, pasitvirtino, kai Rerichas pabandė Charbine išleisti pat- 
riotinio turinio knygą „Šventoji sargyba“, sudarytą iš straipsnių 
ir pakto populiarinimo medžiagos. Knygoje buvo keletas pasku- 
tiniųjų dailininko kalbų, tarp jų kreipimasis į Paryžiaus „ut- 
verždencus" ir ką tik parašytas nekrologas „Šviesiam Karaliaus 
Aleksandro atminimui“. Kaip žinoma, Jugoslavijos karalių 
Aleksandrą 1934 metais nužudė fašistų agentai, ir po to reakci- 
niai Jugoslavijos elementai ėmė viešai remti hitlerinę Vokietiją, 
kuriai anksčiau Aleksandras nepritarė. Tuo laiku paskelbti jį 
aukštinantį straipsnį reiškė pasipriešinti fašizmui ir prohitleri- 
nėms tendencijoms, kurios Tolimuosiuose Rytuose automatiškai 
pavirsdavo projaponiškomis antitarybinėmis tendencijomis. 

Kai „Šventoji sargyba“ jau buvo išspausdinta, japonų cen- 
zūra areštavo jos visą tiražą. Vėliau, 1936 metais, Rerichas iš 
Indijos rašė į Europą, kad, Charbino pranešimu, knyga įtraukta 
į Mandžiūrijoje draudžiamos literatūros sąrašą. Po kokio pus- 
mečio, Rerichas išgirdo, jog vienai knygų prekybos firmai pa- 
vyko dalį tiražo išgabenti į Paryžių, kur leidinys ir pardavinė- 
jamas, 

1934 m. lapkričio mėnesį Rerichas paliko Charbiną. Bet su- 
kiršintas širšių lizdas taip ir negalėjo nusiraminti. Nuo to lai- 
ko pikčiausių prasimanymų ir spausdinamų klastočių apie Re- 
richą pėdsakai nuolat vesdavo į Charbino baltųjų emigrantų bu- 
veinę. Jų rašeivos ypač graudžiai apraudojo Rericho „masonisS- 
kumą“, „tėvų tikėjimo“ išdavimą ir perėjimą į budizmą. Buvo 
paskelbta, kad Jelena vadovaujanti Adjaro teosofų centrui, tu- 
rinčiam tikslą nuversti ir išnaikinti „tikrąją krikščionybę“, nors, 
reikia pasakyti, Adjaro ji nė iš tolo nebuvo mačiusi. 

Rericho patriotizmą ir protarybinės nuotaikas rusų emigra- 
cijos šulai sutiko priešiškai. Daugybė Rericho draugijų laikėsi 
draugiškų Tarybų Sąjungai pozicijų, ir jaunoji emigrantų karta 
simpatizavo jų veiklai. Pats Rerichas įspėjo artimiausius bend- 
radarbius, kad jo paramos gali tikėtis tik pozityviai Tarybų Są- 
jungos atžvilgiu nusiteikusios grupuotės, 

Ketvirtajame dešimtmetyje Rerichas nutraukia bet kokius 
santykius netgi su ilgamečiais savo veiklos šalininkais, jeigu 
tik įsitikina nepataisomomis antitaıybin&emis jų nuotaikomis ir 
palankumu fašistiniam režimui. Pavyzdžiui, griežtai pasikeitė ry- 
šiai su Svenu Hedinu, suiro, atrodytų, tvirta sąjunga su JAV 
gyvenusiu sibirieciu rašytoju G. Grebenščikovu, pablogėjo san- 

tykiai su kritiku S. Makovskiu ir kai kuriais emigracijos dal- 
lininkais, bendradarbiavusiais antitarybiniuose leidiniuose, pana- 
šiuose į Paryžiuje ėjusį „Vozroždenije“. 

Kai „„Vozroždenije“ 1936 metais nustojo ėjęs, dailininkas rašė 
Rericho draugijos Latvijoje pirmininkui R. Rudzyčiui: „Tamsta 
tikriausiai girdėjote, kad „„Vozroždenije“ Paryžiuje jau uždary- 
tas, tokiu būdu dar vienas tamsybės lizdas liovėsi veikęs. Kaip 
tik tokie laikraščiai mus drabstydavo purvais. Tačiau juk tokių 
tamsybininkų plūdimasis daug geriau už jų pagyras.“ Po mėne- 
sio Rerichas Rudzyčiui pranešė, kad „Vozroždenije“ redaktorius 
iš Prancūzijos ištremtas „į piniginių lėšų gavimo vietą“, tai 
yra Vokietiją. | 

Šūkalojantiems baltosios emigracijos politikams Rerichas 
taip nepatiko, kad net po dailininko mirties jie negalėjo atleisti 
jam ištikimybės Tėvynei ir karo prieš Tarybų Sąjungą baigties 
numatymo. 1956 metais antitarybiniame Paryžiaus emigrantų 
laikraštyje „Russkaja myslj“ pasirodė Sergejaus Makovskio 
straipsniai „Kas buvo Rerichas?“ ir „Dar apie Rerichą“. 
Pirmiausia krinta į akis šių straipsnių isspausdinimo lai- 
kas. S. Makovskis, daugelį metų nė žodžio nerašęs apie Rerichą, 
nelauktai prabilo būtent prieš pat pomirtinių dailininko parodų 
surengimą Tarybų Sąjungoje. Kad toks sutapimas neatsitiktinis, 
rodo ir straipsnių autoriaus metodai. Tai vis tie patys pigūs bal- 
tųjų emigrantų prasimanymai apie briliantais nusagstytus ordi- 
nus, kuriuos Rerichas švaistęs į visas puses, apie milijonierius, 
kurie už pasakiškus pinigus supirkinėdavę jo paveikslus ir lei- 
dę apie jį knygas bei monografijas, apie piligrimus, ant kelių 
šliaužiojusius prieš soste sėdintį Rerichą. Prie tų „perlų“ Ma. 
kovskis dar pridėjo nuo savęs, kad Nikolajus Rerichas — „latvio 
burtininko“ ir „didžiarusio pirklio“ palikuonis, „paviršutiniškai 
išsilavinęs“ ir „protiškai nepajėgus“, nemokėjęs anglų kalbos ii 
gyvenimo gale pasinėręs į spiritizmą ir išėjęs iš proto. 

Be tų klaikių nesąmonių, autorius griebiasi ir kerštingo me- 
lo apie „krachą“, ištikusį Rerichą, kai jo apkvailinti Amerikos 
milijonieriai praregėję. Straipsniuose kategoriškai tvirtinama, 
kad Rerichas „prasmego ten (Indijoje — Aut. past.) su šeima, tc- 
li nuo bet kokios civilizacijos, lyg iš daržininkystės gyvenantis 
dvarininkas, versdamasis „savo rankų“ darbu ir naudodamasis 
čiabuviais, kurie dar beveik baudžiavą ejo“. 

Sie Makovskio „atradimai“, sufabrikuoti kaip tik tuomet, 
kai Rericho paveikslai buvo vežami į Tarybų Sąjungą, jau rim- 
tesni už Charbino damų kliedesius, esą Rerichas vaikščiojęs Sun- 
gario upės vandeniu. Juoba kad ir pats autorius, bijodamas lik- 
ti nesuprastas (o suprasti, iš kur toks begėdiško melo antplūdis, 
išties nelengva), straipsnyje skuba „atversti savo kortas" ir klau- 
sia: „Kodėl Rerichas žlugo kaip dailininkas, mąstytojas ir tarp- 
tautinis veikėjas?" Atsakymas jau iš anksto paruoštas: „Nelaimė 
ištiko netrukus po to, kai Rerichas pakeliui į Tibetą apsilankė 
Maskvoje. Gal čia ir priežastis...“ Ir taip „paspeliojes”, Makovs- 
kis skuba įtikinti, kad įtarimai, kurie kilo po Rericho vizito į 
Maskvą, „neteisingi“. 

Bet grįžkime prie nutrūkusios ekspedicijos. Sutvarkęs ją Pe- 
kine, 1935 metų kovo mėnesį per Kalganą Rerichas pasuko link 
Gobio dykumos, kurios pakraščiai prižėlę sausrai atsparių auga- 
lų Ekspedicija dirbo tai Chingano priekainėse, tai įžengdavo 
toli į dykumą. Per keletą mėnesių buvo ištirta daugiau kaip 300 
kovai su dirvos erozija naudingų augalų rūšių, surinkta daug 
vaistažolių, į Ameriką pasiųsta apie 2000 siuntinių su sėklomis. 

Kaip visuomet, ekspedicijoje Remchas tapė daug etiudų, ty- 
rinėjo archeologinius objektus, rinko lingvistinę ir folklorinę 
medžiagą. Per septyniolika mėnesių parašė du šimtus dvidešimt 
dvi apybraižas „Dienoraščio lapams“, daugelyje atspindėdamas 
ekspedicijos darbą, kai kuriose paliesdamas filosofines ir moks- 
lines temas. 

Balandžio 15 dieną Gobio dykumos smėlynuose virš ekspedi- 
cijos stovyklos suplevėsavo „Taikos vėliava“. Tuo metu Vašinę- 
tone po eilinės konferencijos JAV prezidentas Ruzveltas ir Pie- 
tų Amerikos valstybių atstovai pasirašė Rericho paktą. Per ra- 
diją Ruzveltas kalbėjo: 

„Siūlydami šį Paktą pasirašyti visoms pasaulio šalims, mes 
stengiamės, kad pasaulinis jo pripažinimas taptų būtinu princi- 
pu. siekiant išsaugoti šiuolaikinę civilizaciją. Tas susitarimas tu- 
ri gilesnę reikšmę, negu paties dokumento tekstas." 

O Rerichas, pažymėdamas pakto pasirašymo datą, kelionės 
dienoraštyje įrašė: „Nesiliausime tvirtinę, kad, be valstybinio 
pripažinimo, būtinas aktyvus visuomenės dalyvavimas. Kultūri- 
nės vertybės puošia ir taurina tiek paprastų. tiek ir įžymių žmo- 
nių gyvenimą. Ir todėl jas visi privalo rūpestingai puoselėti.“ 


190 


Sėkmingai baigęs ekspediciją, 1935 metų rugsėjo 21 dieną 
Rerichas atvažiavo į Šanchajų. Atvažiavo sielote susisielojęs, 
nes vasaros gale nutrūko ryšiai su Niujorko muziejumi, ir dai- 
lininką pasiekė gandai, kad iš jo iniciatyva įkurtų organizacijų 
vadovybės pašalinti visi artimiausi bendradarbiai. Šanchajuje 
šie gandai pasitvirtino, ir rugsėjo 24 dieną Rerichas ir sūnus 
Jurijus skubiai išvažiavo į Indiją. 

Netrukus juodu jau buvo Kulu, kur išgirdo visas Niujorko 
įvykių smulkmenas. Horšas, taip stropiai ėmęsis muziejaus Íi- 
nansinių reikalų, po konflikto su direktoriais dėl dangoraižio pa- 
jamų suprato, kad, neturėdamas aukšto rango sąjungininkų, nie- 
ko nelaimės, ir nutarė klasta pasisavinti dangoraižį ir visas mu- 
ziejaus vertybes. Jis aprimo ir tykojo patogios progos. Tokia pro- 
ga ir buvo Rericho ekspedicija, todėl Amerikos biznierius taip 
energingai šoko ją organizuoti. 

Vos tik ekspedicija pasiekė Šiaurės Kinijos dykumų rajonus, 
Iloršas pradėjo gerai apgalvotą dangoraižio užgrobimo opera- 
ciją. Netruko atsirasti ir šio negražaus, tačiau didžiai „komer- 
ciško“ žygio bendrininkas. Tai buvo ne kas kita, kaip pats JAV 
žemės ūkio ministras H. Volasas. 

Horšas ir Volasas pirmiausia nutarė izoliuoti Rerichą nuo ar- 
timiausių jo bendradarbių Niujorke. Iš JAV žemdirbystės depar- 
tamento buvo skleidžiamos painiausios žinios apie ekspedici- 
jos buvimo vietą, o Rerichas gaudavo nurodymus vesti ekspe- 
diciją pačiais blogiausiais keliais. 

Laikinai atitraukusios Rerichą nuo muziejaus reikalų, „aukS- 
tosios susitariancios šalys“ ėmė vykdyti savo sumanymą. Ope- 
racija buvo žaibiška, nes Horšas viską buvo paruošęs iš anksto, 
Kontrolinį dangoraižio akcijų paketą turėjo pasidalinę septyni 
asmenys: N. Rerichas, J. Rerich, Z. Lichtman, M. Lichtmanas, 
F. Grant, L. Horšas ir N. Horš. Rerichai muziejaus direktoratui 
patikėjo tvarkyti visus finansinius reikalus. 1935 metų vasario 
mėnesį ėmęsis apgaulingų kombinacijų, Horšas sugebėjo Reri- 
chų, Lichtmanų ir Grant pajus perrašyti savo žmonos vardu. 
Steigėjai to nė nenujautė, nes jau seniai buvo nutarta muziejų 
be atlyginimo perduoti valstybei, o Horšui pavesta šį aktą api- 
forminti. Tad buvo manoma, jog kaip tik tai jis ir daro. 

1935 metų vasarą Horšas ir jo bendrininkai, remdamiesi kont- 
rolinio akcijų paketo turėtojų „teise“, net nepranešę, iš mu- 
ziejaus direktorių tarybos pašalino Rerichą ir keturis kitus stei- 

gėjus. Apie tai direktoriai išgirdo po laiko, kai Horšas per vieną 
naktį iš muziejaus jau buvo išgabenęs Rericho paveikslus (dau- 
giau kaip tūkstantį) ir pakeitęs visas spynas. Kartu buvo su- 
naikinti visi archyviniai dokumentai, su jais ir steigėjų nutari- 
mas perduoti muziejų valstybei. 

Horšui ir jo bendrininkams negrėsė nieko. „Laisvosios vers- 
lininkystės“ įstatymų požiūriu operacija buvo įvykdyta neprie- 
kaistingai. Gal, Rerichui atvykus į Ameriką, tiesa ir galėjo iškil- 
ti aikštėn, bet tai jau nieko nebūtų pakeitę. Be to, apsukrüs biz- 
nieriai pasirūpino, kad jis neatvažiuotų. Jų naudai buvo surasti 
kažkokie įstatymo paragrafai, kuriais remiantis, Rerichui su- 
teiktos ekspedicinės sumos buvo apdėtos stambiu valstybiniu 
mokesčiu, ir, tik jį sumokėjęs, dailininkas galėjo be baimės pa- 
sirodyti JAV. Kitu atveju grėsė areštas, ir Rerichas buvo apie tai 
įspėtas. 

Pašalinti direktoriai tučtuojau Niujorke padavė Horšą į teis- 
mą, tačiau nieko nelaimėjo. 

Kulu Rerichas gavo šūsnį laiškų, smulkiai  nušviečiančių 
Niujorko aferą ir siūlančių patarimą po patarimo, kaip elgtis. 
Ir jis dienoraštyje įrašė: 

„Ar ne per daug apie amerikoniškus „veiksmus“? Bet laiškų 
buvo, ir norisi trumpai aptarti įžūliausio apiplėšimo esmę. Hor- 
šas rezga apie muziejų plonytį grobuonišką voratinklį. Jis klai- 
dina vyriausybę ir savo šmeižtais sukuria ieškinį už kažkokius 
mokesčius nuo ekspedicijos sumų, nors visiems žinoma, kad 
ekspedicinės sumos mokesčiais neapdedamos. Tamsios savo są- 
žinės kertėje Horšas puikiai žino, kad meluoja ir klastoja, bet 
jis tikras Amerikos gangsteris. Jis puikiai žino, kaip žema iš 
jų pačių pradėto darbo išvaryti ir apiplėšti visą grupę veikėjų, 
bet gangsterizmo kodeksas triumfuoja. Ministrų tarpe atsiranda 
tokių, kurie dėl paslaptingų priežasčių neduoda ramybės teisė- 
jams ir vis skambina, reikalaudami neteisingo sprendimo. Ar ma- 
ža pasakyta apie neteisingus teisėjus? Bet ypač įdomu, kad 
žmonės juk žino, jog Horšas sukčius, supranta visas jo machi- 
nacijas bei klastotes ir vis dėlto tyli... Kas gi išeina? Vieni veid- 
mainiauja. Kiti nuslepia. Treti ieško kompromiso! Tarytum blo- 
gis ir gėris galėtų sudaryti kompromisą.“ 

Rerichas nevažiavo į JAV, ir, „Dienoraščio lapuose“, reziu- 
muodamas kai kurių bendradarbių reakciją į Niujorko įvykius, 

kaip pavyzdį pateikia vieną populiariųjų pasakojimų apie Cho- 
džą Nasrediną. Kai Nasredinas pavogė asilą, kaimynai puolė 
priekaištauti ir patarinėti. Vieni mokė, kad reikia įsitaisyti atsa- 
kančią spyną ir namą aplinkui aptverti aukšta siena, kiti pri- 
kišo, kad apsileidęs, kad kietai miega. Išklausęs Chodža atsakė 
savo patarėjams: „Jüs samprotaujate teisingai, tačiau tai jau pra- 
eitis, o šiai dienai iš jūsų žodžių jokios naudos. Iš jų tik išeina, 
kad kaltas dėl visko aš, o vagis visai nekaltas!" 


XI. „KAD BUCIAU SU JAIS!“ 


1926 metais kai kurie pažįstami, netikėtai sutikę Rerichą 
Maskvoje, klausinėjo: 

— Nikolajau Konstantinovičiau,— tai nutarėte grįžti į tevy- 
nę? 

Dailininkas jiems atsakydavo: 

— Bet aš juk nė nebuvau palikęs jos. Aš keliavau ir pla- 
nuoju naujas keliones, o visai išvykti iš Rusijos — to man ue į 
galvą nebuvo atėję. 

Kaip apskaičiavo pats Rerichas, jis gyveno tokiose šalyse: 
Rusijoje — keturiasdešimt dvejus metus, Indijoje — septynic.li- 
ka, Suomijoje — dvejus, Amerikoje — trejus, Kinijoje — dvejus, 
Tibete — pusantrų, Mongolijoje — metus, Prancūzijoje — me- 
tus, Anglijoje — metus ir trejetą mėnesių, Švedijoje — pusę me- 
tų, Šveicarijoje — pusę metų, Italijoje — trejetą mėnesių. Be to, 
dar buvo Vokietijoje, Olandijoje, Belgijoje, Egipte, Džibutyje, 
Japonijoje, Honkonge, Ceilone, Javoje, Indonezijos Bali sa- 
loje, Filipinuose. 

Tačiau po 1934—1935 metų ekspedicijos Rerichas jau nena- 
liko Indijos. Ir ne todėl, kad būtų nuolatinių žygių išvargintas, 
o kad ėmė ruoštis į tėvynę. Tai buvo ne taip lengva. Jis neno- 
rėjo apleisti kultūrinio darbo užsienyje ir prarasti pozicijų, ku- 
rias ten iškovojo kultūrinių vertybių apsaugos pakto idėja, ne- 
norėjo nutraukti mokslinių ryšių, užsimezgusių per „Urusvati" 
institutą. Tačiau tereikėjo viešai pareikšti, kad jis ketinąs grįž- 
ti į Tarybų Sąjungą, kaip mat būtų atsiradę norinčių suduoti 
smūgį visai jo veiklai užsienyje. 

Sunku buvo tikėtis greito dokumentų apiforminimo. Tary- 
binių diplomatų kolonijinėje Indijoje nebuvo, o apie Londono 
tarpininkavimą nė svajoti nevertėjo, 

Pačioje Indijoje Rerichas buvo nepaprastai populiarus. Stu- 
dijuodamas senąją tautos kultūrą ir dabartį, jis taip susigyveno 

su tradicine indų pasaulėjauta, jog jį laikydavo savu tiek pa- 
prasti Kulu gyventojai, tiek žymūs šalies veikėjai. 

Rericho parodos Indijos miestuose sutraukdavo galybę žmo- 
nių, daugelis muziejų turėjo Rericho paveikslų, kai kurie net 
memorialines jo kūrybos sales. Dešimtyse Indijos žurnalų bei 
laikraščių sistemingai pasirodydavo publikacijos apie Rerichą ar 
jo paties straipsniai. Prie dailininko pavardės paprastai pridė- 
davo „guru“ arba net „gurudev“ (didysis mokytojas). Indų fi- 
losofai, rašytojai, mokslininkai, dailininkai, visuomenės veikė- 
jai, kaip, pavyzdžiui, Džavaharlalas Neru, S. Radhakrišnanas, 
S. S. Sarasvatis, Svamis Ramdasas, Šris Vasvis, O. Gangolis, Sva- 
mis Omkaras, Svamis Dzaganisverananda, 5. Varma, S. K. Ca- 
terdži, Ramananda Čaterdži, N. Mehta, N. N. Basu, R. Tandan:s, 
H. S. Batačarija, Č. B. Singhas, R. M. Ravalas, A. B. Govinda, 
K. P. Tampis, Dasas Gupta, Asitas Kumaras Haldaras, Dž. Bosė 
ir kiti arba asmeniškai pažinojo Rerichą, arba su juo susirašinėjo. 
Dailininko dažnai prašydavo parašyti pratarmes leidžiamoms 
knygoms, atsiliepti į kokį įvykį spaudoje arba per radiją. 

Indų liaudies pagarbos bei pripažinimo Rerichas užsitarnavo, 
žinoma, ir tuo, kad tikėjo Indijos ateitimi, palaikė išsivaduoja- 
mojo sąjūdžio lyderius, užsienio spaudoje dažnai propaguodavo 
praėjusių laikų ir dabartinės indų filosofijos ir mokslo pasieki- 
mus. Indijos progresyviesiems žmonėms tai buvo pakankamas 
pagrindas tikėti Rerichu, remti jo kultūrinę, visuomeninę ir 
mokslinę veiklą. Iš eilinės ekspedicijos sugrįžusiam dailininkui 
Rabindranatas Tagorė rašė: „„„Laimingas, jog Tamsta sėkmingai 
sugrįžai į savo Ašramą po sunkiausios ekspedicijos Centrinėje 
Azijoje. Negaliu nepavydėti Tamstai. Tuose nuošaliausiuose pla- 
netos kampeliuose, kur Tamsta kartkartėmis nuvyksti savo moks- 
linių tyrinėjimų tikslais, įspūdžiai ir pojūčiai su niekuo nepa- 
lyginami. Senyvas amžius ir darbas institute mane priverčia ten- 
kinti savo žingeidumą. vien skaitant pranešimus apie tai, kaip 
stiprios dvasios žmogus triumfuodamas įveikia gamtą. Tikiuosi, 
kad įstabiuosius Tamstos pasakojimus apie tą ekspediciją ne- 
trukus išgirsiu tiesiog iš Tamstos lūpų. Tamsta tapai šiaurinės 
zonos gyventoju, ir mane truputį baugina, kad kviečiuosi Tams- 
tą į slėnį. Tačiau dabar pas mus žiema, ir tikriausiai pats pa- 
kelsi kaitrą šiose vietovėse. Būčiau be galo laimingas, jei at- 
važiuotumei ir keletą dienų su manimi praleistumei mano Aš- 
rame. Tamstai bus miela internacionalizmo atmosfera, kuri čia 

viešpatauja, ir švietimo darbas, užtikrinu, neabejotinai sudo- 
mins. Patikėkite, turėsiu tikrą malonumą Tamstai parodyti, 
kas mano padaryta per visą gyvenimą.“ 

Tagorė laiške neatsitiktinai paminėjo internacionalizmą. Sa- 
vo veikloje Rerichas rėmėsi įvairių tautybių žmonėmis. Kai 
1936 metais vienas kitas pradėjo nuogąstauti, ar Niujorko mu- 
ziejaus apiplėšimas neturės įtakos visam kultūriniam Rericho 
darbui, dailininkas atsakė, kad Niujorko niekada nelaikęs vi- 
so darbo alfa ir omega. Tais pačiais metais laiške Latvijos 
draugijos pirmininkui R. Rudzyčiui del jo straipsnio „Kultūros 
Lyga“ Rerichas rašė: „Tamsta straipsnyje nurodai, kad „Kultū- 
ros Lyga“ buvo įkurta Amerikoje. Galų gale, svarbu pati Lyga, 
o atsitiktinė vieta — Amerika — nesvarbu." 

Iš daugelio valstybių, su kuriomis reikėdavo palaikyti santy- 
kius, Rerichas ypač išskyrė Pabaltijo šalis. 1931 metais iš Kei- 
lano jis rašė daktarui F. Lukiniui į Rygą: „Dažnai čia Tamstą 
prisimename vakarinio Tibeto kalnuose. Rygoje turi būti ne tik 
draugija, bet ir muziejaus skyrius. Dėl to iš Niujorko gausite 
mano paveikslų siuntą, pradžiai 10 ar 20 kūrinių.“ 

Ketvirtojo dešimtmečio gale Rericho muziejus Rygoje jau tu- 
rėjo keturiasdešimt dailininko drobių, jų tarpe — „Bramaputrą" 
(1932), „Tibeto tvirtovę“ (1932), „Kuluta” (1937), „Šv. Sergijaus 
koplyčią“ (1936), Himalajų ir Mongolijos peizažus. Prie muzie- 
jaus buvo įsteigtas Pabaltijo dailės skyrius, veikė kultūros-švie- 
timo sekcijos ir leidykla, kuri savo užmoju pranoko Rericho mu- 
ziejaus leidyklą Niujorke. 

Laiškai į Pabaltijį liudija, kad Rericho dėmesys šiems -kraš- 
tams kilo iš blaivaus politinio požiūrio. Kaip ir daugelis įžval- 
gių Žmonių, jis suprato, jog dirbtinis Pabaltijo tautų atsiskyri- 
mas nuo Tarybų Sąjungos, su kuria istoriškai buvo susijusi jų 
kultūra, pramonė ir politinis likimas, ilgai negali tęstis. Tad sa- 
vo veiklą Pabaltijyje Rerichas lygino su „darbu Rusijos labui“, 
Jis ypač vertino draugiškų santykių užmezgimą tarp savo bend- 
radarbių Pabaltijyje ir tarybinių žmonių ir visokeriopai skatino 
draugiškos bei teisingos informacijos apie Tarybų Sąjungą sklei- 
dimą. Be to, galimas daiktas, jis Pabaltijį laikė patogiausiu per- 
einamuoju punktu pakeliui iš Indijos į Rusiją. Apie tai byloja 
1938 metų rugpiūčio 24 dieną Rygos muziejaus valdybos na- 
riams rašytas Rericho laiškas, kuriame jis teiraujasi dėl galimy- 

biy parsisiųsdinti iš Indijos visus savo archyvus ir patalpinti Ry- 
gos muziejuje. 

Grįžus iš Vidurinės Mongolijos, dienos Kulu slinko įprastiniu 
ritmu. Keldavosi visi anksti, ir po pusryčių išsiskirstydavo kiek- 
vienas prie savo darbo. Valandėlei būdavo pietų pertrauka, pas- 
kui vėl darbas iki pat vakaro. Vakarais vaikščiodavo po apylin- 
kes, aptardami kasdieninius įvykius ir ateities planus. Šią die- 
notvarke sulaužydavo tik lankytojų dėlei, kurių vasaros mė- 
nesiais būdavo nemaža, bet žiemą sunkiai praeinamu keliu retai 
kas teatvažiuodavo. | 

1936— 1947 metais Rerichas parašė 750 apybraižų rinkiniui 
„Mano gyvenimas. Dienoraščio lapai“. Ciklas „Mano gyveni- 
mas“ autobiografinis. Dailininkas jį net mėgino komponuoti 
chronologine tvarka, pradėdamas kūdikystės atsiminimais. Ta- 
čiau pagrindinį šios didelės eseistinės serijos turinį vis dėlto su- 
daro apmąstymai apie mokslo ir meno uždavinius, etinį ir este- 
tinj auklėjimą, visuomeninės tr politines aktualijas. 

Gyvenimo prasmės ieškojimai nuvesdavo dailininką į amžių 
glūdumą, versdavo atidžiau įsižiūrėti į ateitį, sutelkdavo dėmesį 
į mMįslingus gamtos reiškinius ir kūrybines žmogaus galimybes. 

Literatūriniuose Rericho darbuose daug vietos skiriama eti- 
kai, jos dėsningumams, kurie, dailininko manymu, turėjo būti 
analogiški kur kas bendresniems visatos dėsniams. Todėl Reri- 
chas nuolat stengėsi etinę problematiką sieti su moksliniu ap- 
linkinio pasaulio pažinimu. „Kiek burtų ir tamsiausių prietarų 
gali būti išvengta, sąžiningai atliekant bandymus ir stebėjimus, — 
rašė jis.— Naujos visuomeninių santykių sritys ir bus atrastos 
bei praturtintos ne spėliojimais, o moksliniais tyrinėjimais." 

Rerichas pripažino, kad, laikui bėgant, etinių sąvokų tutinys 
kinta. Kai raudama dėl išmestos iš abėcėlės pasenusios raidės — 
ne tragedija. Bet gyvenimo sankloda, didžiumai žmonių užker- 
tantį kelią gauti žinių, pažangių idėjų ir nesuteikianti materia- 
linio aprūpinimo,— tai jau daugiau, negu tragedija, tai pasau- 
linės katastrofos išvakarės. Panašios teisėtvarkos teisinimą ir 
gynimą Rerichas laikė nusikaltimu, o veiklą, turinčią tikslą ją 
pakeisti, — pareiga. 

Dvasinio ir intelektualinio pilnavertiskumo kriterijus Reri- 
chui buvo „gyvoji etika“ — taip jis vadino kasdieninio elgesio 
etiką, suvokiant savo atsakomybę visuomenei. Savo. apy- 
braižose dailininkas įvairiapusiškai aptaria tokias pozityvias 

kategorijas, kaip drąsa, .pasitikejimas, geraširdiškumas, meilė, 
teisingumas, bešališkumas, įžvalgumas, veiklos troškimas, opti- 
mizmas, pasiryžimas žygdarbiui dėl visuomenės interesų, ir to- 
kias negatyvias, kaip egoizmas, baimė, žiaurumas, neryžtingu- 
mas, pesimizmas, pasyvumas, beširdiškumas, veidmainiavimas, 
apkalbos, pikto linkėjimas. Šitos savybės, plisdamos asmeninia- 
me ir visuomeniniame žmonių gyvenime, Rericho manymu, pa- 
spartina arba sulėtina visos žmonijos evoliuciją. 

Rerichas nurodė kasdieninio etinio auklėjimo būtinumą: „Sa- 
monę ugdyti reikia labai kantriai ir nuolatos. Tik po reikšmingų 
tarpsnių galima pastebėti, kaip keičiasi pasaulėžiūra teigiama 
linkme. Sąmonės ugdymas — tai ne kokių nors lengvai pasiekia- 
mų stebuklų ieškojimas, bet dvasios turtinimas, o šia prasme ir 
kasdienybėje visuomet galima pritaikyti naują praturtintą są- 
mone." 

Neturint konkretaus tikslo, kuris atsinaujintų kiekvieną epo- 
chą, pareigos, gėrio, vertingumo, garbės, sąžinės, laimės sąvo- 
kos pačios savaime nieko nereiškia. Feodalo pareiga, teisingu- 
mas, nesuderinami su laisvo darbininko pareiga ir teisingumu ir 
savimi patenkinto verteivos orumas — su savęs atsižadėjusio kū- 
rėjo orumu. Rerichas kreivomis žiūrėjo į šūkį daryti gera „ap- 
skritai“. Tokie šūkiai dažnai neturi nieko bendra su pažangiuo- 
ju humanizmu. Humanizmas — ne šiaip „gailestingumas“, o tiks- 
lą turinti veikla iš meilės žmonėms. Kovodamas už tai, kad dva- 
sinių vertybių reikšmė gyvenime būtų svarbiausia, netgi lemia- 
ma, Rerichas neignoruodavo ir tų daiktinių pasaulio vertybių, 
per kurias pasireiškia žmogiškasis dvasingumas. Smerkdamas pri- 
sirišimą prie nuosavybės, dailininkas kartu smerkė ir bėprasmiš- 
ką asketizmą. Garbindamas gyvenimo džiaugsmą, perspėdavo dėl 
nerūpestingumo. Skatindamas narsumui, neigdavo neapgalvotus 
veiksmus. Iškeldamas į pirmą vietą ištikimybę pareigai, nepri- 
pažindavo aklo paklusnumo jokioms dogmoms. Vertinant žmo- 
gaus elgesį, jo nuomone, taikytini du privalomi kriterijai — 
visiškai įsisąmonintas ketinimas ir naudingumas visuomenei: 
„Kiekvienas darbas turi būti motyvuotas, o darbo tikslas — aiš- 
kus. Jeigu dirbantysis žino, kad kiekvienas jo veiksmas bus nau- 
dingas žmonijai, tai ir jėgų padaugės, ir rezultatai bus geresni. 
Darbas visada gražus. Juo jis sąmoningesnis, tuo kokybiškesnis 
ir savo kūrybiškumu naudingesnis visuomenei... Kartoju ır tvir- 
tinu: jei žmogus nežino, ko jis pašėliškai skrieja virš visos Že- 

mes greičiausiu orlaiviu, tai net pati saulė, pats erdvių gražu- 
mas jam reikš ne daugiau kaip krosnies durelės.“ 

Svarbiausiu mūsų laikų imperatyvu Rerichas laikė bendra- 
darbiavimą visose gyvenimo srityse ır nurodė, kad tokiam bend- 
radarbiavimui duoda pradžią pirminis žmonių kolektyvas — šei- 
ma: „Kokia gali būti kalba apie valstybingumą be šeimos, pasiti- 
kejimo? Sukrėsdami bendro gyvenimo pagrindus, žmonės sukre- 
čia ir visus kitus pagrindus.“ 

Ypač dailininkas dažnai sustoja ties kolektyvinio darbo prob- 
lemomis, tad visai suprantama, kad jis domėjosi, kaip šios prob- 
lemos įgyvendinamos Tarybų Sąjungoje. Tvirtą Rericho įsitikini- 
mą, kad gyvenimo etika glaudžiai susijusi su progresyviniais so- 
cialistiniais epochos pertvarkymais, liudija apybraiža „Pasaulis 
juda“, kurioje rašoma: „Neseniai vieno žymaus veikėjo paklau- 
sėme, kas yra demokratija. Jis nusijuokė ir tarė: „Tai, kas šiuo 
metu patogu.“ Vadinasi, sąvoka miglota. Bet socialinė santvar- 
ka (Rerichas turi galvoje socialistinę.— Aut. past.) — jau konkre- 
tesnis dalykas. Žodžio reikšmę jau sudaro ir sąjunga, ir koopera- 
tyvas — visa, kas nūnai sėkmingai gyvuoja Rusijoje. Socialinės 
santvarkos veikėjas visų pirma doras, jautrus visuotinės gero- 
vės kūrėjas. Negali socialinė santvarka klestėti nepasitikėjimo, 
įtarinėjimo, storZieviskumo, atšiaurumo atmosferoje. Nuoširdi 
tarpusavio pagalba, pagarba žmogaus asmenybei, artimo mei- 
le — štai kolektyvinio darbo principai.“ 
čią pinigais, tais, anot jo, „dabartinio pasaulio gėdos pakvitavi- 
mais“. Kartą, kai kasinėjant buvo rasta senoviškų kinų monetų, 
turinčių keistą peilio formą, Rerichas tuojau pasakė: „Ko gero, 
šiais visokių nuopuolių, depresijos, biudžetinių krizių laikais pei- 
lio formos monetos prasmė būtų labai reikšminga... Žmonijos 
istorija, kaip kažkokius įspėjimo ženklus, lig mūsų laikų išsau- 
gojo simbolių junginį. Peilis yra žiauriausias, aštriausias simbo- 
lis, bet juk ir pinigo ženklas, kad ir koks sąlygiškas, taip pet 
ne šventas.“ 

Jis ne kartą pabrėždavo, jog turtų skrynios — klastingiausias 
dvasinės žmogaus evoliucijos priešas. Pragaištingai savininkiš- 
kumo psichologijai, tam parazitinio gyvenimo šaltiniui, jis prieš- 
pastatydavo progresyvią naujų kolektyvinio darbo formų reikš- 
mę: „Piniginio ženklo katastrofos dienomis, visagalio aukso sta- 
bo žlugimo dienomis ypač sveikintina kiekviena kooperacija, 

iškelianti žmogaus darbą kaip tikrą vertybę. Nesavanaudiškas 
darbas, nuolatinis tobulinimasis išspręs daugelį finansinių prob- 
lemų, kurių nebepajėgia išspręsti pasenę ir sąlyginiai metodai." 
Šias dailininko pažiūras patvirtino viso gyvenimo atsinaujini- 
mas tėvynėje. 

Rericho humanizmas ir etinis jo meno kryptingumas nieka- 
dos niekam nekėlė abejonių. Kad ir ką vaizduotų jo paveiks- 
lai — ar scenas iš liaudies gyvenimo, ar mitologinius persona- 
zus, ar tai būtų himnai karo ir darbo didvyrių šlovei, ar paga- 
liau netgi peizažai, visi jie turi kažkokį papildomą vertinimo 
potencialą, paprastai etinio ir estetinio pobūdžio. Juk būtent auk- 
lėjamąjį grožio vaidmenį dailininkas laikė didžiausia vertybe: 
„Mes kalbame, kad reikia įvesti mokyklose gyvenimo etikos kur- 
sa. Mąstymo meno kursą. Neugdant grožio pažinimo, ir abu šitie 
kursai, žinoma, liks tik popieriuje. Gyvosios etikos sąvokos pa- 
virs sustabarėjusia dogma, jeigu nebus gaivinamos grožiu.“ 

Dailininkas nurodė: „Gyvoji Etika gali būti gyva tik tam, 
kam ir grožis visuomet kalba gyva kalba." Ir grožis nepaliovė 
kalbėjęs jo tapyboje. Tačiau kad ir kaip ji buvo „pasauleziüris- 
ka“, įkyrus literatūriškumas Rerichui svetimas. Jo kūrinių emo- 
cinis krūvis nenustelbia filosofinio turinio, o teikia jam pusiau- 
svyrą ir estetinio poveikio jėga atstoja aiškinamąjį tekstą. 

Apie Rericho paveikslus galima mąstyti, ginčytis, galima 
semtis iš jų autentiškų duomenų apie istorinę praeitį, tolimus 
kraštus, bet galima jais tiesiog grožetis be niekur nieko. Paži- 
nimas ir jausmas jo kūryboje taip tvirtai suaugę, jog pats dai- 
lininkas šitas dvi sąvokas dažnai vadindavo vienu žodžiu — 
„čiuvstvoznanije“. 

Rericho kūriniai iki šiol dar tiksliai nesuskaičiuoti. Gyveni- 
mo saulėlydyje dailininkas įtraukė į sąrašus daugiau kaip pus- 
antro tūkstančio darbų, sukurtų tik nuo 1937 iki 1947 metų. 
Be to, buvo rasta šio periodo paveikslų, nežinia kodėl dailinin- 
ko neužregistruotų. 

Vertinant svetur gyvenusių rusų dailininkų kūrybą, papras- 
tai lyginami du periodai — Rusijos ir užsienio. Šis iš esmės la- 
bai pamokomas skirstymo principas Rericho atveju beveik ne- 
tinka. Užsienyje Rerichas nejuto, kad būtų „netekęs pagrindo 
po kojomis“, kaip tai paprastai esti. 

Vakaruose paplites formalizmas taip pat maZai tepaliete Re- 
richo tapybą. 1939 metais dailininkas rašė: „Siurrealizmas ir 
dauguma visokių „izmų“ neturi perspektyvų. Nesunku paste- 
bėti, kad žmonija po kiek laiko vėl sugrįžta prie vadinamojo rea- 
lizmo. Šiuo pavadinimu suprantamas tikrovės vaizdavimas. Šit 
ir dabar rusų liaudis atmetė visokius „izmus“, kad juos pakeistų 
realizmu. Tuo vėl pasireiškė rusiškoji nuovoka. Užuot klaidžio- 
jus miglotais užkaboriais, liaudis nori pažinti ir atspindėti tik- 
rovę. Liaudies širdis puikiausiai žino, kad nuo realizmo prasi- 
deda visi keliai. Grynai realistinė kūryba gali būti gražaus ko- 
lorito, įspūdingos formos ir labai įdomaus turinio.“ 

Jeigu kalbėsime apie įtakas, tai veikiau reikėtų kalbėti apie 
Rericho įtaką kai kuriems Vakarų bei Rytų dailininkams, o ne 
atvirkščiai. 

„Užsienio“ ir „tėvynės“ periodą mėgdavo lyginti Alek- 
sandras Benua, laikydamasis visai atitinkančios jo pažiūras ten- 
dencijos neigti tą didžiulę įtaką, kurią Rerichui turėjo jo gyveni- 
mas ir veikla Rytuose. Nereikėtų čia ieškoti kokių piktų ketini- 
mų. Panašiai Benua žiūrėjo ir į Gogeną, ir į kitus europiečius, 
kurie, pasak kritiko, „pasklido paskui Lotį po visą baltaveidžių, 
geltonodžių ir negrų pasaulį, persisotinę, išpaikinti namie“. 

Patvirtindamas savo senąsias išvadas, kad vertingas tik 
ankstyvasis Rericho kūrybos laikotarpis su „kazkokiomis žilos 
praeities idėjomis“, Benua rašė: „...pastarojo meto „Himalajai“ 
rodo vis tą pačią didybės maniją, kuri verčia Rerichą dėtis kaž- 
kokiu pranašu, vos ne Mesijumi, skatina okultizmui ir, pagaliau 
priveda prie to, kad jis apsigyvena mūsų planetos „aukščiausių 
kalnų“ papėdėjė, iš kur žvelgia į juos, jausdamasis esąs jiems 
lygus...“ 

Panašių Benua teiginių vienašališkumas taps dar akivaizdes- 
nis, jeigu pridursime, kad jis pats per visą laiką nė karto neap- 
lankė Rericho centro Paryžiuje su nuolatine dailininko paveikslų 
ekspozicija ir rašė apie juos, neišskiriant nė Himalajų ciklo, 
remdamasis vien reprodukcijomis. Bet motyvai, kurie ne sykį 
paskatino Benua kategoriškai neigiamiems išpuoliams prieš me- 
ninę, visuomeninę ir mokslinę Rericho veiklą, nepasikeitė išti- 
sus dešimtmečius. 

V. Bulgakovas, gerai pažinojęs rusų emigracijos dailininkus 
ir objektyviai sprendęs apie jų tarpusavio santykius, teisingai 
nurodė didelį Benua ir Rericho vidaus pasaulio skirtingumą: 

„puikiai išsilavinusiam ir talentingam, visiškai Vakarams pri- 
klausiusiam estetui ir skeptikui Benua buvo svetima Rytų ir kal- 
nų šalių gerbėjo paprasta ir stipri meilė tiesai. Visa, kas Rerichui 
atrodė natūralu ir įprasta, netgi jo „,„mesianizmas“, kad ir kuo 
jis būtų reiškęsis,— ar savo paveikslų siuntinėjimu į muziejus 
už dyka, ar filosofinių bei literatūrinių budizmo paminklų pro- 
paganda, ar pastangomis sudaryti tarptautinį paktą dėl kultūros 
vertybių apsaugos karo metu, — visa tai Vakarų Europos estetui, 
koks, be abejo, ir buvo Benua, rodėsi nerimta, nereikalinga ir 
net juokinga.“ 

Europocentrizmo ir tam tikros priklausomybės nuo emigrantų 
spaudos sąlygojamų, subjektyvių Benua vertinimų nepagrįstu- 
mas ypač aiškiai prasikiša dar ir todėl, kad, deklaruodamas Re- 
richo „degradavimą užsienyje“ ir „okultizmą“, jis nutyli visuo- 
tiną dailininko pripažinimą Rytų šalyse. Juk būtent žymiausi In- 
dijos kritikai buvo vieningos nuomonės, kad Rerichas pirmasis 
dailininkas, kuriam tikrai pavyko parodyti nuostabųjį Himalajų 
kalnų pasaulį ir savo paveiksluose atskleisti dvasinį Rytų tautų 
veidą. 

Rericho filosofinio mąstymo platumas jaučiamas ir jo meni- 
nėje pasaulėjautoje. Širdyje išsaugojęs gimtosios žemės grožį ir 
meilę, su tokiu pat įkvėpimu dailininkas mokėjo savo mene įkū- 
nyti ir kitų tautų dvasios gelmes. Ši gana reta savybė buvo tiek 
Rerichui būdinga, kad tėvynainiai jo nesuprato, o svetimos tau- 
tos reikšdavo neįprastą svetimšaliui pripažinimą. 

Susipažinę su Rericho užsienio periodo kūryba įsitikinome, 
kad Rusijos tema niekada jam nebuvo antraeilė. Dailininkas 
nuolat pabrėždavo savo priklausomybę rusų menui, ir kaip tik 
„Rusistika“ išgarsino jį pasaulyje dar toli gražu prieš pasirodant 
istabiesiems Himalajų ciklams, kurie neužtemdė užsieniečiams 
nacionalinės jo kūrybos esmės. Barnetas D. Konlanas rašė 1938 
metais: „Ties rusiškosios dvasios įtaka Rerichui aš sustojau todėl, 
kad apie jo darbų kosmopolitizmą bei internacionalizmą buvo 
kalbėta gana daug. Aišku, Rerichas universalus. Bet jį galima pa- 
lyginti su gigantišku medžiu, giliai įleidusiu šaknis į vieną vietą 
ir plačiai išskėtusiu didingas šakas po visą pasaulį.“ 

Dėmesio verti ir Žymaus ispanų dailininko Ignasijaus Suloa- 
gos žodžiai apie Rerichą: „Didis dailininkas! Jo menas liudija, 
Kad iš Rusijos į visą pasaulį sklinda kažkokia jega,— aš nega- 
liu jos suvokti, negaliu nusakyti žodžiais, bet ji akivaizdi,“ 

Užsienio periodc rusiškoji Rericho kūiyba iki šiol mažai ty- 
rinėta. Trečiajame dešimtmetyje buvo nutapyti tokie paveiks- 
lai, kaip „Rūmai. Senasis Novgorodas“, „Novgorodo cerkvė“, 
„Rusų pirkia“, „Jarilino slėnis“, „Šv. Glebas“, „Sv. Mikalojus“, 
„Sadko rūmai“, „Šventasis gojus” ir pagaliau puikioji serija 
„Sankta“. Ketvirtajame dešimtmetyje sukurti „Sergijus. Koplyčia 
keliuose“, „Novgorodo šventykla“, „Sergijaus šventykla", „Šv. 
Sergijus“, „Sergijaus vienuolynas“, „Nastasja Mikulična“, pa- 
veikslai rusų pasakų motyvais. Penktajame dešimtmetyje dai- 
lininkas tapė „Aleksandrą Nevskį“, „Karzygiai nubudo“, „Ja- 
roslavą“, „Mstislava Narsųji“, „Novgorcdo šventorių“ ir daug 
daug kitų kūrinių. Čia reikėtų paminėti ır Rericho darbus teat- 
rui. Neretai dekoracijų eskizus jis perdirbdavo, ir tokie iš es- 
kizy gimę paveikslai patekdavo į muziejus kaip savarankiška 
molbertinė tapyba. 

Tapymo maniera ir vidiniu skambėjimu užsienio periodo kū- 
riniai gerokai skyrėsi nuo tokių paveikslų, kaip „Užjūrio sve- 
čiai“, „Slavai prie Dnepro“, „Kerženco kautynės“, „Ziniuone" 
ir kitų. Ir ne tik todėl, kad Rerichas apskritai pasikeitė, bet ir 
todėl, kad jis keitėsi kartu su savo šalimi, nors ir svetur gyven- 
damas. Indijoje, kurdamas „Nastasja Mikuličną“, dailininkas 
rašė „Dienoraščio lapuose": 

„Nastasja Mikulična — didingas rusų moterų judėjimo sim- 
bolis — seniai mums buvo artimas. Moterų judėjimas charakte- 
ringas rusų tautai — Sąjungos tautoms. Jis kilo savaimingai, kaip 
ir turi būti. Moteris valdingai užėmė jai priderančią vietą, kaip 
tikra narsuolė. Tautos savo valia žengė didį, progresyvų žings- 
nį.“ 

Visą Rericho paskutiniojo periodo „rusistiką“ iš esmės ga- 
lima pavadinti herojiniu ciklu, iškilmingų liaudies žygdarbių 
kimnu, didingos gimtojo krašto ateities teigimu. Išgirdęs, kad 
V. Bulgakovas iš Prahos rengiasi važiuoti į Tarybų Sąjungą, 
Rerichas rašo jam ketvirtojo dešimtmečio gale: „Tikiu, kad 
mums su Tamsta dar teks susitikti, o svarbiausia, — kartu pasi- 
darbuoti. Taip norisi neišblaškyti paskutiniųjų gyvenimo metų 
ir visas jėgas atiduoti būtent tenai, būtent tam jaunimui, kuris 
tarnaus Tėvynės suklestėjimui.“ 

Rerichas be galo piktinosi Vakarų valstybių suokalbiu Miun- 
chene. Charakteringa pati 1939 metais šio įvykio proga rašy- 

tos apybraižos antraštė — „Sielų pardavimas". Apybraizoje skai- 
tome: l 

„Įvairiais, kartais labai pompastiškais pavadinimais priden- 
giamos piktadarybės, užtraukiančios gėdą žmonijai. Visiškai vie- 
šai kalbama apie sienų pakeitimą, apie visokius prijungimus, 
kažkas nesusilaikęs ištaria žodį „aneksija“. Ir visuose šiuose 
mandagaus tono pašnekesiuose niekas nesiryžta prisiminti, kad 
begėdiškai pardavinėjamos žmonių sielos." 

Nuaidėjo pirmieji antrojo pasaulinio karo šūviai. Dailininkas 
rašo dienoraštyje: „Žinoma, šis karas ne dabar prasidėjo. Jau 
1936 metais jis ėmė grėsmingai formuotis. Jau Kinija buvo pa- 
sıuvusi krauju nuo negirdėtai siaubingos agresijos. Jau buvo 
plėšiamos Ispanija, Abisinija... Ilgas smurto veiksmų sąrašas. 
Buvo stulbinantys pretekstai griovimo paroksizmui. Svarbiausi 
šūviai supyškėjo ne tada, kai viešoji nuomonė jų laukė. Ar ga- 
lime tikėtis, kad nežmoniškos praeities pamokos bent iš dalies 
pagerins esamą padėtį? Pagiežingas pažiūrų nesutarimas beveik 
neduoda tokių vilčių. 1914 metų rugpiūčio pirmąją sutikome 
šventykloje, 1939 metų rugsėjo pirmąją, stovėdami prieš Hi- 
malajus. Ir ten šventovė, ir čia šventovė. Ir ten nesinorėjo tikė- 
ti žmogaus beprotybe, ir čia širdis netiki, kad prasidėjo dar 
vienas žemės siaubas..." 

Nutrūko tarptautiniai ryšiai. Nutilo visi korespondentai. 
„Urusvati“ instituto veikla, pagrįsta įvairių šalių mokslininkų 
bendradarbiavimu, buvo paraližuota. 1940 metų liepos mėnesį 
Rerichas konstatavo: 

„Pirmiausia mus atkirto nuo Vienos, paskui nuo Prahos. Lio- 
vėsi korespondencija iš Varšuvos... Palaipsniui ėmė komplikuo- 
tis santykiai su Pabaltiju. Nustojo rašiusios Norvegija, Danija, 
Svedija. Nutilo Briugė. Neatsiliepė Belgradas, Zagrebas, Italija. 
Dingo Paryžius. Amerika rodės už jūrų marių, ir laiškai, — jeigu 
išvis ateidavo, — tai klajodavo aplinkiniais jūrų keliais ir ilgai 
gulėdavo cenzūroje... Tolimieji Rytai nuščiuvo. Iš Šveicarijos 
Šaub-Kochas dar gegužės dvidešimtą prašė tuojau pat atsiųsti 
medžiagą jo knygai. Tačiau ir Šveicarija jau tapo užkeikta ša- 
limi. Vis draudimai. Ir į Tėvynę neįmanoma rašyti, o iš ten tei- 
raujasi žolių. Kas žino, kokie laiškai pražuvo... Pagaliau iškilo 
aikštėn, kad ir pačioje Indijoje įvesta cenzūra. Pasirodė, kad 
Kulu cenzorius ne kas kitas, o vietinis policininkas. Kažin, kiek 
jis raStingas? Jo pareigos paaiškėjo iš jo paties rašyto raštelio, 

kurį neapsižiūrėjęs įdėjo į laišką man... Liūdna stebėti, kaip įvy- 
kiai nukerta visas veiklos šakas. II neišaugti naujoms atžaloms. 
Ateis kažkas nauja, bet kada?“ 

Kartu su moksliniu darbu, apsilpo taip pat daugelio su Re- 
richo vardu susijusių kultūros-švietimo organizacijų veikla. Vi- 
sa tai dailininką slėgė dar ir todėl, kad neribotam laikui teko 
atideti grįžimą į tėvynę. 

Indijai negrėsė mūšiai. Net nenustojo veikusios įprastinės 
dailės parodos. Daugiau kaip šešiasdešimt Rericho paveikslų su 
kilnojamomis parodomis pabuvojo Trivandrume, Haidarabade, 
Bombėjuje, Benarese, Alahabade, o dabar buvo vežami į Lahorą. 
Atėjo kvietimai surengti parodas Kalkutoje ir Kolombe. Bet Re- 
richo mintys skraidė kitur. 1940 metų birželio mėnesį jis rašė: 

„Studijuojant rusų metraščius ir susipažįstant su senąja li- 
teratūra, kuri visai ne tokia menka, kaip kartais ją tyčia buvo 
norima sumenkinti, vėl teko, tik dabar daug sąmoningiau, kar- 
toti senąjį „neliesk!“. Skaitant Rusijos istoriją iki pa! paskuti- 
niųjų laikų, galima buvo tik dar sykį įsitikinti šio rūstaus įspė- 
jimo prasmingumu. Jis ypač prasmingas, stebint jaudinančias Ru- 
sijos pastangas pasiaukojamai padėti daugeliui šalių. Ir dabar 
tasai senasis įsitikinimas aiškiai iškyla... Visi, kurie telkia pul- 
kus prieš rųsų liaudį, užsitrauks tatai ant savo sprando. Tai ne 
grasinimas, taip rodo tūkstantmetė tautų istorija. Pralaimėdavo 
įvairūs kenkėjai ir pavergėjai, o rusų liaudis iš savo neaprėpia- 
mų žemių iškasdavo naujas gėrybes. Taip lemta. Istorija saugo 
aukščiausiojo teisingumo įrodymus. Šis teisingumas jau daug 
kartų rūsčiai pasakė. „Neliesk!" 

Įjungęs radiją, dailininkas kas dieną laukdavo lemtingy ži- 
nių... Netrukus jos atėjo ir paliko dienoraštyje slogias eilutes. 
„Karas su Vokietija. Tėvynės gynimas — tas pats, apie kurį ra- 
šyta prieš penketą metų.... Kad būčiau su jais!“ 

Tasai „Kad būčiau su jais!" reiškė kur kas daugiau, negu 
paprastą deklaraciją apie savo atsidavimą tėvynei jos išmėgini- 
mo dienomis. Dailininkui, papratusiam dalyti pasaulį į dvi stc- 
vyklas — senąją ir naująją, — Rusijos įtraukimas į karą reiškė 
lemtingą Šviesos susirėmimą su Tamsa. Čia nebuvo vietos abe- 
jonėms, kuri šalis laimės. Suabejoti net akimirką — reiškė at- 
sižadėti visų pragyventų metų tiesos. Ir aišku, kad Rerichas iš 
anksto teigė būsimą pergalę. 

Nujausdamas kovinius tėvynės žygdarbius, dar 1940 metais 
dailininkas sukūrė paveikslus „Didvyriai nubudo" ir „Aleksand- 
ras Nevskis“. Užėjus karo vėtrai, gimsta paveikslas „Igorio ży- 
gis". Tai ne klasikinio senosios rusų literatūros paminklo iliust- 
racija. Rerichas necharakterizuoja veikėjų, smulkmeniškai ne- 
silaiko istorinių detalių, o tik siekia išreikšti savo liaudies ka- 
rinę šlovę ir širdgėlą dėl jos nuolatinių kančių. Aukso gelto- 
numo danguje aiškiai išsiskiria tamsūs Igorio karių siluelai. 
Kaip ugnis liepsnoja jų apsiaustai ir šarvai Visą apatinę drobės 
dalį užima pėstininkų bei raitelių vora, išeinanti pro vartus tvir- 
tovės sienoje ir pranykstanti už horizonto. Virš jos plevėsuo- 
ja vėliavos ir siūbuoja ilgos ietys. Geltonas dangus, taip netiketai 
ir drąsiai dailininko parinktas atvaızduoti saulės užtemimą, per- 
eina aukščiau į tirštą mėlynumą, kuriame ugningai Žėri auksi- 
nis uztemusio saulės disko vainikas Nepaprastai emocingas gel- 
tonų, tamsmėlynių bei raudonų tonų spalvinis akordas skamba 
iškilmingai, skelbdamas ir gedulą iš anksto nulemtoms aukoms, 
ir tikėjimą galutine pergale. 

Karo metais Rerichas dažnai sugrįžta prie nacionalinių he- 
rojinių temų ir įvaizdžių. Jis sukuria paveikslus: „Rūstusis“, 
„Gorynyčius“, „Mikula”, „Didvyris“, „Mstislavas Narsusis“, 
„Mstislavo dvikova su Redede“, „Nugalėtojas“, „Partizanai“, 
kartoja „Nastasja Mikuličną“, „Sviatogora”, „Borisą ir Glebą“ 
bei kitus. 

Paskutiniųjų Rericho gyvenimo metų kūryboje ankstesni siu- 
žetai kartojami neatsitiktinai. Daugelis drobių Europos ir Ame- 
rikos muziejuose buvo jo nuosavybė. Kai Horšas apiplėšė Niu- 
jorko muziejų ir viską šluojanti karo banga nusirito per Euro- 
pos miestus, tas fondas, iš kurio Rerichas tikėjosi paimti pa- 
veikslus į Tarybų Sąjungą, sumažėjo. Savo liaudžiai dailininkas 
uorėjo dovanoti daugelio metų apmąstymų ir gyvenimo paty- 
rimo vaisius. Tad pradėjo iš naujo kurti jo širdžiai brangius 
motyvus. Taip, be minėtųjų, buvo nutapyti nauji „Šiaurės re- 
gėjimo“, „Armagedono“ (1940), „Bramaputros“, „Laukiancio- 
sios" (1941), „Sergijaus Statytojo“ (1943), „Pranašo“, „Santanos“ 
(1944), „Atmink!" (1945) variantai, vėl pasipylė daugybė tima- 
lajų ir Centrinės Azijos peizažų. 

Kai hitlerinė Vokietija užpuolė TSRS, Rerichas turėjo dau- 
giau kaip šešiasdešimt metų. Visada skundesis sveikata, nuo 
1939 metų jis pastebimai pradėjo menkėti. Prie senųjų ligų pri- 

sidejo aštrus širdies nepakankamumas. Bet niekas negalėjo su- 
stabdyti jo kunkuliuojančios energijos. „Skambėjo įsakymas, 
ir valia nesilpnėjo“,— rašė dienoraštyje. 

Iki karo su Rusija dailininkas gana atsargiai reikšdavo savo 
politines pažiūras, motyvuodamas tuo, kad būtina saugoti nuo 
užpuldinėjimų su jo vardu susijusias įstaigas, bet dabar viešai 
pasiskelbė esąs naujosios visuomenines santvarkos Rusijoje ša- 
lininkas, publikavo straipsnius, pritariančius TSRS politikai, 
daug rašė apie Tarybų Sąjungos tautų kultūrinius bei moksli- 
nius pasiekimus. 

Indijoje buvo surengta keletas Rericho ir sūnaus Sviatoslavo 
dailės parodų su paveikslų pardavimu. Didelė pajamų dalis ėjo 
Tarybiniam Raudonajam kryžiui ir Raudonosios Armijos karo 
reikalams. Prasidėjus ofenzyvai Rusijos fronte, Jurijus oficia- 
liai pareiškė esąs pasirengęs stoti savanoriu į Raudonąją Ar- 
miją. Sviatoslavas, be parodų organizavimo ir piniginių rinklia- 
vų Raudonajai Armijai, kalbedavo lektoriumuose ir per radiją, 
ypač pabrėždamas lemiamą Tarybų valstybės reikšmę, triuški- 
nant fašistinę Vokietiją. 

Leidykla „Kitabistan“ Rericho septyniasdešimtmečiui paren- 
gė jo straipsnių rinkinį ,,„Himavat“, o honoraras atiteko Tarybi- 
nio Raudonojo kryžiaus fondui. Šioje, keturioliktoje, savo kny- 
goje, išleistoje užsienio kalba, specialiame „Rusistikos” skyriu- 
je. buvo įdėtos ir patriotinės karo metų apybraižos. Rericho apy- 
braižos pasiekė ir Maskvą. Paskutiniaisiais karo metais apybrai- 
žoje „Rusų amžius“ dailininkas rašė: 

„Įvyko negirdėtas žmonijos istorijoje dalykas. Draugų gre- 
tos pasaulyje išaugo. Priešai aiktelėjo ir nuleido nosį. Pikti kri- 
tikuotojai prikando savo nuodingą liežuvį. Rusija ne tik laimėjo 
šlovę kautynių lauke, bet patyrė sėkmę darbuose ir, nepaisyda- 
ma karo sunkumų, ėmė dabar statyti ir kurti gražią ateitį." 

Kiekviena žinia apie pergalinga Raudonosios Armijos žengi- 
ma Rerichą džiugindavo. „Dienoraščio lapuose“ daug vietos ski- 
riama didvyriškiems tarybinės liaudies žygiams kare ir darbe. 
1942 metais, įnirtingų mūšių įkarštyje, savo namuose Kulu Ni- 
kolajus Rerichas priėmė Džavaharlalą Neru ir jo dukterį Indirą. 
„Kalbėjome apie Indų-rusų kultūrinę asociaciją, — rašė Rerichas 
dienoraštyje, — laikas galvoti apie naudingą, kūrybinę koope- 
raciją. Maharadža Indora atvažiuos pas mus po trejeto savaičių. 
Prašo, kad Panditas (Neru — Aut. past.) nuvyktų į Ameriką. 

Puspenktos dienos į ten, tiek pat atgal, viena diena pokalbiui 
vietoje. Panditas, žinoma, nevažiuos. Ne tokie laikai, kad judė- 
jimo vadas galėtų pasišalinti dešimčiai dienų. O ir kas iš tokios 
kelionės?" 

Dar nebuvo Stalingrado mūšio, dar daugelis politikuotojų 
tikėjo Hitlerio avantiūra, o nuošaliose Himalajų pašlaitėse ru- 
sų dailininkas savaip regėjo ir svarstė su kovotoju už Indijos 
laisvę naujo pasaulio likimą, pasaulio, kuriame triumfuos ilgai 
lauktoji pavergtųjų tautų laisvė. 

Kai TSRS buvo įtraukta į karą, Rerichas kreipėsi į savo se- 
nus bendradarbius su prašymu talkininkauti, užmezgant dviejų 
galingų valstybių — Rusijos ir JAV — tautų tarpusavio santy- 
kius. 1942 metais Rericho muziejaus vadovų iniciatyva Niujorke 
buvo įkurta Amerikiečių-rusų kultūrinė asociacija (ARKA). 
Asociacijos Taryboje dalyvavo ištikimi dailininko šalininkai 
Z.Fosdik, D.Fosdik, K.L.Kembelas ir kiti. Asociacija turėjo šim- 
tus aktyvių bendradarbių. Jų tarpe buvo Ernestas Hemingve- 
jus, Rokvelas Kentas, Čarlis Čaplinas, P. Hedasas, Emilis Kupe- 
ris, S.Kusevickis, V.Tereščenka. Asociacijos veiklą sveikino pa- 
saulinio garso mokslininkai Milikenas ir Komptonas, 

ARKA nuo pirmųjų žingsnių palaikė glaudžius ryšius su 
VOKS'u ir TSRS atstovybe Vašingtone. Rerichas sekė ARKA 
veiklą ir kiek galėdamas ją rėmė. Iš Indijos į Niujorką nuolat ėjo 
dailininko laiškai ir straipsniai. Antai, 1943 metų sausio 13 die- 
nos laiške jis rašė Z.Fosdik: „Džiaugiamės ARKA sėkme. Rūpes- 
tingai saugokite šią naudingą iniciatyvą. Džiugu matyti, kaip vi- 
"sur, visuose pasaulio kraštuose, sveikinama Rusijos žemė, Rusi- 
jos liaudis. Daug teko iškentėti dėl tikėjimo Rusijos reikalu. Juk 
ir Horšo niekšybė buvo ne tik noras apiplėšti, bet ir gili neapy- 
kanta viso, kas rusiška. Kaip galėjo klestėti kūryba, jeigu į pa- 
matus buvo įmūryta neapykanta? Bet štai Jūs ir visi ARKA bi- 
čiuliai galite įrodyti kultūrinės vienybės, bendradarbiavimo gy- 
vybingumą...“ 

ARKA veikloje buvo jaučiama prityrusi Rericho ranka. Tai 
buvo pasiaukojantis dailininko įnašas į tautų suartinimą, ir var- 
gu ar Jungtinėse Valstijose tarp tikrų Tarybų Sajungos bičiu- 
lių atsiras žmogus, kuris nežinotų apie Rerichą. 

Sunkiausiais karo metais išnaudodamas kiekvieną galimybę 
dirbti Tėvynės labui, Rerichas patyrė atliktos pareigos jausmą, 

bet vis dėlto jo širdis buvo pilna gėlos ir ilgesio, prasiveržusio 
trumpa fraze: „Kad būčiau su jais!" 

Karas beveik nutraukė jo ryšį su Tarybų Sajungą, ir tai ža- 
dino Rerichui vienatvės, atsiskyrimo jausmą. Šios dailininko 
nuotaikos atsispindėjo literatūriniuose kūriniuose. Charakterin- 
giausia šiuo požiūriu apybraiža „BokSte" (1944), pasakojanti 
apie sargybinį stebėjimo poste: „Šalta bokšte. Tartum užmirš- 
tas, tartum paliktas, tartum nereikalingas! Atsitiktinis sviedi- 
nys gali paguldyti ir visą pušį, ir šakomis užmaskuotą stebėjimo 
punktą. Tada bus geıai ir be laido, gal būt, dar geriau, ir bokš- 
tas pasirodys visai nereikalingas. Slegiantis nereikalingumo 
jausmas. Kas žino, gal visi nuėjo? Gal pajėgas išdėstė kita tvar- 
ka? Ar neužmiršo vienišo bokšto? Žinau, kad neužmiršo, kad šis 
bokštas nepaprastai reikalingas. Bet šalta bokšte. Vėjas pučia 
kiaurai. O dar mala liežuviais kaip meletos: „Ei jūs, gužučiai 
ant stogo, Mes čia svaidome granatas, o jūs pušų kankorėžiais 
mėtotės.“ Tyčiojasi, nesupranta bokšto reikšmės. Nežino, kokia 
vienatvė bokštuose. Užmirštieji! Žinai, kad reikalingas, bet vis 
vien kai kada užplūsta kažkoks nereikalingumo kartėlis. Nagi 
įtikink save, kad ir tyloje eini pačią reikalingiausią sargybą...“ 
Daug. bokštų gyvenime, — tęsia autorius jau savo vardu, — daug 
reikalingų sargybinių. Duodančių neabejotiną naudą. Tiktai vis 
vien gūdu bokštuose. Ar girdite? Ar atsiliepsite?" 

Baigiantis karui, Rerichas vėl pradėjo dirbti scenografijos 
srityje. Po šaunių Raudonosios Armijos pergalių užsienis nepa- 
prastai susidomejo viskuo, kas rusiška, ir JAV gyvenančiam ba- 
letmeisteriui L. Miasinui kilo mintis atnaujinti kai kuriuos rusų 
teatro pastatymus. Jis kreipėsi į Rerichą su prašymu dalyvauti. 
Gavęs eskizus, 1944 metais Miasinas parašė dailininkui: 

„Brangusis Nikolajau Konstantinoviciau, širdingai dėkoju 
Tamstai už atsiųstus Kunigaikščio Igorio eskizus. Tai buvo man 
didelė šventė. I abai graži auksinė dangaus gama, žėruojanti Ru- 
sijos pergale ir atsispindinti sodriuose nepalaužiamųjų poloviečių 
tonuose. Aš įsitikinęs, kad tokia puiki interpretacija atnaujins ba- 
letą ir suteiks daug džiaugsmo visiems, kurie išmano ir moka 
vertinti tikrąjį rusų baleto meną. Dabar mane pagavo nesuval- 
domas noras naujai pastatyti ir „Šventąjį Pavasarį". Pirmiausia 
man buvo atėję į galvą pasinaudoti medžiaga, kurią 1929 me- 
tais paruošė Kompozitorių lyga, bet, deja, jos jau nebėra. Ar ga- 
lėčiau paprašyti Tamstos sukurti naujus eskizus?“ 

Rerichas padarė penkis, „Šventojo Pavasario" ir šešis „Kuni- 
gaikščio Igorio" dekoracijų eskizus. Penktojo dešimtmečio gale, 
jau po dailininko mirties, jie buvo panaudoti rusų baletų pasta- 
tymams Stokholmo „Karališkoje operoje“, Paryžiaus „Grand- 
Opera" teatre ir Milano „La Skaloje“. 

Miasino laiškas paaiškina Rericho drobės „Šventasis Pavasa- 
ris“ pasirodymą 1945 metais. Savo kompozicija paveikslas pri- 
mena anksčiau darytą „Snieguoles” eskizą: mergaitės šoka ra- 
telį. Jų balti drabužiai, išsiuvinėti raudonais raštais, kontrastin- 
gai išsiskiria tamsiai smaragdinėje žalumoje. Galvos padabintos 
laukinių gėlių vainikais. Auksiniais žiedais mirguliuoja ir kal- 
nelis, kuriame stūkso aukuro akmuo. Ant jo „išrinktoji“ su gė- 
lių girlianda rankose. Įkalnės ir medžių viršūnės nutviekstos 
skaisčiais spinduliais. Apačioj dešiniame kampe muzikantų iI 
vietinių gyventojų grupė, visi apsivilkę baltais raudonai išma:- 
gintais drabužiais. Gracingos mergaičių figūrų linijos, kalnelių, 
medžių, akmenų siluetai, derinami su žaliomis, auksinėmis, rau- 
donomis ir akinančiai baltomis spalvomis, sukuria didingą Zmo- 
nių ir gamtos šventės įspūdį. Šventasis pavasaris, tamsos gaiva- 
lų nugalėjimo pavasaris, vilčių pavasaris, Žmogaus džiaugsmų 
atgimimo pavasaris. Šiuo kūriniu Rerichas pažymėjo Didžiojo 
Tėvynės karo pabaigą, šviesią savo liaudies šventę. 

Karo metų išgyvenimai vis dažniau atsiliepdavo dailininko 
sveikatai, ir jis įkalbinėjo save dienoraštyje: „Nesirk... Ligų per 
pusę šimtmečio būta nemaža. O kiek pavojų patirta, Ir skendo- 
me, ir Salome — ko tik nebuvo. Tačiau valia nenusilpo. Ejome 
sunkiais kalnų keliais. Kartais atrodė, kad aukščiau jau nebepa- 
kilsime, bet aukštį įveikdavome, kartais ant siauros atbrailos ties 
bedugne uola tarsi stumdavo nuo savęs, bet vis viena ėjome, ir 
atbraila pasilikdavo toli už mūsų. Sukosi galva upėje su smar- 
kiai plaukiančiomis lytimis, bet žiūrėjom viršun į gelbstinčią to- 
lumą... Būk sveikas, kad išvystum dienas didingas. Tebūnie!" 

Rerichas sulaukė didingų Tėvynės pergalės dienų ir įrašė: 
„atsinaujino Rusia. Liaudies masių entuziazmas padarė ją di- 
džiausia valstybe. Galingame progreso sıaute vieninga Tautų 
Sąjunga laimėjo negirdėtą pergalę. Neseniai Kačialovas su įkvė- 
pimu skaitė Nikitino „Rusią“, ir prisiminė seniai praėję mokyk- 
liniai metai, kai širdis veržėsi tarnauti tėvynei... Neuzmirsau ir 
Tolstojaus priesako mano pirmajam „Pasiuntiniui“: „Tegul vai- 

ruoja aukštyn, tada nuplauks.“ Štai kaip mokėjome, taip ir lai- 
kėme irklą Tėvynės šlovei.“ 

„„Vos spėjo nutilti antrojo pasaulinio karo pabūklų salvės, 
ir Rerichas tuojau ėmė gaivinti pakto idėją. 

1945 metų gruodžio 6 dieną pakto ir „Taikos vėliavos“ ko- 
mitetas Niujorke vėl pradėjo savo darbą. 1946 metais komitetas 
atstatė visus senuosius ryšius, pradėjo telkti naujas jėgas. 1946 
metų gruodžio mėnesį Niujorke buvo išleista brošiūra, nušvie- 
čianti komiteto veiklą. Tais metais pakto idėjai pritarė Visos In- 
dijos kultūrinės vienybės konferencija. 

Vos tik pasibaigus karui, dailininkas ėmė rūpintis persikėli- 
mu į Tarybų Sąjungą. Pradžioje šis reikalas lėtai judėjo iš vie- 
tos. Rerichas susirašinėjo per Ameriką, ir laiškai eidavo apie 
trejetą mėnesių. Bet, atsinaujinus oro paštui, ryšys su tėvyne 
suintensyvėjo. 

Sviatoslavas ir Jurijus Delyje dažnai susitikdavo su atvažiuo- 
jančiais tarybiniais mokslininkais, rašytojais. Dideliam Rerichc 
džiaugsmui, kai kurie užsukdavo ir į Kulu. Žurnalistas O.Ores- 
tovas prisimena savo vizitą pas dailininką 1946 metais: 

„Keista buvo sutikti rusų šeimą, išlaikiusią visus rusiškus pa- 
pročius ir įpročius, kažkur tolimojoje Indijoje, ties amžinųjų snie- 
gynų riba... Zilas, ilgabarzdis, ramus ir susimąstęs, N. Rerichas 
sėdėjo savo studijoje, dalydamasis mintimis su manimi apie savo 
brangiausia troškimą — sugrįžti į tėvynę, į Rusiją." 

Iš laiškų I.Grabariui, V.Bulgakovui ir kitiems matyti, kaip at- 
kakliai dailininkas stengėsi grįžti. Ir tėvynėje Rericho jau lau- 
ke. I. Grabaris jam rašė: „Rusija visada buvo brangi Tavo, kaip 
ruso, širdžiai, ir Tu jau savo stebėtinos meninės veiklos rytme- 
tį atidavei jai visas milžiniškas savo kūrybines jėgas. Rusų dai- 
lininkai todėl niekada Tavęs nenustojo laikę savu, ir Tavo pa- 
veikslai kabo geriausiuose mūsų muziejuose. Visi mes atidžiai 
sekame Tavo pasiekimus svetur, tikėdamiesi kada nors Tavęs ir 
vėl sulaukti." 

Rerichas tapo istorinių Indijos įvykių liudininku. 1947 metais 
Anglija buvo priversta suteikti jai dominijos teisę, ir šalis pasu- 
ko savarankiško vystymosi keliu. Dar viena Rericho šventa sva- 
jonė išsipildė — nepermatoma ,„miglotojo Albiono" uždanga, tvy- 
rojusi tarp Indijos bei Rusijos, išsisklaidė. Tačiau šį džiaugsmą 

aptemdė kruvina tragedija, anglų išprovokuota, dalijant Indiją 
į dvi valstybes — Indiją ir Pakistaną. 

Tarpusavio skerdynės išmušė šalį iš normalių vėžių. Nedir- 
bo paštas ir telegrafas. Dingo nemaža svarbių laiškų, Rerichas 
negavo atsakymo į dešimtis pasiteiravimų telegrafu. Saugodami 
pašlijusią dailininko sveikatą, namiškiai ir artimieji stengėsi 
nuo jo nuslėpti žinias apie Ziaurius susidūrimus ir masines ne- 
kaltų žmonių žudynes. Bet tai buvo ne taip lengva. Šūviai iš apa- 
čios aidėdavo iki Rerichų namų, ir artimiausi kaimynai, gelbė- 
damiesi nuo pavojaus, ateidavo slėptis į jų pastogę. 

Visoje apylinkėje žmonės į rusų dailininko šeimą žiūrėjo pa- 
garbiai. Nė karto nemėgino užpulti. Bet vis dėlto naktimis prie 
namo stovėdavo ginkluota sargyba. Nors ir būdamas taikingiau- 
sias žmogus, Rerichas nepasitikėdavo karingo obskurantizmc 
gailestingumu ir niekam nepatarė įniršusį tigrą sutikti su palmės 
šakele. Jis jau seniai žinojo, kad ta humanizmo propaganda, ku- 
ri nepripažįsta himnų už tiesą pakeltam kardui, labai primena 
maldą už mirusius. 

1947 metų birželio mėnesį, paūmėjus kai kurioms chroniš- 
koms ligoms, prireikė chirurgo pagalbos, ir gydytojai paskyrė 
Rerichui lovos režimą. Spalį Rerichas vėl pasveiko. Sergant su- 
sikaupė daug neatidėliotinų darbų. Buvo pats ruošimosi tėvynėn 
įkarštis. Daugiau kaip keturi šimtai paties atrinktų paveikslų 
prie dailininko akių buvo supakuoti į dėžes ir paruošti gabeni- 
„mui į Bombėjų, o iš ten laivu į TSRS. | 

Per tą skubėjimą buvo išleistas iš akių gydytojų įspėjimas 
saugotis kad ir mažiausio pervargimo. Vos spėjo Rerichas atsi- 
kelti iš patalo, tuojau pradėjo traukti kasdieninis darbas prie 
molberto, ištempta drobė sužėrėjo akį veriančiomis kalnų snie- 
gynų spalvomis. Jų fone Rerichas tapė lekiantį erelį. Tai buvo 
kartojamas žinomas paveikslas „Mokytojo įsakymas“. Bet kūri- 
nys liko nebaigtas... Rerichas mirė 1947 metų gruodžio trylik- 
tąją. 

Po dviejų dienų priešais jo namą suliepsnojo laidotuvių lau- 
žas. Vėliau sudeginimo vietoje prie stataus kalno šlaito prieš di- 
dingą Himalajų panoramą buvo pastatytas stambus akmuo, at- 
skilęs nuo snieguotos uolos. Akmenyje iškaltas įrašas: 

„Didžiojo Indijos bičiulio, Maharišio Nikolajaus Rericho kū 
nas buvo sudegintas šioje vietoje Vikramo eros 2004 metų mag- 
haro 30, atitinkančią 1947 metų gruodžio 15. OM RAM."! 

Akmentašys, iškalęs įrašą, mąstydamas apie rusų dailininko 
likimą, pridėjo nuo savęs kitoje monumento pusėje: 

„Ši kalnų uolos skeveldra buvo atnešta čionai iš toli", 


I Maharišis — didysis pasišventėlis. „Om Ram" — žodžių jun- 
ginys, vartojamas pradedant ar baigiant maldas, ceremonijas, knygas, 
iškilmingus kreipinius. Nuo senų senovės Indijoje jis laikomas šventu. 


PABAIGA 


Maskva. Sauletos 1958 metu pavasario dienos. Ties Kuznecko 
tiltu priešais pastatą, prie kurio kabo afiša „Tapybos akademiko 
Nikolajaus Konstantinovičiaus Rericho kūrinių paroda“, kas rytą 
išsirikiuoja ilga žmonių eilė. Tūkstančiai lankytojų vaikšto sa- 
lese, ilgam sustodami prie paveikslų. Po Maskvos tokio pat dı- 
džiulio pasisekimo paroda susilaukė Leningrade, Kijeve, Tbili- 
syje, Rygoje, 

Rericho paveikslus į Tarybų Sąjungą parvežė jo sūnus Juri- 
jus, 1957 metais grįžęs į tėvynę gyventi ir tęsti savo mokslinio 
darbo TSRS Mokslų Akademijos Orientalistikos institute. Vyk- 
dydamas tėvo valią, Jurijus Rerichas padovanojo valstybei ke- 
turis šimtus aštuoniolika dailininko kūrinių. Šešiasdešimt iš jų 
buvo pasiųsta Novosibirsko paveikslų galerijai, o likusieji — į 
Leningrado Valstybinį Rusų muziejų. 

1964 metais tarybinė visuomenė paminėjo devyniasdešimtą- 
sias dailininko gimimo metines. Daugybė straipsnių spaudoje, 
kalbos per radiją ir televiziją, mokslinės sesijos ir jubiliejinės 
parodos liudijo, kad vienintelis Rericho gyvenimo tikslas — 
tarnauti tėvynei ir Naujojo Pasaulio kūrimui — pasiektas. Reri- 
chas grįžo į savo liaudį šimtuose nuostabių meno kūrinių, savo 
moksliniuose darbuose, mintyse: 

„Leninas didis savo priesaku: „Mokytis! Mokytis! Mokytis!“ 
Didis judėjimo, amžinos dialektikos raginimu Šis veiklumas, 
drąsumas, obskurantizmo nugalėjimas yra tikro kūrėjo priesa- 
kas. Pasaulis nuolatinėje jo tapsmo padėtyje, nesulaikomame ju- 
dėjime pažinus dialektiniu požiūriu. Jokia stagnacija neturi 
temdyti gyvenimo supratimo.“ 

Didelis Rericho meninis palikimas yra vertingiausias indė- 
lis į rusų ir pasaulinio meno istoriją. Dailininko talentingai trans- 
formuvta, neužmirštamuose paveiksluose atgyja tolima slaviško- 
sios Rusios ir Rytų tautų praeitis, legendos ir mitai. Jie žavi 

ne tik savo romantiniu pakilumu, grožiu, kerinčia meıstriskumo 
galia, bet ir tikėjimu galutine kilniųjų žmonijos idealų pergale. 
Vaizduodamas senovę, Rerichas mokėjo išryškinti tą iš kartos 
į kartą einančią tiesą, kuri ir šiandien veda žmones į geresnę 
ateitį. 

Istorinis Rericho optimizmas rėmėsi aktyviu, gyvenimą tei- 
giančiu liaudies požiūriu į nesibaigiančią būties realybę. Drau- 
ge su optimizmu gimė ir idėjinis patosas, būdingas visai Reri- 
cho vaizdų poetinei kalbai. „Be herojaus gyvenimas pilkas“ — 
dažnai kartodavo dailininkas ir rašė: „Jūs apibūdinote mano me- 
ną kaip herojinį realizmą. Man mielas toks apibūdinimas. Žyg- 
darbis, heroizmas visuomet buvo įkvepiantys. Tikrasis realiz- 
mas, teigiantis gyvenimo esmę, kūrybai privalomas... Žmonija 
ieško žygdarbio, kovoja, kenčia... Širdis reikalauja giesmės apie 
grožį. Širdies kūryba — nuolatinis darbas, aukščiausios kokybės 
ieškojimas." 

Įvairiapusiška Rericho veikla paliko ryškų pėdsaką XX am- 
žiaus pirmosios pusės pasaulinės kuliūros istorijoje. Delyje, po- 
mirtinėje Rericho dailės parodoje, Džvaharlalas Neru kalbėjo: 
„Kai aš galvoju apie Nikolajų Rerichą, stebiuosi jo veiklos ir 
kūrybinio genijaus užmojais ir turtingumu. Didis dailininkas, 
didis mokslininkas ir rašytojas, archeologas ir tyrinėtojas, jis 
nagrinėjo ir nušvietė daugybę žmonijos troškimų aspektų. Jau 
pats paveikslų skaičius stulbina: tūkstančiai drobių, ir kiekvie- 
na — puikus meno kūrinys. Kai žiūrite Rericho paveikslus, kurių 
daugelis vaizduoja Himalajus, atrodo, kad pagaunale šių di- 
dingų, amžiais stūksojusių virš lygumų ir nuo seno mus sau- 
gojusių kalnų dvasią. Dailininko paveikslai tiek daug mums pri- 
mena iš mūsų istorijos, mūsų protavimo, mūsų kultūrinio ir dva- 
sinio palikimo, tiek daug byloja ne tik apie Indijos praeitį, bet 
ir apie kažką nuolatinį ir amžiną, jo@ mes negalime nejausti di- 
delės pagarbos Rerichui, atspindėjusiam šią dvasią savo nuosta- 
biuose kūriniuose.“ 

Kulu name, kur prabėgo paskutinieji Rericho gyvenimo me- 
tai, dabar įkurtas memorialinis muziejus. Kasmet vasarą čia su- 
plaukia nemaža lankytojų. | 

Rericho atminimas gyvas ne tik Tėvynėje, Indijoje, JAV ir 
tose šalyse, kurių muziejai turi rusų dailininko paveikslų. Re- 
richo pasiūlytasis tautų kultūrinių vertybių apsaugos paktas su- 
silaukdavo naujų šalininkų ir po jo mirties. 1948 metais paktui 

pritarė laisvosios Indijos vyriausybė, 1950 metais Niujorko kö- 
mitetas pagrindinius jo nuostatus su visa organizavimo istori- 
jos dokumentacija perdavė vyriausiam JUNESKO direktoriui 
Torezui Bode. Speciali JUNESKO komisija parengė statutą, ku- 
rio projektą pateikė SNO 1954 metais gegužės 14 dieną Hagoje 
sušauktai konferencijai švietimo, mokslo ir kultūros klausimais. 

Ši konferencija priėmė „Tarptautinę konvenciją apie kultū- 
rinių vertybių apsaugą ginkluotų konflikty atveju“. Jos tris- 
dešimt šeštasis straipsnis skelbia: 

„Santykiuose tarp Valstybių, kurias riša 1935 metų balandžio 
15 Vašingtono Paktas dėl mokslo ir meno tikslams tarnaujančių 
įstaigų, taip pat ir istorinių paminklų (Rericho Paktas) apsaugos 
ir kurios dalyvauja kaip šalys dabartinėje konvencijoje, ši pas- 
kutinioji papildys Rericho Paktą ir pakeis Pakto 3 straipsnyje 
aprašytą skiriamąją vėliavą ženklu, aprašytu dabartinės konven- 
cijos 16 straipsnyje.“ 

Priimtąją Hagos konvenciją pasirašė 37 valstybių atstovai. 
1968 metų balandžio 1 dieną ją buvo pasirašiusios 59 valstybės, 
jų tarpe Tarybų Sąjunga ir visos socialistinės šalys, pirmutinės 
ratifikavusios konvenciją. Tokiu būdu pakto idėja pergyveno 
Rerichą ir tapo tarptautinės teisės norma. 

Žinoma, ne visi Rericho sumanvti ir pradėti darbai buvo 
sėkmingai baigti. Jis ne visuomet atsižvelgdavo į klasinių prieš- 
taravimų skaldomo pasaulio galimybes. Dėl to kai kada darydavo 
neišvengiamų klaidų. Rerichas ryžtingai jas pripažindavo, tvir- 
tindamas, kad klaidos veikloje — pataisomos, visai kaip tiesa 
neveikime — pražūtinga. Ir Rerichas veikė. Veikė mene, moksle. 

Dėkingos žmonijos atmintyje visiems laikams išliks Nikola- 
jaus Rericho žodžiai: 

„Kas buvo, pražuvo, ir tegul netemdo ateities. Negarbinga 
būti pesimistu. Su visiškų pasitikėjimu žiūrėkime į ateitį. Ne 
veltui mes svajojome apie geresnę ateitį. Šaukime ją visa savo- 
sios dvasios galia. Jauskime, kad toji puiki ateitis galima. Iš 
tikrųjų, realiai galima siekiant aukštos kasdieninio darbo koky- 
bės, džiaugsmingos kūrybos ir gėrio. Stiprus žmogus, savo darbu 
prisidėjęs prie bendros gerovės, prie bendro kilimo. Kiekviena 
pakopa kviečia pirmyn, pirmyn, pirmyn!“ 


TURINYS 

